























Örnulf Tigerstedt: 


Vastavakoilu 
iskce 


Kirjailija Örnulf Tigerstedtillä on 
ollut käytettävänään Suomen valtiol- 
lisen poliisin viralliset asiakirjat Neu- 
vostoliiton — vakoilutoiminnasta —Suo- 
messa vv. 1919—1939. Näiden todis- 
tuskappaleiden perusteella hän on kir- 
joittanut teoksen »Vastavakoilu =is- 
kee», joka kaikessa asiallisuudessaan 
on henkeäsalpaavan jännittävä ja tyy- 
lillisesti loistelias esitys suurimmista 
talvisotaa edeltäneistä vakoilujutuista. 

Teoksen — mielenkiintoisesta = sisäl- 
löstä mainittakoon paljastukset laaja- 
kantoisesta, suorastaan sensaatiomaista 
huomiota herättäneestä »Pentikäisen 
jutusta» v. 1931, Lapuan patruuna- 
tehtaalla tapahtuneesta arvoitukselli- 
sesta murhasta, Leuchtenbergin hert- 
tuattaren tragediasta ja useista muista 
tapauksista, joissa valtiollisen polii- 
simme neuvokkuus ja taito on paljas- 
tanut Neuvostoliiton ja sen kätyrien 
tuhoisat ja häikäilemättömät suunni- 
telmat. 

» Vastavakoilu iskee» on harvinai- 
sen mielenkiintoinen ja ajankohtainen 
kappale = itsenäisyydenaikaista histo- 


riaamme. 

HELSINGISSÄ 
KUSTANNUSOSAKEYHTIÖ OTAVA 


SUOMEN VALTIOLLISEN POLIISIN HELLITTÄ- 

MÄTÖNTÄ TAISTELUA BOLSEVISMIA VASTAAN 

KUNNIOITTAEN JA IHAILLEN TÄMÄ KIRJA 

OMISTETAAN SUOMEN VALTIOLLISEN POLII- 
SIN VIRKAMIEHILLE JA ETSIVILLE. 


Naa ETSIT TAA SSISSIKNNENTITSKIOANTEAASEIEUT ÄITIEN 
Kustannusosakeyhtiö Otavan kirjapaino, Helsinki, 1943. 


Se, mitä tässä kirjassa kerrotaan, on todella tapahtunut, 
ja kaikki tässä esitetyt hahmot ovat olleet olemassa. Huolel- 
lisen harkinnan jälkeen on ainoastaan kahdelle henkilölle 
annettu toiset nimet kuin heillä todellisuudessa oli. Tämän 
työn perustana on ollut Suomen Valtiollisen poliisin laaja 
arkisto, joka täten ensi kertaa on kokonaisuudessaan ollut 
tutkimuksen käytettävänä. Runsain määrin on täydentäviä 
tietoja saatu niiltä henkilöiltä, jotka ovat olleet osallisina eri 
juttujen selvittämisessä. Myös aikoinaan toisella puolella» 
olleet miehet ovat kaunistelematta antaneet arvokkaita tietoja 
vaikuttimistaan, menettelytavoistaan ja työtovereistaan. 

Ajatuksen tämän kirjan julkaisemiseen sain työskennelles- 
säni Valtion Tiedoituslaitoksen ulkomaanosastossa nykyisen 
sodan alkupuolella. Esitin ajatuksen päällystölleni, Suomen 
Ulkoasiainministeriön asianomaiselle osastolle sekä monivuo- 
tiselle henkilökohtaiselle ystävälleni, Suomen Valtiollisen polii- 
sin päällikölle, varatuomari Arno Anthonille. Jo seuraavana 
päivänä sain heidän suostumuksensa ja lupauksensa tarpeel- 
lisesta tuesta. Samanaikaisesti otin yhteyden ammattiveljeeni 
ja ystävääni, kirjailija Mika Waltariin, ja onnistuinkin saamaan 
hänet työtoveriksi yritykseen. Valtiollinen poliisi asetti ystä- 
vällisesti työhuoneen käytettäväksemme. 

Fi kestänyt kuitenkaan kauan, ennenkuin molemmat 
totesimme, että tehtävä oli paljon suurempi kuin olimme aavis- 
taneetkaan ja että aineistoa ei voinut ahtaa yhteen ainoaan 

kirjaan. Sovimme työnjaosta silloin niin, että Mika Waltari 
otti osakseen Moskovan rauhan jälkeiset tapahtumat, kun taas 
minä osaltani rajoituin siihen, mitä oli tapahtunut ennen toisen 
maailmansodan puhkeamista 1939. Lisäksi Mika Waltarin 
kirjaan tuli sisältyä myöskin katsaus Helsingin bol&evikki- 
lähetystöön ja Suomen Kommunistisen Puolueen historiaan. 
Waltarin teos ilmestyi jo keväällä 1942. Minun kirjani esit- 
täytyy nyt yleisölle. Nämä kaksi kirjaa muodostavat koko- 
naisuuden, josta Mika Waltarin teos on toinen osa ja tämä 
ensimmäinen. Me olemme molemmat ensi sijassa tavoitelleet 
yksityiskohtaisen kuvauksen antamista mielenkiintoisista. »ju- 
tuista» sekä niissä esiintyneiden henkilöiden kohtaloista ja 
heidän noudattamistaan menettelytavoista. Laajemmalti poliit- 
tista taustaa ja avarampia näköaloja on Valentin Sjöberg 
loistavasti esittänyt äskettäin hänen kuolemansa jälkeen ilmes- 
tyneessä teoksessaan »Skuggan över Nordem, jota lämpimästi 
suosittelen kaikille niille, jotka ovat kiinnostuneita bol&evik- 
kien päämääristä meidän kolkallamme maailmaa. 

Minun on mieluista tässä yhteydessä esittää erikoinen 
kiitokseni Valtiollisen poliisin päällikölle, varatuomari Arno 
Anthonille hänen meille koko ajan osoittamastaan harvinai- 
sesta luottamuksesta ja kaikista niistä verrattomista helpo- 
tuksista, joita hän on meille työmme aikana suonut. Sydämelli- 
nen —kiitoksemme kohdistuu myöskin toimistopäällikköihin 
Kaarlo Löfvingiin ja Jalmari Sinivaaraan ja esittelijä Kaarlo 
E. Stendahliin sekä osastopäällikkö Urho Raekallioon, jotka 
ovat antaneet meille monta arvokasta osviittaa ja suurella 
mielenkiinnolla seuranneet työmme edistymistä. Henkilökoh- 
taisesti minun on mieluista tässä erikoisesti mainita Valtiol- 
lisen poliisin Viipurin osaston päällikkö Urho Raekallio, joka 
on ottanut tehtäväkseen kirjoittaa johdannon tähän kirjaan 
ja josta olen saanut kiinnostuneen ja asiaatuntevan suomen- 
tajan ruotsinkieliselle käsikirjoitukselleni. Haluan myöskin 
mainita etsivä Nils Häkanssonin, joka on kertonut minulle 
monta mielenkiintoista yksityiskohtaa itse kenttätyöstä erit- 

täinkin vuoden 1933 suuresta vakoilujutusta, jonka selvitte- 
lyssä hänellä oli huomattava osuus. Sinä aikana, jona olin 
Ratakadun vieraana, Häkansson haavoittui vaikeasti erään 
bolsevikkiasiamiehen pistoolin luodista. 

Eräs valittelu minun kuitenkin täytyy tässä esittää. Minun 
on ollut mahdotonta voittaa sitä itsepintaista, periaatteel- 
lista vastustusta, jota eri vjuttujen» selvittelyyn osallistuneet 
poliisimiehet ja etsivät ovat osoittaneet silloin, kun on ollut 
kysymyksessä heitä itseään koskeva julkisuus. Koko ammatti- 
kuntansa hengen ja asenteen mukaisesti he ovat yksimieli- 
sesti tahtoneet pysyä taustalla näkymättömissä nimettöminä 
työntekijöinä. Suuren yleisön yksityisenä edustajana, yleisön, 
jonka hyväksi tämä erinomainen ammattikunta raataa raskaan 
ja vaikean työtaakan alaisena, haluan näin vain kaikessa vaati- 
mattomuudessa lausua vilpittömän ihailuni siitä rohkeudesta, 
todellisesta toverihengestä ja taitavuudesta, jota niin runsain 
määrin olen havainnut olevan sen keskuudessa. Niiden kuukau- 
sien aikana, joina minulla on ollut onni olla läheisessä kosketuk- 
sessa. tämän laajoissa yhteiskuntapiireissä tuntemattoman 
ammattikunnan kanssa, olen oppinut tuntemaan useita, joita 
ylpeydellä vastaisuudessakin saan pitää henkilökohtaisina ystä- 
vinäni. 

* 


Harmaa ja synkkä filmi petoksista, vallanhimosta, halpa- 
maisuudesta, rikoksista ja kiihkomielisyydestä tullaan tässä 
pyörittämään katsojan silmien editse: Monet bolshevikkien 
apuna toimineet olivat tietämättömiä ja harhaanjohdettuja 
raukkoja, monet olivat vihan ja itserakkauden sokaisemina 
joutuneet tälle onnettomalle tielle, monella on jo alusta lähtien 
ollut alamaailman ihmisen synkkä kohtalonleima. Ainoastaan 
harva näistä vakoilijoista, organisaattoreista, välikäsistä ja 
etappimiehistä on kohonnut tarpeeksi yleisen tasapäisyyden 
yli voidakseen väärään suuntautuneella kiihkollaan ja pahan 
palveluksessa olevalla älyllään herättää mielenkiintoa ei ainoas- 

taan tyyppinä, vaan myöskin yksilöllisenä ihmisenä. Ja heidän 
kaikkien takana kohosi onnettomuutta ennustavana pahuuden 
ja täydellisen kulttuurivihollisuuden päälinnoitus, Moskovan 
Kreml. Sieltä kaikki oli lopulta lähtöisin. Sieltä käsin asioita 
johdettiin, ja siellä myöskin meidän tuhomme oli päätetty 
kauan ennen, kuin me edes osasimme aavistaa vaaraa. Tämän 
kirjan tarkoituksena on mm. osoittaa, kuin lähellä päittemme 
päällä uhkaava Damokleen miekka itse asiassa on riippunut 
lyhyen itsenäisyytemme aikana. 


Helsingissä elokuun 1 päivänä 1942. 


Örnulf Tigerstedt. 


Taistelu kommunismia ja Neuvosto-Venäjän kätyreitä vas- 
taan Suomessa uskottiin 1919 perustetulle Etsivälle keskus- 
poliisille, jonka nimi myöhemmin muutettiin Valtiolliseksi 
poliisiksi, Valpoksi. Toimiala oli uusi ja outo, eikä mistään 
ollut saatavana tällaisiin tehtäviin koulutettua henkilökuntaa. 
Venäjän vallan ajoilta santarmilaitos ja ohrana olivat tosin 
tuttuja, mutta ne olivat pelkkiä ilkeäkaikuisia nimiä, joita koh- 
taan jokainen kunnon kansalainen tunsi vain inhoa. Kommu- 
nistit osasivatkin käyttää kiihotustyössään ovelasti tätä seik- 
kaa hyväkseen, ja Valpoa ruvettiin kommunisti- ja eräissä muis- 
sakin haihatteluihin kallistuvissa piireissä yleisesti halventa- 
mistarkoituksessa kutsumaan ohranaksi. Näin vaikeuttivat 
ymmärtämättömyydessään Valpon muutenkin vaikeata työtä 
sellaisetkin henkilöt, joiden isänmaallisuus oli taatusti vilpi- 
töntä. Venäläinen ohrana kummittelikin kauan yleisön mie- 
lessä ja esti uutta virastoa saamasta luottamuksellista koske- 
tusta yleisöön. Huumorintajuiset Valpon miehet puhuttelivat 
itsekin leikillisessä keskustelussa toisiaan vohranoiksi». Vuosien 
mittaan nimityksen propagandanluonteinen kärki sentähden 
vähitellen taittui ja sai vastustajan pettymykseksi joviaalisen 
suvaitsevaisuuden sävyn. 

Toisena suurena haittana Valpon menestykselliselle toimin- 
nalle olivat rikoslakimme valtio- ja maanpetosta koskevat 
vanhentuneet ja aikansa eläneet pykälät, jotka oli tehty jo 
Venäjän vallan aikana ja laadittu suomalaisten lakimiesten 

vaikutuksesta sellaisiksi, että niistä oman maan kansalaisille 
olisi mahdollisimman vähän haittaa, jos he nimittäin sattuisivat 
tekemään rikkomuksia Venäjää vastaan. Myöhemmin on 
näihin pykäliin saatu korjauksia, ymmärtämys Valpon toimin- 
taa kohtaan on herännyt, ja käytännössä saatu kokemus on 
koulinut pian 25-vuotisjuhlaansa viettävän Valpon henkilö- 
kunnan ammattitaitoiseksi. 

Valpon eli silloisen Etsivän keskuspoliisin yhtenä perus- 
tajana ja ensimmäisenä päällikkönä oli varatuomari Toivo 
Hukkinen, joka muutaman kuukauden kuluttua kuitenkin 
siirtyi toisiin toimiin. Hänen seuraajakseen tuli johtaja Ossi 
Holmström, joka erinomaisella järjestelykyvyllään loi sen 
organisaation, johon Valpon toiminta vieläkin pohjautuu. 
Häntä seurasi Etsivän keskuspoliisin entinen vanhempi apu- 
laispäällikkö Frans Josef Klemetti, jonka uran kuitenkin ennen- 
aikainen kuolema pian katkaisi. Sitten tuli Valpon päälliköksi 
hallitusneuvos Esko Riekki, joka viitisentoista vuotta kes- 
täneenä »hallituskautenaan» tarmollaan ja vähäisimpiinkin 
yksityiskohtiin käyvällä tarkkuudellaan kehitti Valposta kan- 
sainvälistäkin mainetta saavuttaneen laitoksen. Ennen talvi- 
sotaa sekä sen synkkinä ja vaikeina päivinä ja jonkin aikaa 
myös välirauhan tukälana aikana Valpon päällikön vaativat 
tehtävät olivat lakit. kand. Paavo Säipän hartioilla. Hänen 
seuraajakseen tuli muutamia kuukausia ennen nykyisen sodan 
puhkeamista varatuomari Arno Anthoni, jonka johdolla Valpo 
'nyt saa omalta osaltaan olla antamassa valtakunnan peri- 
viholliselle ja sen kätyreille lopullista surmaniskua. Miltei 
koko Valpon olemassaolon ajan sen vanhemman apulais- 
päällikön vaativaa ja vastuunalaista tehtävää on taitavasti, 
harkiten ja tyynesti hoitanut varatuomari Ville Pankko, jolle 
viraston lainopilliset asiat ovat kuuluneet ja jonka tehtävänä 
mm. on ollut huolellisesti valvoa, että Valpon toiminnalle usein 
niin kiusallisia lain pykäliä tarkoin noudatetaan. 

Valpolla ei ole ollut tapanaan mainostaa itseään. Oikeuden- 
käyttömme julkisuudesta johtuu, että Valpon toiminnasta on 

kuitenkin aina silloin tällöin ollut sanomalehdistössä tietoja. 
Muuten olisi siitä oltu kokonaan vaiti, sillä ei ole suinkaan 
hauskaa saattaa ulkomaiden tietoon sellaista surullista 
seikkaa, että oman maan kansalaisten keskuudessa on ollut 
isänmaanpettureita. Tällaiset rumat jutut olisi ollut pidettävä 
omina perhesalaisuuksina. Sentähden Valpossa varsin epäröiden 
suhtauduttiinkin = kirjailijoiden Örnulf Tigerstedtin ja Mika 
Waltarin pyyntöihin saada kirjoittaa kirja Valpon tutkimista 
jutuista. Sitten katsottiin kuitenkin, että nyt, kun kommunismi 
maassamme on miltei tyystin menettänyt jalansijan ja kun kesä- 
kuun 22 päivää 1941, jolloin lopullisen surmaniskun antaminen 
bol&evismille alkoi, todennäköisesti voidaan pitää rajapyykkinä 
Valpon käytännöllisenkin toiminnan kannalta, kaikki se, mikä 
ennen sitä on tapahtunut, on suurta yleisöäkin kiinnostavaa 
historiaa. 

BolSevikkien Suomessa ennen talvisotaa harjoittaman 
vakoilun historia, josta tähän kirjaan on valikoitu näytteitä, 
voidaan jakaa viiteen eri jaksoon, jotka eivät tosin ole aivan 
jyrkästi toisistaan erotettavissa, sillä jollekin ajanjaksolle 
tunnusomaisia piirteitä on saattanut esiintyä muinakin ajan- 
jaksoina. — Sodanaikaiset laskuvarjovakoilijat ja ns. pinta- 
vakoilijat, tilapäisvakoilijat, eivät kuulu tämän kirjan aihe- 
piiriin. 

Ensimmäinen ajanjakso käsittää suunnilleen vuodet 1918— 
1922 eli ns. sotakommunismin aikakauden, jolloin raaka väki- 
valta muutenkin vielä oli bolSevismille tunnusomaista. Silloin 
vakoilu oli läheisessä yhteydessä Suomen Kommunistisen 
Puolueen (S.K.P:n) suorittamiin uuden kapinan valmistelu- 
toimiin, kuten tämän kirjan ensimmäisessä luvussa kerrotaan. 

Sitten ruvettiin vallankumousta valmistelemaan ovelammin 
ja kauemmaksi tähtäävin keinoin, ja näitä periaatteita nou- 
dattaen S.K.P. jatkuvasti hoiti vuosina 1922—1928 vakoilua 
täällä. Tässä kirjassa kerrotun Fredriksberginkatu 26:n jutun 
ja ns. suuren kommunistijutun (1928) jälkeen, joiden yhtey- 
dessä miltei koko S.K.P:n Suomessa ollut johto ja kaikki sen 

organisaattorit joutuivat telkien taa, bolsevikkien Suomessa 
harjoittama vakoilu joutui Neuvosto-Venäjän Helsingin-lähe- 
tystön sotilasasiamiesten välittömään hoitoon. Tämä ajanjakso 
kesti suunnilleen vuoteen 1933, jolloin suuri vakoilujärjestö» 
aloitti toimintansa, mikä kuitenkin loppui lyhyeen, kuten 
Pentikäisen jutun yhteydessä kerrotaan. 

Senjälkeen täällä alkaa esiintyä Neuvosto-Venäjän yleis- 
esikunnan, Pietarin sotilaspiirin, GPU:n, Itämeren laivaston 
ym. elimien lähettämiä irrallisia, omaan laskuunsa toimivia 
vakoilijoita, joita ei ympäröinyt laaja, tiheä verkosto. 
Tälle ajanjaksolle ominaista on myös se, että natsionalismin 
hyökyaallon kohotessa Venäjällä yhä korkeammalle siellä 
ei enää entiseen tapaan luotettu suomalaisiin »tovereihiny, 
vaan tänne lähetetyt vakoilijat olivat Neuvosto-Venäjän kan- 
salaisia, joskin suomenkielentaitoisia itäkarjalaisia, inkeriläisiä 
tai virolaisia, eivätkä aivan ummikkoryssätkään olleet harvi- 
naisuuksia. Muutamia suomalaisia heidän joukossaan edelleen- 
kin sentään valitettavasti oli. Jonkinlaisia kehnohkoja Suomen 
oloja tuntevia asiantuntijoita bolSevikeilla myöskin tänä ajan- 
jaksona oli käytettävissään, mutta vakoilun yleinen taso näytti 
suuresti laskeneen, näiden vakoilijain saamista useinkin vallan 
päättömistä ja älyttömistä ohjeista ja tehtävistä päätellen. 
Tämä johtui taas bolsevikkien omassa keskuudessaan harjoit- 
tamasta likvidoinnista, etevimpien tekijäin päät kun oli lis- 
titty ja heidän tilalleen oli tullut jos jonkinlaisia pölkkypäitä. 

Kirjailija Tigerstedt valittaa alkusanoissaan, ettei kukaan 
Valpon miehistä ole halunnut nimeään mainittavan julki- 
suudessa. juttujen selostuksen yhteydessä. Tämä johtuu siitä, 
ettei kenestäkään ole syytä tehdä Sherlock Holmesia, sillä 
Valpon työ jos mikään on mosaiikkityötä, jossa kukin kantaa 
kortensa kekoon ja jossa kukaan yksinään ei pystyisi mihinkään. 

Eräs jo kymmenen vuotta sitten kuollut Valpon mies, 
etsivä Arvo Kalervo Kangashauta, jota toveripiirissä ja vihol- 
lisleirissä yleisesti kutsuttiin Haukaksi, sallittaneen minun 
tässä kuitenkin tuoda julkisuuteen, koska tässä kirjassa on 

* mm. kerrottu Fredriksberginkatu 26:n juttu, jonka selvittä- 
misessä hänellä oli omat suuret ansionsa. Muistellessani tätä 
iloluontoista hyvää ystävääni, jonka voidaan sanoa kaatuneen 
taistelukentällä, koska hän kuoli Viipurissa eräässä likaisessa 
kommunistimurjussa kotitarkastusta suorittaessaan saamaansa 
bakteerimyrkytykseen, en voi olla hymyillen muistamatta 
tämän toimintatarmoisen pohjalaisen miehen sanontatapaa 
lähteä »poliittiselle tehtävälle», jota hän käytti silloin, kun 
ei suinkaan ollut kysymyksessä lähtö työhön, vaan iloisiin 
illanistujaisiin. Tästä heikkoudestaan, sikäli kuin sitä nyt 
sellaiseksi voidaan kutsua, hänellä oli se suuri hyöty, että hän 
oli saanut itselleen varsin laajan tuttavapiirin, jollainen jokai- 
sella Valpon miehellä täytyy olla. 

Kun nyt saa lehdistä lukea oman armeijamme ja Saksan 
sekä muiden liittolaisarmeijoiden loistavista voitoista taiste- 
lussa bol$evismin lohikäärmettä vastaan, ajattelee iloisin mielin 
sitä, että Suomi paitsi jo tätä ennen käytyä kahta vapaus- 
sotaansa on omalta osaltaan rauhankin aikana kunnialla pitä- 
nyt kilpeä Euroopan suojana tämän idän hirviön kidoista 
syöksyviä tulenlieskoja vastaan. Sentähden saattaa olla pai- 
kallaan, että suuri yleisökin nyt saa tietää, miten tätä taistelua 
rauhan aikana on käyty. Kirjailija Tigerstedt on erinomaisesti 
asiain ytimiin käyden tässä kirjassaan kuivista asiakirjoista 
saamiensa tietojen perusteella osannut luoda eloisan kuvauksen 
asioista ja tapahtumista, joiden paljastaminen ja vaaratto- 
maksi tekeminen omalta osaltaan on ollut bolSevismin hyöky- 
aallon esteenä. Eräitten virkatoverieni mielestä hän olisi saa- 
nut olla; kertomatta eräistä vähäisistä epäonnistumisista ja 
puutteellisuuksista, mutta poliisin ammattiinhan kuuluu olla 
epäonnistumisista suuren yleisön morkattavana ja naurunalai- 
sena, joten nämä objektiivisesti laaditut kertomukset siinäkin 
. suhteessa ovat täysin asiallisia. 


Ruokolahdella elokuun 21 päivänä 1942. 


Urho Raekallio. 








IIKKA & K:NISTA SUUREEN »LÄSKI- 
KAPINAAN» 


Neuvostotoiminnan »Myrsky ja kiihko» 
kausi. 


Kuuden sodan maa. 


Maailmansodan jälkimaininkien ehdittyä vuonna 1918 myös- 
kin Itä-Karjalan erämaaseuduille sen kansa heräsi historiansa 
aamunsarastukseen, joka tuskin olisi voinut olla sekavampi. 
Vuosisatoja tämä kaukainen maanääri oli nukkunut Ruususen- 
untaan. Tosin Ruotsi-Suomen yhteiset aikakirjat ovat tienneet 
monesti kertoa näistä Jumalan unohtamista seuduista. Mutta 
silloin on enimmäkseen ollut kysymys sisseistä ja rohkeista 
partioretkistä. Usein esitetty ajatus valtakunnan rajan siir- 
tämisestä tarunhohteiselle Vienanmerelle oli jäänyt haaveeksi. 
Suuri Kustaa Aadolfkin, joka täysin käsitti yhdistyneen Kar- 
jalan merkityksen valtakunnan kokonaisuudelle, antoi Vienan- 
meren suunnitelman raueta, kun kuuli levottomien puolalais- 
ten uudelleen ruvenneen hapuilemaan kohti edelleenkin var- 
mistamatonta Baltiaa ja synkän Wallensteinin olevan kiin- 
nostuneen Itämeren eteläsatamien veistämöistä ja laivanraken- 
nushankkeista. Stolbovan rauhan puolinaiset toimenpiteet 
jäivät voimaan. Lukuunottamatta sitä, mitä Ahvenanmaalla 
tapahtui moititun paroni Görtzin taitavasti suunnittelemien 
venäläisneuvottelujen kestäessä 1718 ja hattujen mahtipon- 
tisten puuhien yhteydessä, Itä-Karjalasta ei sitten kuultu 

mitään, kunnes Kalevalan runojen löytäminen ja M. A. Cas- 
trenin tutkimusmatkat yhdeksännentoista vuosisadan alku- 
puoliskolla äkkiä antoivat kysymykselle kokonaan uuden 
sisällön. Tästä lähtien oli olemassa elävä Itä-Karjala. Tois- 
taiseksi sen luonne oli kuitenkin ensisijassa oppineisuutta 
ja runoutta ja sen olemassaolo rajoittunut naapurikansan 
tulevaisuudenunelmiin, joka kansa itsekään ei edes ollut saa- 
vuttanut riippumattomuutta. Sillä edelleenkin oli olemassa 
häpeämätön, kaiken venäläistävä ja kaikkiin ilmansuuntiin 
levittäytyvä Venäjä. Ja ajan täytyttyä Itä-Karjalassa ruvettiin 
rakentamaan suurta Muurmannin rataa, tietä vapaille maailman 
merille. 

Mutta silloin vallitsi Euroopassa jo myrsky, ja romahduksen 
tapahduttua tsaarien vanha Venäjä oli tuhoutunut ja muut- 
tunut bol&evikkivaltioksi. Kaikkialla tässä valtavassa jättiläis- 
valtiossa kuohui ja kiehui, ja myöskin Itä-Karjalan harmaissa 
kylissä ja erämaantorpissa kuiskailtiin harvinaisia sanoja vapau- 
desta, itsenäisyydestä ja riippumattomuudesta. Suomi julis- 
tautui itsenäiseksi, suomalaiset hiihtäjät toivat tämän suuren 
sanoman tiettömien rajametsien takaisille seuduille ja puhalsivat 
voimaa jo kytevään tuleen. Mutta Muurmannin rata oli nyt- 
temmin todellisuus, ja muidenkin valtioiden katseet olivat 
kohdistuneet tärkeään Muurmannin käytävään. Vapauden 
keväästä tuli Itä-Karjalassa äärimmäisen sekava aika. 

Ensiksikin karjalaiset vapaustaistelijat itse olivat sota- 
polulla. Helmikuun 27:ntenä 1918 eli suunnilleen kuukausi 
Suomen punakapinan puhkeamisen jälkeen Uhtualla pidetty 
kansalaiskokous oli julistanut Itä-Karjalan Venäjästä eron- 
neeksi ja perustanut riippumattoman tasavallan. Vähän myö- 
hemmin alkoi pienehköjä suomalaisia joukko-osastoja esiintyä 
vähälukuisten karjalaisten rinnalla, ja sekä Vienan Kemin 
että Sorokan suunnalla oli taistelu täydessä käynnissä bolSe- 
vikkeja ja punaisia karjalaisia vastaan. Mutta pohjoisessa 
englantilaiset nousivat maihin kenraali Maynardin johdolla 
seurassaan ranskalaisia, serbialaisia ja belgialaisia. Heihin 


ELI 
, LII 








Valtiollinen poliisi. Rata- 
katu 12. Helsinki. 


































































































Edvard Gylling. Artur Usenius. 















































o] 
n 











Henrik Johan Paulin. + Allan Wallenius. 


17 


liittyi pian joukoittain Suomesta paenneita punaisia ja Muur- 
mannin radalla työskennelleitä punaisia suomalaisia työmie- 
hiä. Saksan kanssa liittoutuneita valkosuomalaisia vastaan 
englantilaiset muodostivat heistä punasuomalaisen »Muur- 
mannin legioonan», jonka päällikkönä oli englantilainen majuri 
Burton. Toivossa saada apua bol$evikkeja vastaan myöskin 
valkoisten karjalaisten muodostamia ryhmiä liittyi anteliaan 
kenraali Maynardin lippujen alle. Englantilaisten kanssa 
yhteistyössä olivat sitäpaitsi valkoiset venäläiset kenraali 
Millerin johdolla, joka todellisena ylipäällikkönään piti Sipe- 
riassa olevaa amiraali KoltSakia ja lähinnä uneksi uudelleen 
syntyvästä tsaarinvallasta, jonka valtapiiriin Suomenkin mie- 
luimmin piti kuulua. Lopuksi myöskin saksalaisia joukkoja 
alkoi näkyä Rovaniemen suunnalla. Itä-Karjala, joka näihin 
saakka oli elänyt koko maailman unohtamana, osoittautui 
äkkiä näin ollen tärkeäksi, ei vähemmän kuin kuuden toi- 
siinsa toivottomasti kietoutuneen samanaikaisen sodan näyt- 
tämöksi: yhden maailmansodan (keskusvallat liittoutuneita 
vastaan), kahden vapaussodan (Suomen ja Karjalan) ja kolmen 
sisällissodan (Venäjän, Karjalan ja Suomen). Sentähden ei 
pidä moittia Maynardin esikuntapäällikköä kenraali Ironsidea, 
joka epätoivoissaan näin suuresta sekavuudesta levitti kätensä 
ja huudahti: »Taivaan nimessä, lopettakaa! Sanokaa minulle 
lyhyesti ja selvästi, kuka on saksalaisten puolella ja kuka 
saksalaisia vastaan! Muu ei kiinnosta minua vähääkään! 
Tällä lausumalla englantilaisen näkökannan kuvastajana on 
vielä tänäkin päivänä oma mielenkiintonsa. 

Vuoden 1919 kuluessa tilanne Itä-Karjalan sekavalla Sakki- 
laudalla kuitenkin »selvisin huomattavasti. Saksan oli jo edel- 
lisenä syksynä ollut pakko vetäytyä pois näyttämöltä, ja 
sittemmin se oli pakotettu Versailles'in pakkorauhaan. Eng- 
lantilaiset ryhdistäytyivät keväällä äkkiä toimintatarmoisiksi 
ja tunkeutuivat valkoisten venäläisten kanssa Karhumäen 
eteläpuolella oleville seuduille, kun taas suomalainen vapaa- 
ehtoisjoukko vapaitten karjalaisten kanssa samaan aikaan 


2 — Vastavakoilu iskee. 

lähestyi lännestä päin Itä-Karjalan pääkaupunkia Petroskoita. 
Mutta kenraali Maynard ja erittäinkin kenraali Miller katsoivat 
jatkuvasti syrjäsilmin kutsumattomia suomalaisia vapaa- 
ehtoisia, eikä sopimusta yhteisestä antibolSevistisesta esiinty- 
misestä saatu aikaan. Päinvastoin kauempana pohjoisessa 
taisteltiin suomalaisia joukko-osastoja vastaan avoimina vihol- 
lisina. Suomen hallitus teki kaikkensa, jotta olisi päästy taita- 
vasti luovien suurpoliittisten salakarien lomitse. Talvelan ja 
von Hertzenin vapaaehtoiset eivät saaneet mitään apua. 
Heidän yksinäinen Petroskoin valtausyrityksensä epäonnistui. 
Etelämpänä =Viteleen luona tapahtui ratkaisu kesäkuun 
27:ntenä, ja elokuun alussa vedettiin suomalaiset joukot 
lopullisesti pois valtakunnanrajan taakse. 

Myöskin englantilaisten Muurmannin-retkikunnan omituinen 
vierailunäytäntö kaukaisessa erämaaseudussa läheni loppuaan. 
Loppujen lopuksi oli ehkä viisainta pitää näpit poissa tuosta 
Venäjän-seikkailusta, jossa vain sotkeuduttiin vaikeuksiin ja 
tolkuttomuuksiin, joissa ei ollut päätä eikä häntää. Valkoisten 
venäläisten rintamat etelässä ja idässä horjuivat arveluttavasti, 
ja ehkä oli sittenkin viisaampaa pitää mahdollisuudet avoinna 
yhteisymmärrykselle myöskin tulevan bolsevikki-Venäjän 
kanssa. Miksi ajaa heitä sydämistyneiden saksalaisten syliin? 
Parempi sittenkin vetäytyä pois pelistä ja odotella aikansa. 
Vallankumouksen ja. sisäisten riitaisuuksien heikontama Venäjä, 
joka olisi Englannin sopivasti annostellun hyväntahtoisuuden 
armoilla, ' sekä Saksan luhistuminen aukaisivat ihanteelliset 
näköalat brittiläiselle valtiotaidolle. 24:ntenä syyskuuta 1919 
englantilaiset näin ollen muitta mutkitta jättivät rintaman ja 
12:ntena lokakuuta nousivat liittolaisineen Murmanskissa odot- 
taviin laivoihin. Pitkä sarja englantilaisten petoksia valkoisia 
venäläisiä aseveljiä kohtaan oli näin pantu alulle. Sekä Deni- 
kin, JudenitS että tavallaan myös KoltSak saivat jatkuvasti 
kokea niitä. Myöskin Itä-Karjalassa valkoiset venäläiset oli- 
vat nyt yksinään. 

Jo syyskuun 26:ntena he kärsivät raskaan tappion, ja heidän 

oli pakko perääntyä pitkän matkaa pohjoiseen. Vaikeitten vas- 
toinkäymistensä jälkeen bol$evikit nyt uudelleen haistelivat 
ilmaa. $ekä Murmanskissa että loputtoman radan asemaseu- 
tujen asutuksissa rupesi kuohumaan. Valkoisten selustassa 
olevilta punaisilta -asiamiehiltä kulkeutui toiveikkaita ilmoi- 
tuksia bolSevikkien etelässä oleviin esikuntiin. Myöskin Suo- 
messa bolSevikkien työteho kaksinkertaistettiin. Helsinkiin 
perustettiin kommunistinen »Suomen Byroo» ja huhuja uudesta 
kapinasta oli liikkeellä. Uudelleen syntyneen Suomen Kom- 
munistisen Puolueen Pietarissa olevan Keskuskomitean lähet- 
tejä saapui salatein maahan. Asiamiehiä ilmaantui kuin 
sieniä sateella. Etenkin Pohjois-Suomessa oli tiheä salaisten 
etappiteiden ja -paikkojen verkko. BolSevismi varustautui 
vastaiskuun. 

Näinä tukalina aikoina syntyi myöskin sittemmin niin 
kuuluisaksi tullut »Gyllingin muistio», josta Ruotsin poliisi 
Tukholmassa 14:ntenä kesäkuuta 1921 löysi siron jäljennöksen 
Suomen Pankin entisen ylivahtimestarin, Suomen kansalaisen 
Henrik Johan Paulinin vaatekomerosta. Suuren vastarynnäkön 
piti oikeastaan tapahtua Ruotsin kautta. Valmistelut olivat 
olleet jo kauan käynnissä. Vuoden 1921 suuri valtiopetos- 
juttu antaa meille tästä täysin selvän kuvan. 


2. 
Suuri salaliitto Ruotsissa. 


Juttu alkoi tavallaan jo vuonna 1918, kun Helsingin punai- 
nen »hallitus» lähetti entisen konemestari Artur Useniuksen 
Tukholmaan täysivaltaisena ministerinään. Tämä herra otti 
tietysti heti yhteyden Ruotsin punaisiin aatetovereihin ja teki 
mitä tehtävissä oli vaikeuttaakseen Ruotsin muutenkin perin 
niukkaa apua Suomen laillisille viranomaisille. Hän ei kuiten- 
kaan ehtinyt paljoakaan aikaansaada, ennenkuin kumous koti- 

maassa jo oli kukistettu ja päämiehet suurimmaksi osaksi 
hävinneet suojaavan itäisen rajan taa. 

Mutta Suomen tuotapikaa kokoonpantu kansanarmeija oli 
västakäydyn sodan jälkeen suhteellisen heikko, vankiloita ja 
vankileirejä ei voitu kyllin tehokkaasti vartioida, eikä äsken 
perustettu rajavartiostokaan ollut ehtinyt järjestelyastetta 
pitemmälle. Sentähden saattoikin kesästä 1918 lähtien joukko 
punaisia eri teitä mennä Ruotsiin. Heidän lukumääränsä kohosi 
lopulta useihin satoihin. Myötämieliset ja sääliväiset viran- 
omaiset antoivat tarpeellisia oleskelulupia, tai niitä valmis- 
tettiin eräässä punaisessa etappipaikassa Seittenkarissa Pohjois- 
Ruotsissa. 

Jonkin ajan kuluttua saapui Tukholmaan muutamia Pie- 
tarissa olevan Keskuskomitean valtuuttamia luotettavia mie- 
hiä huolehtimaan näistä asioista. Entinen valtiopäivämies ja 
Uudenmaan läänin piirisihteeri Herman Hurmevaara tuli toden- 
näköisesti lokakuussa, ja pian ilmestyi Ruotsin pääkaupunkiin 
myöskin sittemmin Neuvosto-Karjalan diktaattorina kuului- 
saksi tullut Edvard Gylling. Salaisen etappitien välityksellä 
saapui Suomesta lopulta punaisen hallituksen entinen sihteeri 
K. H. Wiik ja perusti Useniuksen ja Hurmevaaran kanssa 
suomalaisten punaisten avustamiskomitean. Päämajana oli 
Useniuksen asunto Torstensonsgatan 10:ssä. Otettiin tarpeelli- 
nen yhteys Ruotsin vasemmistopuolueisiin, ja pian saatiin 
kuulla »ySuomen komiteasta», jossa Usenius oli puheenjohtajana, 
hänen vaimonsa kassanhoitajana ja eräs entinen Pietarsaaren 
metallityömiesten ammattiyhdistyksen toimitsija sihteerinä. 
Kuinka kaiken tämän järjestäminen oli tapahtunut, sen sivuu- 
tamme tässä. Kun Usenius ja Gylling vuoden 1920 aikana 
matkustivat Neuvostoliittoon, Tukholmassa joka tapauksessa 
oli käytettävissä järjestö, jota kutsuttiin »Vasemmistoryh- 
mien Suomen komiteaksi» ja jolla oli Ruotsin kansalaisia halli- 
tuksessaan ja päämajansa talossa N:o 67 Drottninggatanin 
varrella. Siellä asui myöskin heinäkuuhun 1920 saakka äsken 
mainittu Suomen Pankin entinen ylivahtimestari Henrik Johan 

Paulin, joka puolestaan oli saapunut Ruotsiin joskus saman vuo- 
den huhtikuussa. Mutta tuolloin oli ehditty jo järjestää sekä 
»Sotakomitea» että varsinainen punainen yleisesikunta. Huhti- 
kuun ensimmäisenä päivänä 1919 Suomen Punaisen Kaartin 
Ruotsin Pataljoonan (S.P.K.R.P:n) päällikkö oli antanut 
seuraavan suurenmoisen »Päiväkäskyn N:o m: 


Suomen Punaisen Kaartin Sotakomitea on vahvistanut ohjesäännön 
Suomen Punaisen Kaartin Ruotsin Pataljoonalle ja määrännyt sille 
esikunnan, jonka tehtävä ohjesäännön 27 $:n mukaisesti on seuraava: 

Pataljoonan esikunnan tehtävänä on olla käytännöllisenä järjestöeli- 
menä pataljoonan kokoamiseksi, järjestämiseksi ja sotilaalliseksi kou- 
luuttamiseksi sekä sen toimeenpanevana keskuselimenä. Sen tulee neu- 
vontatyöllään muodostaa pataljoonan harjoitusosastoja niille paikka- 
kunnille, joilla on tarpeeksi monta vallankumouksellisia suomalaisia, 
järjestää näiden osastojen sotilaskouluutus, muodostaa niiden järjes- 
tys ohjesäännön määräämällä tavalla ja sitten ylläpitää yhteyttä har- 
joitusosastojen osastopäällikköjen välityksellä näihin järjestöihin. 

Pataljoonan esikuntaan edellämainittua työtä varten olen valinnut: 

Komentaja: Mäntymäki. 

Suomalainen apulainen: Heimo. 

Ruotsalainen apulainen: Fredriksson. 

Adjutantti: Korpela. 

Taloudenhoitaja: Vinter. 

Ohjaaja: Kivi. 

Terveydenhoidonesimies: Feldt. 

Tällä päiväkäskyllä annan tiedoksi edellämainitun järjes- 
tyksen minun esikuntani asianomaisille jäsenille. 

Selitän, että esikunnan kokoonpanossa ei ole huomioitu opera- 
tiivista toimintaa, vaan pataljoonan muodostamista, johtoa ja kouluu- 
tusta garnisionissa. 

* Kehoitan kaikkia tarkoin harkitsemaan niitä tehtäviä, jotka 
ohjesäännön 27 8:n mukaisesti muodostavat yhteisen toimintakenttämme. 

Kehoitan kaikkia »Jalkaväen käsikitjassa» olevien ohjeitten ja 
osoitusten mukaisesti ajatuksissaan muodostamaan käsityksen toiminta- 
kentästään. 

Kehoitan kaikkia ryhtymään tarpeellisiin toimenpiteisiin tar- 
koituksella valmentautua mitä suurimmalla huolella ja kuntoisuu- 
della. 

Esikuntatoverit! Tiedän, että se järjestö, joka on asettanut meidät 
työhömme, vaatii meiltä paljon, erittäin paljon. Teidän päällikkö- 

nänne olen saanut käskyn vaatia teiltä, työtoverit, paljon ja hyvää 
työtä. Minä teenkin sen. Vaadin teiltä, toverit, rehellistä toverillista 
yhteistyötä, täsmällisyyttä, innokasta omatoimisuutta, aloitekykyä ja 
reipasta toimeenpanoa. Puolestani lupaan tehdä, mitä ihminen voi, 
yhdessä teidän kanssanne. 

Työjärjestyksemme tulee olemaan seuraava: 

1. Jokainen teistä on velvollinen työkentältään esittämään minulle 
alotteita, minkä jälkeen minä harkitsen niitä ja hyväksyn niiden toi- 
meenpanon, jos ne ovat sellaisia, että ne ovat sopusoinnussa pataljoo- 
nan ohjesäännön sisällön ja hengen kanssa pataljoonan kehityksen ja 
parhaan edistämiseksi. 

2. Tulen laatimaan kauaskantoisemmat määräykseni ja ohjeeni 
siten, että annan ne ennen niiden voimaan tuloa teidän tarkastetta- 
vaksenne ja asianomaisen esikunnan jäsenen lausunnon antamista 
varten, jonka toimialaan kauaskantoisempi määräys tai ohje kuuluu. 
Lausunnossa tehdyt muistutukset otan harkittavakseni ja sovellutan 
ne määräyksiini siinä määrin kuin katson siten edistäväni pataljoonan 
parasta. 

Toverit! En vaadi teiltä mitään uutta valaa. Uskon teidän olevan 
miehiä ja pysyvän sellaisina. Sentähden: :Tehkäämme nyt, 
jumalan nimeen, työmme niin, että asiattomat 
sormet ovat siitä sivussa. 

Tukholma 1/4-19. 
Mäntymäki 
Komentaja. 


Hämmästyneen jälkimaailman saattaa olla mielenkiintoista 
nähdä edelläolevan pöyhkeilevän alkusoiton lisäksi muutamia 
otteita päiväkäskyssä mainitusta pataljoonan ohjesäännöstä. 
Tämä onkin jo huomattavasti mielenkiintoisempi: 


SUOMEN PUNAISEN KAARTIN RUOTSIN PATALJOONAN 
OHJESÄÄNNÖT. 


MAINIO KSTIN 


PATALJOONAN MUODOSTAMINEN JA TARKOITUS. 


1 $. Suomen Punaisen Kaartin Ruotsin Pataljoona (S.P.K.R.P.) 
on jo ennen tämän ohjesäännön sille vahvistamista muodostunut Ruot- 
siin paenneista Suomen vallankumouksellisista, entisistä S.P.K:n jäse- 

nistä, jotka ovat muodostaneet salaisen yhteenliittymän sotilaallista 
kasvatusta varten. — — — 

(2 $ käsittelee pataljoonan edelleen kehittämistä.) 

3 &. Pataljoonan tarkoituksena on, pysyen uskollisena Suomen 
1918 vuoden vallankumoukselle, jonka tarkoituksena oli hankkia 
leipää ja oikeutta työväenluokalle, valmistautua sotilaalliseksi voima- 
tekijäksi, joka Suomen vallankumouksen uudelleen puhjetessa on valmis 
henkeen ja vereen asti taistelemaan työväenluokan kommunistisen 
vallankumouksen voittoonviemiseksi Suomessa. 

4 $. Tunnustaen työväenluokan vallankumouksen kansainväliseksi 
taisteluksi on Pataljoona kuitenkin myös valmis, jos sille ennen Suomen 
vallankumouksen uudelleen puhkeamista tulee tilaisuus taistella työ- 
väenluokan vallankumouksen puolesta jossain muussa maassa, viivyt- 
telemättä ja kaikella innolla käymään siihen taisteluun kaikilla sen 
käytettävissä olevilla voimilla ja keinoilla. 


TaSTI KTS 


PATALJOONAAN LIITTYMINEN, LIITTYMISLUPAUS, LIPPUVALA 
JA SOTILASSÄÄDÖKSET. 


(5—7 $$ käsittelevät jäsenten ottamista pataljoonaan. 

8 $ selittää, miten vharjoitusosastot kootaan ja laajennetaan» tunne- 
tun kommunistisen »kolmikkosysteemin» mukaisesti. 

9 $ käsittelee sitä ehdotonta, vallankumouksellista katsomusta, 
jonka täytyy olla välttämättömänä ehtona uusien jäsenten ottamisessa 
järjestöön. 

10:8 sisältää sen lupauksen, joka uuden jäsenen täytyy antaa kol- 
mikon esimiehelle. Tainaamme seuraavan näytteen:) 

Lupaan Pataljoonan johdon ja sen asettamien päällikköjen ensi 
kutsusta lähteä toimimaan ja taistelemaan kaikkia Suomen köyhä- 
listön vallankumousta uhkaavia vaaroja ja hyökkäyksiä vastaan sekä 
voimiani ja henkeäni säästämättä taistelemaan köyhälistön kansain- 
välisen vallankumouksen, sosialismin ja kansojen veljeyden puolesta. 

Jos minä ilkeämielisesti petän tämän lupaukseni, tulkoon silloin 
osakseni yleinen ylenkatse ja kohdatkoon minua vallankumouksellinen 
rangaistuksen koko ankaruus. 

(11 & sisältää selityksen, että liittyminen on vapaaehtoista ja että 
se täytyy vahvistaa lippuvalalla.) 

12 8. Lippuvalan muoto on seuraava: 

Minä N.N. sitoudun ehdottomalla uskollisuudella taistelemaan 

Suomen köyhälistön vallankumouksen voittoon saattamiseksi. Alistun 
kuriin, noudatan sotilassäädöksiä. 
(13—14 $$ puuttuvat löydettyjen asiakirjojen joukosta.) 


III. luku. 


15 $. Pataljoona muodostetaan jalkaväkipataljoonaksi, johon kuu- 
luu, jos mahdollista 4 125 miestä käsittävää komppaniaa, asestettuina 
lyhyin ja pitkin tuliasein ja kaikki mahdollisuuksien mukaan kone- 
kiväärein ja käsikranaatein — — —. 

(16 & käsittelee komppaniain jaoitusta. 

17 $ käsittelee pataljoonan esikunnan kokoonpanoa.) 

18 &. Pataljoona kootaan, järjestetään ja kouluutetaan Ruotsissa 
ja, jos mahdollista, Norjassa. Ensi kädessä otetaan pataljoonaan Suo- 
mesta Ruotsiin paenneita vallankumouksellisia. Tämän lisäksi värvä- 
tään ruotsalaisia ja norjalaisia spesialisteja ja, jos osottautuu mahdol- 
liseksi ja tarpeelliseksi, myöskin armeijassa palvelleita sotilaita, jotka 
ovat saaneet kouluutusta. 

19 &. Koska on mahdollista, että pataljoonaa ei ole saatu kootuksi, 
valmennetuksi ja varustetuksi täyteen voimaansa siihen mennessä kuin 
sitä tullaan käyttämään, tulee kokoomisen ja seuraavissa pykälissä 
vahvistetun työn perustana pitää sitä, että pataljoonan alaosastojen, 
komppaniain ja plutonain sekä ryhmäin muodostaminen tapahtuu 
niin, että ne, kun pataljoona ei-täysilukuisena on lähtenyt Suomeen 
ja on siellä tilaisuudessa saamaan enemmän miehistöä, ovat lähetetyt 
muodostamaan sellaista järjestörunkoa, että lisäämällä miehistöä pian 
saadaan kokoon täysilukuinen pataljoona. 


(Jatkoa ei löytynyt löydettyjen paperien joukosta.) 


Näistä enemmän tai vähemmän harrastelunluontoisista, 
mutta kuitenkin vakavista valmisteluista sotilaallisesta puuttu- 
misesta Suomen nuoren naapurivaltion kohtaloihin Ruotsin 
rauhallisilla kansalaisilla ei tietenkään ollut vähäisintäkään 
aavistusta. Vielä vähemmän tiedettiin, että itsessään Ruotsin 
pääkaupungissa, lähemmin määritellen Kansantalon eräässä 
huoneistossa, jo toimeenpantiin säännöllisiä sotilaallisia harjoi- 
tuksia suomalaisen Mauno Johannes Heimon johdolla ja että 
siellä oli luentojen avulla jo huhtikuusta 1919 lähtien mm. kou- 
lutettu punaupseereita muodosteilla olevaa pataljoonaa varten. 

Jäseniäkin liittyi nopeasti, ja harjoitukset olivat täydessä 
käynnissä useilla paikkakunnilla, etupäässä Pohjois-Ruotsissa, 
jossa suomalaisia pakolaisia oli lukuisammin. Myöskin Norjassa 
saatiin jossain määrin harjoituksia käyntiin tuntureilla, ja 
Tukholman keskuksella oli yhteys Oslossa olevaan alaosastoon. 
Aseita hankittiin suhteellisen suuressa määrin, aika paljon sala- 
kuljetettiin yksinkertaisesti Suomesta. Myöskin tarpeellista 
sotilaskirjallisuutta hankittiin. Erittäinkin kahta Ruotsin 
armeijan ohjekirjaa, joista toista kutsuttiin »Laulukirjaksi» 
ja toista »Mehiläishoito-oppaaksi», käytettiin ulkoharjoituksissa 
ja luennoilla. Pataljoonan adjutantti Heimo itse teki syys- ja 
lokakuun aikana »opinto- ja järjestelymatkan» Pohjois-Ruotsiin, 
oli läsnä harjoituksissa ja piti luentoja sekä Kirunassa, Seitten- 
karissa, Malmbergetissä että muilla paikkakunnilla. Häntä 
pidettiin ilmeisesti suurena sotilaallisena asiantuntijana, sillä 
eräs armeijan luutnantti oli pitänyt hänelle kokonaista 15 tun- 
tia luentoja taktiikasta ja hän oli jäljentänyt kokonaista. viisi 
osaa verään tietyn kapteenin luennoista». 

Lokakuussa tuli myöskin Norjasta tietoja sotilaallisesta 
kasvatustyöstä Etelä-Nordlandissa ja Kristiansandissa. Siellä 
ilmeisestikin toimittiin hitaammin kuin Ruotsissa. Valitettiin, 
että satakunta »parasta» miestä oli antanut värvätä itsensä töi- 
hin Huippuvuorille ja että he olivat nyt Tromssassa odottamassa 
siirtoa. Tiedoitus on päivätty lokakuun 8:ntena 1919, ja sen 
on allekirjoittanut pataljoonan adjutantti H. Korpela, joka sit- 
temmin osoittautui Helsingistä kotoisin olevaksi sanomalehti- 
mies Yrjö Heikki Karppaseksi. Tämä oli entinen miliisimies 
ja Porissa punakapinan aikana ilmestyneen sanomalehti »Sosia- 
listin» toimittaja. 

Mutta tällä välin oli suoritettu huomattavalla tarmolla 
myöskin Pohjois-Suomen olosuhteita koskevia tutkimuksia. 
Ilmoituksia suojeluskuntain vahvuudesta ja aseistuksesta, 
sotilasmajoituksista, rautateistä, puhelinlinjoista, maanteistä, 
silloista, lennätinasemista ym. sekä siviiliväestön poliittisesta 
asennoitumisesta oli saatu runsaasti. Lähetetyt tiedustelijat 

olivat tarkoin tutkineet kuljetusmahdollisuuksia Pohjois-Ruot- 
sin kautta ja Tornionjoen ylimenopaikkoja ja tehneet niistä 
muistiinpanoja. = Heinäkuussa 1919 pataljoonan katsot- 
tiin olevan jokseenkin valmiin toimintaan. Ainoastaan osa 
aseita puuttui vielä. Kuun loppupuolella jopa liikekannalle- 
panosuunnitelmakin oli selvänä. Eteläisimpien osastojen, jotka 
olivat Göteborgissa, piti ryhtyä liikekannalle heinäkuun 28:nnen 
päivän aamulla ja yhtyä 30:nnen päivän kuluessa Karungin 
lähistöllä pohjoisemmilta seuduilta saapuviin. Nyt puhuttiin 
jo punaisen vapaajoukon sekä suomalaisesta että ruotsalaisesta 
pataljoonasta. Suomalaisen piti ylittää raja elokuun 1 päivän 
vastaisena yönä. Sitten, kun Suomen Karunki olisi vallattu, 
silloin vielä tulossa oleva ruotsalainen pataljoona vuorostaan 
vmarssisi suoraan junasta joelle ja sieltä täysin avoimesti menisi 
yli toiselle puolelle, jossa suomalainen pataljoona ottaisi sen 
vastaan ja saisi siltä ohjeita ja aseita». Ensimmäisessä linjassa 
taistelevien lukumäärä laskettiin nyt suomalaisessa pataljoo- 
nassa 100 mieheksi ja ruotsalaisessa 175 mieheksi. Siihen 
lisäksi tulivat vielä jälkijoukot kuormaston kera. Suunnitelma 
perustui äkkiyllätykseen. Toinen vaihtoehto oli keskittyminen 
Tornion korkeudelle ja äkillinen hyökkäys tähän kaupunkiin. 

Jostain syystä tämä suurenmoinen suunnitelma meni kui- 
tenkin tällä kertaa myttyyn. Omasta puolestani olen taipuvai- 
nen otaksumaan, että löydetty liikekannallepanosuunnitelma 
oli todellisuudessa vain ehdotelma ja että varsinaista päivää ei 
vielä lopullisesti ollut päätetty. Joka tapauksessa valmistelut 
jatkuivat myöskin heinäkuun 30 päivän jälkeen, ja pitkähkö 
ilmoitus »Ruotsin puoleisen Tornionjoen mahdollisuuksista yli- 
kulkupaikkana» on päivätty elokuun 16:ntena. Tässä ilmoi- 
tuksessa puolletaan toista vaihtoehtoa, Torniota. Suomen 
oloista me saamme kuulla seuraavan punaisille jokseenkin toi- 
veikkaan selonteon: 


»Suomen oloista, mikäli ne koskevat meidän operatsioni aluettamme 
(pohj. Suomen), sain Kemppaiselta seuraavia tietoja: Väestön mieli- 

ala on siihen asteeseen kommunist. puolella, että taistelun alkaessa 1/2 
väestöstä liittyy meihin. Jos Mannerheim on pelissä vastapuolella, on 
tämä luku 2/3. Sotilasjärjestötyö edistyy hitaasti, Suomessa äärimmil- 
+ leen pinnistetyn urkkimisen takia. Varsinkin maaseutupaikkoihin 
ei ole voitu punak. os. saada syntymään monista yrityksistä huoli- 
matta. Osastoja on Oulussa jäsenmäärä 50—60 miestä, Kemissä 
n. 20 miestä, Rovaniemellä vain osastokomitea, joka ponnisteluistaan 
huolimatta ei ole onnistunut työssään. Majoitettuja sotilasjoukkoja 
on Oulussa, Pohj. jääk. pat. ja Rovaniemellä, jossa kuitenkin vain n. 
50 miestä, muut itärajalla. Sotilaiden keskuudessa on tehty propaganda- 
työtä 'menestyksellisesti: Oulun pat. enemmistö on mielipiteeltään 
punaista. Ovatpa meikäläiset kiinnittäneet erään upseerinkin tarkoituk- 
siamme palvelemaan. Rovaniemellä majailevat sotilaat ovat vastaan- 
ottamattomia. = Tornionjoenlaaksossa ei sotilaita ole. Rajavartioita 
hoidetaan aika huolimattomasti, tullivartijoita vähän ja suojeluskunta- 
laiset epävirallisina rajavartioina huolimattomia. = Salaisen poliisin 
agentteja on vilisemällä: Oulussa 105, Torniossa 20 y.m. Suojeluskunta- 
liike saanut aika kolauksen Mannerheimin kukistuessa. M.m. Oulun 
suojeluskunnasta jäänyt presid. vaalin jälkeen pois noin 200 jäsentä, 
joista suurin osa liittyy meihin taistelun alkaessa. Muuten on Oulun 
s.k. noin 6o täysin tietoista meidän miestä, muissa s.k. on hajaantu- 
mista ja väsymystä huomattavissa. Tornion jokilaakson suojeluskunnat 
huonosti harjoitettuja ja johdettuja, jäsenistä osa meikäläismielisiä. 
Kolarin s.k. kuuluu olevan punainen. Toisissa pitäjissä on havaittavissa 
hajaannusta ja väsymystä.) — — — 


Kumnallinen puhe presidentinvaaliin tyytymättömien suo- 
jeluskuntalaisten epäluotettavuudesta oli tietysti pelkkää pötyä 
kuten moni muukin seikka edellä olevassa ilmoituksessa. Muu- 
ten punaisten toiveikkuus oli kohtalaisen ymmärrettävää. 
Aunuksen retkikunta oli ensimmäisten suurten menestysten 
jälkeen jo perääntymässä takaisin Suomen rajan yli, ja presi- 
dentinvaali, joka oli tuonut esiin Stählbergin ja kaatanut Man- 
nerheimin, oli musertanut aktivistien toiveet voimakkaam- 
masta esiintymisestä Itä-Karjalassa ja kovemmista otteista 
uudelleen heränneen vasemmistoliikkeen suhteen. Tunnelma 
oli painostava ja häilyvä. BolSevistisella vastaiskulla oli tosiaan- 
kin mahdollisuuksia onnistua. 

Suomen Punaisen Kaartin Ruotsin Pataljoonan valmiste- 

lut jatkuivat sentähden koko syksyn ajan. Heinäkuun liike- 
kannallepanosuunnitelma oli muuttunut siten, että pataljoona 
kuljetettaisiin Pohjois-Suomen kautta Itä-Karjalaan ja sijoi- 
tettaisiin siellä Muurmannin rataa vastaan englantilaisten ja 
valkoisten venäläisten armeijan selustaan, joka armeija vielä 
niihin aikoihin piti tätä rataa miehitettynä aina Karhumäen 
takaisille seuduille saakka. Mutta toimeenpanokäskyn antami- 
nen lykättiin jostain syystä. Lokakuussa viimeiset englanti- 
laiset lähtivät Murmanskista, ja punainen vallankumous- 
hehku alkoi pian kyteä kenraali Millerin joukoissa, jotka nyt 
yksin olivat ottaneet vahdinpidon huostaansa. Joulukuussa 
kommunistinen »Suomen byroo» oli asettunut paikoilleen Hel- 
sinkiin, ja eräältä Mikko-nimeä käyttävältä punaorgaanisat- 
torilta tuli Tukholmaan Hurmevaaralle toiveikas ilmoitus. 
Uusi hyökkäyssuunnitelma kypsyi. Sopivimmaksi ajankohdaksi 
toiminnalle katsottiin nyt joku päivistä tammikuun 15:nnen ja 
helmikuun 15:nnen välillä 1920. Laajassa muistiossa sanotaan: 


»Retken tarkoituksena on sotilaallisesti katkaista Muurmannin 
rintamalla olevien valkosten joukkojen liikeyhteydet Muurmannin 
rannikolle, mahdollisesti vallata varastoja ja yhdessä punaisten kanssa 
Aunuksessa karkoittaa valkoset Karjalasta ja Muurmannista sekä, 
jos mahdollista ottaa heidän joukkonsa vangiksi.» 


Tähän muistioon on toinen käsi tehnyt koko joukon vasta- 
väitteitä ja arvostelevia huomautuksia. Reunamuistutusten 
tekijä, jonka on oletettu olevan itse Gylling, ehdottaa, että 
suunnitelma huolimatta erinomaisuudestaan monessakin koh- 
din kuitenkin toistaiseksi saisi levätä, mutta että valmisteluja 
tulevaa toimintaa varten oli jatkettava kaikella innolla. 

Monipuolinen työ tämän ihmeellisen Suomen Punaisen 
Kaartin Ruotsin Pataljoonan hyväksi oli kuitenkin jo tehty 
kuukausia sitten. Vaikkakin täytyy myöntää, että loppujen 
lopuksi tämä juttu oli enemmän lörpöttelyä kuin todellisuutta, 
suomalaisten vallankumouksellisten toiminta Ruotsissa osoit- 
taa kuitenkin, millä itsepintaisuudella ja raivoisalla tarmolla 

voitetut punaiset työskentelivät takaisintulonsa hyväksi. Ja 
sitäpaitsi: itse asiassa tämän kaiken takana'oli enemmän ter- 
vettä järkeä kuin ensi näkemältä ehkä on valmis tunnusta- 
maankaan. 

sillä Pietarissa oli Suomen kommunistien Keskuskomitea, 
joka seurasi valppain katsein Itä-Karjalan yhä lupaavampia 
tapahtumia. Hitaasti, mutta varmasti siellä näytti venäläis- 
ten bolsevikkipistinten suojassa kasvavan ainakin korvike 
sille uneksitulle punaiselle Suomelle, jota valitettavasti tähän 
asti ei ollut saatu syntymään. Punainen Karjala! Kas siinä 
keskus, jonka ympärille tuulen hajoittelemat suomalaiset puna- 
kaartilaiset uudelleen voisivat kokoontua. Siinä siemen, 
josta tulevaisuuden punainen Suomi kuitenkin kerran kasvaisi. 
Tietysti »Suomen byroo Helsingissä ja reipas vapaaehtois- 
pataljoona Ruotsissa olivat hyödyllisiä seikkoja ja hyvät ole- 
massa ylläpidettäessä odottavien joukkojen keskuudessa vallan- 
kumoushenkeä. Mutta Punainen Karjala antaisi vasta vakavan 
perustan koko toiminnalle. Vallankumous sitä seuraavine veri- 
sine sisällissotineen pohjoisessa, etelässä, idässä ja lännessä 
olisi ollut kallis ja tuhoisa juttu. Nyt tarvittiin rauhallisuutta 
ja rauhaa ja määrätietoista vallankumouksellista työskentelyä 
vähän pitemmällä tähtäimellä. Mitä suomalaisiin bol$evik- 
keihin tulee, niin Neuvosto-Karjala oli ja jäi sentähden tämän 
työn varsinaiseksi ytimeksi. Tästä näkökulmasta katsottaessa 
saa myöskin näköjään niin yltiöpäinen »Ruotsin Pataljoona» 
bolsevikkien kannalta järkevän ja selvän merkityksen. 

Ruotsissa ponnisteleville suomalaisille punaisille ja heidän 
ruotsalaisille aatetovereilleen on ns. Gyllingin muistion täy- 
tynyt olla aivan ilmestyskirja. Kaikesta päättäen se on kirjoi- 
tettu joulukuussa 1919, ja sen on todennäköisesti täytynyt 
olla Tukholman keskuksen käsissä joskus vuoden 1920 alku- 
puolella. Sitten kun vanhat, sotaisemmat suunnitelmat nyt 
tosiaankin oli pantu hyllylle, alkoi etappien innokas järjestely 
ja uusien käännynnäisten värvääminen kangastavaan punaiseen 
karjalaiseen paratiisiin. Niinpä kevättalvella lähetettiin Nar- 

vikin— Vuoreijan uuden etapin kautta joukko punaisia suoma- 
laisia Murmanskiin ja sieltä Itä-Karjalaan. Ruotsalaiset sen- 
sijaan kohdistivat päähuomion yksinkertaisesti säännölliseen, 
suurisuuntaiseen sotilasvakoiluun. 

Heinäkuun 7:s 1920 oli suuri päivä. Edvard Gylling oli jo 
kesäkuun 16:ntena lähtenyt Ruotsista, ja punaisesta Karjalan 
kommuunasta tuli nyt, hän päällikkönä, Neuvostoliittoon kuu- 
luva autonoominen alue. Karjala oli nyt todellisuus. Mitä 
tämä oikein merkitsi, siitä saamme täyden selon lukiessamme 
tuon pahaa ennustavan muistion kohdat 4—5: 


4. Punainen Karjalan Kommuuna tulisi suurmerkitykselliseksi 
Suomea vallankumouksellistutettaessa. Täällä saisi Suomen punainen 
kansanaines, joka ei voinut asua Suomessa, vallankumouksellisen kodin 
ja varmasti edistäisi seudun taloudellista kehitystä. Karjalan Kom- 
muunassa saattaisi vallankumouksellinen Suomeen kohdistettu propa- 
ganda ja punaisten suomalaisten joukkojen kouluuttaminen saada 
oivallisen tyyssijan, koska 1.000 kilometriä pitkää Suomen vastaista 
rajaa on mahdoton tyydyttävällä tavalla vartioida. Jottei suoraan 
kompromettoitaisi Neuvosto-Venäjää tällaisella toiminnalla, olisi 
autonoominen kommuuna erittäin toivottava. Aatteellisesti kommunis- 
tisen yhteiskuntaruumiin muodostaminen vaikuttaisi voimakkaasti 
Suomen työväenluokkaan ja siten valmistaisi maaperää Neuvosto- 
Tasavallalle Suomessa. Vallankumous, joka yhdistäisi kaikki Suomen 
heimot, olisi houkuttimena myöskin eräille kansallisesti ajatteleville 
pientalonpojille. 

5. Karjala on maantieteellisesti osa Skandinaviaa. Pohjoisilta 
osiltaan se samanaikaisesti rajoittuu hyvin lähelle Ruotsia, Norjaa ja 
Suomea. Tämä on Skandinavian vallankumouksellistuttamisen strate- 
ginen lähtökohta. Sieltä käsin voidaan suoraa vallankumouksellista 
toimintaa harjoittaa kaikkia näitä valtioita vastaan. Sinne voitaisiin 
hallinnollisiin tehtäviin tai suoraan sotilaalliseen toimintaan kouluutta- 
miseksi koota tovereita näistä maista. Niin hyvin suomalainen kuin 
myöskin ruotsalainen ja norjalainen hallitus voitaisiin siellä muodostaa. 
Ruotsin ja Norjan pohjoisosissa olisi tällaiselle toiminnalle otollinen maa- 
perä. Tuleva vallankumous Skandinaviassa saisi sekä aineellisesti että 
moraalisesti tuen Karjalan Kommuunasta. Se saisi määrätynlaisen 
skandinavisen. luonteen ja ajan mittaan muodostaisi osan skandinavi- 
sesta Neuvosto-Tasavallasta.  Vasemmistososialistinen Skandinavian 
maitten keskeinen liike ja Kominternin skandinavinen ryhmä muodos- 

tavat jo Skandinavian Neuvosto-Tasavallan aatteellisen pohjan, mutta 
maailmanvallankumouksestakin = riippumaton vallankumous Skandi- 
naviassa olisi mahdollinen, koska Skandinavian Neuvosto-Tasavalta, 
jolla olisi selkäpuolellaan suojana sekä aineellisessa että sotilaallisessa 
mielessä Venäjä, olisi sotilaallisesti turvattu, ja taloudellisessa mielessä 
tämä tasavalta voisi kokonaan vallita Euroopan puu- ja paperituotantoa 
ja sentähden jossain määrin sanella ehtoja kapitalistisille länsivalloille. 
Skandinavian Neuvosto-Tasavalta olisi siten hyvin tärkeä maailman- 
vallankumouksen etappi. 


Näitä kahta kohtaa Gyllingin muistiosta ei olisi mitenkään 
pitänyt, kuten on tapahtunut, kätkeä ja unohtaa asianomais- 
ten viranomaisten arkistojen hämärään, vaan heti Paulinin 
komerosta tehdyn löydön jälkeen muistiota olisi pitänyt monis- 
taa satoja tuhansia kappaleita ja ripustaa kehystettyinä lasin 
alle kaikkiin Pohjolan koulusaleihin näkyvälle paikalle sekä 
etenkin niiden ihmisten seinille, jotka itsepintaisesti yksin- 
kertaisessa uskossaan luottivat siihen, että bol&evikkivaltiolla 
oli lampaanhurskaat aikomukset sokaistunutta ympäröivää 
maailmaa kohtaan. Ehkäpä moni asia olisi Pohjolassa ollut 
toisin, kun ratkaiseva kriisi 20 vuotta myöhemmin lopulta 
puhkesi. Joka tapauksessa Gyllingin muistio joulukuulta 1919 
sisälsi kuin pähkinänkuoressa harvoin tajutun ydinajatuksen 
punaisesta Neuvosto-Karjalasta. Kun Moskovan rauhan jäl- 
keen 1940 Suomelta ryöstetty alue yhdistettiin tähän Karja- 
laan -Suomalais-Karjalaiseksi neuvostotasavallaksi, päällikkö- 
nään surullisenkuuluisa Kuusinen Petroskoissa, joka edelleen- 
kin jäi pääkaupungiksi, nähtiin tämän mainion muistion, 
huolimatta kaikesta siitä, mitä ajan oloon karjalaisille ja 
Gyllingille itselleen oli tapahtunut, kuitenkin edelleen olevan 
yhtä nykytärkeän kuin 20 vuotta sitten. Vasta tämän tie- 
täessämme »Vasemmistoryhmien Suomen-komitea» ja »Suomen 
Punaisen Kaartin Ruotsin Pataljoona» joutuvat oikeaan valoon 
yleispohjoismaisessa näkökulmassa. 

3. 


Tyrmistyttävät juhlapäivällisei Hasselbacke- 
nilla. 


Näistä huomiotaherättävistä suunnitelmista ja näistä hämä- 
ristä metkuista etappeineen, asekuljetuksineen, tiedustelijoi- 
neen ja punakaartilaisharjoituksineen Ruotsin rauhallinen yleisö 
ei kuitenkaan tiennyt mitään. Mutta sitten sattui se tapahtuma, 
jota tukholmalaisten juoruissa kutsuttiin »KerSentsevin päi- 
vällisiksi» ja josta pitkäksi aikaa tuli pääpuheenaihe arvokkai- 
siin herrakerhoihin ja herrojen illanistujaisiin, joissa grogi ja 
hyvä sikari auttoivat eriteltäessä sotkuisen” maailmantilanteen 
huolestuttavia enteitä. Tukholma oli todellakin tyrmistynyt. 
Bol$evistiset päivälliset hienossa Hasselbackenissa, bolSevikki- 
päivälliset, joihin osallistui tunnettuja Ruotsin kansalaisia ja 
maanpaossa olevia suomalaisia punakaartilaissuuruuksia kun- 
niavieraina, oli sentään niin poikkeuksellinen tapahtuma, ettei 
tosiaankaan voitu olla välinpitämättömiä. 

Oli toukokuun 19:s 1921, leuto ja keväälle tuoksuva tuk- 
holmalaisilta. Neuvostotähdin ja muin bol$evistisin tunnuksin 
koristetut kutsukortit oli lähetetty jo viikkoja aikaisemmin, ja 
jännitys vieraiden keskuudessa oli suuri heidän astellessaan 
portaita ylös juhlavalaistuun loistoravintolaan Hasselbacke- 
nilla. Koko juhlakerros oli varattu tilaisuutta varten. Hovi- 
mestarit juoksentelivat ympäriinsä vahvistettuna joukkona, ja 
itse johtajakin kulki ankaran näköisenä tarkastelemassa, että 
kaikki oli virheettömässä järjestyksessä. Ensimmäisen yllä- 
tyksen tarjosi istumajärjestys: se ei ollut mitoiltaan pienempi 
kuin lähes puolen metrin pituinen ja neljännesmetrin levyi- 
nen. Toinen aihe kummastukseen oli vieraitten lukumäärä: 
se ei ollut suurempi eikä pienempi kuin lähes 300 henkilöä. 
Bol$evikkien kauppavaltuuskunta oli todellakin tänä iltana 
tehnyt suuren eleen, ja kelvoton Neuvostola osoittautuisi yhtä 
hyväksi isännäksi kuin mikä kapitalistivaltio hyvänsä. Ainoa 

»proletaarinem» piirre, joka tähän asti oli ollut havaittavissa, 
oli se, että piti olla arkipuku. Muuten oli ilmeistä, että voitiin 
odottaa loistoiltaa aito venäläiseen: tapaan, joka lumoavalla 
vetovoimallaan aina teki vaikutuksen tosin kylmään, mutta 
idän ihmeisiin aina yhtä hullaantuneen haaveelliseen ruotsa- 
laiseen yleisöön. 

Neuvosto-Venäjän kauppavaltuuskunnan päämies, toveri 
Kersentsev, saattoi olla alkuvalmisteluihin täysin tyytyväinen. 
* Hän oli ykalpea nuori herra, jolla oli ajattelijan otsa, viekkaat 
silmät silmälasien takana ja laseissa musta punos 80-luvun 
ranskalaisten kirjailijain tapaan sekä kylmä, kohtelias, epä- 
selvä hymy». Ruotsalainen kirjailija Erik Norling vastaa 
kuvasta. Kohteliaasti kumartaen tämä KerSentsev otti nyt 
vastaan odottavaiset vieraansa. Mitä hän sisimmässään ajat- 
teli, tiesivät ainoastaan aniharvat kutsutuista. 


»Näky», Norling jatkaa, vjoka kohtasi meitä astuessamme ruokasaliin 
erinomaisen soittokunnan esittäessä kiihottavaa sotilasmarssia, oli 
komea ja hieno. Pöydät oli kauttaaltaan peitetty punaisin ruusuin, 
ja katosta riippui köynnöksiä ja kukkakiehkuroita, kaikki tulipunaisia. 
Asiantuntijat olivat heti valmiita arvioimaan kukkaskoristelun vähintään 
parin tuhannen kruunun hintaiseksi. Istuuduttiin kahden valtavan 
pitkän pöydän ääreen; toisesta niistä haaraantui kokonaista kahdeksan 
sivupöytää, joiden jokaisen ääreen mahtui 24 vierasta. Pahojen kielten 
kertoman mukaan sen pitkän pöydän ääreen, joka oli ilman sivupöytiä, 
oli istutettu ?alipukarit? naisineen, Politikenin ja kustannusyhtiö Fra- 
min teknillinen henkilökunta . . .» 


Seurakunta oli itse asiassa jokseenkin kirjava ja sekalainen. 
Se oli noudattanut toveri KerSentsevin kutsua tähän huomatta- 
vaan juhlaan, jossa vjulkea ja hienostunut tuntosarvi ojentui 
kohti raha- ja älymystöporvaristoa». Tunnettujen kynämies- 
ten ja kirjailijain joukossa nähtiin siellä tietenkin yltiöpäinen 
runoilija Ture Nerman, joka viime aikoina lehtensä »Trots 
Allt» ansiosta on saavuttanut mainetta kuolevan kansanrinta- 
man viimeisenä tinasotilaana, ja itseoikeutettuna oli siellä myös- 
kin »Ryssland i revolutionin» kirjoittaja C. N. Carleson, jeka 


3 — Vastavakoilu iskee. 

nimimerkillä Spartacus kirjoitti siihen aikaan bolSevikki- 
ystävälliseen lehteen Folkets Dagblad Politikeniin. Mutta 
myöskin sellaiset suuruudet kuin Else Kleen, C. A. Bolander, 
Per Freudenthal (Ode Balten) ja Erik Norling, joka myöskin 
kirjoitteli Z. Höglundin vasemmistolehteen, olivat tämän illan 
kirjailijavieraita. Taiteilijamaailma oli lukuisasti edustettuna. 
Näyttelijät Ivar Käge, Jessie Wessel Dramatenista ja Carl 
Olof Herou Kungliga Teaternista sekä maalarit Eigil Schwab, 
Torsten Schonberg ja Hjalmar Sträät olivat yhyttäneet toi- 
sensa puhumattakaan itsestään Liljevalchin taidesalongin inten- 
dentistä, kuulusta Sven Strindbergistä. Sellaisten vasemmisto- 
laissuuruuksien kuin nuorsosialisti Hinke Bergegrenin ja 
toimittaja Z. Höglundin läsnäolo ei tietenkään ketään ihme- 
tyttänyt. Heillä oli seuralaisinaan Neuvosto-Venäjän pääkonsuli 
Fredrik Ström ja Neuvosto-Venäjän ruotsalainen lainopillinen 
avustaja, asianajaja Wilhelm Hellberg. Jonkin verran suurem- 
paa kummastusta herättivät ehkä sensijaan sellaiset miehet kuin 
pankinjohtaja G. Rissler, johtaja A. Fornander sekä joukko 
muita ei aivan tuntemattomia teollisuuden ja elinkeinoelämän 
edustajia. Minkätähden professorit Israel Holmgren ja Jules 
Äkerman olivat saaneet kutsun ja myöskin saapuneet, eivät 
pahat kielet tiedä kertoa. Mitä tulee Ulkoasiainministeriön 
B-osaston päällikköön Carl von Heidenstamiin, häneen, josta 
sittemmin tuli Ruotsin ministeri Suomeen, toisen kamarin jäse- 
neen, oikeistomieheen ja Ruotsin vientiyhdistyksen päällikköön 
Erik Nylanderiin sekä pormestari Carl Lindhageniin, täytyy tie- 
tenkin todeta, että he olivat siellä viran puolesta, vaikka, mitä 
viimeksimainittuun tulee, ei pidä unohtaa, että hän oli ollut 
Folkets Dagblad Politikenin ensimmäinen toimittaja, kuulunut 
vuodesta 1919 lähtien vasemmistososialisteihin ja vieläpä kuulu- 
nut surulliseen neuvostoystävälliseen Suomen komiteaankin. 
Jos vieraitten vilinästä tunsikin tietysti iloisesti hymyilevän, 
yleisesti tunnetun bolSevikkiasianajajan G. Brantingin ja val- 
tiopäiväin vasemmistososialistipuolueen erään aloitteentekijän, 
sanomalehti- ja valtiopäivämies Fabian Mänssonin (olkoon, 

että viimeksimainittu kuului myöskin virsikirjakomiteaan ja 
puolustusrevisioniin), niin joka tapauksessa joutui vähän hämil- 
leen, kun arkipukujen joukossa havaitsi »pitkän, solakan mie- 
hen, jolla oli klassillinen filosofin ilme, terävä leukaparta 
ja harmaat hapset, kuulun kansantaloudentutkijan Gustav 
Casselin, joka ei ollut lähtenyt liikkeelle tullakseen polttamaan 
tilapäistä rauhanpiippua vihollisleiriinn. Mutta kuinka monta 
näiden 300:n joukossa olikaan, joiden kiittävän vastauksen 
kutsuun oli sanellut pelkkä uteliaisuus. Meidän omat koke- 
muksemme ministeri Assmus-vainajan Helsingissä pitämien 
»kulttuuripäivällisten» ajoilta antaa perustan tähän suuntaan 
käyville luuloillemme. Monet naimisissa olevat vieraat oli 
kutsuttu rouvineen. 

Siitä tuli loistava tilaisuus kuusine ruokalajeineen, joista 
erinomainen aito venäläinen kulibiaka ja yhtä mainio Gäteau 
milles feuilles ilmeisestikin olivat ruokalistan muistettavimmat 
herkut. —Viinilistalla oli sekä sherry että bordeaux ja mosel, 
eikä Norling laiminlyö ilmoittaa meille, että ne kaikki olivat 
vensiluokkaisia merkkejä ja vuosikertoja». Ilmeisestikin aivan 
liian porvarillinen samppanja loisti tosin ihme kyllä poissaolol- 
laan, mutta sensijaan me saamme tietää, että vavec-juomien 
lähde oli ehtymätön». Kirjailija tuo esiin lopuksi erikoisena 
todistajanaan itsensä sosiaalidemokraattisen kunnallispampun, 
Tukholman kaupunginvaltuuston jäsenen, johtaja Magnussonin, 
vjoka sittemmin laivassa ollessamme matkalla kesähuviloillemme 
Torsbyn selällä uskoi minulle, että ne olivat loistavimmat juhla- 
päivälliset, joilla hän oli ollut; merkitsevä arvolause sellaiselta 
punaposkiselta ja lihavalta hienoimpien lahjomispäivällisten 
asiantuntijalta. 

Toveri Kersentsev piti vieraille tervehdyspuheen hyvällä 
englanninkielellä. Professori Lundell, tunnettu Venäjän eri- 
koistuntija, puhui »ei yhtään huonommalla venäjänkielellä 
tarmokkaasti ja tyylikkäästi Venäjän ja Ruotsin sivistykselli- 
sen ja kansanpsykologisen lähentymisen toivottavuudestas. 
Vientiyhdistyksen päällikkö Nylander käytti diplomaattisen 

puheenvuoron molempien maiden välisestä kauppavaihdosta 
ja sanoi, Norlingin mukaan, yhtä kuin plus miinus nolla. Hinke 
Bergegren kohotti maljansa naiselle, ja Z. Höglund otulkitsi 
lopuksi vieraitten kiitollisuuden ja tyytyväisyyden päivällisten 
nokkelimmassa, hienoimmassa puheessa». Loppunäytöksenä 
esitettiin joukko venäläisiä kansantansseja, »tulisia, mutta 
kuitenkin raskaita ja barbaarisia»%, minkä jälkeen anarkisti, 
antimilitaristi ja kansainvälinen nuorsosialisti Hinke Bergegren 
jonkinlaisen hänessä olevan atavistisen raivottaren valtaamana 
otti ilvehtijämäisen hypyn tanssilattialla» ja vaati rehellistä 
kansallista ruotsalaista tanssia, arvattavasti letkupolskaa tai 


hamboa. Aamu sarasti jo. 
* 


Erään pienen yksityiskohdan meidän muuten niin eloisa 
kertojamme jättää mainitsematta. Tosin hän puhuu toisesta 
pitkästä pöydästä, jonka ääreen nalipukarit» oli sijoitettu, ja 
mainitseepa vielä vieraitten joukosta »pirteän punakaartilaisen» 
Allan Walleniuksen Suomesta. Jostain käsittämättömästä 
syystä emme kuitenkaan saa tietää, että sekä Suomen punaisen 
»ministerin)» Useniuksen rouva että surullisenkuuluisa suoma- 
lainen punamainostyöntekijä Hurmevaara olivat läsnä, enem- 
pää kuin sitäkään, keitä nuo »alipukarit» oikeastaan olivat. 
Ja kuitenkin Norlingin kuvaus Hasselbackenin päivällisistä 
on julkaistu niin myöhään kuin 1930, joten Ruotsissa paljas- 
tunut suuri valtiopetosjuttu tuskin on voinut olla hänelle tun- 
tematon. Ruotsin poliisin mielenkiinto KerSentsevin päiväl- 
listen täydellistä vierasluetteloa kohtaan sitävastoin on paljon 
aikaisemmalta ajalta. 

Sillä niiden kolmisensadan vieraan joukossa, jotka tuona 
lämpimänä kevätiltana oleskelivat Hasselbackenin kirkkaasti 
valaistussa juhlahuoneistossa, olivat kaikki salaperäisen »Suo- 
men komitean» arvohenkilöt ja huomattava joukko Suomen 
Punaisen Kaartin Ruotsin Pataljoonaan kuuluvia miehiä. 
Tavallaan juuri he sinä iltana olivat toveri Kersentsevin todel- 

lisia vieraita, kun taas kaikki muut loppujen lopuksi olivat vain 
narrimaisia. mainoskohteita tai tilapäisesti hyödyllisiä välikap- 
paleita, tuomittuja ajan kerran kypsyttyä häviämään. Mitä 
nämä »muuty oikeastaan tahtoivat ja kuinka paljon he oikeas- 
taan ymmärsivät asiasta, käy selvästi ilmi Norlingin kuvauk- 
sesta. Mitä sitävastoin herrat Wallenius ja Hurmevaara sekä 
monet suuret bolSevikkijärjestön salaisuuksiin vihityt vieraat 
tänä iltana ajattelivat, tunsivat ja keskenään puhuivat, voimme 
suunnilleen aavistaa. Joka tapauksessa heidän on täytynyt 
jokseenkin pälyilevin katsein tarkkailla illan muita vieraita tai 
oikeammin sanoen uhreja. 

Tuskin kuukautta myöhemmin näiden »alipukarien» nimet 
olivat joka miehen huulilla Ruotsissa. Kun herra Keröentsev 
ei ollut voinut joukkoineen pitää julkista loppuparaatia, hän 
oli antanut päivälliset. Se oli itse asiassa mitalin toinen, ts. 
näkymätön puoli. 


4. 
Ruotsin poliisilla on puheenvuoro. 


Jo alusta lähtien Ruotsin poliisi oli salaa pitänyt silmällä 
suomalaisten pakolaisten puuhia. Ensi sijassa piti valvoa, 
etteivät muukalaiset, jotka nauttivat Ruotsin vieraanvarai- 
suutta, harjoittaneet sitä, mitä kutsuttiin »poliittiseksi toimin- 
naksi». Oleskelulupa myönnetty ehdolla, ettei asianomainen 
harjoita poliittista toimintaa valtakunnassa.» Niin suunnilleen 
kuului se lausetapa, joka koristeellisesti leimattiin asianomaisen 
passiin. Suomen komitean jäsenet, jotka virallisesti toimivat 
vain inhimillisen avun antamiseksi paenneille punasuomalais- 
raukoille, eivät kuitenkaan näytä tuon pienen leiman passissaan 
mainittavassa määrin antaneen häiritä itseään. Poliisin näiden 
herrojen todellisiin puuhiin kohdistuva mielenkiinto kasvoi, 
vaikka välinpitämättömyys passiasioissa lisääntyi. Tällä välin 


38 


Gylling oli lähtenyt maasta kesäkuussa 1920 astuakseen tuotta- 
vampaan diktaattorin toimeen Itä-Karjalassa. »Ministeri»n Use- 
nius, joka saman vuoden toukokuussa oli salaa käynyt Suo- 
messa, matkusti syyskuun 29:ntenä Neuvostoliittoon. Nyt: 
sanottiin toiminnan johto Ruotsissa uskotun lakitieteen yli- 
oppilas Mauno Johannes Heimolle. 

Helmikuun alussa 1921 poliisi katsoi itsellään olevan niin 
paljon todisteita, että voitiin ruveta vähän lähemmin tarkkaile- 
maan herra Heimon edesottamuksia. Sentähden päätettiin 
noutaa Heimo rikososastoon kertomaan toiminnastaan maassa. 
Eräs konstaapeli asteli hänen asuntoonsa, mutta siellä ilmoi- 
tettiin, että hän oli muuttanut tuntemattomaan paikkaan ja 
ettei tiedetty, milloin hän palaisi ja palaisiko lainkaan. Sittem- 
min kävi selville, että Heimo oli Murmanskin kautta matkus- 
tanut Gyllingin luo Itä-Karjalaan, jossa oli pidetty Karjalan 
Kommuunan 1 edustajakokous helmikuun 11:ntenä 1920 
Gyllingin puheenjohdolla. Kihlbom Ruotsista, Langset Nor- 
jasta ja Nilson Tanskasta olivat edustaneet maittensa kom- 
munisteja tässä loistavassa tilaisuudessa ja kokouksen jälkeen 
matkustaneet Gyllingin ja Heimon seurassa Moskovaan. Sa- 
massa kuussa Ruotsin kommunistinen puolue oli muuten liit- 
tynyt III:een internatsionaleen, joka yhdessä karjalaisten 
edustajakokouksen kanssa näyttikin todella kuin ennakolta 
järjestetyltä. Heimon kaksiossa Tukholmassa asui nyt herra, 
joka vaadittaessa esitti ruotsalaisen passin, joka oli annettu 
Ruotsin alamaiselle, sanomalehtimies William Edvard Jacobsson- 
Heikkiselle, syntynyt Muonionalustassa Norrbottenissa. Kat- 
sottiin arkistosta ja kävi ilmi, että mainittu sanomalehtimies 
oli jonkin aikaa ollut kommunistisen Norrskensflamman-lehden 
palveluksessa Luulajassa. 

Kun lähemmin ajatellessa oli olemassa seikkoja, jotka 
viittasivat salaisiin yhteyksiin Heimon ja Jacobsson-Heikkisen 
välillä, pidettiin viimeksimainittua jatkuvasti silmällä. Hän 
muutti maaliskuussa kaksiosta, ja saatiin selville hänen saavan 
koko joukon salaperäistä postia keskuspostikonttorin erääseen 


39 


lokeroon. 27:ntenä toukokuuta seurattiin häntä hänen uuteen 
asuntoonsa Kammakaregatan 68:aan, ja siellä hänet pidätettiin 
saman päivän iltapäivällä, kun riittävät todisteet nyt oli ole- 
massa. Eräs tuntematon mies, joka vähän ennen tätä toimen- 
pidettä oli lähtenyt kysymyksessä olevasta talosta, otettiin 
myöskin käsiteltäväksi. Hän oli Suomen kansalainen Otto Fred- 
rik Pylkkänen, syntynyt Uudessakaupungissa. Hän ilmoitti 
tulleensa maahan maaliskuun alkupuolella pakolaisena Suo- 
mesta. Jälkivalvonnan aikana joutui poliisin virittämään verk- 
koon Jacobsson-Heikkisen asunnossa Ruotsin alamainen Fri- 
tiof Hjalmar Parkalombolo, syntynyt Pajalassa Tornionjoen 
varrella. Parkalombolon todettiin olevan kaivostyöläinen ja 
huhtikuusta lähtien olleen Kirunayhtiön töissä Norlannissa. 
Eräs Norjasta lähetetty ja poliisin kaappaama kirje antoi 
jäljen, joka johti Neuvostoliittoon matkustaneen entisen punai- 
sen »ministerin) Useniuksen asuntoon Tomtebogatan 24:ään. 
Tässä yhteydessä pidätettiin 4:ntenä kesäkuuta Suomen kan- 
salainen, jalkinetehtaantyöntekijä Emil Edvard Posti ja Suo- 
men kansalainen, metallityömies Antti Arvid Aro. Molemmat 
asuivat tilapäisesti Useniuksen asunnossa. Kotitarkastus 
Jacobsson-Heikkisen asunnossa oli sillä välin osoittanut, että 
oli pidetty yllä vilkasta yhteyttä Ruotsin alamaiseen, kaivos- 
työmies Karl Henrik Niemeen Kirunassa. Pohjoiseen lähetet- 
tiin heti asiaankuuluva sähkösanoma. Niemi pidätettiin 6:ntena 
kesäkuuta ja siirrettiin viipymättä Tukholmaan. Niemen luona 
pidetty kotitarkastus johti sitten Tukholmassa Brännkyrko- 
gatan 94:ssä asuvan Suomen kansalaisen, entisen Suomen 
Pankin ylivahtimestarin Henrik Johan Paulinin pidättämiseen, 
ja tässä asunnossa pidätettiin lopuksi Suomen kansalainen, 
sanomalehtimies Yrjö Heikki Karppanen. Molemmat vietiin 
viipymättä rikospoliisiosastoon. Paulinin vaatekomerosta löy- 
dettyjen asiakirjojen perusteella kesäkuussa toimeenpantiin 
vielä kaksi pidätystä. Ruotsin alamainen, rautateiden talli- 
mies Axel Edvin Thun pidätettiin asunnossaan Bodenissa, ja 
Ruotsin alamainen, peltiseppä Karl Ture Vanhainen työpaikal- 

laan Luulajassa. Kaikki pidätetyt julistettiin ennen pitkää 
vangituiksi. Mutta tällä välin myöskin lakitieteen ylioppilas 
Mauno Johannes Heimon oli käynyt huonosti. Hän oli ollut 
palaamassa Itä-Karjalasta Murmanskin ja Vuoreijan kautta, 
mutta hänet oli pidätetty Trondheimissa, koska oli havaittu 
hänen matkustavan väärällä passilla. Passi oli varastettu, ja 
hän kutsui itseään Sellmaniksi. Tutkimukset saattoivat alkaa. 

Ruotsin sanomalehdistössä syntyi hirveä häly, kun vähitel- 
len alkoi päästä julkisuuteen, mitä kuulustelujen aikana oli 
käynyt ilmi ja mitä poliisi todella oli löytänyt monissa koti- 
tarkastuksissaan. Rauhallinen Ruotsi oli äkkiä joutunut sala- 
liittolaisuuteen, jonka veroista ei ollut osattu uneksiakaan. 
Aivan viranomaisten nenän edessä oli harjoitettu punakaartia, 
jonka tarkoituksena oli hyökätä äsken kovassa taistelussa 
riippumattomuuden ja vapauden itselleen saavuttaneen vel- 
jesmaan kimppuun. Etapit olivat toimineet kuukausimääriä 
ilman että niiden olemassaolosta olisi ollut vähäisintäkään 
tietoa. Salaisia lähettejä oli pitkän aikaa matkustellut edes- 
takaisin Ruotsin ja Neuvostoliiton välillä ilman että niihin 
olisi edes vilkaistukaan. Aseitten salakuljetusta, salaisten 
palvelusohjesääntöjen ja armeijan kirjallisuuden varkauksia 
sekä vakoilua jättiläismittakaavassa. Yksityiskohtaisia kuvauk- 
sia sekä Bodenin että Karlskronan linnoituksista ja kaikkien 
panssarilaivojen tykkiaseistuksesta ym. Ja loppujen lopuksi 
joukoittain asiakirjoja, jotka viittasivat vallankumoukselliseen 
työhön Pohjois-Suomen, Pohjois-Ruotsin ja Pohjois-Norjan ja 
senjälkeen koko Skandinavian bol$evisoimiseksi. Sanomalehtien 
palstat täyttyivät viikko viikon jälkeen näistä mieltä kuohut- 
tavista paljastuksista. Ei vähäisemmän tekijän kuin pormestari 
Carl Lindhagenin todettiin olevan puheenjohtajana vasemmisto- 
ryhmien pahaa ennustavassa Suomen komiteassa. Ruotsin viran- 
omaiset olivat avokätisesti myöntäneet oleskelulupia selvästi 
valtakunnalle vihamielisille, salaliittoileville aineksille, ja Neu- 
vostoliiton Ruotsin pääkonsuli, itse Fredrik Ström, oli kirjoit- 
tanut paljon suosituskirjeitä helpottaakseen näiden oleskelu- 

lupien saantia. Ruotsin kommunistisen nuorisoliiton halli- 
tuksen eräs jäsen oli ollut eräs kaikkein ahkerimmista hankit- 
taessa aseita ja ammuksia suomalaiselle punapataljoonalle. 
Lopuksi kerrottiin jopa, ettei kukaan vähäisempi kuin unkari- 
lainen ylibolsevikki Bela Kin neuvostohallituksen käskystä 
oleskeli Norjassa ja sieltä käsin johti asioita. Nya Dagligt 
Allehanda rohkeni suoraan tiedustella oikeusministeri Eke- 
bergiltä, eikö olisi syytä niin nopeasti kuin suinkin mahdollista 
karkoittaa Ruotsissa asuvat 400 punasuomalaista. Herra 
oikeusministeri kuitenkin kuivasti kieltäytyi vastaamasta tie- 
dusteluun. 

Koko joukko todellakin rumia kaloja joutui kesällä 1920 
poliisin apajaan. Ja törkeätä oli myös se aineisto, joka pidätet- 
tyjen luona toimitetuista kotietsinnöistä kasaantui tutkimus- 
komissionin pöydälle. Asiakirjoja, joiden joukossa useita sala- 
kirjoituksella tehtyjä, oli sadoittain. Kuulustelupöytäkirja 
muodosti lopulta vaikuttavan, 252 foliosivua käsittävän asia- 
paperipinkan 506:ne liitteineen. Syytettyjen uppiniskainen 
kieltäminen ja kiemurtelu silloinkin, kun heidät oli asetettu 
päivänselvien tosiasiain eteen, oli kauttaaltaan yleistä. Poliisin 
työ tuli sentähden aikaavieväksi ja hermoja rasittavaksi. 
P. H. Norrmen kirjoitti Svensk Tidskriftissä 1921: 


yTukholman poliisin on tässä ollut taisteltava niitä samoja vaikeuk- 
sia vastaan, joita länsimainen järjestysvalta aina on vastaavanlaisissa 
tapauksissa kohdannut — sen on ollut pakko kulkea eteenpäin sidottuna 
kaikkiin länsimaisen oikeusjärjestyksen espanjalaisiin etikettisääntöi- 
hin taistelussa vihollista vastaan, joka itse ei ole ollut sidottu minkään- 
laiseen hienotunteisuuteen ja joka taistelussaan yhteiskuntaa vastaan 
häikäilemättä on saanut esittää vaatimuksia etuoikeuksista, joita se 
itse voiton saavutettuaan ei edes ole uneksinutkaan myöntää omille 
vastustajilleen.» 


Pahimpia syyllisiä tässä suuressa valtiopetosjutussa oli 
ilmeisestikin Jacobsson-Heikkinen. Hän oli syntynyt 1890 
Muonionalustassa. Asevelvollisuusaikanaan hän oli kohonnut 
korpraaliksi Norrbottenin rykmentissä ja senjälkeen ollut 

jonkin aikaa kommunistilehti Norrskensflammanin palveluk- 
sessa Luulajassa. Hän oli kaksi eri kertaa oleskellut Neuvosto- 
liitossa ja molemmilla kerroilla käyttänyt salaista etappia Nar- 
vikin ja Vuoreijan kautta Murmanskiin. Toisen Venäjän- 
matkansa aikana, joka kesti toukokuusta lokakuuhun 1920, 
hän oli Pietarissa käynyt jopa jonkinlaisen erikoiskurssin sitä 
tehtävää silmälläpitäen, joka hänellä järjestössä Ruotsissa 
oli. Häntä voitiin lähinnä pitää sen vakoiluosaston joh- 
tajana. Hän asui kokonaista viisi huonetta käsittävässä huo- 
neistossa, jonne järjestön varsinainen keskus myöskin oli 
majoitettu. Huomiota herättävä Bodenin asiakirjakin löydet- 
tiin juuri Jacobsson-Heikkisen asunnosta. Naamioidakseen 
toimintaansa hän oli kirjoittautunut jäseneksi Tukholman 
Landstorm-liittoon. Tuomio, joka lankesi lokakuun 4:ntenä, 
oli neljä vuotta. 

Suomen kansalainen Otto Fredrik Pylkkänen, joka asui 
Jacobsson-Heikkisen luona, oli varsinaiselta ammatiltaan vii- 
laaja ja syntynyt 1893 Uudessakaupungissa. Punakapinan 
aikana hän oli aluksi punakaartissa komppanian päällikkönä, 
mutta joi ja siirrettiin intendentuuriesikuntaan Helsinkiin. 
Suuressa nuotanvedossa Lahden luona hän joutui saksalaisten 
käsiin, mutta onnistui pian karkaamaan Hennalan vankilei- 
ristä. Hän joutui ensin Venäjälle, mutta lähetettiin sieltä 
Ruotsiin, jonne hän saapui maaliskuussa 1919. Senjälkeen hän 
oli tehnyt ainakin kaksi matkaa Neuvostoliittoon ja matkusteli 
myöskin salaisesti Suomessa järjestelemässä etappeja. Hän 
oli Jacobsson-Heikkisen apuri vakoilutoiminnassa, ja häntä 
käytettiin »rantamiehenä» ja lähettinä. Hän järjesti mm. 
jalokivien ja muiden arvoesineiden salakuljetusta Venäjältä 
Ruotsiin. Ruotsissa hän vaihdellen kutsui itseään Fredriks- 
soniksi ja Popoviksi. 

Myöskin Henrik Johan Paulin, syntynyt 1866, kuului 
ilmeisestikin Jacobsson-Heikkisen alaiseen vakoiluosastoon. 
Punakapinan alussa tämä herra oli kohonnut Suomen Pankin 
ylivahtimestariksi Helsingissä, mutta punaiset tekivät hänestä 

sitten ilman muuta pääkassanhoitajan, ja hän sai myöskin 
olla mukana suuressa sisäänmurrossa pankin kassaholviin 
punaisen hallituksen anastaessa kassan ennen seurueen matkaa 
Neuvostolaan. Paulinkin joutui tappion jälkeen Pietariin, 
jossa hän oman kertomansa mukaan parin vuoden aikana 
toimi punasuomalaisten pakolaisten huoltolaitoksen jonkin- 
laisena esimiehenä. Keväällä 1920 hän kuitenkin äkkiä pul- 
pahti esiin Tukholmassa, jossa hän ensin asui Useniuksen 
luona ja sitten jonkin aikaa Suomen komitean huoneistossa 
Drottninggatan 67:ssä. Ruotsissa hän joskus kutsui itseään 
Peterseniksi, jota nimeä hän oli käyttänyt Venäjällä. Paulinin 
asunnosta poliisi löysi paljon muun lisäksi suurimman osan 
asiakirjaa, joka käsittelee Suomen Punaisen Kaartin Ruotsin 
Pataljoonaa. Näin ollen on ilmeistä, että hän oli ollut varsin 
lähellä tämän sotilasjärjestön esikuntaa. 

Herra, jolla aivan selvästi oli tekemistä sotilasosaston kanssa, 
oli Yrjö Heikki Karppanen. vPäiväkäskyssä N:o m tapa- 
simme hänet Korpela-nimisenä S.P.K.R.P:n adjutanttina. Karp- 
panen oli syntynyt Helsingissä 1896 ja käynyt seitsemän 
luokkaa oppikoulua. Vuonna 1917 hän liittyi vapaaehtoisesti 
vakituiseen miliisiin, mutta toimi sitten kapinan aikana 
toimittajana »Sosialisti»-lehdessä Porissa. Tappion jälkeen hän 
harhaili metsissä ja vangittiin Porvoon lähistöllä. Kesällä hän 
karkasi vankilasta ja sukelsi esiin Ruotsissa elokuussa. Vuoden 
1920 alussa hänet lähetettiin salaisen etapin välityksellä Suo- 
men kautta Venäjälle, mutta pidätettiin Karjalan kannaksella 
ja tuomittiin kuritushuonerangaistukseen. Sitten tuli yleinen 
armahdus, ja Karppanen lähti uudelleen Ruotsiin. Hänen toi- 
mintansa siellä keskittyi etupäässä punaiseen vapaaehtois- 
joukkoon. Jonkin aikaa hän oli kustannusyhtiö Framin palve- 
luksessa. Hän asui Paulinin luona ja kutsui itseään joko Fager- 
holmiksi tai ylioppilas H. Korpelaksi. 

Metallityömies Antti Arvid Aro, syntynyt 1890 Ruovedellä, 
ja jalkinetehtaantyöläinen Emil Edvard Posti, syntynyt 1891 
Jyväskylässä, olivat toisiin verraten pikkuherroja. He hoitivat 

lähinnä postin ja hankkivat huoneita matkustaville pakolai- 
sille. Aro oli ollut kanslistina »punaisessa senaatissa» Helsingissä 
* 1918. Hän oli jonkin aikaa ollut vangittuna, mutta päässyt 
vapaaksi ja matkustanut Ruotsiin, jossa hänellä oli ollut toimi 
toukokuuhun 1921 saakka äkkijyrkän kustannusyhtiö Framin 
palveluksessa. Ruotsissa hän kutsui itseään Vileniksi ja oli usein 
Uumajassa, jossa järjestöllä oli etappikeskus eräässä huvi- 
lassa lähellä meren rantaa. Posti sitävastoin oli oleskellut Ruot- 
sissa jo 11 vuotta ja oli ollut Tukholman Suomalaisen Yhdis- 
tyksen johtokunnan jäsen. 

Huomattavasti merkittävämpi mies kuin nämä molemmat 
oli kaivostyöläinen Karl H. Niemi Kirunasta. Hän oli paikka- 
kuntansa kunnioitusta nauttiva kunnallispamppu, jolle kunnan- 
kokous vuosien mittaan oli uskonut monta luottamustehtävää. 
Tämä ei kuitenkaan estänyt häntä samanaikaisesti toimimasta 
salaisen punaisen järjestön keskusyhteysmiehenä Pohjois-Ruot- 
sissa. Hänellä oli läheinen yhteys korkeimpaan johtoon, ja hän 
liikutteli suuria rahoja. Pohjois-Ruotsin kautta kulkevien 
punaisten lähettien virta sivusi tavallisesti häntä. Hän oli 
täydelleen perillä kaikista suunnitelmista ja tunsi myöskin 
salaisen Sifferin. Hänen apurinaan toimi kaivostyöläinen 
Fritiof Hjalmar Parkalombolo, joka oli syntynyt 1892 Paja- 
lassa ja ollut huhtikuusta 1921 lähtien Kiruna-yhtiön palveluk- 
sessa. Tarkoituksena oli lähettää Parkalombolo Venäjälle 
saamaan vakoilukoulutusta. Parkalombolo toimi myöskin 
kommunistisen kerhon puheenjohtajana Kirunassa. 

Monet löydetyistä papereista oli merkitty allekirjoituksella 
»viitonem. Ne viittasivat kaikki erään vtutkimuskomitean» jäse- 
niin, joka hoiti järjestelytyötä pataljoonassa. Oli olemassa 
kuusi piiriä omine organisaatiopäällikköineen. Näistä vkakkosta» 
ei lainkaan määrätty, ja taas »ykköstä» (eräs leipomotyöläi- 
nen Rosenberg Hälsingborgista), »kolmosta» (Klas Jakobsson 
Ludvikasta) ja »nelosta» (Karl Holmgren Uumajasta) ei milloin- 
kaan tavattu. Holmgren oli hyvissä ajoin hävinnyt Amerik- 
kaan. Sensijaan »viitonen» ja v»kuutonem» pidätettiin. He oli- 

vat tallimies Karl Axel Thun Bodenista, syntynyt 1893, ja pelti- 
seppä Karl Ture Vanhainen Bodenista, syntynyt 1891. 

Karl Axel Thun oli suorittanut asevelvollisuutensa Svea 
Livgardessa (siltä muuten järjestö varasti tiedoitusohjesään- 
nön) ja kohonnut joukkueenpäälliköksi. Hän työskenteli talli- 
miehenä Valtion Rautateillä Bodenissa ja toimi puheenjoh- 
tajana paikkakunnan kommunistisessa nuorisokerhossa ja 
saman järjestön Norrbottenin piirijohtokunnan puheenjohta- 
jana. Hänellä oli läheinen kosketus Jacobsson-Heikkiseen, ja 
hän toimi innokkaasti pataljoonan järjestelytyössä Pohjois- 
Ruotsissa. 

Myöskin Vanhainen sai Jacobsson-Heikkiseltä suoraan mää- 
räykset ja oli koko olemukseltaan yltiöpäinen ammattivallan- 
kumouksellinen. Hän oli suorittanut asevelvollisuutensa Bode- 
nin pioneeriyksikössä ja oli toukokuusta 1921 lähtien ollut 
Norrskensflammanin suomenkielisen päinoksen Revontulien 
vastuunalainen julkaisija. Sekä Thun että Vanhainen olivat 
punaisen pataljoonan luotettavimpia organisaattoreita. 

Viimeisenä esittelemme lakitieteenylioppilas Mauno Johan- 
nes Heimon, joka oli pataljoonan suomalainen apulainen ja 
jota ilmeisesti pidettiin tulevaisuuden miehenä. Hän oli vielä 
suhteellisen nuori, ainoastaan 27-vuotias, ja erään suomalaisen 
varatuomarin poika. Ennen vallankumousta hän opiskeli laki- 
tiedettä Helsingin yliopistossa, ja häntä pidettiin iloisena lau- 
lajana ja hauskana seuratoverina. Punakapinan puhjettua hän 
kuitenkin heti ilmoittautui vapaaehtoiseksi punakaartiin ja 
sijoitettiin kansankomissariaatin elintarveosastoon. Tappion 
jälkeen hänen onnistui paeta Venäjälle, ja hän seurasi bolSe- 
vikkien vastanimitettyä Berliinin-ministeriä Joffea Saksaan. 
Joffen pistettyä näppinsä liian syvälle Saksan sisäisiin asioihin 
ja tultua karkoitetuksi valtakunnasta Heimo lähetettiin Tuk- 
holmaan, jossa hän pian liittyi Edvard Gyllingiin. Hän kutsui 
nyt itseään Friediksi ja sai ihme kyllä paikan erääseen laivan- 
varustajaliikkeeseen. Tammikuun lopussa 1920 hän Gyllingin 
määräyksestä matkusti varastetulla passilla Narvikin ja Vuo- 

reijan kautta Murmanskiin, oli Petroskoissa karjalaista neuvosto- 
tasavaltaa perustettaessa ja seurasi sitten Gyllingiä ja skandi- 
naavisia kommunistivieraita Moskovaan. Paluumatkalla hänet 
pidätettiin Trondheimissa passinväärennyksestä. Punaisen patal- 
joonan järjestelytyössä Heimo oli merkittävimpiä eturivin mie- 
hiä. Uskottiinpa vielä kauan, että hän oli koko puuhan korkein 
päällikkö ja sama henkilö kuin salaperäinen »Iikka. 

Iikka» tai vlikka & K:ni» tai vlikka & J» esiintyi ehtimi- 
seen löydetyissä kirjeissä, ilmoituksissa ja sähkösanomissa, ja 
poliisille olikin pian selvää, että näillä merkinnöillä tarkoitet- 
tiin Ruotsissa tapahtuvan toiminnan korkeinta, salaista johtoa. 
Niin vähitellen päästiin myöskin perille siitä, että »Iikka» oli 
erään suomalaisen vallankumouksellisen peitenimi, joka suoma- 
lainen esiintyi myöskin salaperäisillä nimillä xyMukka», »Matts- 
son», »Luoma» ja vlikka Luoma». Viimeksimainittu nimi oli 
useiden tärkeimpien sähkösanomien allekirjoituksena, ja osoit- 
teeksi oli annettu Tomtebogatan 24 (Useniuksen asunto). 
Merkinnän »& K:nin ja »& J» todettiin tarkoittavan sitä 
miestä, joka asiakirjoissa vaihdellen käytti nimiä »Karls- 
son», »Koukku», »P. Krook» ja »Jalo Krooks». Oli ilmeistä, 
että likka & J:llä» oli suorat yhteydet Keskuskomiteaan Pie- 
tariin. He myöskin pitivät yhteyttä yllä herra KerSentsevin 
johdossa olevan kauppavaltuuskunnan välityksellä Tukholman 
neuvostolähetystöön. Tavattiinpa Jacobsson-Heikkisen asun- 
nosta vielä kaksi valokuvaakin, ja ristikuulustelujen avulla 
voitiin todeta, että toinen niistä oli mahtavan Tikan kuva ja 
toinen salaperäisen J:n. Pitemmälle tässä kohdassa ei kuiten- 
kaan päästy. Pidätetyt kieltäytyivät itsepintaisesti antamasta 
mitään lisäselvityksiä. Ruotsissa toimineen punasuomalais- 
järjestön molemmat pääjohtajat olivat ja jäivät tavoittamatto- 
miksi. Lähellä totuutta lienee kuitenkin olettamus, että he kai- 
kesta huolimatta olisivat olleet löydettävissä KerSentsevin kuu- 
luisien päivällisvieraitten joukosta. Mutta tarkastipa kuinka 
hyvänsä vierasluetteloa, ei tullut askeltakaan lähemmäksi 
tämän ihmeellisen arvoituksen ratkaisua. 

Paljoa myöhemmin ja kokonaan toisessa yhteydessä paljas- 
tui kuitenkin tämäkin salaisuus. Kävi ilmi, että Iikka Luoman 
nimen taakse kätkeytyi Suomen Valtiollisen poliisin vanha 
tuttu, metallityömies ja punakaartilainen Väinö Johannes 
Ruusunen — Pietarsaaresta. Punakapinan jälkeen hän oli 
mennyt Venäjälle ja sitten Pietarsaaren ja Uumajan salaisen 
etapin kautta Ruotsiin ottaakseen käsiinsä Ruotsissa toimivan 
suomalaisen kommunistijärjestön johdon. Hän ehti hädin tus- 
kin päästä pakoon, kun nuottaa kesällä 1921 ruvettiin vetämään 
punaisten salaliittolaisten ympärille. Venäjällä hän sitten sot- 
keutui Eino Rahjan setelienväärennysjuttuun, mutta selviy- 
tyi silläkin kertaa jokseenkin ehjin nahoin, ja hänestä tuli 
vähitellen hyvin toimeentuleva kalastusdiktaattori jonnekin 
Jäämeren rannikolle. 

Myöskin Jalo Krook paljastui vähitellen. Kävi ilmi, että 
tämän nimen taakse kätkeytyi entinen punakapinan aikuinen 
Suomen Pankin komissaario, filosofian kandidaatti Jalo Koho- 
nen Viipurista. Hänkin pääsi pakoon ja kohosi sittemmin Neu- 
vostolassa »Lännen Vähemmistökansallisuuksien Kommunisti- 
sen Yliopiston» opettajaksi Pietarissa, kommunistisen kustan- 
nusosakeyhtiö »Kirjan» johtajaksi ja Keskuskomitean jäse- 
neksi. Pimeys peittää kuitenkin tiiviisti edelleenkin näiden 
molempien päähenkilöiden kohtaloita ja seikkailuja. 

Ruotsin poliisin onnistui kuitenkin selvittää ainoastaan 
murto-osa siitä järjestöstä, joka kätkeytyi salaperäisen »Iikka 
& K:nin» taakse. Ainoastaan pieni osa syyllisistä joutui kiinni. 
Loput järjestön miehistä kuten tavallista olivat ymmärtäneet 
hyvissä ajoin lakaista jälkensä ja hakeutua suojaan. Itsepintai- 
sen kielteinen asenne kuulustelussa, jonka pidätetyt olivat 
omaksuneet, pidensi tutkimusten kulkua kohtalokkaalla tavalla 
ja antoi sitäpaitsi järjestölle hyvää aikaa ryhtyä vastatoimen- 
piteisiinsä. 

Ruotsissa oleskelevien punasuomalaisten keskuudessa syntyi 
tietenkin suuri hämmennys pommin räjähtäessä. Tavarat koot- 
tiin nopeasti ja hakeuduttiin pois epämukavaksi käyneestä 

maasta. Ruotsin viranomaiset olivat vain liian myötämielisiä hel- 
pottaessaan tätä heille mieluista maastamuuttoa. Viron kanssa 
saatiin aikaan sopimus, ja pian Tallinnan laivat veivät joukon 
toisensa jälkeen näitä vaarallisia valtakunnan vieraita itään 
päin meren yli. Paria, niiden joukossa surullisen kuuluisa Allan 
Wallenius, autettiin matkaan oikein säännönmukaisella karkoi- 
tusmääräyksellä. 

Ruotsissa tuntui oikein rauhalliselta ja viihtyiseltä suuren 
rajuilman vihdoinkin asetuttua. Moni tosiaankin luulotteli, 
että oli selviydytty hienosti pahimmasta bolöevikkivaarasta. 
Mutta ikävä kyllä bol3evismia ja sen todellista voimaa tunnet- 
tiin vielä liian vähän. Paljastetut ja uhanalaiset bolS$evikkituki- 
kohdat tyhjennettiin nopeasti ja hyvässä järjestyksessä. Ja 
senjälkeen neuvostohallituksen tarvitsi vain, jos niin tarvittiin, 
syyttää Kominterniä, jonka kanssa sillä tietenkään ei ollut 
mitään tekemistä. KotibolSevikit myötäilivät pitäen hälyä 
provokaatiosta ja mädänneen kapitalistivaltion suvaitsematto- 
muudesta. Ja erotetut johtajat olivat tuskin saapuneet suureen 
isänkotiin Neuvostolaan, kun uudet jo oli valittu ja olivat 
matkalla aloittaakseen vanhan leikin uusin menettelytavoin. 
BolSevismin lohikäärmeellä on monta päätä, ja katkaistu pää 
korvautuu pian kahdella uudella. Tästä tosiasiasta Ruotsin 
poliisin arkisto voi varmastikin antaa yhtä monta sitovaa todis- 
tusta kuin muidenkin eurooppalaisten kulttuurikansojen poliisi- 
arkistot. Näyttämöt vaihtuvat, mutta näytelmä pysyy samana. 

Oulun etapin kautta Sallaan. 
Värriön savotia. 


Suuren valtiopetosjutun yhteydessä löydettyjen papereiden 
joukossa oli myöskin laaja ja seikkaperäinen määräys elimelle, 
jota kutsuttiin »Oulun Sotilas Komiteaksi». Sitäpaitsi tavattiin 





Jalo Kohonen, Tikka Luoma ja O. V. Kuusinen. 
Kuva on otettu Suomessa 1920-luvun alku- 
puolella Kuusisen oleskellessa salaa maassa. 








Näköala Torniosta. Haaparanta oikealla taustassa. 






























































Ahtaus oli suuri tukkikämpissä, ja työmiesten oli pakko 
viettää yönsä vetoisella lattialla. 

sarja Ruotsissa olevalle järjestölle osoitettuja kirjelmiä, jotka 
oli allekirjoittanut »Oulun Sotilas Komitean juoksevien asiain 
esimies», eräs tuntematon suuruus, joka kutsui itseään O. 
Kiveläksi. Kuka tämä Kivelä oikeastaan oli, siitä en ole pääs- 
syt perille. Kirjeissä, jotka osoittivat Tornion kautta Ruotsiin 
tapahtuvan yhteyden toimivan moitteettomasti, kerrottiin 
Oulun komitean olevan perustetun Helsingistä tulleesta aloit- 
teesta ja hoitavan viittä alapiiriä Oulu, Raahe, Kemi, Tornio ja 
Rovaniemi keskuspaikkoina. Kustannukset laskettiin 20 000 
markaksi kuukaudessa, ja niistä vastasi ilmeisesti ns. Suomen 
byroo Helsingissä, ts. viime kädessä aivan yksinkertaisesti 
Neuvostola. 

Kirjeissä puhuttiin vielä etapista Kajaani -Kuhmoniemi— 
Itä-Karjala, ja kerrottiin komitean päämajan olevan erään rouva 
Mäkelinin luona Oulussa. Valitetaan myöskin sitä, että Ruot- 
sista saapuvat lähetit käyttäytyvät kömpelösti saapuessaan 
Ouluun. Täytyy, sanotaan, mennä suoraan asemalta neljän- 
nen kadun kulmaan. Siellä oli käännyttävä oikealle, Suurelle- 
kadulle ja mentävä talossa N:o 3 olevaan kahvilaan. Kil- 
vessä on nimi A. Lotvanen. Sisään tultua täytyy rauhallisesti 
tilata kahvia ja senjälkeen huomaamatta tiedustella omista- 
jatarta. Loppu sujuisi itsestään. 

Me tiedämme nyttemmin, että päätös sen kapinan toimeen- 
panemisesta, jota sittemmin on kutsuttu suureksi »läskikapi- 
naksi», tehtiin jo niihin aikoihin, jolloin »Kivelä» kirjoitti Tuk- 
holmassa sittemmin löydetyt Oulun komitean ilmoitukset ja 
kirjeet. Ruotsin suuri vakoilujuttu ja läskikapina Suomen 
Lapissa ovat itse asiassa lähemmin toistensa kanssa tekemi- 
sissä kuin tähän saakka on aavistettu. Heimon suorittama maan- 
paossa olevien suomalaisten punakaartilaisten äkseerailu Tukhol- 
man Kansantalossa keväällä 1919 ja kolmensadan miehen rosvo- 
retki Sallan erämaiden kautta talvella 1922 eivät ole muuta 
kuin saman suunnitelman alku ja loppu, Suomen vapaussodan 
jälkeen ensimmäinen Neuvostoliiton suunnitelmien mukainen 
hyökkäys Pohjolan bolSevisoimiseksi.. Mutta ennenkuin siir- 

rymme tuolla kaukana napapiirin pohjoispuolella sattuneiden 
dramaattisten tapahtumain kuvaukseen, luomme katsauksen 
itse tapahtumapaikkoihin. 

Rovaniemen — Sodankylän maantien (sittemmin niin kuu- 
lua Jäämeren tietä Petsamoon ei vielä niihin aikoihin ollut 
olemassa) itäpuolella levittäytyy äärettömät erämaaseudut peni- 
kulmienlaajuisine metsineen, valtavine soineen ja suurenmoi- 
sine paljaine tuntureineen. Tummat erämaanjoet virtaavat 
halki harvaan asutun seudun ja muodostavat Kemijoen vesis- 
tön, johon Kemijärven tuolla puolen yhtyy luoteesta tunturi- 
seuduilta tuleva suurjoki Ounasjoki. Tämän alueen läntisessä 
osassa on kosteita tiheitten havumetsien peittämiä alavia 
maita, joiden halki vitkallisesti virtaava Luirojoki kiemurtelee 
valtavin mutkin. Täällä haarahaukka huutaa kierremäisten 
puuluurankojen seassa, ja yksitoikkoisuus ja yksinäisyys panevat 
ajattelemaan loputtoman Siperian autiutta. Tämä on Suomen 
kylmin seutu, Lapin pakkaspesä, jossa lämpö talvisin usein las- 
kee elohopean jäätymispisteen alle. 

Kauempana idässä maisema tulee kumpuilevammaksi, vir- 
rat vuolaammiksi. Täällä on Suomen suurin yhtenäinen metsä- 
erämaa lukemattomine kuruineen ja paljaine tuntureineen, 
joiden rinteet ovat poronjäkälän ja satavuotisten havumetsien 
peitossa. Täällä on myöskin sen jokivesistön vedenjakaja, joka 
laskee Pohjanlahteen, ja sen, joka Itä-Karjalan tai Muurman- 
nin monien suurten järvien kautta virtaa Vienanmereen tai 
Jäämereen. Mitkään tiet eivät risteile tässä porolaumojen ja 
ahmojen paratiisissa, eikä ainoakaan naapuri häiritse täällä 
yksinäistä uudisasukasta hänen kuningaskunnassaan. Kaukana 
alhaalla etelässä Sallatunturin valtaisassa suojassa on Sallan 
suuri kylä, ja siitä 70 kilometriä linnuntietä länteen Kemijoen 
rannalla on Pelkosenniemen kylä, josta vielä lännempänä voi 
nähdä Pyhätunturin ikivanhan selän kohoavan metsien yli. 
Ainoastaan kaksi autoille ajokelpoista tietä yhdistää nämä 
tienoot sivistykseen. Ne molemmat lähtevät Sallan kylästä ja 
yhtyvät jälleen Kemijärvellä. Toinen niistä kulkee suoraan 

Märkäjärven ja Joutsenjärven kautta, toinen 160 km:n pitui- 
sena, pohjoiseen päin taipuvana kaarena Saijan, Savukosken ja 
Pelkosenniemen kautta. Kemijärveltä on sitten lisäksi 85 km 
Rovaniemelle, joka niihin aikoihin oli rautatien pääteasema. 
Sallassa oli kruununnimismies. Siellä, linnuntietä 60 km:n 
päässä itärajasta, oli myös rajavartiostokomppania yksinäisiin 
pieniin erämaakyliin esiintyönnettyine osastoineen. Tälle 
yksinäiselle komppanialle kuului koko 250 km pitkän raja- 
lohkon vartiointi jylhältä Korvatunturilta pohjoisessa, jossa 
Petsamon alue päättyy, alas itäänpäin virtaavan Oulanka- 
joen rotkomuodostelmiin ja Paanajärven vuonomaiseen raja- 
järveen saakka etelässä. Ja toisella puolella, metsien läpi 
aukihakatun valtakunnanrajan takana, punaisen terrorin villi 
helvetti oli valloillaan. 

Olisi tosiaankin liioittelua, jos väittäisi tämän harvan asu- 
tuksen olevan hyvin toimeentulevaa. Harmaat, maalaamatto- 
mat tupapahaset, pienet, hallanpuremat peltotilkut ja niukka, 
laiha ruoka palkkana raskaasta päivätyöstä, siinä kaikki, 
mitä itsenäisellä talonpojalla oli näillä Jumalan hylkäämillä 
seuduilla. Pitkät, synkät talvet purevine lumimyrskyineen ja 
pakkasineen, lyhyet kesät sääskineen ja halloineen sekä laiha 
ja karu maa olivat kaikki, mitä luonto täällä tarjosi perus- 
pääomaksi sille sukukunnalle, joka uudisraivaajan mielellä 
kerran oli kulkenut ylös näille leveysasteille. Sentähden 
kestikin kauan, ennenkuin pettuleipä hävisi Kemijokivarren 
erämaaseuduilta, ja ellei järvien ja virtojen kalarikkautta olisi 
ollut, nälänhätä talvisin olisi ollut vielä paljon myöhemminkin 
säännöllinen vieras näillä pohjoisilla perukoilla. 


Vuosisadan alkupuolelta lähtien näillä ihmisillä oli kuitenkin. 


ollut muitakin toimeentulomahdollisuuksia kuin laiha maanvil- 
jelys, metsästys, kalastus ja aina epävarma poronhoito. Puu- 
tavarateollisuus, josta viime vuosisadan loppupuolella kieltä- 
mättä kehittyi Suomen paras elinkeino, rupesi pian ulottamaan 
tuntosarviaan myöskin näille seuduille. Kausityöt metsissä ja 
uittoväylillä alkoivat vaatia pian yhä enemmän väkeä, ja monet 

Sallan ja Pelkosenniemen asukkaat hakivat nyt tilapäistä 
ansiota suurten yhtiöitten savotoilta. Palkat olivat kuitenkin 
huonot ja työolosuhteet kaikkea muuta kuin kehuttavat. Onnen- 
-onkijoita, irtolaisia ja kokonainen kausityöläisten virta tuli 
tähän vastakeksittyyn »vihreän kullan)» maahan, ja vaikka 
palkat maksettiinkin säännöllisesti, henkisen hyvinvoinnin 
laita oli sitä heikompi. Tämä maanääri jäi yhteiskunnallisessa 
suhteessa hylätyksi ja Jumalan unohtamaksi. Muutama kirja- 
viisas kansakoulunopettaja tai jumalanarmoinen pappi eivät 
tehneet kesää, eikä voida moittia takapajulle jäänyttä ja pysy- 
väistä johtoa vailla ollutta kansaa, jos sen yhteiskunnallinen 
henki olikin tylsynyt. Mutta kauniit haaveet, joita bolsevikki- 
asiamiesten paratiisinäkemykset aikanaan herättivät, olivat 
sitä hehkuvampia. Ne ilmoitukset, joita »Iikka & K:ni» Tuk- 
holmassa, Suomen byroo Helsingissä, Gylling Petroskoissa ja 
Keskuskomitea Pietarissa saivat Oulun sotilaskomitean laa- 
jassa piirissä vallitsevista olosuhteista ja mielialoista, olivat 
valitettavasti liiankin tosia. Ja tilannetta käytettiinkin hyväksi. 
Punaisten kantajoukot muodostettiin juuri yhtiöitten kausi- 
työläisistä, joita yleisesti kutsuttiin jätkiksi. 

Todellinen jätkä oli koditon kulkuri, joka kesäisin oleskeli 
suurissa asutuskeskuksissa, eritoten Rovaniemellä, jossa hän 
tuhlasi ne rahansa, joita hänellä mahdollisesti oli jäljellä met- 
sänhakkuun, ajotyön ja uiton »kämppäkuukausilta», viedäk- 
seen sitten jäljellä olevan odotusajan henkeään eteenpäin jol- 
lain sopivalla tilapäistyöllä tai jonkinlaisilla enemmän tai 
vähemmän hämäräperäisillä vafääreillä». Savottain ajan taas 
tullessa ja yhtiöitten niitä koskevien ilmoitusten ilmestyttyä 
lehtiin jätkät virtasivat pohjoiseen päin ja ilmoittautuivat 
yhtiöitten konttoreissa ja työnjohtajille yli Lapin levinneissä 
hakkuupaikoissa. Papereita ja henkilöllisyystodistuksia ei 
useinkaan kysytty. Jätkä ilmoitti nimen, välistä jopa joskus 
haukkumanimen, ja se vietiin muitta mutkitta palkkakirjaan. 
Välistä ei edes välitetty merkitä syntymäpaikkaa tai koti- 
pitäjää, minkä tähden ei kukaan ollut selvillä siitä, millaista 

väkeä loppujen lopuksi kokoontui näille monille savotoille. 
Tukkiparakkeja, kämppiä, kasvoi sitten kuin sieniä sateella 
kaukaisille hakkuupaikoille, ja ne voivat ruokailupaikkoineen, 

työnjohtajanasuntoineen, konttorirakennuksineen, saunoineen 
ja varastohuoneineen kasvaa kokonaisiksi pieniksi yhdyskun- 
niksi. Matka oli pitkä asutuille seuduille, ja savotan täytyi 
koettaa selviytyä omin neuvoin niin hyvin kuin suinkin. Vie- 
raita tuli ja lähti, korttipelureita, kaikenkarvaisia petkuttajia 
ja kulkukauppiaita sukeltautui esiin, ja paljon saattoi sattua 
sellaista, mitä ei koskaan ole oikein saatu selvitetyksi. Työn- 
johtajien oli viisainta pitää aina pieni asevarasto käsillä. Sillä 
pirtukin löysi tiensä tänne kauas, salo oli yksinäinen ja suuri, ja 
juopunut, villiintynyt jätkä ei aina kuulunut hurskaimpiin 
meidän Herramme lapsista. 

Niin huonoista olosuhteista kuin Värriönjoen varrella ole- 
vissa Kemiyhtiön savotoissa vallitsi 1921—1922, ei kuiten- 
kaan pitkään aikaan oltu kuultu puhuttavan. Ratakadulla on 
hallussaan noista huonoista ajoista kahden etsivän laatima 
kuvaus. Nämä etsivät oli suuren läskikapinan jälkeen lähe- 
tetty paikan päälle saamaan käsitystä noiden merkillisten tapah- 
tumain syistä. Me kerromme lyhykäisesti ja lainaamme: 


Kuvauksessa kerrotaan ensiksi, että jalkamiehen palkka kohosi 
urakkatyössä 35—40 markkaan päivässä, kun taas hevosmies pääsi 
100—150 markkaan. Ruoasta, joka oli leipää, amerikkalaista kylki- 
silavaa ja voita ja joka maksua vastaan saatiin yhtiöltä, La 
27 markan vähennys päivältä. 

»Jos työläinen sitäpaitsi joi kahvia kaksi kertaa päivässä ja poltti», 
sanotaan edelleen, niin päiväansiosta suurin osan meni pelkkään elan- 
toon, eikä paljoakaan jäänyt vaatteisiin ja mahdollisen perheen yllä- 
pitoon». 

Mutta jos palkat olivat kehnot, niin asunto-olosuhteet olivat vielä 
paljoa huonommat. Yhtiö oli Värriön piiriin rakentanut 20 tukkiparak- 
kia, jotka monessa tapauksessa olivat usean kilometrin päässä varsi- 
naiselta työmaalta. Ne olivat miltei poikkeuksetta vailla valaistusta ja 
talvipakkasella äärimmäisen kylmiä. Sitäpaitsi niitä oli liian vähän, ja 
ahtaus oli suuri. Tämä ahtaus kävi yhä tuntuvammaksi kaikkien liikojen 
vieraitten yhtiön hiljaisella suostumuksella yöpyessä parakeissa. Välistä 

saattoi tällaisessa kämpässä olla nelisenkymmentä yövierasta samalla 
kertaa. Suuren osan työläisistä täytyi sentähden viettää yönsä vetoi- 
sella lattialla. Tikaisuus oli suunnaton. Mitään laitetta vaatteiden 
kuivaamista varten ei ollut. Nukuttiin yksinkertaisesti pukeutuneina, ja 
seuraavana aamuna mentiin vielä vaatteet kosteina työhön. Ilta-ateria 
kesti tuntikausia. Parakeissa oli ainoastaan avotakka, minkätähden 
vain mies kerrallaan saattoi keittää ruokansa. Sentähden sattuikin 
usein, että vuorossa viimeinen vasta keskiyöllä saattoi olla valmiina 
kömpimään makuulle. 

Työläisten henkisestä hyvinvoinnista, ilmoituksessa sanotaan, yhtiö 
vähät välitti, ei edes niin paljoa, että olisi hankittu sopivia sanomalehtiä, 
joista työläiset olisivat saaneet oikean käsityksen siitä, mitä todella 
maailmalla tapahtui. Kun määrätty osa työläiskannasta sitäpaitsi oli 
suoranaisia rikollisia, ei pidä ihmetellä, jos kapinahenki saikin kiihoketta, 
jonka aikaisemmin tai myöhemmin täytyi puhjeta tekoihin. Työolo- 
suhteet Kemiyhtiön työmailla Värriön piirissä olivat todellakin huonoim- 
mat, mitä voitiin ajatella. 


Mutta jos Värriön piirin työmiehet eivät olleetkaan Jumalan 
parhaita lapsia, niin eivät juuri paljoa parempia olleet näiden 
pohjoisten seutujen vakituiset asujaimetkaan. Punaisten 
vakoiluilmoitukset kertoivat toiveikkaasti yleisestä punaisuu- 
desta, joka siellä oli vallalla. Mutta ellei tahdo uskoa heitä, 
niin voidaan lukea, mitä keskuspoliisin Rovaniemen alaosaston 
päälliköllä on näistä asioista kerrottavanaan. Sallaan 1922 
tekemänsä tarkastusmatkan jälkeen hän kirjoittaa tämän pitäjän 
asujaimistosta seuraavaa: 


» Ylipäätään on Kuolajärven kunnan väestö mitä kommunistisinta, 
varsinkin sen kirkonkylä on virkamiehiä lukuunottamatta kokonaan 
punaista. Syyt tähän lienevät etsittävissä jo vuosikymmenien takaa. 
Parikymmentä vuotta sitten seudulla alkaneet tukkityöt keräsivät 
jo silloin ympäri maata huonointa työläisainetta rajapitäjään ja joka 
vuosi siitä lähtien on kunnan väestö täten lisääntynyt. Heidän mieli- 
piteensä voi ainakin ymmärtää, sillä he ovat tuskin saaneet muuta 
valistusta osakseen kuin sosialistiagitaattorien ”palopuheita?. On varmaa, 
että sopivasti johdettu, järjestelmällinen valistustyö paikkakunnalla 
voisi saada ainakin nuoremman polven keskuudessa paljon hyvää 
aikaan. Muutosten aikaansaamiseksi tässä suhteessa ei olisi varoja 
säästettävä, sillä rajaseutupitäjänä tarvitsisi Kuolajärvi (Salla) luotet- 

tavan ja isänmaallisen väestön. Että asianlaita on aivan päinvastainen, 
sitä todistavat siellä toimeenpanemani tutkimukset ja kuulustelut 
punaisten toiminnasta v. 1919—1920, jolloin suuri osa kunnan mies 
puolisesta väestöstä näyttää olleen sekaantuneena punaisten aseharjoi- 
tuksiin' ja salaisiin toimiin. Vaikka pidätykset käsittävät toistaiseksi 
vain 14 henkeä, on juttuun sekaantunut ainakin 50 henkeä, joista suurin 
osa on Venäjällä.» 


Kaikki oli näin ollen varsin otollista bolsevikkien aikomuk- 
sille... Heidän lähettinsä hiihtelivät talvisten erämaiden halki, 
ja kesäisin heidän salaperäiset etappimiehensä sauvoivat itään- 
päin virtaavissa salojoissa. Kaikkialla oli odottavia, vaite- 
liaita apureita. 


6. 
Suuri »läskikapinan. 


Syyskuussa 1919 eli samaan aikaan kuin englantilaiset 
ryhtyivät valmistelemaan poistumistaan Murmanskista ja laki- 
tieteenylioppilas Heimo Suomen Punaisen Kaartin Ruotsin 
Pataljoonan laskuun teki suuren tarkastusmatkansa Tornion- 
joen laaksoa pitkin, punaupseeri Jahvetti Moilanen eli Janne 
Myyryläinen ilmestyi Sallaan Venäjältä komennettuna. Hän 
kutsui pienviljelijä Sukulan taloon muutamia luotettavia 
punaisia yölliseen neuvonpitoon. Moilanen, joka oli kotoisin 
Suomussalmelta, oli 1918 kuulunut Kajaanin punakaartiin ja 
onnistunut tappion jälkeen Kuopion vankileiriltä pakenemaan 
Itä-Karjalaan. Siellä käytyjen taisteluiden aikana hän oli 
osoittautunut erinomaiseksi organisaattoriksi ja senjälkeen saa- 
nut. tavanmukaisen punaupseerikoulutuksen Pietarissa. Roh- 
keutensa ja muiden kykyjensä ansiosta hän nautti punaisen 
johdon täyttä luottamusta. Hänellä oli kiistämättä näyttelijän- 
lahjoja ja ei aivan tavallista laatua oleva johtajankyky. 

Hartaasti kuunteleville. Sallan asukkaille Moilanen selitti 

nyt uuden punakapinan puhkeavan Suomessa syksyllä 1920 
ja että piti panna toimeksi, jotta kaikki olisi selvää merkin- 
annon tullessa. Tällä kertaa aloitettaisiin pohjoisesta, ja tämä 
kunniakas tehtävä oli annettu juuri näiden seutujen punaisille. 
Sentähden pitäisi punakaarteja perustaa kaikkiin kyliin, aseita 
tulisi aikanaan Venäjältä: Kokouksen osanottajat muodos- 
tettiin jonkinlaiseksi vakinaiseksi neuvostoksi tulevaa toimintaa 
varten, aseharjoituksia varten valittiin johtaja ja laadittiin 
pöytäkirja, jonka kaikki läsnäolevat allekirjoittivat. Järjes- 
tettyään sitten vielä etapin Ala-Kurtin kautta Neuvosto-Kar- 
jalaan Moilanen hävisi rajan yli Venäjälle. 

Vuoden 1920 aikana Sallan seuduilla toimittiin valmiste- 
lujen hyväksi ajoin varsin tarmokkaasti. Aluksi puhuttiin 
etupäässä pohjoisesta Neuvostotasavallasta, ja ajatukset suun- 
tautuivat itsestään niihin asioihin, joita samanaikaisesti poh- 
dittiin suomalaisten punaisten keskuudessa Ruotsissa, ja niihin 

- aatteisiin, joiden hyväksi S.P.K.R.P. juuri silloin niinisuurella 
innolla työskenteli. Jostain syystä annettiin sekä Suomen 
Lapin punaisten keskuudessa että Ruotsissa ajatuksen pohjoi- 
sesta Neuvostotasavallasta sittemmin raueta, ja ruvettiin 
sensijaan puhumaan Pohjois-Suomessa tapahtuvasta kapinasta, 
joka aluksi ulotettaisiin ainakin linjalle Oulu -Kuusamo. Kir- 
jeet, joissa tämä ajatus esitetään, löydettiin sittemmin ruotsa- 
laisen järjestön papereiden joukosta. Kaikki ne olivat peräisin 
Oulun komiteasta, joka ilmeisesti jatkuvasti piti Tukholman 
miehiä selvillä siitä, mitä Pohjois-Suomessa tapahtui. Myöskin 
Sallasta oli suora etappi Ruotsiin Rovaniemen, Kemin ja Tor- 
nion kautta. Kuinka pitkälle Sallan piiriä koskevissa valmis- 
teluissa vuonna 1920 päästiin, emme tiedä. Etelämpänä, Kuh- 
moniemen suunnalla, sitävastoin juhannuksen aikoihin samana 
vuonna aseitten hankinta ja salaiset aseharjoitukset metsissä 
olivat täydessä käynnissä. Siellä toimi merkillinen puna- 
upseeri Vilho Honkanen, josta tulee yksi seuraavan luvun pää- 
henkilöitä. 

Keväällä 1921 katsottiin kaikkien yhteyslinjojen olevan 

kunnossa. Koko Itä-Karjala ja Murmansk olivat nyt bol8e- 
vikkien hallussa. Karjalan neuvostotasavalta oli perustettu 
edellisen vuoden heinäkuussa, ja suuret joukot punasuomalaisia 
olivat noudattaneet Karjalan diktaattorin Gyllingin kutsua. Juh- 
lallisin valoin vahvistettu rauha oli vallinnut tosin Suomen ja 
Neuvostoliiton välillä lokakuun 14:nnestä 1920 lähtien, mutta 
etappimiehille ja salaisille aseidenkuljettajille oli oikeastaan 
vain edullisempaa toimia kauniin rauhan varjossa. Pohjois- 
Suomeen kohdistetun kiihotustoiminnan ja kapinanvalmiste- 
lujen päämaja oli sijoitettu Knäsöön Muurmannin radan var- 
relle Kantalahdesta etelään. Sitäpaitsi oli suomalaisia entisiä 
Muurmannin legioonalaisia englantilaisen avustusretkikunnan 
hajoittamisen jälkeen syksyllä 1919 suurin joukoin virrannut 
Pohjois-Suomenrajapitäjiin. Ne legioonalaiset, joita englantilaiset 
eivät olleet evakuoineet, rupesivat tietenkin Itä-Karjalassa heti 
bolsevikkien palvelukseen ja olivat senjälkeen jonkin aikaa vartio- 
palveluksessa Itä-Karjalan länsirajoilla. He muodostivat siellä 
toveriseuroja ja vannoivat vastaisuudessakin pitävänsä keskenään 
yhteyttä yllä. Eräs näistä yhdistyksistä hankki itselleen punai- 
sen, emaljisen kerhomerkin, jossa Pohjois-Venäjän ja Pohjois- 
Ruotsin välissä oli Suomen kartta, minkä ohessa sen yli idästä 
päin ojennettu käsi tarttui toiseen, joka oli kahlehdittu ja 
ojentautui lännestä käsin. Myöskin tämä merkki vie itsestään 
ajatukset Gyllingin muistioon ja S.P.K.R.P:n puuhailuihin 
Ruotsissa. 

Suomeen tulleet Muurmannin legioonalaiset, joilla oli soti- 
laallinen koulutus ja jotka harvinaisen liittolaisuutensa aikana 
englantilaisten kanssa olivat oppineet taidon olla vaiti, tulivat 
piankin arvaamattomaksi avuksi sotilaallisissa asioissa jok- 
seenkin avuttomille Pohjois-Suomen punaisille. Heitä nähtiin 
pian kaikkialla Sallan ja Pelkosenniemen savotoilla. Läski- 
kapinan vihdoinkin puhjettua he tietenkin muodostivat kiin- 
teän ja kurinalaisen ydinjoukon. Rajavartiostoviranomaiset, 
jotka jo kauan olivat aavistaneet, mihin päin Lapin rajapitä- 
jissä oltiin menossa, alkoivat vaatia vahvistusta. Mutta Suo- 

messa oli kesästä 1919 lähtien ollut vallalla Stählbergin vrauhan 
ja sovituksen hallituskomentoyv. Mitään ei näin ollen tehty. 

Kesäkuussa 1921 Moilanen ilmestyi uudelleen Sallaan. Hän 
matkusteli ahkeraan Lapissa, poikkesipa vielä Helsinkiinkin, 
jossa hän tietenkin käsitteli henkilökohtaisesti yhdessä Suomen 
Byroon kanssa mielenkiintoista tilannetta pohjoisessa. Pieta- 
rissa' olevan suomalaisen Keskuskomitean verenhimoinen jäsen 
Eino Rahja saapui Knäsöön ja sieltä käsin valvoi, että kaikki 
kävi hyvin. Petroskoista alkoi nyt aselähetyksiä virrata poh- 
joista kohti. Ne vietiin kesän aikana lähemmäs rajaa Kana- 
siin, ja varmat etappimiehet salakuljettivat ne sitten Suomeen. 
Niissä oli Lewis-konekivääreitä, japanilaisia kivääreitä, käsi- 
kranaatteja ja pistooleita. Punakaarteja perustettiin kaikkialle 
rajapitäjiin. Aseita kuljetettiin aina Rovaniemelle saakka. 
Olipa tarkoituksena lähettää eräs lasti Ouluun asti. Kun oli 
onnistuttu ostamaan eräs Ala-Kurtin rajavartioston . ali- 
upseeri, saattoi aseiden salakuljetus tapahtua kaikessa 
rauhassa keskellä kirkasta päivää. Tavarat kuljetettiin edel- 
leen heinäkuormissa tai kätkettyinä poronnahkoilla lastattui- 
hin rahtikuormiin. Myöhemmin kävi ilmi, että eräs poliisimies- 
kin oli Sallassa jollain tavoin sotkeutunut näihin puuhiin. Hänen 
kolme poikaansa olivat liittyneet kylän punakaartiin, tytärkin 
oli jollakin tavoin mukana, ja aseharjoituksia ja äkseerauksia 
pidettiin koko kesän ajan harvassa metsässä ainoastaan 100 
metrin päässä poliisimiehen asunnolta. Paikka oli talon ikku- 
noista selvästi näkyvällä kohdalla. 

Näin ollen ei sovikaan ihmetellä, että tie oli täysin avoin 
Moilaselle ja hänen miehilleen. Myöhäissyksyllä tuo rohkea 
punaupseeri alkoi Sallan kirkonkylässä ostella suuria määriä 
"jalkineita, sarkahousuja, paitoja ja elintarpeita. Hän selitti 
olevansa työnjohtajana Värriöllä. Ostetut varastot hän sitten 
lastasi aivan rauhallisesti kuormaan ja ajoi ne Värriön savotalle 
kaukaisiin erämaihin. 

Tuolla ylhäällä valmistelut olivat nyttemmin kehittyneet 
niin pitkälle, että odotettiin ainoastaan ratkaisevaa merkin- 

antoa. Suuren joukon legioonalaisia ja entisiä punakaartilaisia 
oli onnistunut pesiytyä työpaikkoihin, ja koulitut punaupsee- 
rit, joita Rahja oli lähettänyt rajan yli, olivat täydessä touhussa 
tutkimassa teitä ja yhteyslinjoja Pelkosenniemen ja Sallan pitä-- 
jissä. Koko syksyn ajan saapui salaperäisiä olioita junalla 
Oulusta, ja he jäivät joko Loueen pysäkille tai Taivalkosken ja 
' Paakkolan asemille Rovaniemen radalla, vaikka näillä main ei 
ollut edes minkäänlaisia metsänhakkuita eikä muita työpaik- 
koja. Mihin nämä ihmeelliset matkamiehet sitten joutuivat, 
ei kukaan tiennyt. Mutta Kemistä tuli ilmoitus, että Karihaa- 
ran suuren sahan työläisnaisten ompeluseurassa ommeltiin 
lumivaippoja kuumeisella kiireellä, ja uudenvuoden jälkeen 
Rovaniemellä ilmestyi kauppalan puhelinpylväisiin salaperäisiä 
merkkejä. Merkit oli maalattu mustalla senjälkeen, kun tol- 
pat ensin oli raaputettu puhtaiksi. Lannon kulmassa lähellä 
asemaa oli tämännäköinen merkki: 


yt 


Lapin kahvilan luona oli seuraavanlainen merkki: 


% 


Vähän alempana Sammalniemen luona oli merkki, joka 


muistutti puolipistettä: 
o 


2 


Viimeinen merkki oli puhelinpylväässä erään talon ulko- 
puolella, jota aina oli pidetty eräänä punaisten pääpesäpaikkana. 
Se näytti tällaiselta: 


Mitä nämä merkit tarkoittivat, ei ole saatu selville. Ehkä 
niitä oli pidettävä jonkinlaisina tienviittoina saapuville kapinan- 
havittelijoille heidän tiellään ilmoittautumispaikkoihin. 

Kaikki ymmärsivät kuitenkin, että jotain vakavaa oli 
tekeillä pohjoisessa. Varoituksia lähetettiin etelään päin val- 
lassaolijoille, pääkaupunkiin, mutta kaikki kaikui kuuroille 
korville. Elettiin henkisen masennustilan merkeissä Itä-Kar- 
jalassa koetun tappion ja epäonnistumisten jälkeen. Sitäpaitsi 
olihan olemassa virallinen rauha Venäjän kanssa, ja tahdot- 
tiinhan jo ajatella muutakin kuin iänikuisia bol&evikkeja. 
Mutta varhain aamulla tammikuun 29:ntenä 1922 neljä ras- i 
kaasti lastattua rekeä saapui Ala-Kurtin rajakylästä Siivolan 
torppaan Sallassa. Viattomalta näyttävien heinä- ja poron- 
taljakuormien alla oli aseita ja ammuksia vähintään 300 mie- 
helle. Määränpää oli Värriö. 

On jokseenkin ihmeellistä, että Tukholmassa valmiiksi muo- 
dostetun S.P.K.R.P:n esikunnan laatimien pöyhkeilevien päivä- 
käskyjen ja liikekannallepanosuunnitelmien johtaessa vain 
vähäisiin aseharjoituksiin, muutamiin tarkastusmatkoihin, häti- 
köityyn etappitoimintaan ja paljoon puheeseen kouralliselle 
metsätyöläisiä tuli osaksi enemmän kuin puoli vuotta Ruot- 
sissa tapahtuneen hajoituksen jälkeen Jumalan unohtamassa 
Värriössä osoittaa koko maailmalle, minkälaiselle hirvittävälle 
vaaralle alttiina Skandinavian pohjoiset osat itse asiassa olivat 
olleet. Jos kaappausta olisi yritetty vähää aikaisemmin ja jos 
punaesikunnan Tukholmassa suunnittelemasta hyökkäyksestä 
Tornioon olisi tullut tosi ja jos Tornionjokilaakson, Rovanie- 
men, Oulun ja Kajaanin sekä Norlannin punaiset olisivat saa- 
neet tilaisuuden yhtyä sitäpaitsi vielä Itä-Karjalassa voittoisten 
bolsevikkien tukemina samaan rintamaan, ei tiedä, miksi 
Pohjolan kohtalo olisi muodostunut lähimpien vuosien aikana. 
Mutta kaikeksi onneksi kävi nyt niin, että myöhästynyt läski- 
kapina muodostui vain eriskummalliseksi myöhästyneeksi kale- 
vantuleksi, joka silmänräpäykseksi pelästytti mielet, ja 
jonka valitettavasti silloisen ajan muut kysymykset saattoivat 
aivan liian pian unohduksiin. Mutta jos oli tehty varsin vähän 
punaisten myyräntyön hillitsemiseksi ja ehkäisemiseksi tällä 
Suomen vaarallisimmalla kolkalla, niin sitä vähemmän vielä 

oli tehty niiden voimien tukemiseksi, jotka alituisesti uhkaavan 
itärajan tuolla puolen todellakin tekivät jotain niiden aatteiden 
hyväksi, jotka myöskin valkoinen Suomi oli omaksunut. 

Sillä samaan aikaan, kun rajavartioston aliupseeri vastaan- 
otti Juudaksen-penninkinsä bolSevikkikätyreiltä ja poliisimies. 
tupansa ikkunasta alta kulmain katseli poikiensa ja muiden 
punakaartilaisten salaisia harjoituksia läheisessä metsikössä, 
syvällä Neuvosto-Karjalan alueella rohkeimmat * takaa-aje- 
tuista itäkarjalaisista vapaustaistelijoista kokoontuivat Tun- 
kuan penikulmanlaajuisten erämaametsien sydämeen. Siellä 
he eräälle luoksepääsemättömän suon keskellä olevalle saarelle 
rakensivat jättiläismäisen kämpän, jossa oli makuutilat sadalle 
miehelle. Sinne hakeutui se, mitä oli jäljellä miehuutta ja 
päättäväisyyttä hylätyissä ja murskatuissa itäkarjalaisissa 
vapaajoukoissa. Aseistettuna kiväärein, pistoolein ja käsikra- 
naatein, jotka oli kaivettu esille kätköistä, 127 miestä kokoon- 
tui siellä historialliseen kokoukseen 14—15:ntenä lokakuuta 
1921. Syysmyrsky ulvoi suolla, ja liekehtivien päreitten loimu 
loi kummallisia kuvioita karkeasti veistetyn kämpän seinille. 
Tehtiin päätös koettaa vielä onnea viimeisessä vapaustaiste- 
lussa bol&evistista terroria vastaan, ja känsäisin, tottumat- 
tomin käsin piirrettiin Suomen, Viron ja Puolan hallituksille 
osoitetun, apua ja tukea pyytävän vetoomuksen alle nimi- 
kirjoitukset ja puumerkit. Myöskin Punaiselle Ristille Ame- 
rikkaan lähetettiin tällainen kirjelmä. Taistelua koskeva päätös 
vahvistettiin valalla, ja suomalainen vapaustaistelija, kansan- 
sankari Takkinen valittiin johtajaksi. 

Nopeat hiihtäjät veivät tiedon tästä merkittävästä tapauk- 
sesta Itä-Karjalan kaikkiin asutuskeskuksiin. Muutamien viik- 
kojen kuluessa punaiset oli lyöty ja Tanskaa suurempi alue 
puhdistettu bolsevistisesta terrorista. Mutta avunhuuto häi- 
pyi tuuliin. Suomen hallituspiirit eivät hievahtaneetkaan, ja 
vielä vähemmän elonmerkkejä oli havaittavissa Virossa ja Puo- 
lassa. Ainoastaan muutaman sadan vapaaehtoisen suomalaisen 
onnistui huolimatta viranomaisten kiellosta päästä rajan yli 

ja liittyä taisteleviin vapaajoukkoihin. Muutaman kuukauden 
kuluttua ylivoima lopullisesti tukahdutti karjalaisten vapauden- 
liekin. Puolet taistelevista oli kaatunut ja 12 ooo karjalaista 
pakolaista hakeutunut Suomeen. Mutta nyttemmin uskaltanee 
väittää, että tämä itäkarjalaisten viimeinen taistelu ainakin 
jossain määrin oli omiaan vaikuttamaan siihen suuntaan, että 
punaisten kaappaus Sallassa sai kokonaan toisen kulun, kuin 
mikä alunperin oli ollut tarkoituksena. Ja täten voimmekin 
palata Värriön tien tapahtumiin. | 

Lähtiessään tammikuun 29:ntenä illan hämärtäessä Sallasta 
punakaartilaisella Turusella oli 23 miehen saattue suksilla 
itsensä Jahvetti Moilasen komennossa. Kotalan kylässä hiihto- 
joukko jakaantui kahtia, ja 13 miestä, Moilanen ja hänen vadju- 
tanttinsa» Karhu kärjessä, sukeltautui kuin varjot metsiin 
ehtiäkseen erämaiden halki Naruskajärven kautta hyvissä 
ajoin ennen Turusen joukkuetta Värriölle valmistamaan odot- 
tavia tovereita siihen, mikä oli tulossa. Turunen kuormineen ja 
jäljelläolevan saattueen kanssa yöpyi tammikuun 29:nnen ja 
30:nnen päivän väliseksi yöksi Saijaan. Myöhään seuraavana 
iltana saavuttiin Savukoskelle, ja sitä seuraavana aamuna jat- 
kettiin ylöspäin halki erämaiden Marttiin, jossa vielä kerran 
leiriydyttiin yöksi. Iltapimeässä helmikuun 1:senä saavuttiin 
lopulta Kemi-yhtiön työmaille Värriölle, ja yöllisen sotaneuvotte- 
lun jälkeen käytiin lepoon Syväkurun syrjäiseen kämppään. 
Aseet kätkettiin suureen kinokseen. Moilanen ja hänen toverinsa 
olivat nyt valmiita toimimaan. Kokonaista 35 entistä Muurman- 
nin legioonalaista ja punaupseeria oli talven kuluessa onnis- 
tuttu sijoittamaan työläisiksi Värriön savotalle. Helmikuun 
2:sen päivän aamun sarastaessa esirippu kohosi Lapin eris- 
kummallisimman köpenikkiadin edestä. 

Ennenkuin työnjohtajat konttoriparakissa oikein k 
ehtineet hieroa unen silmistään, saapasteli pari hampaisiin asti 
aseistettua punakaartilaista sisään ja ilmoitti punakaartin 
pitävän nyt komentoa Värriöllä ja että heidän piti saada avaimet 
yhtiön kassakaappiin ja varastomakasiiniin. Yllätetyt virkailijat 

ehtivät tuskin vilkaistakaan seinällä riippuvaan asevarastoonsa, 
kun he olivat vangitut. 

kansaa täyteen. Moilanen oli yön aikana lähettänyt viestin- 
viejiään hälyttämään miehiä eri parakeista ja kehoittanut heitä 
aikaisin aamulla olemaan kokoontumispaikalla. Oli paukkuvan 
kylmä ja tyyni talviaamu, metsät olivat syvälumiset ja puun= 
rungot valkoiset viimeisen pyryilman jäljiltä. Aseistettuna 
jättiläismäisellä pistoolilla Moilanen piti tyhjän läskilaatikon 
päällä puheen selittäen yleisen vallankumouksen puhjenneen 
Suomessa ja että Venäjä julistaisi pian sodan. Sentähden 
myöskin Värriöllä muodostettaisiin punakaarti. Jokainen, joka 
katsottiin soveliaaksi, saattoi ilmoittautua. vapaaehtoiseksi, 
»sillä vapaaehtoisuuden tie on vielä avoinna, mutta myöhem- 
min tulee yleinen liikekannallepano, jolloin jokainen on kuitenkin 
pakoitettu astumaan vallankumouksellisiin joukkoihin». Kont- 
toriparakkiin asetettaisiin lista esille, ja siihen voisivat vapaa- 
ehtoiset merkitä nimensä. Jalkamiehille maksettaisiin 150 
markkaa ja hevosmiehille 350 markkaa huolimatta siitä, oli- 
vatko he jo ehtineet saada yhtiöltä palkkansa vai ei. Moila- 
sen adjutantti, Karhu, toimitti sitten »sisäänkirjoituksem. 
Suomen rajavartiostosta Kuusamosta karannut bolsevikki- 
asiamies Antti Tuutijärvi makseli palkkoja Kemiyhtiön kassa- 
kaapista, ja yhtiön kasööri, jonka selkää kohti oli ojennettu 
pistooli, toimi kirjanpitäjänä. Moilasen esitys vaikutti vakuut- 
tavalta. Huudettiin eläköötä vallankumoukselle, ja noin 300 
läsnäolleista ilmoittautui vapaaehtoiseksi. 

Sisäänkirjoituksen päätyttyä joukko jaettiin kolmeen komp- 
paniaan, kuhunkin tuli 70—100 miestä, ja luotettavia Muur- 
mannin legioonalaisia oli päällikköinä. Karhu nimitettiin 
pataljoonan päälliköksi, aseita jaettiin, ja joukko sai komean 
nimen »Pohjolan Punainen Sissipataljoonav. Laadittiin seuraava 
mojova ja eräiltä kohdiltaan erittäin mielenkiintoinen julistus: 


TOVERIT! TYÖMIEHET JA TALONPOJAT! 


Tiedossanne on että valkoisen Suomen hallituksen ja sitä tukevien 
porvaripuolueitten tieten ja myötävaikutuksella on Neuvosto-Venäjän 
työtätekevää väestöä kohtaan suunnattu salakavala selkäpisto. Lahta- 
rit ovat lähettäneet miehiä sadottain, aseita kuormittain rajan yli Kar- 
jalan Kommuunan alueelle. Siten törkeästi rikkoen rauhansopimusta. 
Siellä nämä rosvojoukot ovat petomaisesti surmanneet kaikki kommu- 
nistit jotka ovat käsiinsä saaneet, tappaneet rauhallisia aseettomia 
koulunopettajia ja valistustyöntekijöitä. Joukkoonsa petoksella houku- 
tellen vähätietoista Karjalan raatajarahvasta. 

Tätä kutsuvat he »Karjalan kansannousuksi». 

Työväestö käsittää, että moinen »nousum» järjestäminen sellaiseen 
maahan, jossa työläisillä itsellään on kaikki valta käsissään ja jossa 
työväki tätä valtaansa on tarmokkaasti käyttänyt sodan raateleman 
maansa taloudellisen elämän kohottamiseen ja kulttuuriarvojen luomi- 
seen on mitä törkeintä provokatsioonia, joka on työväestön yhteiset 
toiminnan kautta tehtävä mitättömäksi. 

Me, Pohjolan metsissä raataneet työläiset olemme päättäneet ryhtyä 
tähän taisteluun kaikin voimin. Me julkituomme syvän myötätuntomme 
Karjalan Kommuunassa työskenteleviä ja Punaisessa armeijassa 
taistelevia tovereita kohtaan ja kehoitamme kaikkia luokkatietoisia 
tovereita liittymään riveihimme, yhtymään Suomen Kommunistisen 
Puolueen johdolla toimivaan Pohjolan Punaiseen Sissipataljoonaan ja 
lujana, järjestäytyneenä voimana käymään kansamme ratkaisevaan 
taisteluun kapitalisteja vastaan. Nyt on meillä paras tilaisuus siihen, 
sillä olemme onnistuneet saamaan aseita sieppaamalla lahtarien Karja- 
laan lähettämiä asekuormia haltuumime. 

Kehoitamme paikallisia asukkaita rauhallisuuteen, jolloin takaamme 
turvallisuuden. > Fpäjärjestystä yrittävät tullaan rankaisemaan kenttä- 
oikeuden päätöksen mukaan. 


Eläköön III Internatsionali. 
Pohjolan Punaisen Sissipataljoonan Esikunta 


Kaarle Karhu Jahvetti Moilanen 
Patalj. päälikkö $.K.P:n K.K:n valtuutettu 


Tämän julistuksen käänteistä saattaa selvästi nähdä Moi- 
lasen rosvoretken ja vielä Itä-Karjalassa käynnissä olevan 
kansannousun läheisen yhteenkuuluvaisuuden. Pohjoisessa Itä- 

Karjalassa vapaajoukot pitivät siihen aikaan Oulangan seutuja 
Paanajärven itäpuolella miehitettyinä. Tarkoituksena oli ilmei- 
sestikin mm. nousulla Lapissa aikaansaada sivustauhka näitä 
vapaajoukkoja vastaan. 

Kun yhtiön kaikki hevoset oli otettu, kaikki aseet takavari- 
koitu ja kaikki makasiinit ryöstetty, tavarat lastattiin noin 
sataan kuormaan, minkä jälkeen »Pohjolan Punainen Sissi- 
pataljoona» 200—300 miehen vahvuisena keskiyöllä lähti 
liikkeelle Marttia kohti. Rosvotun tavaran joukossa oli myös- 
kin suuri määrä amerikkalaista kylkisilavaa, läskiä. Tästä koko 
rosvoretki sai sittemmin nimen läskikapina. Erään karan- 
neen jääkärivääpelin johdolla, joka kutsui itseään Vänskiksi, 
»II komppania» erkani tiellä ja lähti ensiksi ruotsalaisen A/B 
Ytterfors-Munksundin metsänhakkuupaikoille Liesjoen ja Kos- 
terjoen varteen ja sitten suksilla suoraan metsien halki Naruska- 
joelle Raahe O/Y:n savotalle ja A/B And. Kurthin työmaalle 
Sätsjoen varteen, liittyäkseen sitten onnistuneen rosvoretken 
jälkeen lastattuna runsailla saaliilla ja vahvistettuna uusilla 
»vapaustaistelijoilla» päävoimaan Kotalassa Sallaan vievän 
suuren tien varrella. Tämä päävoima oli sillä välin marssien 
yvoitokkaasti» sivuuttanut Savukosken, rosvonnut valtion erään 
työmaan, anastanut itselleen kaiken, mitä tien varrella oli 
saatavissa, kuten hevosia, aseita, ruokatarpeita, heiniä ja lääk- 
keitä, sekä suurellisen strategisen ylösmarssin jälkeen vanginnut 
hämmästyneen kenttävartion Saijassa ja Nousun seuduilla 
järkyttyneen partion, joka oli lähetetty kunnostamaan äkkiä 
epäkuntoon joutunutta puhelinverkostoa. Vangit otettiin mu- 
kaan, minkä jälkeen molempien ryhmien välinen suuri kohtaus 
tapahtui yleisen voitonriemun vallitessa 4:ntenä helmikuuta 
Kotalassa noin 12 kilometrin päässä Sallasta. 

Kotalasta käsin aloitettiin nyt Sallan suuren kirkonkylän 
ykunniakas» ryöstö. Tämä oli kieltämättä Moilasen merkittävin 
kaappaus. Sallassahan oli seudun rajavartiostokomppanian 
päämaja, ja siihen kuului karaistuneita, sotaan tottuneita 
metsänkävijöitä, jotka hyvin tunsivat joka sopen ympäröivässä 


5 — Vastavakoilu iskee. 

saloseudussa. Rosvoaminen tapahtui ilman ainoankaan lau- 
kauksen ampumista. Erään Saijassa vangitun sotilaan mukana 
Moilanen lähetti aivan yksinkertaisesti tuiman kirjeen raja- 
komppanian päällikölle, jääkäriluutnantti Idille, kehoittaen 
häntä viipymättä antautumaan. Koko Lappi oli kapinassa, 
kaikki tiet miehitetty ja kaikki vastarinta turhaa. Jos antautu- 
misehdotukseen suostuttaisiin, taattiin kaikinpuolinen koske- 
mattomuus. Vastauksen ollessa kielteinen tulisi sitävastoin 
tapahtumaan hirveitä. Sotamies, joka toi kirjeen, saattoi 
pelästyneenä vahvistaa suuren armeijan olevan tulossa. Moila- 
nen pataljoonineen seurasi viestinviejän kintereillä. 

Luutnantti Id, joka turhaan yritti päästä yhteyteen Rova- 
niemen kanssa, antoi pettää itsensä ja antautui todellakin esi- 
kuntineen. Samanaikaisesti Moilasen väki oli ympäröinyt 
myöskin kasarmit. Johtoa vailla olevat, yllätetyiksi tulleet 
sotilaat antautuivat taistelutta. »Pohjolan Punainen Sissi- 
pataljoona» marssi sitten suurellisesti läski-, heinä- ja asekuorma- 
kolonnineen kylään ja sijoitti päämajansa kansakouluun. Vä- 
hän myöhemmin illalla yksinäinen sotamies Lemponen saapui 
paikkakunnalle. Hänellä ei ollut mitään tietoa tapahtumista, 
ja hän tallusteli kaikessa rauhassa kansakoululle, jossa ääret- 
tömäksi hämmästyksekseen kohtasi täysissä varusteissa olevia 
punaisia sotamiehiä. Syntyi lyhyt mellakka. Lemponen ampui 
luodin erään punaisen kaulan läpi ja lähti sitten karkuun 
50:n punaisen seuraamana. Hänet tavoitettiin ja suljettiin 
kasarmiin, jossa toisetkin rajasotilaat olivat vankeina. Tämä 
sotilas Lemposen laukaus oli ainoa, joka ammuttiin koko 
tämän merkillisen sotaretken» aikana. 

Salla käsissään saattoi Moilanen nyt valita jatkotoimenpiteil- 
leen eri suuntia. Hän voi esimerkiksi tunkeutua kohti Kemi- 
järveä ja siten panna vauhtia Rovaniemen punaisiin, jotka 
vain odottivat merkinantoa ryhtyäkseen toimintaan. Hän 
saattoi myöskin, kuten hän ilmeisesti hetken ajattelikin, Märkä- 
järven ja Tuutikylän kautta marssia alaspäin Kuusamoa kohti, 
jossa punaisilla jo pitkän aikaa oli ollut salaisia asekätköjä 

ja valmiiksi organisoituja iskujoukkoja, joita kauan oli harjoi- 
tettu metsissä. Tuutikylässä paikkakunnan punaiset ottivatkin 
todella vallan käsiinsä ja miehittivät kylän. Moilanen lähetti 
sitäpaitsi Sallasta partion heidän vahvistuksekseen. Kauempana 
etelässä Suomussalmella kuohui myöskin. Kaikenlaisia hälyt- 
täviä huhuja oli liikkeellä, ja viranomaiset pyysivät puhelin- 
sanomalla vahvistukseksi ainakin kahta komppaniaa sotaväkeä. 
Sekä Kemissä, Kajaanissa että Oulussa olivat toiveet punaisten 
keskuudessa kohonneet korkealle, ja siviilipukuiset punakaarti- 
laiset istuskelivat nurkkakahviloissa ja pohtivat kuiskutellen 
ja luottavaisesti silmää iskien pohjoisesta päin tulleita, huhujen 
tuntuvasti suurentamia uutisia. Jos Suomen Punaisen Kaartin 
Ruotsin Pataljoona, joka aikaisemmin oli pitänyt itsestään 
niin paljon melua, vielä olisi ollut olemassa ja puuttunut tapah- 
tumain kulkuun, olisi tuolla ylhäällä pohjoisessa saattanut 
sattua varsin monta ikävää tapausta. 

Mutta helmikuussa 1922 ei enää ollut mitään Ruotsin patal- 
joonaa, ja suuri määrä sen entisistä suomalaisista jäsenistä oli 
jo kesällä 1921 Tallinnan-laivoilla matkustanut Neuvostoliit- 
toon. Myöskin johtavalla bolSevikkitaholla Pietarissa joskus 
vuosien 1920—1921 vaihteessa oli lakattu uneksimasta yleisen 
vallankumouksen | onnistumismahdollisuudesta Pohjois-Skan- 
dinaviassa. Sitäpaitsi voimakkaasti ja odottamatta uudelleen 
leimahtaneen itäkarjalaisen vapausliikkeen tukahduttamisessa 
oli täysi työ. Suurpoliittiset enteet eivät liioin houkutelleet 
heittäytymään uusiin kansainvälisiin selkkauksiin. Joka suun- 
nalla solmitut edulliset rauhansopimukset olivat luoneet otol- 
lisen tilaisuuden elpymiseen ja sisäiseen vakautumiseen pahasti 
järkkyneessä bolSevikkivaltiossa. Tosiaankaan ei ollut nyt tilai- 
suutta paikallisen menestyksen vuoksi, joka lisäksi saattoi tuoda 
mukanaan lukemattomia kansainvälisiä seuraamuksia, vaaran- 
taa paljoa suuremman, täydellisen menestyksen mahdolli- 
suutta, joka häämötti johdonmukaisen, suunnitelmallisen ja 
perusteellisen valmistelutyön päässä pitemmällä tähtäimellä 
työskenneltäessä. 

Näin ollen oli jokseenkin selvää, että tämä onnistuneitten 
alkuenteitten merkeissä aloitettu suuri läskikapina oikeastaan 
jäisi jo vanhentumaan ehtineiden yleispohjoismaisten punaisten 
suunnitelmien myöhäiseksi jälkikaiuksi. Valmistelut olivat 
kuitenkin kehittyneet niin pitkälle, että jotain loppujen lopuksi 
kuitenkin täytyi tehdä, ellei kokonaan haluttu menettää arvoa 
pohjoismaisten aatetoverien silmissä. Koko joukko tulevalle 
toiminnalle hyödyllistä väkeä, suomalaisia punaupseereita, 
koulittuja Muurmannin —legioonalaisia, entisiä punakaarti- 
laisia ym. oli sitäpaitsi kiinnitetty työhön tuolla pohjoi- 
sessa. Kieltämättä oli välttämätöntä vottaa heidät kotiin» 
hyvissä ajoin, ja miksikäs ei niin suurella melulla kuin suin- 
kin. 

Oliko Jahvetti Moilasella jo alusta lähtien ohjeensa, vai 
saiko hän ne vasta Sallassa, sitä emme tiedä. Takavarikoituaan 
kaikki aseet, rosvottuaan itselleen viranomaisten ja rajavar- 
tiostokomppanian kassat ja anastettuaan eri yksityishenki- 
löitten omaisuutta hän asettui liikekannalle varhain aamulla 
helmikuun 6:ntena ja marssi koko »pataljoonansa» kanssa 
itään päin kohti Ala-Kurttia. Luutnantti Id ja hänen miehensä 
pakotettiin antamaan kunniasanansa siitä, että he pysyisivät 
hiljaa ja kiltisti kasarmissaan kaksitoista tuntia. Matkalla 
Kurttiin riisuttiin aseista edelleenkin pahaa aavistamaton 
kenttävartio. Itse kylässä Moilasen ja hänen miehensä vas- 
taanotti kenttävartion päällikkö, eräs kersantti, joka jo kauan 
oli ollut yksissä juonissa punaisten kanssa. Sotamiehet otettiin 
muitta mutkitta vangiksi. Kersantti antoi sitten puhelimitse 
luutnantti Idin nimissä määräyksen 15 kilometrin päässä 
Vuorijärvellä olevalle kenttävartiolle myöskin antautua ja 
lähettää aseensa Moilaselle Ala-Kurttiin. Pelästynyt päällikkö 
ja sotilaat lähtivät kuitenkin heti paikalla puhelinkeskustelun 
jälkeen käpälämäkeen, minkä jälkeen Moilasen ei tarvinnut 
muuta tehdä kuin lähettää vain yksi punakaartilainen väestään 
kokoamaan jäljelle jätettyjä aseita ja muuta valtiolle kuuluvaa 
omaisuutta. Myöskin kylän hevoset ja koko suksivaraston 

tämä mahtava lähetti otti mukaansa paluumatkallaan Ala- 
Kurttiin. 

Kello 9 aamulla helmikuun 7:ntenä Moilanen lähti liik- 
keelle ja ohjasi lopullisesti kulun kohti rajaa. Joukko oli nyt 
kasvanut yli 300 miehen suuruiseksi eikä vähemmäksi kuin 
200 kuormaksi. Osa miehistöstä oli nyt pukeutunut Suo- 
men armeijan virkapukuihin. Anastettuaan vielä 300 poroa 
käsittävän, joidenkin paanajärveläisten omistaman porolauman 
tämä vähintään kahden kilometrin pituinen kolonna hävisi 
valtakunnan rajan taa lumipeitteisiin metsiin. Komea saalis, 
arvoltaan varmastikin hyvän joukon toista miljoonaa markkaa, 
oli viety mukana. Erikoisena ilmauksena titulus Moilasen 
omalaatuisesta leikillisyydestä kerrottakoon kuitenkin, että 
hevoset, lukuunottamatta kymmentä, palautettiin Suomeen 
kiitoksin lainasta. Jonkin aikaa joukkoa pidettiin koossa 
Knäsössä, jossa Eino Rahja sitä harjoitti ja tarkasti. Muutamia 
kuukausia myöhemmin suurin osa miehistöstä istui kiltteinä 
ja tarkkaavaisina oppilaina yleisesti tunnetun ns. punaupseeri- 
koulun penkeillä Pietarissa. Senjälkeen ei kuultu mitään »Poh- 
jolan Punaisesta Sissipataljoonasta». Kun ahkerat punaupseeri- 
kokelaat ja täysin oppineet bolsevikkiasiamiehet ja vallan- 
kumousasiaintuntijat ajan oloon salaisten etappien kautta 
uudelleen sukeltautuivat esiin Suomessa, Ratakatu 12 tiesi 
tarkoin, mitä oli odotettavissa. 

Tasan 18 vuotta tämän naurettavan surullisen vuoden 1922 
köpenikkiadin jälkeen Ruotsin Vapaaehtoisjoukon miehet 
taistelivat niillä main, missä Jahvetti Moilasen rosvojoukko 
kerran oli liikuskellut. Mutta paljon oli muutenkin muut- 
tunut. Pelätyt jätkät, joiden joukosta ennen niin moni 
hyvä mies oli mennyt maan vihollisen puolelle, seisoivat nyt 
mieslukuisina sinivalkoisen ristilipun alla. Pitkä ja tuskallinen 
kokemus oli avannut heidän silmänsä. Omassa maassa tapahtu- 
nut kehitys oli sillä välin opettanut heidät näkemään, että 
hekin olivat Suomen poikia ja että heillä oli oma koti ja kontu 
puolustettavanaan. Sodan puhjettua Lapin lukemattomista 


70 


kämpistä astuivat armeijan riveihin karaistuneet metsään 
tottuneet miehet, jotka sitten muodostivat pohjoisessa monet 
lujimmista erämaapartioista. Ja jätkän kielellä kutsuttiin 
rintamaa silloin Molotohvin savotaksi. 


KAAPPAUS FREDRIKSBERGINKATU 26:SSA 


»Sotilaslinjanm salaisuuksia. 


Eä 


Vuoden 1918 tappion jälkeen. 


Tuskin ensimmäinen pelästys vuoden 1918 tappion jälkeen 
oli ehtinyt tasaantua Neuvosto-Venäjälle paenneiden suomalais- 
ten kommunistijohtajien keskuudessa, kun he jo rupesivat 
suunnittelemaan keinoja ja tapoja menetetyn takaisin saa- 
miseksi. Rahoja oli aloitteeseen: melkoisia summia Suomen 
valtion varoja oli onnistuttu ottamaan mukaan pakomatkalle. 
Väkeä oli myöskin: tuhansien punasoturien oli onnistunut 
päästä pakoon etenevän valkoisen armeijan pihdeistä. Neu- 
vostoliitossa ei myöskään ollut puutetta ystävistä: noina 
bolSevismille niin kriitillisinä aikoina kaikki tarjottu apu oli 
tervetullutta ja kullan arvoista. 

Sillä juuri silloin tulevaisuus ei näyttänyt bolSevikeista 
niinkään lupaavalta. Pohjoisessa olivat kenraali Millerin val- 
koiset venäläiset ja kenraali Maynardin englantilaiset. Etelässä 
Denikinin vapaaehtoinen kansanarmeija alkoi saada yhä lujem- 
man otteen Donin takaisilla seuduilla, ja idässä amiraali Kol- 
tsakin siperialaiset ja tSekit olivat jo marssineet Jekaterin- 
burgiin, jossa onneton tsaarinperhe vain kaksi viikkoa sitten 
oli päättänyt päivänsä tSekan murhaamana. Ja lopuksi lännessä 
koko laajassa Ukrainassa, Krimillä ja Baltian maissa ja vieläpä 
Kaukasuksen pohjoispuolella olevilla seuduilla olivat saksalai- 
set. Nyt jos koskaan tarvittiin kylmiä päitä, raakaa julkeutta 
ja lujia hermoja. Suomesta paenneet kommunistijohtajat 

tiesivät, mistä heidän omalla kohdallaan oli kysymys: elämästä 
ja kuolemasta. 

Mutta peliä ei kaikesta huolimatta vielä ollut läheskään 
menetetty. — Moskovassa pääteltiin, että piti vain kestää. 
» Valkoisten» keskuudessa vallitseva eripuraisuus otettiin huo- 
mioon. Kaukana näiden linjojen takana salaiset asiamiehet 
työskentelivät edelleen uupumattomasti. Tiedettiin myöskin 
ukrainalaisten, puolalaisten, saksalaisten, ranskalaisten ja eng- 
lantilaisten väliset vastakkaisuudet, ja väsymättömällä kekse- 
liäisyydellä tehtiin kaikki voitava näiden vastakkaisuuksien 
kärjistämiseksi. Ja lopuksi: ilmoitukset näköjään niin mahta- 
vasta Saksasta tulivat viikko viikolta yhä lupaavammiksi. 
Siellä puoluetoverit työskentelivät ankarasti ja uupumatta. 
Vallankumous oli syntymässä Saksassa. Punainen lippu vedet- 
täisiin salkoon itsessään Berliinissä. Se tiedettiin. Avustettiin 
kaikin voimin. Jännityksellä odotettiin suurta päivää. Tikarin- 
pistosta Saksan armeijan selkään tuli todellisuus. Bol$evismi 
oli pelastettu. Ja vielä enemmänkin: se saattoi jonkin ajan 
kuluttua siirtyä hyökkäykseen. 

25:ntenä elokuuta 1918 suomalainen kommunismi syntyi 
uudelleen. 90 paennutta suomalaista kommunistia piti sinä 
päivänä kokouksen Moskovassa. Viisipäiväisen keskustelun 
jälkeen sovittiin viidestä perustavaa laatua olevasta taistelu- 
teesistä, jotka olivat vastaisen, Suomessa suoritettavan vallan- 
kumoustyön pohjana. Lyödyt joukot voisivat jälleen kokoontua. 
Ennen vuoden loppua voitiin ryhtyä jo Kommunistisen Inter- 
natsionalen perustamispuuhiin, joka järjestö salaisine lonkeroi- 
neen pian tulisi käsittämään koko maailman. S.K.P., Suomen 
Kommunistinen Puolue, oli aloittanut toimintansa. 

Ei kestänyt kauankaan, kun kotimaassa ruvettiin tuntemaan 
tämän uuden järjestön vaikutusta. Saatiin kuulla Kannaksen 
etapista etelässä ja Kuhmoniemen ja Suomussalmen etapeista 
pohjoisessa. Kuiskailtiin salaisista aseharjoituksista metsissä 
kaukana Sotkamossa ja Joensuussa, ja kuultiin kerrottavan, 
että Kajaanin seuduilla muodostettiin vahvaa punakaartia, 

johon värvättiin sydämistyneitä vuoden 1918 punakaartilaisia. 
Sitten tuli tietoja huomattavista ase- ja ammuslähetyksistä, 
jotka oli kuljetettu salateitse idästä päin. Ja sitten lopulta 
päästiin Oulussa laajalle levinneen »taistelujärjestöm jäljille. 
Tämä kaikki päättyi 1922 edellä kuvailtuun läskikapinaan. 
Tämän jälkeen kommunistinen vehkeily lyhyehkön aikaa oli 
jonkin verran hiljaisempaa. 

S.K.P:n perustama Suomen Sosialistinen Työväenpuolue, 
jonka ohjelman kuulu Kuusinen oli kirjoittanut ja joka 1922 
eduskuntavaaleissa oli saanut kokonaista 27 edustajaa 200:sta, 
lakkautettiin 1923 ja sen kansanedustajat vangittiin. Uusi 
kommustiseen suuntaan toimiva ryhmä »Työläisten ja Pien- 
viljelijäin Vaaliliitto» sai tosin kohta sen jälkeen 18 kansan- 
edustajaa ja noin 100000 ääntä, mutta Neuvostoliittohan 
oli tahtonut jo muutama vuosi sitten rauhaa, ja useimmat luu- 
livat pahimman olevan nyt sivuutetun. Suomessa ei vielä 
tunnettu kyllin bolSevismia ja sen todellista olemusta. 

Pian herättäisiin kuitenkin viattomista unimaailmoista. 
Sillä Ratakatu valvoi, ja sen hiljaisella, määrätietoisella ja 
uutteralla työllä vedettiin verho säälimättömästi sen todelli- 
suuden edestä, jonka olemassaoloa niin monet Suomessa yhä 
epäilivät. Vuonna 1927 pommi räjähti. Fredriksberginkatu 26:n 
juttu kiersi huomiota herättävänä päivälehdissä. Paljastukset 
järkyttivät myöskin maan korkeimmissa asemissa olevia. 7Täl- 
laisesta ei ollut osattu edes uneksiakaan. 


2. 


Valppaan vAnnikim jäljillä. 


Se alkoi Viipurin ja Sortavalan osastojen ilmoituksilla. 
Pitkäaikaisen ja vaivalloisen työn jälkeen näillä rajaseuduilla 
oli onnistuttu toteamaan Suomen Kommunistisen Puolueen 
ja sen Pietarissa olevan johdon väliset salaiset etappitiet. 

Myöskin oli onnistuttu pääsemään selville siitä, että huomat- 
tavin kuriiri näillä linjoilla oli nainen, jota kutsuttiin Anni- 
kiksi. Huolimatta uupumattomista etsiskelyistä ei kuitenkaan 
ollut saatu tätä salaperäistä naista kiinni, ei edes ollut voitu 
todeta hänen henkilöllisyyttään. Jäljennöksiä kaikista tarpeel- 
lisista asiakirjoista lähetettiin päämajaan Ratakadun varrelle. 
Oikean nimen luultiin olevan Anni Kurvinen, mutta Sorta- 
valassa enempää kuin Viipurissakaan ei päästy kenenkään 
tämännimisen henkilön jäljille. 

Ratakadulla voitiin kuitenkin pian todeta, että mainittu 
Anni Kurvinen todella oli olemassa. Tiedettiin, että hän oli 
S.K.P:ssa toiminut kommunistisen, sotilaille tarkoitetun kii- 
hotuslehtisen »Punasotilaan» monistajana ja että hänellä soti- 
laslinjan yliorganisaattorin Vilho Honkasen rakastajattarena 
ja »sihteerinä» oli keskeinen asema puolueessa. Oli saatu myös 
ilmoitus siitä, että huomattava kommunistinen etappipaikka 
sijaitsi talossa N:o 1 Söörnäisten Rantatien varrella ja että 
Anni Kurvisen sisarella, rouva Agnes Petronella Rosendahlilla, 
ja hänen äidillään Amanda Stenholmilla oli jotain salaperäistä 
tekemistä sotilaslinjan kanssa. 

Molemmista näistä naisista Ratakadulla oli aikaisempia 
tietoja, jotka vahvistivat epäilyjä. Tutkimuksia jatkettiin, ja 
todettiin pian, että rouvat Rosendahl ja Stenholm tosiaankin 
olivat asuneet eräässä huoneistossa talossa N:o 1 Söörnäisten 
Rantatien varrella, mutta sittemmin muuttaneet sieltä. Puhelin- 
soitto osoitetoimistoon selvitti rouva Amanda Stenholmin 
asuvan nyt talossa N:o 26 Fredriksberginkadun varrella ja 
Agnes Petronella Rosendahlin kivenheiton päässä siitä, kulma- 
talossa Sturenkatu 31 — Mäkelänkatu 37. 

Sensijaan Anni Kurvisesta osoitetoimisto ei tiennyt mitään. 
Huolimatta siitä, että vähitellen onnistuttiin hankkimaan jopa 
salaperäisen Annikin valokuvakin, ei pitkään aikaan hänestä 
ollut jälkeäkään löydettävissä. Annikki oli varsin tavallinen 
tyyppi ilman erikoisia tuntomerkkejä, ja kun ei edes hänen 
vaatetuksestaan ollut minkäänlaisia tietoja, oli koko juttu 


75 


piankin verrattavissa tuttuun kauluksennapin aamumetsästyk- 
seen. Annikki matkusti, palasi ja matkusti jälleen. Että hän 
oli toiminnassa ja oli alati pirteä ja hyvinvoipa, se tiedettiin 
Ratakadulla varsin hyvin. Muuten hän oli ja pysyi hämäränä 
kuin taru. Mutta — kuten niin usein poliisin historiassa — tällä 
välin oli saatu kokonaan toinen johtolanka, joka muun lisäksi 
johti tähän asti niin mahdottoman Kurvisen jutun selvittämi- 
seen. 

Jo parisen vuoden ajan Tampereen osasto oli pitänyt sil- 
mällä erästä naista, joka ahkerasti liikuskeli sen piirissä ja oli 
ilmeisestikin kommunistipuolueen jonkinlainen salainen orga- 
nisaattori. Hän käytti nimeä Hilja Hiltunen. Varjostaminen 
tapahtui moitteettomasti, ja eräänä päivänä saatiin jopa kau- 
nokaisen valokuvakin. Kuva lähetettiin heti Ratakadulle 
Helsinkiin, jossa jonkin ajan kuluttua voitiin todeta, että se 
huomattavalla tavalla muistutti Viipurin osaston vanhaa tut- 
tua Eeva Korhosta eli Eeva Sassia. Tampereelta ja Viipurista 
hankittiin käsialanäytteet, eikä kestänytkään kauan, kun 
grafologinen tutkimus totesi Hilja Hiltusen ja Eeva Korhosen 
samaksi henkilöksi. 

Eeva Korhonen (Eeva Sassi) oli aikoinaan herättänyt tava- 
tonta huomiota. Hän oli laatinut ja levittänyt julistusta, 
jossa hän aivan häikäilemättömästi kehoitti kaikkia elintarvike- 
ja vaatetustehtaissa palvelevia puoluetovereita varastamaan, 
mitä vain voivat, kankaita, vaatteita ja ruokaa edelleen toimi- 
tettavaksi Venäjän hädänalaisille puoluetovereille. Julistuk- 
sesta oli yksi kappale kulkeutunut myöskin sosiaalidemokraat- 
tien pää-äänenkannattajan »Suomen Sosialidemokraatin» toi- 
mitukseen. Tulos voidaan jokseenkin arvata. Toimitus nosti 
hälinän, ja toimeenpantiin yksityisluontoinen tutkimus. Kom- 
munistinen puoluelehti yTyöväenjärjestöjen Tiedonantaja» tor- 
jui mahtipontisesti moiset syytökset, nosti pilviin saakka 
huudon provokaatiosta ja »ohranan» viimeisimmistä ilkijuo- 
nista. Voitiin kuitenkin mitä suurimmalla varmuudella todeta, 
että tuo julistus oli kirjoitettu kommunistilehden toimituk- 

sessa sen omistamalla kirjoituskoneella. Sen jälkeen vasta 
niin suurisuisen kommunistitoimituksen ei auttanut muu kuin 
luoda kainosti silmänsä alas ja valittaa, että kysymyksessä ole- 
van Eeva Sassin yksilöllinen omavaltaisuus ja »opportunismi» 
olivat päässeet pujahtamaan jopa niin aatteelliseen ja pyyteet- 
tömään puolueeseen kuin S.K.P. Tämä kurittomuus tultaisiin 
kyllä rankaisemaan. Vähän tämän jälkeen Eeva Sassi sitten 
Hilja Hiltusena oli organisaattorina salaisessa työssä Tampereen 
piirissä. Ja sitten äkkiä saatiin ilmoitus, että itse Annikki oli 
niillä seuduin sukeltanut esiin ja nähty yhdessä Hilja Hiltusen 
kanssa. 

Jälkiä ruvettiin heti seuraamaan, ja päämajasta Ratakadun 
varrelta lähetettiin kaksi miestä Tampereelle. Siellä oleva 
osasto oli tällä välin hankkinut kunnolliset ja yksityiskohtaiset 
tuntomerkit. Kaikkia Tampereelta etelään päin lähteviä junia 
tarkkailtiin perusteellisesti, ja Annikin matkustaessa yöjunalla 
24:ntenä lokakuuta 1927 takaisin pääkaupunkiin hänellä oli 
vaiteliaana matkaseurana molemmat etsivät. Kaikki kävi 
hyvin, ja pääkaupungin asemalla odotti vielä kaksi miestä. 
Viisi vuotta oli turhaan etsitty tätä taitavaa ja salaperäistä 
kuriiria. Nyt oli hänet vihdoinkin löydetty. Annikki sivuutti 
aitauksen, ja tyytyväisinä seurasivat vaiteliaat matkatoverit 
häntä. 

Mutta ovela lähettipä ei antanutkaan niin helposti pyydystää 
itseään. Tuskin hän oli ehtinyt kapealle kujalle Kansallisteat- 
terin taakse, kun hämmästykseksi havaittiin saaliin hävinneen 
ikäänkuin maa olisi niellyt. Etsiskeltiin ja vaaniskeltiin, mutta 
Annikki oli ja pysyi poissa. Matkasta väsyneet etsivät palasivat 
noloina päämajaan. Ainoa tulos tästä oli se, että salaperäinen 
vAnnikki» oli nyt edes ollut ilmielävänä näköpiirissä. Toivo oli 
nyt sisaressa Agnes Petronella Rosendahlissa ja asunnossa 
Sturenkatu 31. 

Jo kauan oli tätä asuntoa pidetty silmällä. Vartiointia 
lisättiin nyt vielä melkoisesti. Yötä päivää tähystävät silmä- 
parit tarkkailivat talon sisäänkäytävää. Yötä päivää oltiin 

suorassa. ' puhelinyhteydessä päämajaan, eikä mikään, mikä 
tapahtui ympäristössä, jäänyt näkymättömältä tarkkailulta 
huomioimatta. Perin viekkailla manöövereillä ja hyvin vali- 
tuilla välineillä, joiden laatua tässä ei voida paljastaa, hankit- 
tiin lopulta sellainen vnäkemys» itse asuntoon, etteivät edes 
seinät enää voineet kätkeä sen salaisuuksia. 

Päivät kuluivat, mutta mitään ei tapahtunut. Mutta sit- 
ten eräänä iltapäivänä Annikki äkkiä ilmestyi näköpiiriin. Hän 
katsahti varovasti ympärilleen ja katosi äkkiä sisäänkäytävästä 
vartioituun taloon. Päämaja hälytettiin heti, ja pidättämis- 
määräys annettiin. Ennenkuin vahvistusta ehti saapua, Annikki 
kuitenkin oli jälleen tullut ulos, tällä kertaa sisarensa seurassa. 
Molemmat naiset pidätettiin nyt kadulla ja vietiin heidän asun- 
toonsa, jossa heti ryhdyttiin pitämään kotietsintää. 

Syntyi vertaansa vailla oleva häly. Lapset huusivat, ja 
Annikki sai hysteerisen kohtauksen. Sisarusten äiti oli sän- 
gyssä aivan tavallisessa reumatismissa, mutta hirveää »ohranaa», 
»joka ei edes antanut kuolevan olla rauhassa», haukuttiin sil- 
mät korvat täyteen. Etsivät antoivat puijata itseään, ja ottaes- 
saan sydäntäsärkeviä jäähyväisiä äidiltään Annikki käytti 
tilaisuutta hyväkseen ja kätki kätevästi käsilaukkunsa patjan 
alle. Kaikki näytti silloin niin surkealta, että puhtaasta hieno- 
tunteisuudesta »kuolevam annettiin jäädä asuntoon ja tavan- 
mukainen jälkitarkkailukin lopetettiin liian aikaisin. Heti 
kun se oli tehty ja tie oli jälleen vapaa, vkuolevan» rouvan luo 
tuli salaperäinen vieras, ja käsilaukku katosi tuntemattomiin. 
Paljon myöhemmin saatiin tietää sen sisältäneen mielenkiin- 
toisia kommunistisen keskusjuntan asiakirjoja ja rahavaroja. 

Kotitarkastus antoi hämmästyttävän laihan tuloksen. Vain 
löydetyllä messinkisellä nimikilvellä, jossa oli nimi E. Kallio, 
ja rasiallisella nitomisnastoja oli oikeastaan jotain merkitystä. 
Myöhemmin todettiin näiden nastojen olevan samanlaisia kuin 
»Punasotilaan» nitomiseen käytetyt. Myöskin nimikilvellä 
ilmeni sitten olevan oma historiansa. Tärkeämpää kuin 
kaikki tämä oli tällä kertaa kuitenkin se, että eräs tuntematon 

herrasmies, joka ilmoitti nimekseen Väinö Aaltonen, kesken 
kotitarkastuksen oli tullut asuntoon. Rouva Rosendahlin 
ehdittyä nipin napin huutaa, että »nyt ohrana on talossa», 
etsivät kiiruhtivat paikalle ja pidättivät tuntemattoman. Sitä, 
että itse S.K.P:n sotilaslinjan »yleisorganisaattori», punaupseeri, 
toveri Axel Martelin oli näin joutunut nuottaan, ei vielä tie- 
detty. Sturenkadun varrella saavutettu kokonaistulos vaikutti 
näin ollen toistaiseksi jokseenkin vähän lupaavalta. Mutta 
mustan auton tuskin saavuttua määränpäähänsä oli toisella 
taholla kaupunkia sattunut ratkaisevia tapahtumia. 

Sillä oikeastaanhan rouva Stenholmin ei lainkaan pitänyt 
asua Sturenkadun varrella, josta hänet tavattiin vkuolevana», 
vaan osoitetoimiston tiedon mukaan talossa N:o 26 Fredriks- 
berginkadun varrella. Sillä välin kuin kotitarkastusta suori- 
tettiin ensinmainitussa talossa, Ratakadun toiset miehet tar- 
kastelivat viimeksimainitun talon talonkirjoja. Nyt kävikin 
ilmi, että rouva Stenholmin huoneistossa asui eräs Aarne 
Luoto niminen kirjanpitäjä. Otettiin selvää mainitusta Luo- 
dosta, ja pian selvisikin, että tämä kirjanpitäjämme oli kokonaan 
mielikuvituksen tuote, jota ylipäänsä ei ollut elävien kirjan- 
pitäjien joukossa. Näin ollen voitiin hyvällä omallatunnolla 
ryhtyä kotitarkastukseen myöskin Fredriksberginkatu 26:n 
huoneistossa. Kun mitään avaimia ei ollut käytettävissä ja 
kun kukaan ei avannut ovikelloa soitettaessa, murtauduttiin 
asuntoon ja voitiin heti hämmästykseksi todeta, että oli jou- 
duttu koskemattomaan käärmeen pesään. 

Sillä vaikkakin oli arveltu Fredriksberginkatu 26:n olevan 
kommunistien salatoiminnan jonkinlainen etappipaikka, ei 
oltu valmistautuneita näin ilman muuta astumaan itse punai- 
seen päämajaan. Kotitarkastuksen tulos oli suorastaan häm- 
mästyttävä. Yhdellä iskulla viranomaisten käsiin joutui mo- 
nen kuukauden työtä valaiseva S.K.P:n sotilaslinjan koko 
arkisto. Täältä löytyi pinoittain kommunistikirjallisuutta. 
organisaatiotaulukkoja ja -suunnitelmia, eri alaosastojen yksi- 
tyiskohtaisia kuukausiraportteja, pinkoittain vakoiluraportteja 

sekä joukko karttoja ja piirroksia linnoituslaitteista, rata- 
pihoista ja tykistön asemista. Täältä löydettiin pitkä sarja 
kommunististen johtomiesten kaikenlaisissa kokouksissa laadit- 
tuja asiakirjoja, määräyksiä alaosastoille yksityiskohtaisine 
vakoilutehtävineen, yhteenveto kommunistisolujen lukumää- 
rästä ja vahvuudesta, lentolehtisiä, julistuksia, luonnos esi- 
telmään aseellisesta kapinasta käytännössä ja teoriassa, niin, 
kaikkea, mitä suinkin vain voitiin toivoa, niin että Fred- 
riksberginkatu 26:ssa tehdystä löydöstä tuli loistojuttu vaivalloi- 
sesti ja ankarasti työskentelevän valtiollisen poliisin historiaan. 
Nyt täytyi jopa kuurojenkin kuulla, ja sokeitten oli pakko nähdä. 
Vielä nytkin Ratakadulla puhutaan ihastuksella lokakuun 28 
päivänä 1927 tehdyn löydön aiheuttamasta paukusta. Vieläpä 
yhteiskunnan korkeimmissakin piireissä oli monia, jotka vii- 
meiseen saakka epäilivät sitä, että kotikommunistimme todella 
työskentelisivät järjestelmällisesti vakoilun hyväksi ja harjoit- 
taisivat järjestelmällistä maan- ja valtiopetoksellista toi- 
mintaa. 

Ei kestänyt kauan, kun »varasto» oli lopullisesti järjestetty 
ja parhaat makupalat eroteltu erilleen. Mutta kun lopulta vietiin 
ääriään myöten täynnä oleva pyykkikori vielä epäröivien korkei- 
den henkilöiden eteen, niin nämä sekä kalpenivat että änkytti- 
vät. Sen koommin ei ollut enää sijaa siihen saakka niin usein 
kuullulle väitteelle suomalaisen kommunismin vaarattomuudesta, 
että se oli vain aatteellista työskentelyä, muttei missään 
tapauksessa vakoilua, valtio- ja maanpetosta, jota valitetta- 
vasti harhaanjohdetut, mutta pohjimmiltaan aatteelliset» ja 
»hyvää tarkoittavat» harjoittivat. 

Pidätettyjen kuulustelut ja Fredriksberginkatu 26:n suu- 
ren jutun lopullinen selvittely kesti kuukausia. Itse keskuksen 
jouduttua tällä kertaa viranomaisten käsiin voitiin kohdistaa 
oikea surmanisku kommunistien maassamme harjoittamaan 
maanalaiseen vakoilutyöhön. Nopeassa tahdissa toimitettiin 
joukko pidätyksiä, ja sotilaslinjan laajalle levinnyt verkosto 
revittiin rikki. Vieläpä itse armeijanorganisaattori, useita 

vuosia turhaan etsiskelty Vilho Honkanen, joka pitkät ajat 
"oli ollut kommunistien Suomessa harjoittaman myyrän- ja 
vakoilutyön korkein johtaja, joutui lopulta dramaattisissa 
olosuhteissa poliisin käsiin ja sai hyvin ansaitsemansa rangais- 
tuksen. Mutta ennenkuin kiinnitämme huomiotamme tämän 
suuren jutun yksityisiin päähenkilöihin, luomme katsauksen 
itse järjestöön. Fredriksberginkatu 26:n löytö antaa meille 
siitä selvän kuvan. ! 


3. 
Suuri järjestö. 


Pietarissa uudelleen syntyneen Suomen Kommunistisen 
Puolueen korkeimpana elimenä oli ns. Keskuskomitea, jossa oli 
kaksi varsinaista osastoa: fpoltittinen byroo ja organisaatio- 
byroo. Poliittinen byroo hoiti puolueen poliittista linjaa, kun 
taas organisaatiobyroo käsitteli puolueen ulkonaista rakennetta 
koskevia kysymyksiä. Mutta oli olemassa vielä erityinen kol- 
mas, epävirallisempi ja salaisempi osasto, jota kutsuttiin soti- 
laslinjaksi. Monessa suhteessa tämä kolmas osasto oli itse 
asiassa kaikista tärkein. Sen tehtävänä oli kiihotus- ja vakoilu- 
työ Suomessa. Sitäpaitsi sotilaslinja huolehti värväyksestä 
Pietarin punaupseerikouluun. Jo vuoden 1919 lopussa Pieta- 
rissa olevan Keskuskomitean alaisena Suomessa toimiva elin 
oli valmis aloittamaan työnsä. Sitä kutsuttiin Suomen byrooksi, 
se oli Helsingissä, ja myöskin se oli jakaantunut kolmeen osas- 
toon eli »linjaan). 

Ns. puoluelinja muodostettiin mitä huolellisimmin. Sen 
alaisuuteen oli keskitetty julkisuudessa näkyvä työ. Puolue- 
linjalle kuului mm. kommunistinen sanomalehdistö. Edelleen 
sillä oli käsissään kommunistinen työskentely maan ammatti- 
osastoissa, työväen urheiluyhdistyksissä ja ns. edistysmieli- 
sessä osuustoimintaliikkeessä. Aivan erityistä painoa pantiin 

Agnes Petronella Rosendahl. Vilho Honkanen Mustanmeren lai- 
neissa lomallaan Krimillä. 

— Sturenkatu 31, jossa S.K.P:lla oli salainen kohtauspaikka. 

hajoitustyöhön sosiaalidemokraattisessa puolueessa ja tuettiin 
kaikin keinoin kommunisteille ystävällisten ryhmien muodos- 
tumista siinä. Ä 

. Alimpana arvoasteikossa oli työpaikoilla kommunistinen 
solu, jossa oli enintään viisi jäsentä. Vasta puolen vuoden koe- 
ajan jälkeen näistä solun jäsenistä tuli S.K.P:n varsinaisia jäse- 
niä. Jäsenmaksu 1920-luvulla oli kaksi markkaa kuukaudessa 
palkan ollessa alle 1500 markkaa kuussa ja kolme markkaa 
palkan ollessa 1 500—2 000 mk, kun taas se, jolla oli suurempi 
kuukausipalkka kuin 2000 markkaa, sai maksaa viisi markkaa 
jäsenmaksua kuukaudessa. Solun puheenjohtaja keräsi nämä 
maksut. Kuitteja ei annettu, eikä myöskään ollut käytännössä 
mitään jäsenkirjoja. 

Solujen puheenjohtajat muodostivat työpaikka- tai tehdas- 
komitean, joka puolestaan valitsi edustajansa (tavallisesti 
puheenjohtajansa) paikalliskomiteaan, joita, jos oli kysymys 
kaupungeista, kutsuttiin kaupunkikomiteoiksi. Näiden kau- 
punki- ja paikalliskomiteain johdossa oli kaupunki- tai paikallis- 
- organisaattori, joka oli palkaton, mutta jolla kuitenkin oli 
käyttövaroja juoksevia asioita varten. Tämä organisaattori 
edusti paikkakuntaansa ns. piirikomiteassa, jonka johdossa oli 
piiriorganisaattori. Tällaisia piirikomiteoita oli 1920-luvun 
puolivälissä ainakin Helsingissä, Viipurissa, Turussa, Vaasassa, 
Oulussa, Tampereella ja Kuopiossa. Suurin osa piiriorgani- 
saattoreista oli suorittanut 3—4-vuotisen kurssin »Lännen 
vähemmistökansallisuuksien kommunistisessa yliopistossa» eli 
Pietarin puoluekoulussa, joksi tätä loistavaa oppilaitosta uskol- 
listen keskuudessa kutsuttiin jokapäiväisessä puheessa. 1920- 
luvun keskivaiheilla piiriorganisaattorilla oli 2 500 markan kuu- 
kausipalkka sekä lisäksi 800 markkaa kuussa käyttövaroja. 
Vähintään kerran kuussa nämä korkeat herrat kokoontuivat 
neuvonpitoon Helsinkiin. Paitsi piirikomiteoittensa johtoa 
piiriorganisaattoreille oli uskottu tehtäväksi kauppa- ja teolli- 
suusvakoilun eräitten haarojen hoito. Heillä oli suuri sanan= 
valta puolueen lehdistössä, ja he valvoivat erittäinkin pääkirjoi- 

tusten sisältöä, joita he itsekin usein kirjoittivat, ja esiintyivät 
siis näin julkisuudessa. 

Helsingissä olevan Suomen byroon osasto numero kaksi 
oli ns. nuorisolinja, joka oli organisoitu samoin kuin puolue- 
linja. Kokonaisuudessaan tämä järjestömuodostelma käsitti 
Suomen Kommunistisen Nuorisoliiton. Kun nuorisolinjan toi- 
mintapiirin rajoja ei ollut kyllin selvästi määritelty, se johti 
usein hankauksiin ja sotkuihin toisten linjojen kanssa. 

Tässä yhteydessä kiinnostaa meitä kuitenkin eniten Suomen 
byroon kolmas osasto, ns. sotilaslinja. Se oli salainen ja maan- 
alainen, ja niin hyvin oli sitä hoidettu, että kesti vuosia, ennen- 
kuin maan vastuunalaiset henkilöt tulivat tietämään, että täl- 
lainen linja todella oli olemassa. Kuten niin monessa muussa 
maassa Suomessakin vähäksyttiin kommunismia ja hyväuskoi- 
sesti luultiin kauan aikaa, että laillinen ja julkinen työsken- 
tely oli näiden tiedettyjen maanpettureiden ainoa toiminta- 
muoto. Tosinhan oli kuultu, että myöskin Ruotsin valtiopetos- 
jutun ja läskikapinan jälkeen kommunistijohtajia matkusteli 
salatein Neuvostoliittoon, jossa heitä koulutettiin »erikoistehtä- 
viin» kotimaahansa. Mutta oletettiin, että nyttemmin oli kysymys 
vain muutamista yksityisluontoisista ilmiöistä ja että varsinai- 
nen taistelu kuitenkin käytäisiin ammatti- ja nuoriso-osastojen 
sisäisissä väittelyissä rauhallisemmissa muodoissa ja että sen- 
tähden olisi hyviä mahdollisuuksia selvitä ikävästä vastusta- 
jasta. Myöskin meidän työväenliikkeemme liittymisen länsi- 
maisiin veljesjärjestöihin katsottiin olevan riittävänä takeena 
siitä, että ajan pitkään päästäisiin onnelliseen päätökseen. 
Fredriksberginkatu 26:ssa tehty löytö paljasti räikeästi tällaisen 
ajattelutavan kestämättömyyden. 

Sotilaslinja, joka jo oli toiminut useita vuosia, organisoitiin 
uudelleen vuoden 1926 alussa. Nyt oli tarkoituksena muodostaa 
Jokaiseen komppaniaan yksi tai useampia kolmen miehen soluja. 
Solujen jäsenet tunsivat vain oman komppaniansa toverit, 
mutta eivät niitä, jotka oli värvätty naapurikomppaniaan. 
Komppanian solujen jäsenet valitsivat johtajansa, jolla oli 

tehtävänä valvoa alaistensa solujen työtä ja pitää yllä 
yhteyttä lähinnä ylempään elimeen, pataljoonan organisaat- 
toriin. Tämä herra nimitettiin ylhäältä päin ja oli aina joku 
komppanian solujen etevimmistä johtajista. Pataljoonan orga- 
nisaattori oli yhteysmiehenä ns. sotilaskomitean puheenjohta- 
jaan, joka oli siviilihenkilö ja joka pataljoonan organisaattorin 
välityksellä sai alhaalta käsin tämän alaisten solujen työtä 
ja pataljoonan yleistä tilannetta koskevat ilmoitukset. Myös- 
kin ylhäältä päin tulevat määräykset ja posti kulkivat patal- 
joonan organisaattorin kautta alaspäin. Myöskin maanalainen 
aikakauslehti »Punasotilas», »Proletaari» sekä lentolehtiset ja 
julistukset yms. toimitettiin pataljoonan organisaattorin väli- 
tyksellä komppanian soluille. Sotilaskomitean puheenjohtaja 
oli näin ollen jokseenkin mahtava herra, jolla saattoi olla usei- 
takin pataljoonan organisaattoreita alaisuudessaan. 
Sotilaskomiteat olivat vuoden 1926 organisaation uutuuksia. 
Tällaisia komiteoita oli kaikilla tärkeimmillä garnisonipaikka- 
kunnilla. Niiden jäseniksi valittiin etusijassa sellaisia miehiä, 
jotka jo olivat suorittaneet asevelvollisuutensa ja ajan oloon 
osoittautuneet luotettaviksi kommunisteiksi ja yleensä oveliksi 
puolueen jäseniksi. Jäsenluku, puheenjohtaja mukaan lasket- 
tuna, oli tavallisesti kolme tai neljä. Puheenjohtajalla oli jok- 
seenkin suuret valtuudet. Jäsen numero 1 hoiti vakoilua sota- 
tarviketeollisuuslaitoksissa. Kokonainen verkosto asiamiehiä 
oli hänen alaisuudessaan, ja heidän toiminnastaan hän antoi 
säännöllisesti ilmoituksia puheenjohtajalle. Jäsen numero 2 
hoiti värväystoimintaa. Hän otti yhteyden sotapalvelukseen 
astuviin sopiviin asevelvollisiin, värväsi heidät solujen jäseniksi 
ja valmensi heitä heidän tuleviin tehtäviinsä. He saivat 
tunnussanan, jonka avulla he saivat yhteyden komppanian 
solun puheenjohtajaan, minkä jälkeen nämä tunnussanat ja 
värvättyjen nuorukaisten nimet aikanaan ilmoitettiin korkeam- 
mille elimille. Jäsen numero 3 oli oikeastaan vain varamies, 
joka toimi vain tarvittaessa. Välistä ylhäältä päin saatiin eri- 
koistehtäviä, jolloin työt jaettiin tasan komitean kaikkien jäsen- 

ten kesken. Puheenjohtaja valvoi työtä ja komitean yksityis- 
ten jäsenten toimintaa. Ylöspäin hän näin ollen oli viime kädessä 
vastuunalainen. E 

Sotilaslinjan salaiseen toimintaan kuului myöskin aseitten 
ja ammusten hankkiminen ja säilyttäminen tulevaa kumousta 
varten. Sotilaskomiteat hoitivat salaisia varastoja, ja niille 
kuului myöskin teoreettisen opetuksen antaminen. Ensi sijassa 
oli kysymyksessä se, että ratkaisevalla hetkellä olisi käytettä- 
vissä valmennettuja ja valmiiksi koulutettuja iskuryhmiä. 
Sotilaslinjan johto lähetti komiteoille koneella kirjoitettuja 
opetusohjelmia, jotka jakaantuivat kesä- ja talviohjelmaan. 
Opetukseen kuului mm. sosialismin historian, leninismin teo- 
rian ja taktiikan kurssi. Myöskin urheilu ja fyysillinen harjoi- 
tus oli otettu huomioon. Kerran kuukaudessa divisioonan- 
organisaattorit kokoontuivat keskustelemaan yleisistä sotilas- 
poliittisista ja taloudellisista kysymyksistä. »Fascismista» ja 
taistelusta sitä vastaan keskusteltiin myös ahkerasti. Vähin- 
tään kerran kuukaudessa komiteat pitivät yleisen kokouksen. 
Puheenjohtaja kutsui kokouksen koolle. 

Sotilaskomiteoita oli vuonna 1927 seuraavilla paikkakun- 
nilla: Helsinki, Viipuri, Turku, Vaasa, Kuopio, Oulu, Mikkeli, 
Lahti, Kouvola ja Riihimäki. Paitsi niitä joukko-osastoja, 
joita oli asianomaisella paikkakunnalla, voitiin muitakin joukko- 
osastoja alistaa sotilaskomiteain hoitoon. Niinpä esimerkiksi 
Hämeenlinnan garnisonissa olevien joukko-osastojen solut oli- 
vat Riihimäen komitean alaisia ja Kannaksella olevat solut 
Viipurin alaisia. Koria ja Lappeenranta olivat Kouvolan komi- 
tean alaisia. 

Sotilaskomiteain työtä valvoi, kuten jo on kerrottu, divi- 
stoonanorganisaattori. Tällaisia divisioonanorganisaattoreita oli 
neljä, joilla jokaisella oli oma piirinsä. Piirijako oli seuraava: 

I:n divisioonan organisaattorille kuuluivat Helsingissä, Tuu- 
sulassa, Hangossa ja Turussa olevät joukko-osastot sekä lai- 
vasto. 

II:n divisioonan organisaattorille kuuluivat Kouvola, Koria, 


86 


Rankki, Utti, Lappeenranta, Käkisalmi, Viipuri, Terijoki, Rai- 
vola, Kellomäki ja Kiviniemi. Suuren merkityksensä tähden 
tällä divisioonalla oli kaksi yhtä hyvin palkattua organisaatto- 
ria. Vaikkakin toinen työskenteli jonkinlaisena apulaisorgani- 
saattorina, he toimivat kuitenkin yhdessä ja ilman varsinaista 
työnjakoa. 

III:n divisioonan organisaattorille (ns. Savon linja) kuului- 
vat Lahti, Mikkeli ja Kuopio. 

IV:n divisioonan organisaattorille kuuluivat Riihimäki, 
Hämeenlinna, Vaasa ja Oulu. 

Divisioonanorganisaattorilla oli 2000 markan kuukausi- 
palkka ja 800 markkaa ylimääräisiä menoja varten. He mat- 
kustelivat ahkerasti piirissään, mutta kokoontuivat kerran 
kuukaudessa Helsinkiin neuvottelemaan. Näitä tilaisuuksia 
johti sotilaslinjan korkein johtaja, ns. armeijanorganisaattori, 
joka Suomen byroossa edusti myöskin Pietarissa olevan Kes- 
kuskomitean sotilasosastoa. Paitsi ns. sotilaslinjaa armeijan- 
organisaattorin tämän lisäksi oli vielä hoidettava ns. erikois- 
linjaa, jolle uskottiin tehtäväksi erittäin vaikeita ja arkaluon- 
toisia asioita, esimerkiksi korkeimman asteen vakoilu. Sillä 
työskenteli tehtävään erikoisesti koulutettuja yhteysmiehiä, 
jotka välistä kuitenkin työskentelivät myöskin divisioonanorga- 
nisaattoreiden toimipiirissä. Armeijanorganisaattori ja divisioo- 
nanorganisaattorit toimittivat yhteisesti aikakauslehteä »Puna- 
sotilas». Armeijanorganisaattori kirjoitti tavallisesti pääkirjoi- 
tuksen, kun taas divisioonanorganisaattorit toimittivat osas- 
ton »Mitä uutta kasarmeista?» 

Kuin valtava sädesieni sotilaslinjan hienot, näkymättömät 
rihmat tunkeutuivat puolustusvoimaimme kaikkiin haarautu- 
miin. Se oli kuin vihollisarmeija meidän oman sotavoimamme 
sisimmässä elimistössä, kuin tilaisuuttaan vaaniva viides 
kolonna tämän sanan selvimmässä ja kouraantuntuvimmassa 
merkityksessä. Häikäilemättömin ja aina valppain katsein 
solujen jäsenet ja erilaiset yhteysmiehet valvoivat kaikkea, 
mitä tapahtui joukko-osastoissa, laativat ilmoituksensa ja lähet- 

tivät ne aikanaan ylöspäin. Uudet vahvistukset, siirrot, muu- 
tokset aseistuksessa tai sisäisessä järjestyksessä, taisteluhar- 
joitusten tulokset, alulle pannut uudistukset, uudisrakennukset, 
käynnissä olevat linnoitustyöt — kaikesta nämä vakoilijat ja 
bol&evikkivaltion uskolliset kätyrit parhaan kykynsä mukaan 
ottivat selvää ja tiedoittivat edelleen salaisille päämiehilleen. 
Eriteltyinä ja valikoituina tiedoitukset aikanaan näkymättömien 
kanavien kautta saapuivat S.K.P:n Pietarissa olevaan sotilas- 
osastoon joutuakseen lopulta Neuvosto-Venäjän yleisesikunnan 
pöydälle Moskovaan. 

Mutta täällä Suomessa elettiin edelleen kuin syvimmässä 
rauhassa. Minkäpä tähden olisi epäilty naapuria, kun itsellä 
ei ollut mitään pahoja aikeita? Suomen kansalla ei niihin 
aikoihin ollut mitään tietoa vakoilusta, ja luettaessa silloin täl- 
löin hälyuutisia lehdistä niitä pidettiin yksityisinä valitetta- 
vina ilmiöinä, jotka pian unohtuivat päivän tärkeämpien tapah- 
tumain päästessä etualalle. Ja kun niin harvoin muistettiin 
vakoilijoita, valppauskin uinahti, ja paljon sellaista vuoti 
ulos, joka vähäisellä varovaisuudella ja kansallisella itsekurilla 
ilman suuria vaikeuksia olisi voitu pitää salassa. Nyt ajatel- 
lessa, kuinka tässä suhteessa 1920-luvulla oli laita Suomessa, 
hämmästyy sitä hyväuskoisuutta ja sopimatonta hyväntahtoi- 
suutta, joka oli ominaista sotilasasiain käsittelylle. Huolimatta 
1000 km pitkästä itärajastamme, vähäisistä mahdollisuuksis- 
tamme ja vähälukuisesta kansastamme elelimme vain aivan 
kuin 180-miljoonaista Neuvosto-Venäjää ei olisi ollutkaan 
lähimpänä naapurinamme. Me näimme kauniin maamme, 
kukoistavat, puhtaat kaupunkimme, sosiaaliset hyvänteke- 
väisyyslaitoksemme, kulttuurimme ja taloutemme kehityksen, 
valtavan uudisviljelytyömme, uudenaikaiset koulumme, kas- 
vavan merenkulkumme ja kuohuvan kansallisen uudistuksen 
kaikilla elämän aloilla. Me ajattelimme historiaamme ja 
ikivanhoja pohjoismaisia perinteitämme. Ja niin me sanoimme 
itsellemme: »Tämä on länsimaita! 'Tämä ei voi koskaan 
olla muuta kuin osa länsimaita!» Raja idässä näytti meistä 

lujalta ja varmalta kuin Kiinan muuri; Minkäpä tähden 
Venäjä yrittäisi tunkeutua alueelle, joka oli kokonaan toi- 
senlaista kuin sen oma? Rakensimme muutamia tulikorsu- 
linjoja Kannakselle, ja me muistimme luottavaisina valtavia, 
tiettömiä, soita täynnänsä olevia rajaseutujamme Laatokan 
pohjoispuolella. Kunhan me itse vain pysyisimme sävyisinä 
ja osoittaisimme ilmeisen rauhantahtomme, niin silloin meitä 
eivät varmastikaan uhkaisi mitkään vaarat. Tulevaisuus oli 
aivan valoisa. Minkätähden uskoa aivokummituksiin ja onnet- 
tomuudenennustajain synkkiin puheisiin? Vaikkakin bol%e- 
vismi oli meille epämieluista, niin se oli kuitenkin seikka, joka 
koski ainoastaan venäläisiä itseään. Venäläisen imperialismin 
ja valloitushalun aika oli kyllä ohi. Sitähän suuruudet itse 
Moskovassa julistivat. Venäläisten taukoamatta ja äänekkäästi 
julistamassa rauhanrakkaudessa täytyi olla jotain perää. 

Mutta me olimme naiivimpia kuin itse aavistimmekaan. 
Meidän pitäessämme lupauksemme ja ollessamme sitä mieltä, 
että meillä oli varaa sellaiseen ylellisyyteen kuin sisäisiin puo- 
lueriitoihin ja kaikenlaisiin sisäisiin kulissientakaisiin juonitte- 
luihin, Pietarissa ja Moskovassa oli miehiä, omia suomalaisia 
miehiä, jotka kylmin ja kostonhimoisin katsein tarkoin seurasivat 
kaikkea, mitä meillä sattui ja tapahtui. He odottivat aikaansa. 
He hankkivat itselleen ratkaisevaa hetkeä varten tarpeellisia 
tietoja. Järjestelmällisesti ja selvällä asiallisuudella he valmis- 
telivat suurta päivää, jolloin punainen lippu vielä kerran lie- 
huisi pääkaupunkimme hallintorakennuksissa. Ja näiden tuuli- 
ajolle joutuneiden olioiden takana olivat bolSevistiset toimeksi- 
antajat, jotka hoitivat lankoja. Kaikki kauniit sanat olivat heille 
vain sinistä utua ja sumua. Kaikki juhlallisesti solmitut sopi- 
mukset olivat vain paperia. Kaikki toiminta ja toimenpiteet 
olivat itse asiassa tähdätyt vain yhteen päämäärään: bol%e- 
vismin levittämiseen koko maapallolle. 

Mitäpä Moskovan suuruuksille merkitsivät nämä vähäiset 
solujen jäsenet, jotka työskentelivät ja raatoivat kuolemaan- 
tuomitun Suomen pataljoonissa ja komppanioissa? Mitäpä 

merkitsi yksi tai toinen pataljoonanorganisaattori, divisioo- 
nanorganisaattori tai jonkin suomalaisen sotilaskomitean 
puheenjohtaja? Tyhmää karjaa, pelkkiä numeroita, jotka 
vapautettiin palveluksesta ja jätettiin oman onnensa varaan 
heti, kun he olivat joutuneet kiinni tai »palaneet». Divisioonan- 
organisaattori — mikä komea arvo! — mikä hänkään loppujen 
lopuksi oli? Useimmiten nuori, kokematon työläisnuorukainen, 
joka osittain seikkailunhalusta, osittain jonkinlaisesta väärään 
suuntautuneesta aatteellisuudesta oli joutunut mukaan. Ehkä 
pohjimmalla hänen sielussaan oli myöskin vuodelta 1918 
jokin synkkä muisto, joka ylläpiti vihaa ja tyytymättömyyttä 
olevaiseen. Ehkä suuri palkka houkutteli ja toivo saada »elää 
herroiksi»n. Kuinka moni näistä organisaattoreista olikaan 
aikaisemmin elänyt vaikeissa taloudellisissa olosuhteissa ja 
saanut tyytyä mitä vähimpään. Nyt heille annettiin mah- 
dollisuus. Nyt he voivat esiintyä hyvin puettuina keika- 
reina, matkustaa ja ihailevassa seurassa näyttäytyä garni- 
sonipaikkakuntien parhaissa ravintoloissa. Ja hehän olivat 
koulittuja miehiä, nämä herrat divisioonanorganisaattorit. Ker- 
ran kuukaudessa he kuuntelivat viisauden sanoja, joita pulppusi 
mahtavan armeijanorganisaattorin suusta, armeijanorganisaat- 
torin, tulevaisuuden sankarin. He olivat käyneet puoluekoulun 
kurssin tai saaneet päästötodistuksen Pietarin kansainvälisestä 
punaupseerikoulusta ja tunsivat itsensä jo ikäänkuin Suomen 
punaisen armeijan herroiksi ja päälliköiksi, armeijan, joka jo oli 
olemassa. sotilaslinjan toistaiseksi epävirallisissa suunnitelmissa. 

Niin matkustelivat ja harjoittivat kiihotusta nämä organi- 
saattorit ja olivat kuin pikku ruhtinaita omissa piireissään. 
Suoralta kädeltä he osasivat pitää tuntikauden kestäviä esi- 
telmiä kapitalismin ja imperialismin inhottavaisuudesta, seli- 
tellä leninismin mukaisen suoran toiminnan opin ainoaa 
autuaaksi tekevää tietä, paljastaa kavalan fascismin viheliäi- 
syyden ja tunkeutua salaliittoisuuden salaperäisiin sokkeloihin. 
Organisaattorin hartioilla ei liehunut ainoastaan jännittävän 
seikkailun aina houkutteleva viitta. Hän oli myöskin oppinut 

ja kaiken tietävä mies, vihitty salaisuuksiin ja tulevaisuuden 
ennustaja. = Kuinka monta kertaa olikaan tupakansavun 
kyllästämissä  kokoushuoneissa kuumeenomaisin tuijottavin 
katsein kuunneltu hänen välkehtiviä tulevaisuudennäkyjä 
täynnä olevia esityksiään, ja kuinka useasti komitean puheen- 
johtaja tai pataljoonanorganisaattori salaperäisen näköisenä ja 
tirkistelevin katsein olikaan tulkinnut tuiki tärkeitä sala- 
kielellä laadittuja ilmoituksia, joita erikoisen lähetin tuomina 
oli saapunut korkeista piireistä, joissa organisaattori päivittäin 
oleskeli. Oli pysyttävä mukana. Suuri päivä oli kerran koittava. 
Silloin vähäisellä solun jäsenelläkin, joka nyt innokkaasti 
raatoi alimpana arvoasteikoissa, oli mahdollisuutensa. Kukapa 
sen tiesi, ehkäpä tarjoutuisi tilaisuus päästä komennettuna 
kuuluisaan upseerikouluun Pietariin, miljoonakaupunkiin ja 
»suureen maailmaan», joka houkutteli kuuleman mukaan niin 
suruttomalla ja värikkäällä elämällään. 

Näin uneksittiin, näin ajattelivat yleensä nämä surkuteltavat 
nuorukaiset, jotka eri syistä olivat antaneet sotkea itsensä 
bolSevismin vyyhteen ja nyt ajattelemattomasti jatkoivat 
kulkuaan valtio- ja maanpetoksen traagillisella tiellä. Vielä 
oli pitkä matka vuoden 1939 marraskuuhun ja tuskalliseen herää- 
miseen. Ennen sitä niin moni oli ehtinyt joutua ainaiseksi 
hukkaan. Ja Pietarissa ja Moskovassa kylmät ja kyynilliset 
miehet istuivat laskelmoiden. He eivät vielä silloin aavistaneet, 
kuinka vääriksi heidän laskelmansa kuitenkin loppujen lopuksi 
osoittautuisivat. Kun he kohtalokkaana syysaamuna 1939 pääs- 
tivät valloilleen kauan valmistellun myrskyn Suomea vastaan, 
he luulivat voivansa ottaa huomioon laskuissaan »kypsän» 
kansan ja Suomen kommunistien olevan valmiita yhteiseen 
esiintymiseen. — Ainoastaan jotkut kadonneet lampaat, huo- 
noimmat, seurasivat kutsua. Ihmeekseen he näkivät Suomen 
entisten kommunistien olevan kokoontuneina sinivalkoisen 
ristilipun alle. Siitä päivästä lähtien kommunismi oli kuollut 
oppi Suomessa. Hinta oli kallis. Mutta kansakunta oli kui- 
tenkin lopulta herännyt. 

Harmaita ihmiskohtaloita. 


Sturenkatu 31:ssä pidätettyjen kuulustelut muodostuivat 
sekä pitkiksi että vaikeiksi. Anni Kurvinen kieltäytyi viimei- 
seen saakka tunnustamasta. Ainoa, mitä hänestä saatiin irti, 
oli muutamia esitelmiä kommunismin ihanuuksista ja porvaril- 
lisen yhteiskunnan mädännäisyydestä. Hän oli luiseva ja laiha 
tyyppi, jolla oli ilottomat, pistävät silmät. Hänen äänensä oli 
kirkuva, hänen olemuksensa yhtä luiseva kuin hänen ruu- 
miinsa laiha ja kasvonsa kulmikkaat. Täysin kommunistisen 
kiihkomielisyytensä vallassa hän kuulustelujen aikana toimeen- 
pani lukemattomia kohtauksia, haukkui herjauksin pahan- 
päiväisesti kyllästyneet kuulustelijansa ja teki itsensä kaik- 
kien niiden perin pohjin inhoamaksi, joilla oli jotain tekemistä 
hänen kanssaan. Huokaistiin helpotuksesta, kun hänet lopul- 
takin passitettiin vankilaan. Ja kuitenkin tällä luisevalla ja 
kaikkea viehätystä vailla olevalla naisella oli oma romaaninsa. 

Anni Dagmar Stenholm oli syntynyt Helsingissä 1890- 
luvun alkupuolella ja kasvanut ilottomissa, köyhissä olosuh- 
teissa. Vapaussodan aikoihin hän oli naimisissa työmies Fjalar 
Kurvisen kanssa, joka punaisten tappion jälkeen pakeni Venä- 
jälle. Hänestä tiedettiin jälkeenpäin vain se, että hän 1920- 
luvulla oli Neuvostoliitossa mennyt uuteen avioliittoon. Tämän 
jälkeen hänestä ei ollut kuultu mitään. Anni työskenteli yhteen 
aikaan eri tupakkatehtaissa, kunnes hän tapasi kohtalonsa 
punaupseerista ja salaisesta sotilasorganisaattorista Vilho Hon- 
kasesta. Tämän erikoisen, seikkailevan miehen kanssa hän 
pian meni omantunnon avioliittoon hyvään kommunistiseen 
tyyliin ja aloitti uransa puolueessa. Hän oli usean vuoden 
aikana Vilho Honkasen seuralaisena ja uskollisena työtoverina. 
Missä Honkanen oleskeli, siellä sotilaslinjan päämaja myöskin 
sijaitsi, ja Anni oli sekä arkistonhoitaja että puhtaaksikirjoit- 
taja, monistaja ja salainen lähetti samassa persoonassa. Hän 
osallistui kommunistien vuonna 1922 tekemään suureen aloit- 

teeseen Suomen työläisnaisten voittamiseksi puolueen ihanteille, 
ja hänet valittiin jäseneksi Uudenmaan kommunistisen piiri- 
hallinnon naisjaostoon. Tiedossamme ei ole, kuinka monta 
salaista lähettimatkaa hän vuosien kuluessa teki Neuvostoliit- 
toon, mutta häntä pidettiin yhtenä etevimmistä ja vaikeim- 
min tavoitettavana kaikista niistä asiamiehistä, joista viran- 
omaisilla oli tieto. 

Kaksikymmenluvun alkupuolella pariskunta asui usean 
vuoden aikana hiljaisen Pietarinkadun varrella. Niihin aikoi- 
hin Honkanen käytti nimeä Väinö Sainio, esiintyi suojelus- 
kuntapuvussa ja kirjoitteli yöt läpeensä julistuksiaan, lento- 
lehtisiään ja kirjoituksiaan punaisiin lehtiin. Vuonna 1926 
päämaja taas sijaitsi Töölön uudenaikaisessa kaupunginosassa, 
itsensä nykyisen Mannerheimintien varrella, josta Honkanen 
ja hänen puolisotoverittarensa olivat vuokranneet huoneis- 
ton Kallio nimisinä. Tämän huoneiston epäilyksiä herättävä 
messinkinen nimikilpi se juuri löydettiin Anni Kurvisen Stu- 
renkatu 31:ssä säilössä olleitten tavaroitten joukosta. Perhe 
oli nyt lisääntynyt kolmeksi henkilöksi. Sillä Anni oli nyttemmin 
ottanut kasvattaakseen Honkasen pienen tyttären Mirjamin, 
valitettavan sivutuotteen seikkailevan kommunistiorganisaat- 
torin toiminnasta Oulussa 1920-luvun alkupuolella. Annin 
vuonna 1927 matkustaessa salatein Neuvostoliittoon osallis- 
tumaan S.K.P:n suureen plenumiin Moskovassa pikku Mirjam 
jätettiin rouva Rosendahlin hoitoon, jonka luona hän asui myös- 
kin silloin, kun tuho tuli. Sotilaslinjan päämaja oli silloin Fred- 
riksberginkatu 26:ssa Sturenkatu 31:ssä olevan huoneiston 
ollessa vain salaisena etappipaikkana. Anni Kurvinen palasi 
syksypuolella Neuvostoliitosta. Hänen asuntonsa kotiinpaluun 
jälkeen jäi huolimatta kaikista kuulusteluista ja etsinnöistä 
hänen omaksi salaisuudekseen. 

Noudattaen kommunistisia koulutusperiaatteita Anni Kur- 
vinen kieltäytyi viimeiseen saakka tunnustamasta yhtään 
mitään. Valokuvien hän selitti esittävän jotain toista henkilöä, 
sormenjäljet poliisi itse oli salakuljettanut, todistajat valeh- 

telivat ja olivat lahjottuja, hänen nimikirjoituksensa oli vää- 
rennetty jrie. Todistusaineisto oli kuitenkin valtava, ja lan- 
gettava tuomio oli kolme vuotta ja kaksi kuukautta kuritus- 
huonetta. 

Olo kuritushuoneessa ei kuitenkaan muuttanut hänen kovaa 
ja fanaattista mieltään. Kärsittyään rangaistuksensa hän 
vuonna 1932 meni salatein Neuvosto-Venäjälle, jossa läpikävi 
S.K.P:n järjestämät kurssit surullisen kuuluisassa Leninin 
yliopistossa ja oli vuosina 19341936 sanomalehti » Vapauden» 
toimittajana. Pikku Mirjam salakuljetettiin myös rajan yli 
bolevikkiparatiisiin ja tuli pian nuorisopioneerien innokkaaksi 
jäseneksi. Vuoteen 1938 saakka Anni Kurvinen esiintyi sitten 
matkustelevana kiihotuspuhujana Venäjällä, kunnes hänet 
äkkiä tuntemattomasta syystä pidätettiin ja hän hävisi näyttä- 
möltä. | 

Muutamia vuosia nuorempi sisar Agnes Petronella Rosen- 
dahl ei vielä vuonna 1927 ollut mikään huomattava henkilö 
kommunistipuolueessa. Hän oli naimisissa torikauppias Paul 
Rosendahlin kanssa, joka kaikesta päätellen oli alkoholin 
vankka ystävä. Avioliitto sujui ainaisen riidan merkeissä, ja 
eräänä kauniina päivänä Agnes-rouva muutti kahden pienen 
lapsensa kera kotoaan ja vuokrasi asunnon Sturenkadun var- 
relta, jossa myöskin reumatisminen äiti asui. Paulista saamme 
kuulla enemmän suuren Pentikäisen jutun yhteydessä. 

Agnes Petronella ei ollut vanha tekijä kommunistien lei- 
rissä. Vaikkakin hän jo kauan oli ollut tietoinen sisarensa salai- 
sesta toiminnasta, hän vasta pari vuotta sitten oli antanut 
värvätä itsensä. Hänen tehtävänään oli monistaa »Punasoti- 
lasta» ja hoitaa Sturenkadun varrella olevaa etappia. Sisarensa 
valmentamana hänkin kieltäytyi tunnustamasta mitään, mistä 
häntä syytettiin, mutta todistusten perusteella hän sai puolen- 
toista vuoden kuritushuonetuomion. Kärsittyään rangaistuk- 
sensa hänkin jatkoi maanpetoksellista toimintaansa, ikäänkuin 
mitään ei olisi tapahtunut. Kesällä 1929 hän ilmeisesti kävi 
lähettinä Tukholmassa. Siellä S.K.P:llä oli siihen aikaan neu- 

vottelu, jossa osanottajina oli useita tunnettuja suomalaisia 
kommunistijohtajia, jopa Kullervo Mannerkin omassa per- 
soonassaan oli saapunut Pietarista. Agnes-rouva pidätettiin 
uudelleen joulukuussa samana vuonna ja tuomittiin vielä ker- 
ran kuritushuoneeseen. Hän oli nyt veteraani, joka tuskin 
vapaaksi päästyään heti ryhtyi jälleen kuritushuoneessaolonsa 
pakollisesti keskeyttämään työhön. Syksyllä 1933 hän lapsi- 
neen. meni salatein Venäjälle. Pietarissa hän opiskeli vuoteen 
1936 saakka Lännen Vähemmistökansallisuuksien Kommunis- 
tisessa Yliopistossa, ja viimeinen, mitä hänestä tiedämme, on 
se, että hän 1930-luvun loppupuolella oli töissä Putilovin teh- 
taissa. Tämän jälkeen laskeutuu verho myöskin hänen myö- 
. hempien kohtaloittensa eteen. 

Paljoa kiintoisampi kuin sisarukset Kurvinen ja Rosendahl, 
jotka loppujen lopuksi olivat kuitenkin vain jokseenkin vähäi- 
siä hahmoja suuressa draamassa, oli se mies, joka Aaltos- 
nimisenä Sturenkatu 31:n huoneistossa pidetyn kotitarkastuksen 
aikana ilmaantui näyttämölle. Hänen oikea nimensä osoittautui 
pian Axel Marteliniksi. Arkistosta poimittiin esiin tarpeelliset 
asiakirjat ja tajuttiin heti, että onnellinen sattuma tällä kertaa 
oli lahjoittanut Ratakadulle todellista suurriistaa. Axel Mar- 
telin, joka äskettäin oli palannut Neuvostolasta, ei sillä kertaa 
ollut vähäisempi henkilö kuin eräs S.K.P:n sotilaslinjan kor- 
keimmista organisaattoreista. Hyvän kommunistitaktiikan tyy- 
lin mukaisesti hän aluksi kielsi kaiken ja käytti ohjelman 
mukaisesti hengähdystaukoja teoreettisiin vuodatuksiin par- 
lamentaarisen luokkataistelun mahdottomuudesta ja suoran 
toiminnan välttämättömyydestä. Pitkien kuulustelujen ja 
sitovien todisteitten esittämisen jälkeen hän pehmeni huomatta- 
vasti ja tunnusti sentään niin paljon, että hänen elämäntari- 
nansa suurin piirtein saatiin selville. Se oli lohduton ja harmaa 
historia yksinkertaisen ja luotettavan solunjäsenen tiestä 
puolueen huippuja kohti. Axel Martelinin tapausta voidaan 
pitää luonteenomaisena esimerkkinä hyvästä urasta S.K.P:n 
sotilaslinjalla. 

Tuleva divisioonanorganisaattori oli syntynyt Etelä-Suo- 
messa 1899 eräässä maalaiskylässä. Isällä oli oma tontti ja 
huvila, ja hän kuului pitäjän vapaaseen käsityöläisluokkaan. 
Axel-poika kasvoi köyhissä ja pienissä olosuhteissa. Viha »por- 
vareita» kohtaan ja kosto vuoden 1918 tappiosta olivat tunteita, 
joita hän jo lapsuusvuosina imi itseensä. Hän kävi paikkakun- 
nan kansakoulun ja antautui sitten muurarin ammattiin. Ase- 
velvollisuutensa hän suoritti vuosina 1922—1923 eräässä jalka- 
väkirykmentissä ja kohosi korpraaliksi. 

Niihin aikoihin S.K.P:n sotilaslinja oli jo organisoitu maas- 
samme ja on todennäköistä, että Axel Martelin juuri ennen 
astumistaan sotapalvelukseen oli värvätty johonkin niistä 
soluista, joita oli joukko-osastossa. Vuosien kuluessa hänen 
kehityksensä oli yhä enemmän liukunut vasemmalle päin vie- 
den lopuksi hänet ratkaisevasti kommunistien leiriin. Kuka 
oli värvännyt hänet salatoimintaan ja mitä hän asepalveluk- 
sessa ollessaan mahdollisesti oli tehnyt, ei ole voitu selvittää. 
Hänen on kuitenkin täytynyt osoittaa ilmeistä kyvykkyyttä, 
sillä vuosina 1923—1925 tapaamme hänet läheisessä yhteis- 
työssä sotilaslinjan silloisen organisaattorin, Keskuskomitean 
edustajan, punaupseeri Seth Pakarisen kanssa. Tämä asui 
ajoittain Söörnäisissä V:llä linjalla erään kylvettäjän luona. 
Martelin kävi häntä täällä säännöllisesti tapaamassa ja toimi 
ilmeisestikin tuon surullisenkuuluisan organisaattorin lähim- 
pänä miehenä. Sotilaslinjan varsinainen päämaja oli tässä pie- 
nessä asunnossa Söörnäisissä vuosikausia. Sieltä käsin hoidettiin 
jo laajentunutta vakoilutoimintaa. Käskyjä annettiin alaisille 
elimille, vakoilutyötä organisoitiin ja saatuja ilmoituksia eri- 
teltiin, valikoitiin ja järjesteltiin lähetettäviksi edelleen ylös- 
päin. 

Ratakadun ensimmäiset tiedot Axel Martelinin salaisesta 
toiminnasta ovat päivätyt samoihin aikoihin. Eräs etsivistä 
antoi toukokuun 30 päivänä 1925 ilmoituksen, että kahta Mar- 
telinin veljestä epäiltiin salatoiminnasta. He matkustelivat 
ahkerasti eri puolilla maata, esiintyivät garnisonipaikkakun- 

nilla aliupseerien seurassa ja levittivät kommunistisia lentoleh- 
tisiä ja julistuksia joukko-osastojen keskuuteen. Apulaisinaan 
heillä oli myöskin useita kevytkenkäisiä naisia, jollaisten kanssa 
varuskuntapaikkojen sotilailla on tapana seurustella. =Oles- 
kellessaan kotona maalla veljekset harjoittelivat pistooli- 
ammuntaa niin, vettä tuntui melkein siltä, kuin sota olisi puh- 
jennut». = Pitäjän nimismies tiesi myös kertoa, että Axel 
Martelinilla oli tapanaan paikkakunnan työväenyhdistyksen 
toimeenpanemilla kursseilla pitää räikeänpunaisia, kiihottavia 
palopuheita, jotka jo olivat aikaansaaneet koko joukon pahen- 
nusta paikkakunnalla. Axel Martelinin tie kulki ilmeisestikin 
kommunistisessa arvojärjestyksessä kohti korkeuksia. 

Tähän asti kaikki etsiskelyt olivat epäonnistuneet. Martelin 
työskenteli niin varovaisesti, ettei häntä kertaakaan saatu 
näköpiiriin. Tähän asti ei myöskään ollut voitu hankkia mitään 
sitovia todisteita häntä vastaan. Ainoastaan kerran hän oli 
pelkästä sattumasta vähällä joutua kiinni. Elettiin kieltolain 
merkeissä, ja pirtun salakuljettajien ja salaisten pirtupesien etsis- 
kely oli täydessä käynnissä. Eräänä päivänä vuonna 1925 pirtu- 
poliisi suoritti äkkiä ratsian siinä talossa, jossa Axel Martelin 
sillä kertaa asui. Hän oli juuri monistamassa erästä lentoleh- 
tistä. Joukoittain raskauttavia papereita, vakoiluilmoituksia 
ym. oli sitäpaitsi levällään tuoleilla ja pöydällä. Niiden hävittä- 
miseen ei ollut aikaa. Herra organisaattori valmistautui jo 
kaikkein pahimpaan. Jostain käsittämättömästä syystä Mar- 
telinin asunto kuitenkin jäi tässä talossa ainoaksi, jossa poliisi 
ei vieraillut. Sotilaslinjan salaisuudet olivat pelastetut. 

Axel Martelin jatkoi näinä kuukausina uupumattomasti 
toimintaansa. Viipurissa hänellä oli eräs asiamies, joka jatku- 
vasti piti häntä selvillä kaikesta siitä, mitä siinä osassa maata 
tapahtui, ja Helsingissä hän oli mitä läheisimmässä yhteydessä 
silloiseen armeijanorganisaattoriin Vilho Honkaseen. Kaisa- 
niemen takana radan varressa oleva silta oli päällystön ja 
yhteysmiehien suosima kohtauspaikka. Kokoontuessaan kesäisin 
pääkaupunkiin neuvotteluihinsa divisioonanorganisaattoreilla 






































Valtiollisen poliisin Vii- 
purin osasto, Karjapor- 
tinkatu 10. Talo oli raken- 
nettu 1700-luvun loppu- 
puolella. — Se tuhoutui 
talvisodan aikana. 

oli tapana mennä sotilaslinjan omalla moottoriveneellä Lautta- 
saaren takana olevaan Käärmesaareen, jossa voitiin olla var- 
moja siitä, ettei pelätty ja kaikkialla läsnäoleva vohrana» häi- 
ritsisi.. Kalastusvehkeet, selkäreput, ruokatavaralaukut ja 
korillinen pilsneriä antoivat puuhalle mitä rauhallisimman 
saarimatkan leiman. (Neuvostoliiton lähetystöön pidettiin 
tarpeellista yhteyttä yllä sen erään virkailijan välityksellä. 
Axel Martelin ja armeijanorganisaattori Vilho Honkanen hoiti- 
vat tätä yhteyttä. Salaiset kohtaukset tapahtuivat tavallisesti 
Kansallisteatterin seutuvilla olevilla hiljaisilla kujilla tai myös- 
kin edellämainitulla Kaisaniemen takaisella sillalla. Axel Mar- 
telin oli nyttemmin tavallisesta solun jäsenestä kohonnut divi- 
sioonanorganisaattoriksi. Hän kirjoitti »Punasotilaaseen» huo- 
mattavia kirjoituksia »Punakadetin» salanimellä. Hänen suuri 
päivänsä oli koittanut. Syyskesällä 1925 tuli komennus »Lenin- 
gradin kansainväliseen päällystökouluun», joka sijaitsi Pieta- 
rissa Kadetskajan varrella. 

Hän matkusti syyskuussa salaisen etappitien välityksellä 
rajan yli Neuvostolaan. Hänet kirjoitettiin sitten Valtamo 
nimisenä kommunistiseen punaupseerikouluun, mutta muutet- 
tiin seuraavan vuoden lokakuussa toisten suomalaisten kanssa 
Leningradin jalkaväkikouluun. Hän päätti opintonsa 1 päivänä 
syyskuuta 1927. Sillä välin hän oli ehtinyt osallistua S.K.P:n 
juhlalliseen, Moskovassa pidettyyn edustajakokoukseen, ns. 
plenumiin, jossa hän esiintyi sotilaspuvussa. ja teki tuttavuutta 
korkeitten suomalaisten kommunististen mahtimiesten kanssa. 
Vilho Honkanenkin oli siellä sotilaslinjan Helsingistä lähettämänä 
edustajana. Itse Komintern oli hiljattain julistanut mitä suu- 
rimman valmiuden olevan tarpeellista sodanvaaran yhä kas- 
vaessa Euroopassa, ja tämän sodanvaaran merkitystä ja tule- 
vien mahdollisuuksien oikeata hyväksikäyttöä päntättiin nyt 
läsnäolevien suomalaisten kommunistien päähän. Vapauden 
suuren päivän katsottiin näin ollen olevan lähellä, nyt piti 
tehdä työtä, jotta kaikki olisi selvää, kun merkki annettaisiin. 
Tämän plenumin juhlallisina päivinä oikeauskoiset saivat ikään- 


7 — Vastavakoilu iskee. 

kuin aavistusten verhon läpi katsella sitä tulevaa auringon- 
nousua, joka odotti myöskin suomalaisia kaikkien isän Stali- 
nin armollisella ja viisaalla johdolla. Ei pidä moittia yksinker- 
taista, maaseudulta kotoisin olevaa suomalaista kommunistia, 
jos hän kaiken sen jälkeen, mitä hän etuoikeutettuna vieraana 
oli saanut nähdä ja kokea molemmissa metropoleissa Pietarissa 
ja Moskovassa, menetti tasapainonsa ja pyhällä vavistuksella 
vastaanotti hänelle nyt annetun kunniakkaan komennuksen. 
S.K.P:n Keskuskomitealta Martelin sai lokakuussa määräyksen 
viipymättä matkustaa Suomeen. Hänen tuleva toimintansa oli 
luonnehdittu poliittiseksi valistustyöksi. Hän tiesi jotain, 
hän osasi jotain, hän oli jonkin arvoinen. Hän oli perehtynyt 
tehtäväänsä ja oli tulevaisuuden mies. Todellakin, entinen muu- 
rari Axel Martelin oli omin voimin singonnut itsensä tulevai- 
suuden Suomen huipuille. Hän asteli kevein askelin Keskus- 
komitean portaat alas ja silmäili kadun kirjavaa vilinää. Hän 
ei ollut enää mikään herra kukahyvänsä. Suomen tulevassa 
puna-armeijassa hänellä olisi vähintään divisioonankenraalin 
tärkeä asema. Toistaiseksi tämä armeija tosin oli olemassa 
ainoastaan vähän vaatimattomammassa ja huolestuttavam- 
massa sotilaslinjan muodossa. Mutta suuri päivä oli koittamassa. 
Se mitä hän oli nähnyt, kuullut ja oppinut Pietarissa ja Mosko- 
vassa, todisti, että pian näyttäisi toisenlaiselta, ehkä hyvinkin 
läheisessä tulevaisuudessa. Ja Axel Martelin ei edes vielä ollut 
täyttänyt 28 vuotta. 

Itse asiassa sotilaslinjan johtomiehet Suomessa eivät olleet 
lahjattomia eivätkä tyhmiä. Heidät valittiin suurella huolella, 
ja ainoastaan ne, jotka osoittivat tarmoa, kekseliäisyyttä ja 
edistyksellisyyttä, otettiin suosiollisesti huomioon. Axel Mar- 
telin oli lyhyenläntä, pituus 168 cm. Hänellä oli tummanrus- 
kea tukka, harmaat, pistävät silmät, pieni suu, joka ilmensi 
lujuutta ja päättäväisyyttä, ja voimakas, lujatahtoinen leuka. 
Tukka oli harvennut aikaisin, ja suuret lahdelmat paljastivat 
jokseenkin korkean otsan. Hän pukeutui aina hyvin ja oli 
luonteeltaan täsmällinen ja järjestystä rakastava. Suomalai- 

sen sitkeällä itsepintaisuudella hän antautui siihen tehtävään, 
joka hänelle oli annettu. Puhujana hän oli kiihottava ja kiih- 
keätä palopuhujatyyppiä. Käytännöllisissä kysymyksissä ja 

vaikeissa tilanteissa, kun tarvittiin kekseliäisyyttä, hän osoitti 
* nopeutta ja oveluutta. Pietarin Keskuskomitea ei ollut tehnyt 
huonoa. valintaa valitessaan Axel Martelinin »poliittiseen valis- 
tustyöhön» Suomessa. Lokakuun lopulla 1927 hän saapui 
enemmän kuin kahden vuoden poissaolon jälkeen Helsin- 
kiin. 

Jo tämän kuun 25:ntenä hän kohtasi sovitussa kohtauspai- 
kassa yhteysmiehensä. Tunnukset vaihdettiin, minkä jälkeen 
uusi organisaattori asettui Fredriksberginkatu 26:n huoneis- 
toon, jossa Suomen byroon sotilaslinjan päämaja tilapäisesti 
majaili. Hän esiintyi Luodon nimellä ja sanoi olevansa kirjan- 
pitäjä. Kaikki näytti oikein lupaavalta. Suuri määrä työtä 
odotti, ja organisaatiolla oli monta rautaa tulessa. Ja sitten 
sokea kohtalo teki hänelle tepposet Sturenkatu 31:ssä. Isku 
tuli odottamatta. Hän sotkeutui yhä enemmän kuulustelujen 
kestäessä, ja todistusaineistoakin häntä vastaan kasaantui. 
Hänen salkustaan poliisi ei löytänyt vähempää kuin 10 000 
markkaa, joka oli sotilaslinjan omaisuutta ja jonka hän päivää 
aikaisemmin oli saanut eräältä yhteysmieheltä. Huolimatta 
Martelinin itsepäisestä kieltämisestä salaperäinen Luoto nimi 
paljastui. Fredriksberginkadun huoneistosta takavarikoitiin 
eri vaatekappaleita, mm. eräs sininen puku. Ripustimessa oli 
räätälinliikkeen nimi, ja pian oli todettu, että eräs Martelin 
oli löydetyn puvun tilaaja. 

Todistusaineiston painostamana Axel Martelin lopulta teki 
tunnustuksen, joka oli riittävä langettavaan tuomioon. Se oli 
kolme ja puoli vuotta kuritushuonetta. Tulevan divisioonan- 
kenraalin ura oli näin katkennut. Pietarin ja Moskovan suu- 
ruuksilla ei ollut tapana tuntea mitään sääliä »palaneita» koh- 
taan. He olivat kerta kaikkiaan merkittyjä, eikä heitä voitu 
enää käyttää. Axel Martelinille elämä aukeni kuritushuoneessa- 
olon jälkeen jokseenkin yllättävällä tavalla. Hän elää vieläkin 

ja on hyvinvoipa, arvonantoa nauttiva kansalainen. Kuinka 
tämä on käynyt päinsä, on kuitenkin eri juttu. 

13:ntena helmikuuta 1928 passitettiin Fredriksberginkatu 
26:n jutun yhteydessä pidätetyt henkilöt varhaisella aamu- 
junalla Turkuun odottamaan hovioikeuden tuomiota. . Kaikki 
kävi hyvin. Ainoastaan eräs heistä, hurjaluontoinen rouva 
Sassi, vankivaunuun noustessaan huusi kimeällä äänellä: »Elä- 
köön maailmanvallankumousiy Mutta tämä tapahtui hiljai- 
sella pistoraiteella kaukana yleisölle varatuista asemalaitu- 
reista. Varhaisella aamuhetkellä huuto kaikui kuuroille kor- 
ville. Tähän kohtaukseen päättyy myöskin kertomuksemme 
luisevan Anni Kurvisen, marisevan Agnes Petronella Rosen- 
dahlin ja äkkiä toiveissaan pettyneen, entisen tulevan puna- 
kenraalin Axel Martelinin kolkoista elämänvaiheista. 


5 
Erään armetijanorganisaattorin urotyöt. 


On oikeastaan ihmeellistä ajatella, että Suomen armeijan 
korkean kenraalikunnan juhlallisesti kokoontuessa neuvottele- 
maan mitä tärkeimmistä puolustuskysymyksistä yleisesikunnan 
talossa Korkeavuorenkadun varrella samanaikaisesti kohtasi- 
vat toisensa hyvin naamioidussa huoneistossa Töölössä tai 
Söörnäisissä toiset, yleisölle tuntemattomat miehet, jotka aina- 
kaan omasta mielestään eivät olleet vähemmän merkityksellisiä 
kuin nuo jalopeuroin ja kunniamerkein koristetut. He olivat 
vielä suhteellisen nuoria, nämä siviilipukuiset ja salaperäiset 
divisioonan- ja armeijanorganisaattorit. Mutta omasta mieles- 
tään he edustivat tulevaisuutta. Pietarissa ja Moskovassa 
koulutettuina he olivat syntyvän punaisen Suomen tulevia 
kenraaleita, ja toveri armeijanorganisaattori Honkasella oli tapa- 
naan todellakin ei aivan vähäisellä tyydytyksellä kehaista, että 

armeijan päällikkö kenraali Vilkama oli tuskin ehtinyt nähdä 
nimiki*joituksensa musteen kuivuvan päiväkäskyissä, kun 
ne jo valokuvajäljennöksinä olivat herra armeijanorganisaat- 
torin käsissä. Mitään todistetta tämän kehumisen paikkansa- 
pitäväisyydestä meillä tosin ei ole. Mutta huomattavana 
tosiasiana voidaan sanoa, että sama Honkanen S.K.P:n plenu- 
missa Moskovassa vuonna 1925 piti esitelmän, jossa hän 
kertoi, kuinka eräs jäljennös tunnetun Holman komitean 
erittäin salaisesta mietinnöstä joutui sotilaslinjan käsiin, 
ennenkuin komitean jäsenet itse olivat ehtineet hyväksyä 
omia kaksoiskappaleitaan. Kuinka tämä kävi päinsä, ei tarina 
kerro. 

Suomen punainen armeija oli kuitenkin tosiasia. Runko 
sen komppanioihin, pataljooniin, rykmentteihin ja divisioo- 
niin oli olemassa. Johdossa olivat divisioonanorganisaattorien 
ja armeijanorganisaattorien persoonissa kenraalikunta sekä 
arkistoineen ja viestiyhteyksineen että vakoilu- ja vastavakoilu- 
toimintoineen. Tosin kokoukset pidettiin toistaiseksi yksinker- 
taisesti kalustetuissa köyhän miehen asunnoissa. Mutta kaukana 
idässä rajan takana istuivat väsymätön Keskuskomitea, Kom- 
intern ja Neuvostoliiton kylmästi laskelmoivat suuruudet. Hei- 
dän päämääränsä oli selvä. Heidän verkostonsa oli levittäyty- 
nyt jo koko maapallolle. Aikaisemmin tai myöhemmin maail- 
manvallankumous olisi todellisuus. 

Sturenkatu 31:ssä suoritettujen pidätysten jälkeen Rata- 
kadulla työskenneltiin ankarasti ja järjestelmällisesti. Fred- 
riksberginkatu 26:sta saadun arvokkaan arkiston perusteella 
voitiin. kommunistisen yleisesikunnan eri jäsenet helposti 
todeta, ja pian vedettiin suuri apaja. Joukko pidätyksiä ja 
kotitarkastuksia toimitettiin vuoden 1927 lopussa ja vuoden 
1928 alussa. Useita divisioonankenraaleita in spe sekä joukko 
pienempiä suuruuksia joutui toinen toisensa jälkeen lukkojen 
taakse, ja koko laajalle levinnyt verkosto revittiin rikki. Ainoas- 
taan yksi uhmasi yhä poliisin vaivannäköä. Ainoastaan yksi 
pysyi näkymättömänä ja lain pitkän käden tavoittamattomissa, 

Tämä ainoa olikin arvokkaampi kuin kaikki muut yhteensä. 
Kaikkein tärkein armeijanorganisaattori ja päävakoilija Vilho 
Honkanen oli edelleen vapaalla jalalla. - 

Vilho Vihtorinpoika Honkanen syntyi vuonna 1898 Kontio- 
lahden kylässä Joutsenon pitäjässä köyhässä työläiskodissa 
kauniin Saimaan etelärannalla. Isä kuoli vuotta pojan syntymän 
jälkeen, ja äiti meni pian uusiin naimisiin erään sekatyömies 
Nuutisen kanssa. Isän kuoleman jälkeen »Vilkalla» ei ollut 
sijaa kotona. Hän joutui pian äitinsä vanhempien luo ja muutti 
heidän kanssaan Ruokolahdelle, jossa äidinisä oli töissä Immalan 
sahalla. Täällä Vilkka kävi kansakoulua vuoteen 1912 saakka. 
Muuta koulutusta hän ei saanut, seikka, jota hän moneen 
kertaan myöhemmän toimintansa aikana valitti. Miehuusiässä 
hän kävi punaupseerikoulun Pietarissa. Perhe oli köyhä, ja 
jokaista kättä tarvittiin ansiotyöhön.. Myöskin Vilkan täytyi 
osallistua perheen ylläpitoon, ja kuten äidinisä hänkin sai työtä 
Immalan sahalta. Siellä hänestä tuli pian sosiaalidemokraat- 
tisen urheiluseuran »Alun» ja sosiaalidemokraattisen nuoriso- 
seuran tarmokas jäsen. Hänet valittiin pian viimeksimainitun 
yhdistyksen sihteeriksi. 

Vuonna 1916 äidinisä muutti perheineen Venäjälle. Kuten 
monet muutkin suomalaiset hänkin pääsi töihin Pietarin lähellä 
olevaan Dubrovkan paperitehtaaseen. Mutta vallankumous 
tuli, ja Suomessakin syntyi punakapina. Punaisesta pääkaupun- 
gista tuli Dubrovkaan kiihottajia, jotka värväsivät miehiä 
Pietarin suomalaiseen punakaartiin. Eräänä kohtalokkaana 
helmikuun päivänä 1918 Vilho Honkanenkin liittyi tähän 
joukko-osastoon. Toisen komppanian konekivääriampujana Hon- 
kanen pian joutui Tampereen rintamalle ja osallistui tämän 
kaupungin pohjoispuolella käytyihin ankariin taisteluihin. 
Emme tiedä, kuinka sittemmin oikeastaan kävi, mutta kun 
punakaartin kohtalo Suomessa oli sinetöity, Vilho lähti 
Pietariin ja matkusti kohta Uraliin, jossa hän syksyyn saakka 
oli töissä eräällä sahalaitoksella. Hän palasi sitten takaisin 
Dubrovkaan ja kohosi tarkastajaksi tehdasyhdyskunnan erää- 

seen elintarvikekauppaan. Vappuna 1919 hän sai suuren tilai- 
suutensa: hänet kirjoitettiin kadetiksi Pietarin Sotakouluun. 
Maaliskuussa 1920 hän sai päästötodistuksen täysin koulutet- 
tuna punaupseerina, mutta oli ehtinyt jo sitä ennen saada 
sotaisen tulikasteensa. 

Kenraali JudenitSin Pietaria vastaan tekemän hyökkäyksen 
päivät olivat käsillä, ja miljoonakaupungin kohtalo riippui 
hiuskarvan varassa. Kurssilaispataljoonakin täytyi panna rivei- 
hin, ja Honkanen oli kaksi eri kertaa tulessa. Hän kunnostautui 
ja valtasi vihollisen erään tankin. Sanotaan hänen tästä saaneen 
Punaisen Lipun kunniamerkin. Olkoonpa miten hyvänsä: 
S.K.P:n mielenkiinto oli herännyt tätä neuvokasta ja ilmeisesti 
erittäin rohkeata nuorta miestä kohtaan. Koivujen puhjetessa 
silmuihin laajassa Itä-Karjalassa me tapaamme Vilho Honkasen 
Sorokkaan menevässä junassa. Hän oli punaupseeri Väinö 
Aaltonen ja matkusti salaisissa erikoistehtävissä, jotka oli saanut 
itselleen S.K.P:n korkealta Keskuskomitealta. Pohjois-Suomen 
erämaissa oli tekeillä jotain. Vilho Honkaselle oli uskottu suun- 
nitellun työn korkein johto. 

Saksa oli voitettu, valkoiset venäläiset armeijat lyötyjä 
tai perääntymässä. Kommunismi Saksassa näytti lupaavalta. 
Monessa muussakin maassa kuohui. Maailmanvallankumous, 
jonka tulevaisuus vielä äskettäin oli näyttänyt synkältä, 
oli kuin ihmeen kautta pelastunut. Moskovan suuruudet 
voivat vielä kerran ajatella hyökkäämistä. Suomen kanssa 
vallitsi sotatila. Itä-Karjalassa oli lyöty suomalaiset vapaa- 
ehtoiset ja kapinalliset, ja he olivat lähteneet paluumatkalle 
rajan taakse. Vuoden 1918 pettymyksien kostamiseen arveltiin 
olevan yhä suotuisammat mahdollisuudet. Pohjois-Ruotsissa 
ja Pohjois-Norjassa voitiin ottaa laskelmissa huomioon avuliaita 
käsiä. Isku Suomen »kurkkua» vastaan kapealla alueella Suo- , 
mussalmen ja Oulun välillä kangasteli. Kainuun karujen 
erämaiden karaistuneiden metsätyöläisten ja köyhien pienvilje- 
lijäin joukossa oli alttiita uusien kapinamerkinantojen kuunteli- 
joita. Ruotsin malmikentät ja vapaa Atlantin satama Narvi- 

kissa häämöttivät tämän toimintasäteen horisontissa lännessä. 
Asia oli yrittämisen arvoinen. 

Juhannuksen aikoihin 1920. Suomen viranomaiset ensi 
kertaa saivat vihiä salaisista punaisten aseharjoituksista, joita 
* pidettiin metsissä. Kuhmoniemen suunnalla. Pian tiedettiin 
kertoa etapeista ja yöllisistä asekuljetuksista. Kajaanin työ- 
väenyhdistyksen talossa pidettiin salaperäisiä kokouksia. Entisiä 
Muurmannin legioonalaisia ja Venäjältä lähetettyjä asiamiehiä 
oli liikuskellut niillä main. Kuhmoniemellä oli voimakas puna- 
kaarti, ja sillä sanottiin jo olevan aseita. Kajaaniinkin odotet- 
tiin aselähetyksiä. Erään Väinö Aaltosen sanottiin olevan 
kaiken tämän johdossa. Suomen viranomaiset seurasivat kasva- 
valla huolestumisella kehitystä kaukaisissa, harvaan asutuissa 
koillisissa rajapitäjissä. 

Monen kuukauden vaivalloisen työn jälkeen onnistuttiin 
lopulta syksyllä 1920 saamaan luja ote tästä kaikesta, ja mar- 
raskuussa pidätettiin yhtenä suurena rykelmänä tämän vaa- 
rallisen liikkeen toimeliaimmat johtajat. Koko kesän ajan 
oli pidetty aseharjoituksia tarkoituksella kouluttaa aliupseereita 
uutta suunnitteilla olevaa kapinaa varten, ja aseita oli virrannut 
suuressa määrin punaisille Kuhmoniemen salaisen etapin kautta. 
Säännöllisiä aliupseerikursseja oli ylläpidetty Kajaanissa useita 
kuukausia. Siellä oli myöskin eräs tärkeimmistä etappiase- 
mista, mm. sieltä lähtivät matkalle itään päin Neuvostolaan 
värvätyt suomalaiset punakaartilaiset. Käytettiin tunnus- 
sanoja ja salaisia merkkejä. Kavaltaja rangaistiin kuolemalla. 
Suomen viranomaisten asiaan puuttuminen oli näin ollen tullut 
viime hetkellä. Johtajaa, salaperäistä Aaltosta, ei kuitenkaan 
tavattu. Hän oli jo hyvässä turvassa itärajan toisella puolella. 

Vuosien 1920 ja 1921 vaihteessa Honkanen oleskeli Pieta- 
rissa, jossa hän Pekkala nimisenä osallistui S.K.P:n järjestämiin 
propagandakursseihin. Korkein taho oli sillä välin päättänyt 
sijoittaa pohjoisen suomalaisen keskuksen Ouluun. Vilho Hon- 
kanen sai vielä kerran johdon käsiinsä, ja helmikuussa 1921 
me tapaamme hänet ja joukon muita rekikyydissä matkalla 

Kantalahden eteläpuolella olevasta Knäsöstä länteen päin. 
Kanasesta Tuntsaan ajettiin porolla. Sitten mentiin hiihtäen 
rajan yli Sieminkiin, Tuutikylään, Kuolajärvelle (Sallaan) ja 
Sotkatunturille. Päämääränä oli Rovaniemi, josta junalla 
saavuttiin Ouluun. 

Kesällä 1921 punaisten päämaja oli majoittuneena Mäke- 
linin lesken luo Ouluun. Jatkuvasti uskottiin pian koit- 
tavan uuden vallankumouksen Suomessa. Honkanen, joka 
Oulussa esiintyi sekä Väinö Aaltosena että Frans V. Aaltona, 
järjesteli ahkerasti punakaartia paikkakunnalle, rakenteli uusia 
salaisia etappeja ja värväsi asiamiehiä vakoilutoimintaansa. 
Eräällä yksinäisellä saarella saaristossa pidettiin salaisia ase- 
harjoituksia, ja Honkanen, joka jo tunsi itsensä synnynnäiseksi 
sotaherraksi, kuljeskeli ympäristössä jättiläismäinen mauseri 
kätkettynä housunkauluksen alle. Mutta tänä aikana hän 
teki myöskin punaisen uransa suurimman virheen. 

Vilho Honkasen inhimillisiin heikkouksiin kuului nimittäin 
luonnottoman suuri mielenkiinto heikompaa sukupuolta koh- 
taan. Naiset olivat aina hänen lähimpiä apulaisiaan, ja hänen 
sotkuisista rakkausasioistaan on lukemattomia juttuja. Oulussa 
hän rakastui pian sen lesken kauniiseen tyttäreen, jonka talossa 
hän asui. Samaan taloon oli muuten myös punainen päämaja 
sijoitettu. Tulos tästä suhteesta oli tytär Mirjam, jonka myö- 
hempiin kohtaloihin olemme jo vihjanneet. 

Syksypuolella punaisten asiamiesten korvia alkoi kuumoit- 
taa. Poliisi oli päässyt salaisen toiminnan jäljille, ja pyydys- 
nuotta oli jo laskettu vesille. Tälläkin kertaa Honkanen kui- 
tenkin sai ajoissa varoituksen ja hävisi rajan yli Neuvosto- 
liittoon. Leskelle hän kuitenkin jätti muistoksi omakätisellä 
nimikirjoituksella varustetun valokuvansa. »Toveri Ellen Mä- 
kelinille. 27. VIII. — 21. V. A:nem oli siinä selvin kirjai- 
min luettavissa. Kuvan ja tekstin kiinnostuneimmaksi kat- 
selijaksi tuli pian Valtiollisen poliisin Oulun osaston päällikkö. 
Neuvoteltiin Helsingin päämajan kanssa, joka monien vaivojen 
jälkeen oli onnistunut saamaan toisenkin kuvan Vilho Hon- 

kasesta. Identtisyys Väinö Aaltosen ja Vilho Honkasen väliä 
todettiin pian. Sitten vähitellen hankittiin vieläpä yksityiskoh- 
taiset tuntomerkitkin. Kaikki alaosastot hälytettiin. Mutta 
Vilho Honkanen oli ja pysyi poissa. Vuoden 1921 lopusta 
lähtien hän oleskeli Pietarissa ja piti punaupseerikoulussa ja 
Lännen Vähemmistökansallisuuksien Kommunistisessa Yliopis- 
tossa varsin ihailtuja esitelmiä oikeasta tavasta harjoittaa kii- 
hotustoimintaa ja sotilasvakoilua. Lomien aikana hän käys- 
kenteli Uralin romanttisilla vuoristoseuduilla tai paistatteli 
päivää ihanan Krimin proletaarisissa kylpypaikoissa. 

Syksyllä 1922 tuli kuin salamana ilmoitus, että hänet oli 
nähty Helsingissä. Kohta sen jälkeen hän esiintyi Toivo Kan- 
kaan nimellä Kuopiossa jakaen ahkerasti lentolehtisiä. Sanot- 
tiinpa hänen esiintyvän jopa suomalaisen kersantin asussa. 
Etsiskelyjen tehokkuus kaksinkertaistettiin. Etsivät toimivat 
"korkeapaineen alaisina. Fi vilahdustakaan todellisista jäljistä 
ollut löydettävissä. Että suuria asioita oli tekeillä, se pantiin 
Ratakadulla kuitenkin tarkoin merkille. Sen ist lisään- 
tyi siitä lähtien nopeasti. 

Vilho Honkasen suuruuden aika oli itse asiassa nyt vasta 
alkanut. Suomen sotilaslinjan entinen päällikkö August Enroth 
oli joutunut kiinni. Hän oli ollut jokseenkin taitamaton ja 
saanut suhteellisen vähän aikaan. Uudeksi armeijanorgani- 
saattoriksi Suomeen valittiin vasta 24-vuotias Vilho Honkanen. 
Keskuskomitean näkökulmasta katsoen valinta oli onnistunut. 
Honkanen järjesti lyhyessä ajassa uudelleen paljon käytetyn 
sotilaslinjan ja pani eloa ja vauhtia sen kaikkiin divisioonan- 
organisaattoreihin ja sen alaisiin elimiin. Kyvykkyytensä ja nok- 
keluutensa, tarmonsa ja henkilökohtaisten ansioittensa tähden 
hänestä tuli pian punaisten keskuudessa sankari, taruolento, 
josta kerrottiin lukemattomia kaskuja. Hänestä kerrottiin, 
ettei hän pelännyt Jumalaa, pirua eikä edes ohranaakaan. 
Hän tunsi todellista pelkoa ja vavistusta vain luisen ja fanaatti- 
sen Anni Kurvisen edessä, jonka kanssa hän oli mennyt kom- 
munistiseen = toveriavioliittoon ja joka seuraavien vuosien 

aikana oli hänen lähin työtoverinsa. Anni Kurvisen kanssa hän 
asui yhdessä, kuten jo olemme maininneet, vuoteen 1925 
saakka Väinö Sainio nimisenä Pietarinkadun varrella ja kesällä 
Läntisen Viertotien varrella (nykyinen Mannerheimintie) nume- 
rossa 31. Käskynsä hän merkitsi peitenimillä »Antti» ja » Yrjö». 

Armeijanorganisaattori Vilho Honkanen oli lyhyenläntä, 
voimakasrakenteinen ja suhteettoman suuripäinen mies. Hänen 
pituutensa oli ainoastaan 164 cm. Hänellä oli kiiltävä, piki- 
musta tukka ja tuuheat, kaarevat kulmakarvat. Korkean 
otsan alta katselivat eloisat tummanruskeat silmät. Ohuet, 
yhteenpuserretut huulet todistivat päättäväisyyttä ja tarmoa. 
Harmaanvaalea iho ja matala, miltei häipyvä ääni todis- 
tivat häikäilemättömästä fanaatikosta. Hän luki paljon ja 
kirjoitti paljon. Tyyli oli kevyttä, selvää ja täsmällistä. Hän oli 
hyvä puhuja, ja hänen kiihottava ja eloisa puhetapansa teki 
aina syvän vaikutuksen kuulijoihin. Hän oli älyllinen tyyppi 
ja sellaisena harvinainen ilmiö Suomen kommunistijohtajien 
joukossa. Jos hänellä olisi ollut suurempi yleissivistys ja perus- 
teellisempi koulutus kuin vain maalaiskansakoulun antama, 
hänellä varmaankin olisi ollut loistavampi kommunistinen ura, 
kuin mikä hänen osakseen tuli. Epäilemättä hän kuitenkin 
oli vaarallisin armeijanorganisaattori, mitä Suomen byroolla 
toimintansa aikana oli käytettävänään. 

Honkanen johti usean vuoden aikana sotilaslinjaa viran- 
omaisten saamatta hänestä mitään kunnollista jälkeä. Vuonna 
1924 hän matkusti Raahen salaisen etapin kautta Ruotsiin 
ja kohtasi Tukholmassa korkeimmat suomalaiset kommunisti- ' 
johtajat Sirolan ja Mannerin. Ansioittensa perusteella hänet 
lähetettiin syksyllä 1926 Moskovaan. Kolmen vuoden ajan 
hän oli siellä Leninin yliopistossa, jota Komintern johti ja jossa 
salaisuuksiin vihityt saivat korkeimman puoluekoulutuksen, 
mitä ylimalkaan oli mahdollista saada Neuvostoliitossa. Hänen 
seuraajakseen Suomessa armeijanorganisaattorina tuli eräs 
G. E. Heikkilä, joka sai varsin vähän aikaan. Syksyllä 1927 
Suomen = byroon sotilaslinjalle sattui sitäpaitsi kohtalokas 

onnettomuutensa Fredriksberginkatu 26:ssa. Hätä pakotti 
lujiin otteisiin, ja kevättalvella 1929 Vilho Honkanen komennet- 
tiin takaisin kotimaahansa. Tällä kertaa hänet oli varustettu 
korkean Keskuskomitean valtuuksilla kaikkivaltiaaksi edusta- 
jaksi Suomen byroohon Helsinkiin. Päämajansa hän asetti 
Vaasankadun varrelle Söörnäisten työläiskaupunginosaan. Häntä 
odotti suuri työtaakka. Luhistunut, Pietarin Keskuskomiteaan 
johtava etappi täytyi luoda alusta alkaen uudelleen. Tämä 
etappi oli usean vuoden ajan kulkenut Kannaksen kautta ja 
toiminut moitteettomasti, kuten pidätetty »Annikkikim hyvin 
voi todistaa. Kevättalvella 1929 menestys vihdoinkin palkitsi 
poliisin pitkäaikaisen uurastuksen. Salaisia asemia oli perus- 
teellisesti pengottu, ja koko etappi oli hajonnut. Sattumalta 
samanaikaisesti poistettiin Suomen kansalaisilta passipakko 
Ruotsin matkoihin ja ns. matkakortit otettiin käytäntöön. 
Pietarin keskuskomitea tarttui heti tähän mahdollisuuteen. 

Tämän mahtavan laitoksen edustajiksi Tukholmaan lähe- 
tettiin kesällä 1929 kaksi komitean jäsentä, toinen varsin tun- 
nettu naispuolinen kommunistisuuruus Hanna Malm, toinen ei 
sen vähäisempi kuin Suomen vuoden 1918 punaisen hallituksen 
päämies Kullervo Akilles Manner. Nämä molemmat edusta- 
jat saapuivat Saksan kautta Tukholmaan ja muodostivat heti i 
sinne Pietarissa olevan Politbyroon alaosaston. Etappi Helsin- 
kiin järjestettiin kädenkäänteessä, ja nyt Suomen byroon kir- 
jeenvaihto Pietarin keskuskomitean kanssa kävi muitta mut- 
kitta Ruotsissa olevan alaosaston kautta. Toinenkin huomat- 
tava Suomessa tapahtuvaa työskentelyä koskeva uudelleen- 
järjestely pantiin toimeen tämän vuoden aikana. S.K.P:stä teh- 
tiin Kominternin suoranainen osasto. 

Helsingissä olevan Honkasen ja Tukholmassa majailevan 
Politbyroon alaosaston välisessä kirjeenvaihdossa käytettiin. 
ahkerasti salakieltä ja peitenimiä. Merkintä »Antom tarkoitti 
Pietarissa olevaa Keskuskomiteaa, ja vOsmo» oli siellä olevan 
agitaatiobyroon nimitys. Tukholmassa olevia" edustajia kut- 
suttiin vAnders & Margitiksi» tai vAki & C:oksin, kun taas Tuk- 

holma "kätkeytyi nimiin »Herkkola», »Tukkisaari», »T:saari. 
* Kommunistisen nuorisoliiton jäseniä, joiden keskuudessa riyt 
tehtiin voimaperäistä työtä, kutsuttiin »Jahveteiksi» ja sotilas- 
linjan organitaattoreita varsin reippaasti »Oriiksi ja varsoiksi». 
Asianomaisten henkilöiden kuljetusta salaisten etappien väli- 
tyksellä kokouksiin ja salaisiin neuvotteluihin kutsuttiin 
vuitoksi». * Vilho Honkanen itse allekirjoitti kirjeensä ja ilmoi- 
tuksensa peitenimellä »Kalles. 

Nerokkaasti ajateltu kiertotie Tukholman kautta osoittau- 
tui pian erinomaiseksi laitokseksi. Viranomaisten väijyessä ja 
tarkkaillessa itäisillä rajaseuduillamme päästäkseen selville 
uusista etapeista salaiset asiamiehet matkustivat edestakaisin 
mukavasti ja julkisesti F.A.A:n valkoisilla matkustajalaivoilla. 
Koko elokuun ja suurimmalta osalta syyskuunkin aikana tämä 
viihtyisä liikenne jatkui ilman että viranomaisilla oli siitä 
vähäisintäkään aavistusta. Mutta kuten niin monesti aikai- 
semminkin tässäkin huomattavassa jutussa sattuma teki 
tepposensa viekkaille kommunistijohtajille. 

Syyskuun 27:ntenä Tukholman poliisi pidätti erään tuntemat- 
toman, hämäristä toiminnoista epäillyn miehen, joka ilmoitti 
nimekseen Leon Ronovits. Myöhemmin todettiin hänen nimensä 
todellisuudessa olevan Leon Purman. Pantiin toimeen koti- 
etsintä, ja hämmästys oli suuri, kun asunnosta tavattiin matka- 
laukku, joka oli täpö täynnä erittäin salaisia kommunistisia 
erikielisiä asiakirjoja. Pinoittain joutui Pietarissa olevan Kes- 
kuskomitean, Tukholmassa olevan alaosaston ja Helsingissä 
asustavan ystävämme Honkasen välistä kirjeenvaihtoa siten 
Tukholman hämmästyneen poliisin käsiin. »Purmanin kapsäkki» 
oli tosiaankin löytö, jonka veroista Ruotsin rauhallisessa pää- 
kaupungissa ei ollut tehty jälkeen suuren valtiopetosjutun 
päivien. Kullervo Manner ja Hanna Malm olivat valitetta- 
vasti hyvissä ajoin ennen onnettomuutta lähteneet maasta. 
Ratakatu Helsingissä sai viipymättä asiasta tiedon, ja yhteis- 
voimin ryhdyttiin nyt ratkaiseviin toimenpiteisiin. Ennen 
kaikkea tahdottiin nyt vihdoinkin saada ovela Honkanen 

kiinni. Mutta oli kuin kirottua, ei häivettäkään jäljistä ollut 
tavattavissa. 

Jo jonkin aikaa oli kuitenkin ollut tähtäimessä eräs Miina 
Kylmänen niminen naisihminen, jonka epäiltiin toimivan 
jonkinlaisena sotilaslinjan Helsingissä olevan johdon ja maa- 
seudulla olevien alaosastojen välisenä lähettinä. Lokakuussa. 
hänen nähtiin liikuskelevan Oulun seuduilla: ja päätettiin pitää 
häntä tarkoin silmällä hänen matkustaessaan etelään päin. 
Lokakuun 16:ntena hän saapui junalla Helsinkiin ja nousi 
Söörnäisiin menevään raitiovaunuun Kansallisteatterin luona. 
Hän oli ilmeisestikin vanha tekijä ja osasi keinot, kun piti 
haihduttaa mahdolliset seuraajat jäljiltä. Tällä kertaa varjos- 
tamassa olleet etsivät eivät kuitenkaan antaneet vetää itseään 
nenästä. 

Miina Kylmänen nousi vaunusta Hakaniemen torilla ole- 
valla pysäkillä ja jatkoi matkaansa pitkän matkaa Hämeen- 
tietä alaspäin. Numero 42:n kohdalla hän äkkiä poikkesi vasem- 
malle ja kiiruhti niihin aikoihin vielä rakentamattomien ja 
jokseenkin 'sokkeloisten kallioiden yli Torkkelinkadulle ja 
Pengerkadulle, josta hän jälleen meni kallioiden yli ja ilmestyi 
Harjutorin lähettyville. Etsivillä oli täysi työ pitää häntä 
näköpiirissään. Helsinginkadun kautta hän saapui vihdoin 
silloin vastarakennetulle Kustaankadulle ja hävisi äkkiä talon 
numero 21 porttikäytävään. Etsivät ehtivät nipin napin 
paikalle nähdäkseen hänen hypistelevän avainkimppuaan erään 
toisessa kerroksessa olevan oven edessä. Heidän astuessaan 
asuntoon yhdessä Miina-rouvan kanssa he tapasivat siellä erään 
miehen rauhallisesti kirjoittamasta pöydän ääressä. Heti, 
kun vieras oli huomannut etsivät, hän veti salamannopeasti 
esiin parabellumpistoolinsa ja tähtäsi kohti ensimmäistä miestä. 
Kaksi laukausta pamahti. Syntyi lyhyt sekasorto, ja sitten 
käsiraudat napsahtivat kiinni. Silloin kuultiin äkkiä hämmäs- 
tynyt huudahdus: »Mutta tämähän on Honkanen!» 

Kuten Fredriksberginkatu 26:ssa pelkkä sattuma oli tällä- 
kin kertaa ohjannut Ratakadun miehet itseensä punaiseen pää- 

majaan. Punaupseeri, armeijanorganisaattori ja Keskuskomi- 
tean edustaja Vilho Honkanen, jota oli enemmän kuin kah- 
deksan vuotta turhaan etsiskelty, oli nyt lopultakin kiinni ja 
eräs Suomen kommunismin huomattavimmista ja vaaralli- 
simmista johtajista tehty vaarattomaksi. Pitkän ja jännittävän 
oikeudenkäynnin jälkeen tuomio lankesi lopulta. Se oli kahdek- 
san vuotta kuritushuonetta. Unelma Suomen puna-armeijan 
komentosauvasta hävisi kaukaisuuteen. Vilho Honkasen ura 
oli katkennut ja pysyi päättyneenä. Ja hänen mukanaan soti- 
laslinjakin menetti suurimman osan siihenastisesta merkityk- 
sestään. BolSevikkien Suomen armeijaan kohdistuva työ hakeu- 
keutui nyt toisille urille. 

Vuoden 1927 syksyn onnettomuuden jälkeen Pietarissa ja 
Moskovassa oli jo aloitettu Suomessa tapahtuvan toiminnan 
uudelleenjärjestely. Niinpä vakoilutoiminta nyttemmin suu- 
rimmaksi osaksi oli Neuvostoliiton Helsingin-lähetystön käsissä 
sotilasasiamiesten johdossa. Honkasen pidättäminen lopetti 
näin ollen ns. sotilaslinjan suuruudenajan. Se oli tosin vielä 
olemassa ja antoi monta kertaa Ratakadun miehille koko jou- 
kon päänvaivaa. Mutta vakoilijainkin pimeissä puuhissa joh- 
tava persoonallisuus on ratkaiseva tekijä. Ja Vilho Honkasen 
tapaisia johtajia ei kasva joka oksalla, ei edes S.K.P:n paratii- 
sin muuten niin hedelmällisessä puutarhassa. 

Neuvosto-Venäjän sotilasasiamiehillä on nyt vuorostaan 
sananvuoro. Seuraavat kaksi lukua kertovat siitä, mitä he 
saivat aikaan. 


MITÄ GINKENIN JUTTU PALJASTI 


JA 
Varjoja menneisyydestä. 


Vielä tähänkin saakka melko hämäränä pysynyt Ginkenin 
juttu tuntui aluksi erityisen lupaavalta. Valtava määrä johto- 
lankoja joutui samalla kertaa viranomaisten käsiin. Selailles- 
saan paksua asiakirjapinkkaa ja syventyessään kuulustelujen 
ja todistusten yksityiskohtiin tuntee monta kertaa joutuneensa 
tutustumaan todella huomiotaherättävään paljastukseen. Joukko 
tunnettuja GPU:n asiamiehiä ja neuvostovenäläisiä konsu- 
laatin ja lähetystön virkamiehiä pulpahtaa pinnalle, kummitte- 
lee hetkisen ja häviää sitten. Monta salaista kohtausta, sala- 
peräistä puhelinkeskustelua ja arvoituksellista liiketointa tulee 
esille. Erityisesti Viipurin venäläisen ja puolivenäläisen maail- 
man hämäräperäisiä olioita astuu näyttämölle, he kuiskaavat 
sanottavansa ja luovat korkea-asteisten suursalahankkeitten 
kyllästämän ilmapiirin. Monet henkilöt joutuvat kosketuksiin 
houkutuslintu Eva Zacharin kanssa, ja on asiakirjoja, joita 
lukiessa hätkähtää kauhistuksesta, kunnes toteaa, että kysy- 
mys onkin vain sattumista, joihin soveltuu ikuinen yleisotsikko 
»Menschliches, allzu Menschliches». Mutta sitten astuu äkkiä 
näyttämölle pitkä rivi Suomessa oleskelevien venäläisten emi- 
granttien huomattavimpia edustajia, natsmaltSikkeja, mlado- 
rosseja, kansallismaksimalisteja, Kronstadtin pakolaisia ja svet- 
litsamiehiä. Nämä ovat paremminkin käskyläisiä kuin itsenäi- 
sesti toimivia, nämä salaseuroissa, sanomalehtien toimituksissa 





Oikealla kulmaus Pohjolankatu 2:sta, jossa Fva Zacharia 

parturinliike sijaitsi. Talosta, joka on sodissa jäljettömiin 

hävinnyt, ei ole olemassa tämän parempaa kuvaa edes sen 
omistajalla. 





A 

Venäläisillä vallankumouksellisilla oli tsaarinvallan aikana tapanaan 
propagandatarkoituksessa julkaista kuvia »Kotitarkastuksen jälkeem, 
jotka osoittivat, kuinka santarmit riehuivat kodeissa ja heittelivät tavarat 
sikin sokin. Tämä kuva, joka puhuu selvää kieltään venäläisestä siivotto- 
muudesta, on otettu eversti Ginkenin asunnosta ennen kotitarkastusta. 

ja toimeenpanevissa komiteoissa hääräilevät omalaatuiset hah- 
mot. Ja vasta he tuovat draamaan sen tuulahduksen kansain- 
välisestä suurpolitiikasta ja luovat sen filmiromanttisen tun- 
nelman, jotka tekevät Ginkenin jutusta mitä kiintoisimman 
tapahtumasarjan neuvostovakoilun muuten niin yksitoikkoisen 
harmaassa historiassa Suomessa. Ja kun me lopuksi näemme 
taustassa vilahtelevan jopa sellaisia maailmankuuluja hahmoja 
kuin Boris Savinkov, kenraali Monkevits ja »Hänen Keisaril- 
linen Majesteettinsa» Kiril Vladimirovits, me huomaamme 
näköalan avartuneen huimaavasti. 

Huolimatta monista ja laajoista kuulusteluista, lukuisista 
tutkimuksista, uutterasta tiedustelutyöstä ja suuresta joukosta 
henkilöitä, jotka tavalla taikka toisella olivat sotkeutuneet 
Ginkenin juttuun, ei tästä loppujen lopuksi paljonkaan »saatu 
irti, Molempien päähenkilöiden, eversti Sergei Ginken-Boga- 
jevskin ja hänen houkutuslintunsa, parturi Eva Zacharin syylli- 
syys vakoiluun tuli tosin sitovasti todistetuksi samoinkuin heidän 
läheiset suhteensa GPU:hun, ja he saivat ansaitsemansa tuo- 
mion. Mutta paljoa pitemmälle ei päästy. Kun ruvettiin 
kerimään useita käsiin saatuja johtolankoja, ilmeni pian, että 
monet niistä olivat vain lyhyitä pätkiä, jotka alkoivat pimey- 
destä ja häipyivät yhtä läpäisemättömään pimeyteen. Muuten 
niin puheliasta Ginkeniä ei monista kuulusteluista huolimatta 
saatu paljastamaan ala-asiamiestensä verkostoa, jollaisen hän 
tosin myönsi itsellään olleen. Suhteistaan Neuvosto-Venäjän 
Viipurin konsulaattiin, Helsingin neuvostolähetystöön ja eri 
emigranttijärjestöihin hän sensijaan puhui avoimesti. Hän 
nimesi myös joukon entisiä avustajiaan, mutta kun yritettiin 
niitä tavoittaa, ilmeni, että nämä jo hyvissä ajoin olivat häi- 
pyneet turvaan itärajan taa. Ginkenin juttu on tunnusomainen 
esimerkki GPU:n Suomessa harjoittamasta monipuolisesta 
työskentelystä. Se, että kouriintuntuva tulos jäi melko lai- 
haksi, ei vähennä tämän jutun todistusarvoa, kun on tarkoi- 
tuksena selvittää, mitkä »rauhaarakastavan» Neuvostoliiton 
aikeet Suomea vastaan todellisuudessa ovat olleet. 


8 — Vastavakoilu iskee. 

Parturinliike Pohjolankatu 2:ssa Viipurissa. 


1930-luvun alkupuoliskolla nähtiin Viipurissa Pohjolan- 
kadulla melkein joka päivä käyskentelemässä keskimittainen, 
harmaapartainen ja yleensä huolimattomasti pukeutunut keski- 
ikäinen herrasmies. Hänellä oli hienot piirteet, ja hän kulki 
hieman kumarassa. Hän pysähtyi numero 2:n kohdalla ja 
hävisi äkkiä siinä olevaan parturinliikkeeseen. Välistä hänen 
vierailunsa toistuivat monta kertaa päivässä. Harmaapartai- 
nen näytti olevan hyvissä väleissä liikkeen omistajattaren, 
rouva Eva Zacharin, o.s. Stern, kanssa. Parran ja tukan hoito 
eivät näyttäneet yksistään olevan syynä näihin toistuviin vie- 
railuihin. Ei myöskään mikään eroottinen suhde tuntunut ole- 
van aiheena näihin lukuisiin tervehdyskäynteihin. 

Usein sattui, että harmaapartainen jäi yöksi rouva Zacha- 
rin huoneeseen. Myöskin hän käytti ahkerasti parturinliikkeen 
puhelinta. Ne olivat aika- ja henkilöpuheluja. Hän soitti 
Helsinkiin »Suomalaisen Nafta Oy:n» toimitusjohtajalle Osi- 
poville. Nämä puhelut tilasi liikkeen apulainen. Hän soitti 
ahkerasti myös Neuvosto-Venäjän Helsingin-lähetystöön. Mutta 
nämä puhelut tilasi rouva Zachari. Sitäpaitsi näytti uuttera 
vieras käyttävän parturinliikettä myös intiimin = kirjeen- 
vaihtonsa postilaatikkona. Sulkemisajan jälkeenkin liikkeessä 
kävi useita henkilöitä. Kesti kauan, ennenkuin viranomaiset 
pääsivät salaisuuden jäljille. Parturinliike Pohjolankatu 2:ssa 
oli yksinkertaisesti Neuvosto-Venäjän maassamme harjoittaman 
vakoilun tukikohta, ja monet GPU:n agentit olivat vuosien 
kuluessa astuneet sen kynnyksen yli. Kuuluisuuksia olivat sel- 
laiset miehet kuin Neuvostoliiton entinen Viipurin-konsuli Ivan 
TSitSajev, saman konsulaatin sihteeri Ivan Agafonov ja Neu- 
vosto-Venäjän Helsingin-lähetystön virkailija Ivan Vasiljev. 
Houkutuslintuna tässä ilmeisesti laajalle levinneessä GPU:n 
verkostossa oli parturinliikkeen omistajatar, rouva Eva Zachari. 

Pelitoverina toimi harmaapartainen. Hänen nimensä oli Ginken, 
Sergei Antonovit5 Ginken-Bogajevski, Pyhän Vladimirin ritari- 
kunnan IV luokan ritari miekan ja nauhan kera, ent. Venäjän 
keisarillisen armeijan eversti, ent. taistelija sisällissodan aikai- 
sissa. valkoisissa järjestöissä, ent. Viron armeijan kapteeni, ent. 
sosiaalivallankumouksellinen, ent. emigrantti ja sittemmin 
Neuvostoliiton kansalainen ja värväytynyt GPU:n asiamies. 
Hän oli Neuvosto-Venäjän Helsingissä olevan lähetystön salai- 
sen osaston alainen. 


35 
Dramaattinen menneisyys. 


Tämän onnettoman venäläisen upseerin aikaisempi elämän- 
tarina ansaitsee tässä tulla selostetuksi tietynlaisille venäläi- 
sille emigranteille mitä tunnusomaisimpana. 

Venäläiseen emigraatioon on yleensä kuvauksissa liitetty 
liian suuri annos väärää: romantiikkaa. Ginkenin juttu on 
tyypillinen esimerkki siitä alaspäinmenosta, mikä on tullut 
niin monen emigrantin kohtaloksi. Ellei vallankumousta olisi 
tullut, ei meille todennäköisesti koskaan olisi tullut syytä 
kiinnittää huomiotamme tähän venäläiseen upseeriin. Hänen 
elämänuransa olisi muodostunut tavalliseksi, hän olisi hitaasti 
kohonnut arvoasteissa ja niin vähitellen saanut kenraalinolkai- 
mensa, saanut sitten lain määräämässä iässä eläkkeen ja 
hiljaisesti päättänyt päivänsä vakaantuneena maalaisherrana 
jossain laajassa Venäjänmaassa. Mutta vuosien 1917 ja 1918 
tapahtumat vetivät hänet pyörteeseensä. Kuin kaarnankappale 
hän pyöri emigraation virran kierteissä. Ensin hitaasti, mutta 
sitten yhä nopeammin hän painui alaspäin, ja eräänä päivänä 
lain käsi laskeutui tämän säälittävän ihmisraunion hartioille. 
1. 10. 1935 langetettiin tuomio. Se annettiin valtiosalaisuuksien 
ilmaisemisesta, ja hän sai 4 vuotta kuritushuonetta ja 8 vuoden 

kansalaisluottamuksen menetyksen. Pääsyylliset olivat kui- 
tenkin toisaalla. Mutta he olivat diplomaattisen koskematto- 
muuden suomassa turvassa ja Suomen oikeuden saavuttamat- 
tomissa. 

Sergei Antonovit3 Ginken-Bogajevski syntyi 1 päivänä heinä- 
kuuta 1884 Viipurissa. Isä Anton Antonovits oli hyvin toi- 
meentuleva agronoomi, pankinvirkamies ja venäläinen valtio- 
neuvos, äiti, Anna Venediktevna Bogajevskaja, oli kenraalin 
tytär. 

Nuoren Sergein koulunkäynti alkoi Viipurissa venäläisessä 
reaalilyseossa. Se jatkui sitten tunnetussa Videmanin yksityis- 
lyseossa Pietarissa. Vuonna 1906 hän suoritti täydellisen kurs- 
sin Nikolai I:n sotilasinsinöörikoulussa ja astui insinöörialiluut- 
nanttina I:seen erilliseen sapööripataljoonaan Borovitsissa. 
V. 1907 hänet komennettiin ensimmäiseen rautatiepataljoonaan, 
joka oli sijoitettuna Pietariin ja joka sittemmin muodostettiin 
uudelleen H. M. Keisarin omaksi kaartin rautatierykmentiksi 
päätarkoituksenaan keisarillisten junien suojelu. V. 1911 hänet 
komennettiin Viipuriin 22. sapööripataljoonaan, koska hän 
oli mennyt naimisiin aatelittoman naisen kanssa, mikä oli 
kaartinrykmentin sääntöjen vastaista. 

Sitten puhkesi maailmansota, ja Ginken, joka oli ehtinyt 
kohota kapteeniksi, joutui pataljoonineen rintamalle Suval- 
kiin ja Itä-Preussiin. Augustovossa käytyjen taisteluiden jälkeen 
hän sai Pyhän Vladimirin ritarikunnan IV luokan ritarimerkin 
miekan ja nauhan kera. Hän siirtyi pataljoonineen tammikuussa 
1915 Galitsiaan, jossa osallistui taisteluihin Karpaateilla. Sit- 
ten hän oli insinööriupseerina 78:nnen divisioonan esikun- 
nassa. Tämän divisioonan komentajana oli suomalaissyntyinen 
kenraaliluutnantti Vladimir Alfthan. Ginken komennettiin 
helmikuun lopussa VIII:een armeijakuntaan muodostamaan 
siihen tierakennusosastoa ja samana vuonna lokakuun lopussa 
XXX:een armeijakuntaan, jonka komentajana oli kenraaliluut- 
nantti Andrei Medardevits ZaiontSkovski ja esikuntapäällik- 
könä kenraalimajuri Monkevits. (Molemmat nämä herrasmiehet 

tulivat sittemmin tunnetuiksi ns. »Trustin» jutun yhteydessä 
1927. Ensinmainittu toimi Moskovassa ja jälkimmäinen Parii- 
sissa — päällikkönä = kenraali Kutepovin =tiedusteluosastossa. 
Molemmat olivat todellisuudessa bolsevikkiprovokaattoreita. 
Kutepovin katoamisen jälkeen Monkevits pakeni Moskovaan.) 
Tammikuussa 1916 komennettiin Ginken XXX:n armeijakun- 
nan esikuntaan korkeimman insinööriupseerin apulaiseksi, ja 
huhtikuun lopussa hänet komennettiin takaisin alkuperäiseen 
joukko-osastoonsa 22. sapööripataljoonaan. Heinäkuun 25 päi- 
vänä 1916 hän sai ruhjevamman päähänsä Karapets-joella 
käytyjen taisteluiden aikana. Saman vuoden elokuussa hän 
tuli VII:n armeijan esikunnan insinööriosaston apulaispäälli- 
köksi ja sen v.t. päälliköksi 15 päivänä joulukuuta 1910. 

Vallankumouksen jälkeen Ginken toimi insinööriupseerina 
I:ssä suomenmaalaisessa tarkk'ampujadivisioonassa ja oli Ke- 
renskin valtakautena sosiaalivallankumouksellisen puolueen 
salaisena asiamiehenä joukko-osastossaan. Hänen tehtävänään 
oli pitää silmällä divisioonan bol&evikkeja ja monarkisteja. 
Esimiehenä hänellä tässä tehtävässään oli armeijakunnan 
poliittisen komitean puheenjohtaja vänrikki Petrov. 

Bol&evikkivallankumous saavutti miehen divisioonan ollessa 
Mogilevin lähistöllä. Ginken pakeni Vladikavkaziin, joka oli 
valkoisten käsissä, ja otti kaukasialaisen ratsuväkiosaston 
kanssa osaa taisteluihin bolSevikkeja vastaan. Vladikavkazin 
kukistuttua maaliskuun alussa 1918 Ginken pulpahtaa vaival- 
loisten seikkailujen jälkeen jälleen esiin saman vuoden elokuussa 
Georgiassa, jossa hän liittyi eversti Morosovin komennossa ollei- 
siin valkoisiin joukkoihin. Tiedustelutehtävissä hänet lähetettiin 
syyskuussa Krimille, ja hän saapui marraskuussa Odessaan, jossa 
hän ensin joutui hetmanni Skoropadskin joukkoihin ja sitten 
ranskalaisten miehitysjoukkojen komennossa olevaan venäläi- 
seen joukko-osastoon. Vuoden 1919 alussa hän oli siellä venä- 
läisen esikunnan poliittisen osaston tiedustelutoimiston pääl- 
likkönä. 

Kummalliset ihmiskohtalot sivuavat siellä toisiaan. Vasta- 

vakoilun päällikkönä on tutkintotuomari Vladimir Grigorje- 
vits Orlov, herra, joka sittemmin teki itsensä tunnetuksi Ber- 
liinissä myymällä väärennettyjä poliittisia asiakirjoja. Itse 
osaston päällikkönä on eversti Nikolai Nikolajevits Paradelov, 
joka vuosina 1920 ja 1921 sukeltautuu esiin Suomessa ykansallis- 
sosialistisen) ryhmän »Sojuz Vozroidenija Rossijin» asiamiehenä, 
jota järjestöä johti Arkangelissa olevan valkoisen hallituksen 
päämies TSaikovski. Venäläisessä. siviiliesikunnassa toimi vuo- 
den 1905 vallankumouksessa osallisuudestaan pappi Gaponin 
murhaan tunnetuksi tullut juutalainen insinööri Peter Moise- 
jevits Ruthenberg, joka oleskelee nykyisin Jerusalemissa. 
Kaikkien näiden miesten kanssa Ginken oli henkilökohtaisessa 
kosketuksessa. Itse hän oli jatkuvasti sosiaalivallankumouk- 
sellinen ja toimi sitäpaitsi englantilaisten tiedoittajana. 
Maaliskuun lopussa 1919 bolSevikit valtasivat Odessan, ja 
evakuoitujen mukana Ginken joutui Konstantinopoliin, josta 
Romanian, Puolan ja Baltian maiden kautta hänen matkansa 
jatkui Suomeen ja päättyi Viipuriin. Täällä hän tapasi kenraali 
JudenitSin edustajan kenraali GulevitSin, jolle vuokrasi huoneen 
asunnostaan. GulevitS halusi värvätä Ginkenin Judenitöin pal- 
velukseen, mutta tämä kieltäytyi, koska oli vasemmistolainen, 
sosiaalivallankumouksellinen ja Boris Savinkovin kannattaja. 
Lokakuussa 1919 hän kuitenkin matkusti Viroon ja tuli II:n 
virolaisen divisioonan ponttonivaraston päälliköksi. Touko- 
kuussa 1920 hän otti eron Viron armeijasta, ja hänet merkittiin 
kapteenina Viron armeijan reserviin. Muutamien kuukausien 
aikana hän sitten oli aputoimittajana Tallinnassa ilmestyvässä 
sosiaalivallankumouksellisten venäjänkielisessä lehdessä »Narod- 
noje Delossa». Niihin aikoihin hän tutustui Puolan sotilasasia- 
mieheen Boguslavskiin ja Puolan Tallinnassa olevaan minis- 
teriin ja keskusteli heidän kanssaan sosiaalivallankumouksel- 
listen bolSevisminvastaisesta ohjelmasta. Boguslavskilta hän 
sai rahoja sosiaalivallankumouksellisille ja antoi ne Tallinnan 
komitean puheenjohtajalle Belinkinille. Heinäkuussa 1920 hän 
matkusti puolalaisella kuriiripassilla varustettuna Viipuriin ja 

asettui asumaan omaan taloonsa Pietarinkatu 22, nyttemmin 
Kannaksenkatu 20. Hän oli nyt 36-vuotias, ja jos hän olisi 
tyytynyt hyvin toimeentulevan talonomistajan asemaan, ei 
meillä olisi mitään syytä enempää välittää hänen kohtalostaan. 
Mutta tahto oli heikko ja kiusaukset vaanivat, ja pian alkoi pitkä 
alamäki. Salavehkeily oli Ginkenillä niinkuin niin monella 
muullakin emigrantilla verissä. Ja se oli hänen onnettomuu- 
tensa. 


4. 
Alamäki. 


Vasta vuoden 1926 alussa katsoivat viranomaiset itsellään 
olevan syytä puuttua eversti Ginkenin asioihin. Jo pitkän 
aikaa hänestä oli liikkunut kaikenlaisia huhuja. Salavehkeily 
oli kuitenkin tähän saakka rajoittunut melko viattomiin juo- 
nitteluihin edellämainitun sosiaalivallankumouksellisen Belin- 
kinin kanssa ja muutamiin kömpelöihin yrityksiin muodostaa 
puoluesoluja Viipuriin. Ginkenin entinen Odessan aikainen ase- 
veli eversti Paradelov saapui Pariisista Viipuriin. Hän oli 
valkoisen venäläisen hallituksen päämiehen TSaikovskin edus- 
taja. Kronstadtin kapina oli juuri kukistettu, pakolaisia oli saa- 
punut Suomeen, ja tarkoituksena oli värvätä näitä Töaikovskin 
valkoiseen venäläiseen järjestöön. Paradelov perusti Suomessa 
aktivistijärjestön, joka sai suurenmoisen nimen »Finlandskoje 
byro tsentra deistvija» (aktivistikeskuksen suomenmaalainen 
osasto). Näissäkin asioissa Ginkenillä oli sormensa pelissä. Muu- 
ten hän vielä silloin pysytteli politiikan ulkopuolella. Hän oli 
sitäpaitsi perustanut itselleen makeistehtaan. Mikään mestari 
makeisteollisuuden alalla entinen eversti ei kuitenkaan ollut. 
Jo 1924 tehdas meni nurin. 

Kuitenkin tiedettiin jo vuoden 1921 lopulla, että Viipurin 
Neuvosto-Venäjän konsulaatin sihteeri, toveri Nikolai Sarov, 

ja hänen eräs viipurilainen rakastajattarensa, joka samalla 
toimi hänen tiedoittajanaan, vierailivat arvoisan everstin luona. 
Vuonna 1924 puhuttiin yleisesti, että Ginkenin asunto oli bolSe- 
vikkien erityisesti suosima salonki Viipurissa, ja kun bolse- 
vikkivallankumouksen seitsemättä vuosipäivää vietettiin Neu- 
vosto-Venäjän konsulaatissa, oli Ginkenkin 'kutsuvieraiden 
joukossa. Muina vieraina olivat kaikki Mustallamäellä lähellä 
Terijokea asuvat juutalaiset ja muutamat Karjalan pääkaupun- 
gin erään teatterin näyttelijät. Kerrotaan, että tilaisuudessa 
vallitsi korkea tunnelma. Juotiin ahkerasti sinun-maljoja, ja 
Internatsionalea laulettiin yksiäänisesti. Juhlaa kesti anivarhai- 
seen aamuun saakka. 

Lokakuussa 1923 eversti Ginken haki Neuvosto-Venäjän 
kansalaisuutta Viipurin konsulaatin välityksellä. Sen hän sai 
syyskuussa 1926. Vallalla oli Nep-politiikka, ja monissa 
emigranttipiireissäkin siihen pannut toiveet saivat hänet otta- 
maan ratkaisevan askeleen. Jo vuonna 1927 hän on Neuvosto- 
Venäjän kauppavaltuuskunnan palveluksessa Viipurissa. Vuo- 
desta 1923 lähtien Ginken oli ahkerasti seurustellut neuvosto- 
konsulaatin virkamiesten kanssa. Useat näistä olivat GPU:n 
asiamiehiä tehtävänään vakoilu Viipurin piirissä. Myös monet 
mainitun kauppavaltuuskunnan jäsenistä olivat GPU:n asia- 
miehiä. Vuonna 1926 saapui Viipuriin äskettäin Pietarissa 
perustetun järjestön »Zimfinin» (neuvostokansalaisten Suomessa 
olevan omaisuuden suojelujärjestön) edustaja. Myös Viipuriin 
laitettiin »Zimfinin» haaraosasto, se majoitettiin neuvosto- 
konsulaatin erääseen huoneeseen. Tämäkin järjestö oli kuiten- 
kin ensi sijassa vakoilukeskus. Se kiinnitti huomionsa pää- 
asiallisesti Karjalan kannakseen ja Laatokan pohjoispuolella 
oleviin rajapitäjiin. Sen asiamiesverkosto ei ollut vähäinen. 
Monien valmistelujen jälkeen eversti Sergei Ginken oli itse- 
kin vuonna 1927 värväytynyt GPU:n asiamieheksi. Toveri 
Trifonov toimitti värväyksen. Hän oli virallisesti Neuvosto- 
Venäjän Suomessa olevan kauppavaltuuskunnan palveluk- 
sessa, mutta todellisuudessa korkea-arvoinen töekisti ja GPU:n 

Moskovan kolleginmin jäsen. Ginkenin lähimpänä esimiehenä 
tästä lähtien oli Neuvosto-Venäjän Viipurin konsulaatin sih- 
teeri Arnold BorisovitS Grozovski, joka oli GPU:n miehiä ja 
-entinen ratsuväen punaupseeri Kaukoidässä. Muista, joiden 
kanssa hän myöhemmin työskenteli, mainittakoon Neuvosto- 
Venäjän entinen Viipurin-konsuli Ivan TäSitSajev, konsulaatin 
sihteeri, t$ekisti Agafonov, Helsingin-lähetystössä palvellut 
sotilasasiamies Pjotr Ivanov ja lähetystön virkamies Sergei 
Borisov. Palkkio oli hyvä. Yhteen aikaan hänellä oli jopa mää- 
rätty kuukausipalkka pohjarahana. 

Näihin aikoihin Ginkenin mahdollisuudet tähän työhön 
eivät olleet vähäiset. Tosin hän oli omalaatuinen ja suupaltti, 
jolla oli suuri annos vapaata mielikuvitusta. Mutta hänellä 
oli ilmiömäinen muisti. Hän muisti määrättömästi osoitteita ja 
puhelinnumeroita ulkoa, ja jos tuli kysymys tsaarin armeijan 
joukko-osastoista, hän osasi kertaakaan erehtymättä luetella 
ne kaikki ja voi tuntikausia kertoa yksityisseikkoja entisistä 
venäläisistä upseereista ja näiden elämästä. Hän oli mestari 
venäläisessä filosofiassa, tunsi Venäjän kirkon historian kuin 
viisi sormeaan ja osasi tehdä selkoa kaikista venäläisistä uskon- 
nollisista lahkoista ja filosofisista suunnista yksityiskohtia 
myöten. Hän selitti itse kerran, että hänen kääntymyksensä 
bolSevismiin oli johtunut vanhan kirkkoisä Origeneen oppien 
perinpohjaisesta tutkistelusta. Tämä tuntuu yllättävältä, mutta 
Ginken osasi milloin hyvänsä selittää asian monimutkaisin lau- 
sein ja oppinein lainauksin. Syystä häntä sanottiinkin eläväksi 
tietosanakirjaksi. 

Ginkenin omalaatuisuus ilmeni usein hullunkurisella 
tavalla. Viipurissa häntä kutsuttiin tavallisesti kissaukoksi. 
Hän . oli mahdoton kissojen ystävä. Kissoja vilisi hänen 
asunnossaan, kolii- ja naaraskatteja, mustia, ruskeita, har- 
maita ja kirjavia. Miksi hän niitä oikeastaan suosi, ei 
ole selvinnyt. Katsottiin tämän kissarakkauden aiheutuvan 
jostain erikoisesta hulluudesta. Eräs tämän jutun tutkijoista 
huomauttaa kuitenkin aivan oikein, että kardinaali Richelieul- 


122 


läkin oli tapanaan pitää kirjoituspöydällään kissaa, jota hän 

huolestumisensa hetkinä hyväili. Olkoonpa Ginkenin kissojen 
laita miten hyvänsä, GPU!lle eversti Ginken oli alallaan löytö. 
Venäläisten emigranttien suhteen hän yksinkertaisesti oli elävä 
korttijärjestelmä. »Missä kolme venäläistä kokoontuu keskus- 
telemaan politiikasta», selitti minulle eräs meidän tämän alan 
parhaita asiantuntijoitamme, »voi melko varmasti päätellä 
yhden heistä olevan töekisti». »BolSevikit ovat aina mukana 
valkoisten venäläisten toiminnassa», hän jatkoi, joko provo- 
kaattoreina, huomioitsijoina tai soluttajinan. Tämänluontoi- 
seen työhön Ginkenillä oli erinomaiset edellytykset. 


5. 
Eversti Sergei Antonovits Ginken työssä. 


GPU:n uuden asiamiehen tehtäviin ei näin ollen kuulunut 
vakoiluammatin karkeistyö. Pikemminkin hän oli hienoimman 
työn tekijä, älymystöön kuuluva tiedoittaja, joka monine suh- 
teineen toimi huipulla ja joka salaliittoilulla ja ala-asiamies- 
verkoston avulla yritti toimia työnantajalleen mieluisaan suun- 
taan. Grozovskin antamina Ginkenillä oli seuraavat tehtävät: 

1) Emigranttien, erityisesti Suomeen paenneiden karjalais- 
ten ja inkeriläisten, tarkkailu. GPU:lla katsottiin olevan melko 
hyvät tiedot venäläisistä oikeistojärjestöistä. Sen sijaan oltiin 
suuresti tietämättömiä siitä, mitä vasemmiston taholla puuhail- 
tiin. Piti myös mm. hankkia tarpeellisia avustajia suomalaisten 
kommunistien keskuudesta varjostamaan asianomaisia maassa 
oleskelevia emigranttijohtajia. Sellaisia avustajia hankittiinkin, 
ja varjostaminen suoritettiin suunnitelmien mukaisesti. Inkeri- 
läisten joukkoon Ginkenin onnistui värvätä ala-asiamiehiksi 
eräs inkeriläinen opettaja ja eräs entisen eteläinkeriläisen ryk- 
mentin taloudenhoitaja. Molemmat menivät sittemmin Venä- 

jälle. Aikanaan syytettiin heitä kulakkiystävällisistä mieli- 
piteistä. Opettaja joutui vankilaan, ja entinen taloudenhoitaja 
päätti päivänsä eräässä keskitysleirissä. 

2) Suomen puolueita koskevat tiedoitukset, erityisesti 
maalaisliiton ja sosiaalidemokraattisen puolueen sisäisiä asioita 
kuin myöskin Akateemista Karjala-Seuraa ja maan sotilas- 
poliittisia järjestöjä koskevat. Sitäpaitsi piti hankkia tietoja 
ulkomaalaisten asiamiesten, etenkin englantilaisten, toiminnasta. 

3) Sotilaallisten tietojen hankkiminen. EFi ollut kysymyk- 
sessä ainoastaan armeijan ja suojeluskuntain vakoilu, vaan tähän 
kolmanteen kohtaan kuului myös sellaisia asioita kuin tietojen 
hankkiminen eri rautateiden kuljetuskyvystä, maanteiden 
kunnosta, talviteistä, Saimaan kanavan korjaus- ja laajennus- 
töistä sekä satamain korjaustöistä ja uudisrakennuksista. Eri- 
koisesti oli saatava tietoja myös sellaisesta teollisuudesta, 
jolla oli merkitystä Suomen puolustukselle. 

Rautateitä koskeva vakoilu annettiin Ginkenille erikois- 
tehtäväksi, koska hän aikaisemmin oli ollut insinööriupseeri, jota 
siis pidettiin asiantuntijana. Grozovski selitti, ettei ollut vält- 
tämätöntä saada käsiin itse liikekannallepanokaavaa eri rauta- 
teiden kuljetuskyvyn selville saamiseksi. Jos onnistuttaisiin 
vain keräämään niin täydellinen aineisto kuin suinkin mahdol- 
lista raiteista ja ratapenkereistä, asemista ja pysäkeistä, asemien 
luona olevista sivuraiteista, liikkuvasta kalustosta, vesitornien 
ja polttoainevarastojen sijoituspaikoista ym. ja sitäpaitsi sota- 
väen majoituspaikoista rauhan aikana, reserviläisten kokoon- 
tumispaikoista liikekannallepanon sattuessa yms., niin olisi jo 
helppo päätellä, kuinka nopeasti armeija ehtisi marssia kokoon- 
tumispaikoille. Grozovski hankki innolla tietoja tällaisista 
yksityiskohdista. Hänellä oli jo hyvä kokoelma muistiinpanoja, 
ja Ginken arveli, että hänellä oli useita erikoisasiamiehiä toi- 
minnassa. Enimmäkseen näyttivät nämä asiamiehet olevan 
peräisin »kevyestä kaartista». Suunnaton määrä tietoja oli 
hankittu yksityisistä upseereista, heidän luonteestaan ja tavois- 
taan, heidän joukko-osastoistaan ja majoituspaikoistaan. 

Joskus vuosien 1927 ja 1929 välillä Grozovski oli eräältä 
alikersantilta saanut suomeksi laaditun ilmoituksen, että Suo- 
messa oli tekeillä konekivääri, jonka tuliteho tulisi olemaan 
hyvin suuri. Lyijykynällä tehty luonnos tästä kivääristä oli 
liitetty ilmoitukseen. Ginken sai tehtäväkseen hankkia lähempiä 
tietoja siitä. Se onnistuikin erinomaisesti. Ginkenillä oli Vii- 
purissa eräs hyvä ystävä, joka oli ahkera kapakoissa kävijä. 
Tällä oli sitäpaitsi tapana illan maljojenkilistelyn jälkeen pyy- 
tää seurue »nachspieliin». Sellaiseen apajaan joutui piankin 
eräs sopivasti humaltunut asiantuntija. Seuraavana päivänä 
Ginken totesi, että Grozovski oli hyvin tyytyväinen tulokseen. 

Jokseenkin samaan aikaan Grozovski sai asiamiesverkos- 
tonsa välityksellä tiedonannon, joka tässä vanhassa ratsuväen 
upseerissa herätti melkoista kummastusta. Hän kutsui luokseen 
Ginkenin ja näytti hänelle venäjäksi puhtaaksikirjoitetun ilmoi- 
tuksen ja siihen liittyvät luonnokset. Sen sisältö oli erittäin 
tärkeä. Asiamies, joka ilmeisesti oli ammattimies, ilmoitti, että 
Suomen armeijassa suunniteltiin uutta metsämaastossa sovellet- 
tavaa puolustustaktiikkaa. Grozovskin hämmästystä herätti 
erittäinkin syvälle metsän sisään, eikä vain metsän reunaan, 
keskitetty puolustusmenetelmä. »Kuinkahan voisi olla mahdol- 
lista», tuumiskeli tämä kunnianarvoisa ratsuväen upseeri, ytällai- 
sessa .metsäsodassa pitää miehistöä koossa ja samalla säilyttää 
yleiskuva taistelutilanteesta. Kaikkihan tulee lepäämään nuo- 
rempien' upseerien hartioilla ja asettaa yksityisen soturin koulu- 
tukselle, harkintakyvylle ja moraaliselle kestävyydelle sellaisia 
vaatimuksia, että moista puolustusmenetelmää tuskin voidaan 
toteuttaa käytännössä.» 

Hänen Keisarillisen Majesteettinsa sapöörien entinen eversti 
tutkiskeli tarkkaavaisesti ilmoitusta, ja hänestäkin tämä omi- 
tuinen metsätaktiikka oli jokseenkin vomalaatuista». Hän lupasi 
kuitenkin ajatella asiaa ja antaa aikanaan siitä tyhjentävän. 
mietinnön. Puoliksi haihtuneet muistot Venäjän aseille niin 
onnettomista taisteluista Augustovon metsissä 1915 palasivat 
everstin tajuntaan. Perusteellisen harkinnan jälkeen hän luuli 

uskaltavansa väittää, että mainitun asiamiehen ilmoituksessa 
kuvattu taktiikka vei sittenkään ollut niin hullw.. 
Mainitsematta syytä uudelleen heränneeseen « kiinnostuk- 
seensa sotilasasioita kohtaan Ginken sittemmin keskusteli tästä 
asiasta eräitten korkea-arvoisten emigranttiupseerien kanssa. 
Asiantuntijain loppulausunto oli, että vaikka tätä merkillistä 
taktiikkaa voitiinkin pitää mahdollisena, vaati se kuitenkin 
miehistön niin perusteellista koulutusta, ettei sitä voitu suosi- 
tella minään yleispätevänä keinona. Ginkenin esittäessä mie- 
tintönsä Grozoyski jatkuvasti pudisteli päätään. Pitkän mie- 
tiskelyn jälkeen hän päätti kuitenkin lähettää ilmoituksen 
lähimmälle esimiehelleen, Helsingissä olevan neuvostolähetys- 
tön sotilasasiamiehelle. Hän liitti oheen laajan muistion, joka 
sisälsi Ginkenin mietinnön. Kuinka sitten kävi ja oliko eversti 
Ginkenillä mahdollisesti osuutta lisätietojen hankkimisessa Neu- 
vostoliitolle Suomen metsätaktiikasta, ei ole tiedossamme. 
Vuoden 1939 loppupuolella tuli kuitenkin näihin esitietoihin 
käytännössä täydennystä. Moteista tuli havainnollisia opetus- 
kohteita ja kouraantuntuvia tosiasioita. Mutta on ihmeellistä 
ajatella, että Suomussalmen, Raatteen ja Lemetin voittojen 
salaisuus on kerran ollut puolihullun entisen keisarillisen everstin 
käsissä. Kaikeksi onneksi venäläiset eivät silloin tajunneet, 
mistä oikeastaan oli kysymys. Vänrikeillämme oli sitten aika- 
naan tilaisuus antaa heille siitä havainto-opetusta. 
Varsinaisena sotilasvakoilijana Ginken ei sittemmin suorit- 
tanutkaan mitään tärkeitä tehtäviä. Toimintansa viimeisinä 
vuosina hän oli yhteistoiminnassa myöskin Helsingissä olevan 
neuvostolähetystön sotilasasiamiehen Ivanovin ja lähetystö- 
sihteerien Posdnjakovin ja BajevitSin kanssa. Hän sai heiltä 
erilaisia tehtäviä ja toimi jonkin aikaa neuvostolähetystössä 
asiantuntijana selviteltäessä toveri Ivanoville tulvivia asia- 
miesten sotilasasioita koskevia ilmoituksia. Mitään suuruutta 
tässä ammatissa Ginkenistä kuitenkaan ei tullut. Hänen toi- 
mintansa emigranttien keskuudessa sensijaan on kiinnostavam- 
paa. Tosin hän ei tälläkään alalla saavuttanut mitään erityisen 

loistavia tuloksia. Mutta vasta Ginkenin juttu antoi viran- 
omaisille tähän asti puuttuneen tilaisuuden syventyä emigrantti- 
romantiikan kulissientakaiseen elämään. Tulos osoitti, että 
romantiikalia siellä oli hyvin vähän sanomista. Myöskin 
emigranttien keskuudessa häämötti GPU:n varjo sielläkin, 
missä sitä vähiten odotti. 


6. 


Mladorosseja ja kansallismaksimalisteja. 


1920-luvulla ja 1930-luvun alkupuolella toimi myöskin 
Suomessa joukko venäläisiä emigranttijärjestöjä, jotka täydellä 
touhulla vehkeilivät neuvostohallitusta ja toisiaan vastaan. 

Näiden toimintaa voitiin oikeastaan kuitenkin verrata 
myrskyyn vesilasissa. Ne muodostivat ytoimintakeskuksia» ja 
komiteoita, värväsivät kannattajia ja muodostivat soluja, jul- 
kaisivat sanomalehtiä ja valmistivat Venäjän kansan nimissä 
julistuksia. Aktiivisimmat näistä lähettivät salatein itärajan 
yli terroristeja ja saivat aikaan ikävyyksiä poliisi- ja muille 
viranomaisillemme. Useimmilla näistä järjestöistä oli pää- 
majansa jossain mannermaan pääkaupungissa, ja niiltä ne saivat 
toimintaohjeensa valtuutettujen lähettien välityksellä. 

Aatteita ja suurpoliittisia suunnitelmia poreili näissä järjes- 
töissä. Pidettiin esitelmiä, keskusteltiin ja väiteltiin, mutta 
paljosta melusta huolimatta tästä kaikesta tuskin oli odotetta- 
vissa yhteiskunnallemme mitään vaaraa. Sensijaan bol&evikit 
ajattelivat hieman toisin. 

Me tiedämme nyt, että Moskovan neuvostohallitus järjes- 
telmällisesti valmistautui suorittamaan kahta tärkeätä tehtävää 
tulevaisuudessa: maailmanvallankumousta ja mahdollisen inter- 
vention torjumista. BolSevikkien kannalta emigranttien asenne 

= oli sentähden kaikkea muuta kuin yhdentekevä, etenkin jos 
ajatteli mahdollista interventiota. Mitä yhtenäisesti johdetut, 
* kurinalaiset ja selvästi interventiolle myötämieliset emigrantit 

olisivat merkinneet ratkaisevalla hetkellä, ymmärrämme nyt 
jokainen. Neuvostohallitukselle olisi ilmeisestikin etua siitä, 
että emigrantit alituisesti olisivat keskenään eripuraisia ja 
hajallaan. Jos puhumalla sopivasti venäläisestä kansallis- 
tunteesta sitäpaitsi voitaisiin lisätä vaikutusvaltaa interven- 
tiota vastustavien emigranttien keskuudessa ja johdattaa 
heidät yhteisen lipun alle, olisi saavutettu suuri menestys 
tällä rintamalohkolla. Stalinin julistama uusi isänmaallisuus 
antoi tähän monia mahdollisuuksia. Päämääränä oli tehdä 
entisistä emigranteista hyviä ja palvelusintoisia neuvostokansa- 
laisia. Emigranttielämä vieraassa maassa ei tosiaankaan ole 
huvia, ja Neuvostoliiton propagandanharjoittajat olivat usein- 
kin psykologeja. Muun maailman pitäessä emigranttien elämää 
kulttuuri- ja inhimillisyyskysymyksenä Neuvostoliitto osasi 
paremmin arvostella tilannetta. Kaikissa emigranttijärjes- 
töissä GPU!:lla oli solunsa ja kätyrinsä. Kuinka pitkälle emi- 
granttien kesyttämispyrkimyksissä todellisuudessa jo oli päästy, 
selviää seuraavasta. Ginkenin jutun kiintoisin kohta onkin 
juuri tämä suunnitelma. 

Toukokuussa 1934 Sergei Ginken kutsuttiin Helsingin neu- 
vostolähetystöön — keskustelemaan = sotilasasiamies Ivanovin 
kanssa Suomessa olevia venäläisiä emigrantteja koskevasta 
toimintasuunnitelmasta. Ginkenin yhteiskunnallisen aseman 
vahvistamiseksi hänet sijoitettiin Suomalaisen Nafta Oy:n 
konttoripäälliköksi Viipuriin. Tämän yrityksen päällikkönä 
oli Neuvosto-Venäjän kansalainen Anatoli Jefimovits Osipov, 
joka muuten oli GPU:n parhaita miehiä Suomessa. Bensiinin- 
tuontiliike Suomalainen Nafta Oy. samoinkuin siihen myöhem- 
min liittynyt myyntijärjestö B. K. (Bensiinin Kuluttajain Osake- 
yhtiö) olivat niihin aikoihin GPU:n parhaita tukikohtia maas- 
sammie. Suomalaisen Naftan ja B.K:n palvelukseen oli onnistuttu 
sijoittamaan suuri joukko huomattavia suomalaisia kommu- 
nisteja. Yhteistyö oli erinomaista. Sekä myyjien että konttori- 
henkilökunnan joukossa oli suuri määrä GPU:n suuruuksia ja 
aikaisemmin tuomittuja suomalaisia kommunisteja. Ginken 

oli Osipovin tuntenut heti mieheksi, joka toisen nimisenä 
aiemmin oli ohjannut häntä kerääntyneen sotilasvakoiluaineis- 
ton tutkimiseen. Ginkenin ja mainitun johtaja Osipovin yhteis- 
työ luisti-sitten molemminpuoliseksi tyydytykseksi. Entisen 
everstin päätehtävänä oli nyt työ emigranttien keskuudessa. 

Niiden emigranttijärjestöjen joukossa, jotka niihin aikoihin 
olivat toiminnassa Suomessa, aktivistinen järjestö N.S.N. P. 
(Natsionalni Sojuz Novavo Pokalenija — Uuden Polven Kan- 
sallinen Liitto) oli erikoisesti bolsevikkien silmätikkuna. Nep- 
aikakauden kukoistusaikoina tämänkin ryhmän eturivin miehet 
olivat uskoneet kehityksen kulkevan parempaan suuntaan 
Venäjällä, olivatpa he yhteen aikaan harkinneet kotiinpaluuta- 
kin. Boris Savinkovin katalan murhan jälkeen he kuitenkin 
pian olivat huomanneet erehdyksensä ja olivat sittemmin joh- 
donmukaisesti bolSevismin kiivaimpia ja aktiivisimpia vastusta- - 
jia. N.S.N. P. oli muutama vuosi sitten perustettu Belgradissa, 
ja sen johdossa oli nyt sellaisia miehiä kuin entinen viipurilainen 
professori Georgevski ja tarunomainen bolSevismin vastustaja, 
terroristi Viktor Larionov. Eräässä myöhemmin Belgradissa 
pidetyssä kokouksessa hyväksyttiin selväpiirteinen fascistinen 
ohjelma ja nimi muutettiin N. T.S.N. P:ksi (Natsionalno Tru- 
dovoi Sojuz Novavo Pokalenija — Uuden Polven Kansallinen 
Työnliitto). Ryhdyttiin läheiseen yhteistyöhön Kaukoidässä 
toimivan »Yleisvenäläisen fascistipuolueen» kanssa. Ryhmän 
aatteet ovat saaneet suurta kannatusta emigranttien sotilasjär- 
jestön »Rovsin» keskuudessa, jonka johtajaa, kenraali Arkan- 
gelskia, monet pitävät N.T.S.N.P:n miehenä eli »natsmalt- 
Sikkina» (kansallispoika, nuorkansallinen), kuten kansanomainen 
sanontatapa kuuluu. Eräät aktivistiset piirit Viipurissa olivat 
perustaneet KlitS-nimisen bolsevisminvastaisen lehden, joka 
Suomessa olevassa neuvostoedustajistossa oli herättänyt ilmeistä 
närkästystä. Sitäpaitsi venäläiset aktivistit järjestelivät salaista 
etappitietä, ja heidän asiamiehiään oli jo toiminnassa molem- 
min puolin rajaa. Näin ollen ei ole ihmeteltävää, että GPU 
vihaisin silmäyksin tarkasteli tätä toimintaa. 

BolSevikkien halutessa tietää, mitkä voimat Suomessa oli- 
vat tämän puuhan takana, lähetettiin Ginken jäljille. Tiedettiin, 
että KlitSin toimittajana oli Kronstadtin pakolainen Mitrofan 
Romanov, mutta haluttiin lisäksi saada selvä siitä, mitä 
yhteyksiä ryhmällä oli ja kuka rahoitti sitä. Ginken suoritti 
tämän ensimmäisen tehtävän työnantajainsa tyydytykseksi 
ja sai määräyksen jatkuvasti tiedoittaa lähetystölle kaikesta, 
mikä koski KlitSiä ja sen miehiä. Oli saatu ilmoitus, että akti- 
visteilla oli yhteys saksalaisiin. Vähän myöhemmin tiedettiin 
neuvostolähetystössä kertoa, että natsmaltäikeilla oli myös 
jonkinlainen yhteys japanilaisiin ja puolalaisiin. Ginken kut- 
tuttiin lähetystöön, jossa sotilasasiamies esitteli hänelle molem- 
mat sihteerit Posdjnakovin ja Bajevitäin. Pitkän neuvottelun jäl- 
keen Ginkenin tehtävät kiteytettiin seuraavaan kolmeen kohtaan: 

1) Interventiota kannattavien emigranttijärjestöjen vakoilu 
ja näiden ulkomaalaisten yhteyksien selvilleotto. 

2) Suomalaisten järjestöjen vakoilu ja tietojen hankkiminen 
siitä, missä määrin niillä oli yhteyksiä emigranttien tai ulko- 
* valtojen kanssa. 

3) Tietojen hankkiminen mahdollisista diplomaattisista tai 
sotilaallisista sopimuksista Suomen ja ulkovaltojen välillä ja 
niitä koskevien huhujen ilmoittaminen. 

Myöskin nämä tehtävät Ginken suoritti tyydytykseksi ja 
keräsi jatkuvasti emigranttijärjestöjen toiminnasta haluttuja 
tietoja. 

Tänä aikana Ginken kävi ahkerasti neuvostolähetystössä, 
ja hänellä oli esimiestensä kanssa monta syvämietteistä kes- 
kustelua tilanteesta Suomessa. Tässä yhteydessä on mielen- 
kiintoista tarkastella, kuinka Venäjän sotilasasiamies Ivanov 
ja molemmat sihteerit sopivasti asetetusta neuvostonäkökul- 
masta selittelivät tekstiä. Nämä arvioinnit antavat oivallisen 
taustan Neuvostoliiton toiminnalle Suomessa niihin aikoihin 
ja osoittavat, kuinka jopa omilta apureiltakin koetettiin viatto- 
muuden sumuverholla peittää kyynilliset valtaussuunnitelmat. 
Oltiin 1930-luvun keskivaiheilla. 


9 — Vastavakoilu iskee. 


130 


Sanottiin, että Suomessa voitiin havaita kolme erilaista 
suuntautumispyrkimystä: eteläinen Baltian maihin ja Puolaan 
ja Puolan kautta Saksaan, pohjoismainen Ruotsiin ja Ruotsin 
kautta muihin Skandinavian valtioihin sekä läntinen Englan- 
tiin. Edelleen sanottiin, että on syytä pelätä eteläisen valta- 
ryhmän Saksan kanssa Suomen välityksellä liittyvän pohjois- 
maiseen ryhmitykseen. Silloin syntyy Neuvostoliitolle pahin 
ajateltavissa oleva tilanne. Tämä vaara on ilmeinen, vaikkakaan 
Ruotsi ei liittyisi tähän ryhmitykseen. Vähiten vaarallinen on 
eri syistä läntinen (englantilainen) suuntautuminen, koska 
Englanti ei voi paljoakaan lähettää voimiaan Itämerelle. 

Vastavetona tähän uhkaavaan vaaraan sotilasasiamies Iva- - 
novin mielestä oli hyökkäyssota Suomeen. Tämän hyökkäys- 
sodan pitäisi alkaa yllätyksellisesti ilman sodanjulistusta. Neu- 
vostoliiton valtavan lentoarmadan pitäisi välittömästi pom- 
mittaa pääkaupunkia, sotatarviketehtaita, rautateiden solmu- 
kohtia ym. 

Suomea vastaan suunnatun hyökkäyksen tärkeänä esival- 
misteluna oli koettaa saada venäläisten emigranttien keskuu- 
desta » Venäjä-äidim» puoltajia niin monta kuin suinkin mahdol- 
lista. Esitettyään vielä käsityksensä mukaisen yleiskatsauksen 
eri neuvostovihamielisiin järjestöihin maassa Ivanov siirtyi 
selostamaan Suomessa olevia erilaisia venäläisiä emigrantti- 
järjestöjä. Tästä lähtien Ginkenin tehtäväksi tuli ottaa selvää 
kaikista näiden emigranttijärjestöjen keskuudessa tapahtuvista 
interventionvastaisista virtauksista ja kaikin keinoin koettaa 
edistää ja vahvistaa niitä Neuvostoliitolle edulliseen suuntaan. 

Frakkipukuiset Neuvosto-Venäjän valtuutetut puhuivat 
Genö&vessä kauniisti rauhasta ja kansojen välisestä ystävyy- 
destä, pienten kansojen oikeuksista, hyökkäämättömyyssopi- 
muksista ja Neuvostoliiton rauhaarakastavista tarkoitusperistä. 
Mutta sen kätyrit työskentelivät kuitenkin kaikin mahdollisin 
keinoin kulissien takana kokonaan toisen päämäärän hyväksi 
antaakseen kuolettavan iskun Länsi-Euroopan kukoistaville 
kulttuurivaltioille. Väsymättömän ja itselleen lepoa suomat- 

toman ryövärivaltion päämääränä oli yleinen bolöevisoiminen ja 
maailmanvallankumous. 30:ntenä marraskuuta 1939 naamio 
riisuttiin, ja todellisuus, jota niin kauan oli yritetty kätkeä 
lauseparsien sumuverhon taakse, oli nyt koko maailman näh- 
tävissä. : 
Paitsi N.T.S.N.P:tä (natsmaltSikkeja) oli Ivanovin tietojen 
mukaan niihin aikoihin muitakin interventiota kannattavia 
pienehköjä ryhmiä, joiden vakoilun Ginken sai tehtäväkseen. 
Ivanov mainitsi mm. erään ukrainalaisen järjestön, jonka 
sanottiin saaneen hetmanni Skoropadskilta avustusta, sekä 
jonkinlaisen »latvialaisen linjan», jonka väitettiin olevan yh- 
teydessä japanilaisiin. 

NatsmaltSikkien jälkeen huomattavin emigranttijärjestö 
Ivanovin mielestä olivat Pariisista käsin johdetut kansallismak- 
simalistit. Sen keskusta Pariisissa kutsuttiin vvallankumouksen 
jälkeiseksi kerhoksi», ja järjestön johdossa oli ruhtinas Sirinski- 
Sihmatov. Myöskin Suomessa sillä oli edustajansa. Sikäli kuin 
oli kysymyksessä suhtautuminen Euroopan kulttuurikriisiin, 
tämän järjestön aatesuunta pohjautui saksalaiseen filosofiin 
Spengleriin ja japanilaiseen kenraali Arakiin. Tunnuslauseena oli 
» Liittovaltio — Osuustoiminta — Korporaatiov, ja sen oppia 
kutsuttiin »vallankumouksen =jälkeiseksi =solidaarisuudeksi». 
Kansallismaksimalistien käsityksen mukaan odotettu marksi- 
laisvastainen liikehtiminen syntyisi pian Venäjällä itsestään 
ja leviäisi komsomoltsien (nuorisoliittolaisten) keskuuteen. Sen 
jälkeen Venäjä muuttuisi kansallisella pohjalla olevaksi valtio- 
liitoksi. Pohjimmaltaan järjestö oli interventiota vastustavalla 
kannalla. Myöskin mladorossien legitimistinen järjestö oli suu- 
rin piirtein katsoen interventionvastainen. Sen johtajana oli 
Pariisissa asuva venäläinen upseeri Kazen-Bek. 

Suomessakin järjestöllä oli oma osastonsa. Mladorossien 
korkeimpana suojelijana oli niihin aikoihin Bretagnessa asuva 
kruununtavoittelija, suuriruhtinas Kiril Vladimirovitä, jolla 
Suomessa. oli valtuutettu edustajansa. Tämä toimi samalla 
»Pyhän Nikolai Ihmeidentekijän» ritarimerkkien jakajana. Hän 

oli myöskin Suomessa olevan mladorossien lammaslauman 
korkein paimen. Myöskin mladorossit odottivat kommunistisen 
nuorison tekevän Venäjällä vallankumouksen ja uneksivat 
kansallisesta ja vapaasta Venäjästä, joka syntyisi koko kansan 
heräämisen jälkeen. Suomen suhteen suuriruhtinas Kiril oli 
juhlallisesti luvannut kunnioittaa maan riippumattomuutta 
ja täydellistä itsenäisyyttä. 

Eräät »Rovsin) vuonna 1925 lähettämät salaiset kiertokir- 
jeet olivat jo herättäneet Suomessa oleskelevien emigranttien 
keskuudessa rauhattomuutta. Näissä kiertokirjeissä käskettiin 
emigrantteja olemaan valmiina todennäköisen intervention 
varalta, sillä sellaista odotettiin jonkin suurvallan taholta. 
Samanaikaisesti tämän kanssa suuriruhtinas Kiril oli lähetyt- 
tänyt vukaasin», jossa emigrantteja päinvastoin mitä jyrkimmin 
kehoitettiin pysymään erossa kaikista interventiosuunnitelmista, 
koska, kuten nimenomaan sanottiin, jokainen suurvaltain inter- 
ventio johtaisi vain Venäjän paloittelemiseen. 

Niiden emigranttijärjestöjen joukossa, joiden tarkkailun 
Ginken oli saanut tehtäväkseen, olivat myöskin PetritSenkon 
johdossa oleva »Kronstadtin pakolaiset» (bolsevikkien kukista- 
man Kronstadtin kapinan pakolaiset) ja entisen laivastokapteeni 
von Svetlikin johtama »Svetlitsaryhmä», jolla kuitenkin oli 
etupäässä kirjallinen ja tieteellinen vivahdus. Ivanov kertoi, 
että Petritsenko oli viime aikoina ruvennut lähestymään nats- 
maltäikkeja ja toiminut KlitSin asiamiehenä. Ginken luuli kui- 
tenkin, että hän vähitellen oli voitettavissa ymmärtäväisem- 
mälle kannalle. 

Neuvostolähetystössä Helsingissä arvosteltiin emigranttien 
keskuudessa tapahtuvaa kehitystä niihin aikoihin hyvin opti- 
mistisesti. Katsottiin, että emigranttien yleisessä mielipiteessä 
oli tapahtumassa ratkaiseva muutos. Huomattavien ryhmien 
sanottiin jo hylänneen interventioajatuksen. Tämän kehityksen 
johdossa olivat mladorossit, ja myöskin kansallismaksimalisteja 
pidettiin kypsinä tähän suuntaan määrätietoisesti muokatta- 
viksi. Nyt piti vain tukea ja kaikin tavoin edistää tähän suun- 


133 


taan tapahtuvaa ilahduttavaa kehitystä. Aiottiin myös muo- 
dostaa yhteisrintama kaikista interventiota vastustavista emi- 
granteista tarkoituksena saada heidät yhteisesti esiintymään 
voimakkaasti kaikkia intervention kannattajia vastaan. Gin- 
kenille annettiin vapaat kädet toimia jatkuvasti tähän suuntaan. 
Jos mladorossit ja kansallismaksimalistit saataisiin antamaan 
yhteinen julistus, olisi paljon voitettu. Elettiin vuotta 1934. 
Eversti Sergei Ginken-Bogajevski ryhtyi viipymättä työhön. 


TS 


Sopimus, jota ei saatu aikaan. 


Sinä lyhyenä aikana, mikä herra everstillä vielä oli käytet- 
tävissään, ennenkuin lain käsi laskeutui hänen olkapäälleen, ei 
hän oikeastaan paljoakaan saanut aikaan. Mutta koska kaikki 
tässä asiassa vähitellen keskittyi venäläiseen emigraatiokysy- 
mykseen ja koska meidän maassamme yleisesti varsin vähän 
tiedetään tästä emigraatiosta ja GPU:n toiminnasta sen kes- 
kuudessa, joutuu Ginkenin juttu näkökulmaan, joka tekee sen 
tutkimisen arvoiseksi. Ja jos lopuksi ajattelemme kaikkea sitä, 
mitä tämän jälkeen on maailmassa tapahtunut, ja alamme 
laskea, mitä Eurooppa lopuksi tekee bolSevismista vapautu- 
neella valtavalla »Ostraumillaan, niin esiintyy tämä kaukana 
pohjolassa tapahtunut pieni emigranttijuttu kokonaan uudessa 
ja yllättävässä valossa. Tutkiskelkaamme aluksi kansallis- 
maksimalistien ideologista ajatuksenjuoksua! Vaikka tämäkin 
järjestö kuten niin moni muu venäläinen suurimmaksi osaksi 
osoittautui vain paperilla olevaksi järjestöksi, on kuitenkin 
kiistämätön tosiasia, että se oli saavuttanut yllättävän suuren 
vaikutusvallan erittäinkin emigranttien nuorison keskuudessa. 
Sen ohjelma on monisanainen, filosofoiva, erittelevä ja hiusta 
halkova. Suomessa olevien kansallismaksimalistien johtaja 
esitti siitä seuraavan yhteenvedon: 

»Vallankumouksenjälkeinen on se, joka tahtoo aktiivisesti edistää 
vallankumousajanjakson ja koko sen hävittävän energian taltuttamista, 
se joka uskoo vallankumouksen jälkeisen luovan ja rakentavan ajan- 
jakson pikaiseen tuloon. Siirtymisprosessia kolmannen internatsio- 
nalen vallankumoushumalasta ja -petoksesta me nimitämme vallan- 
kumouksen kansallistamisprosessiksi. Ja koska vallankumous asetti 
isänmaamme eteen kovin laajakantoisia tehtäviä, niin jokainen meistä 
tuntee itsensä kansallismaksimalistiksi. Venäjän sisäistä käyt- 
töä varten meillä on vanhoja emigrantteja säikyttävä nimitys 
kansallisbolsevikki. 

Meidän koko tarkoitusperämme, sanomalehdistömme tarkoitus on 
saada aikaan Venäjän nuorisolle (komsomoleille, nuorille punaupsee- 
reille) ymmärrettävä ja tajuttava siirtyminen vallankumousajanjakson 
terminologiasta vallankumouksenjälkeisen ajanjakson käsitteisiin. Tässä 
on vältettävä kaikkea, mikä voi näyttää »vastavallankumoukselliseltav. 
Meidän ohjelmatunnuslauseemme sentakia kohottavat valtakunnan 
järjestämisen alalla esiin — Venäjän valtakunnan kansojen liiton, säi- 
lyttäen neuvostokehyksen (paikallisneuvostot ja neuvostojen kongres- 
sin), mutta ehdolla, että näiden neuvostojen edustajavaalit ovat 
vapaat. Sosiaalistaloudellisten suhteiden alalla me esitämme vallan- 
kumouksenjälkeisen solidaarisuuden aatteen, s.o. yleisen yhteistoi- 
minnan opin — luokkataistelun ja vihan sijaan. Me puhumme osuus- 
toiminnallis-korporatiivisesta rakenteesta. Osuustoiminta, joka ennen 
sotaa oli Venäjällä hyvin voimakkaasti kehittynyt, on ymmärrettävä 
ja läheinen Venäjän kansalle. Yksityisten suurpääomien puutteessa 
nyky-Venäjällä tämä talousmuoto voi helpoimmin ja nopeimmin saat- 
taa ennalleen maan normaalisen talouselämän. Korporaatiojärjestelmä, 
s.o. työtätekeväin yhteenliittyminen ammattialoittain, tulee olemaan 
työn oikeuksien suojeluvälikappaleena sekä estämään luokkavihan ja 
-taistelun puhkeamista. 


Venäjän todellisuutta tutkiessamme olemme tulleet siihen johto- 
päätökseen, että vallankumous »kansallistuus», että kommunismi on 
jo menettänyt kaiken aatteellisen voimansa ja pysyy vallassa vain 
jatkuvaisuudesta, GPU:n pakkotoimenpiteillä ja terrorilla. Me uskomme, 
että Venäjältä löytyy riittävästi, jopa hallitsevan koneiston keskuu- 
desta, miehiä, jotka ovat pettyneet kommunismin suhteen, rakas- 
tavat edelleen Venäjää ja osaavat, kun tarvitaan ja on mahdollista, 
tuhota puolueen pään, s.o. toimeenpanna kumouksen. Ja me tahdomme 
vain auttaa heitä, mutta emme pommieilla ja salaliitoilla, vaan aatteilla, 
osoittamalla tien. Siellä, Venäjällä, puoluesensuurin alaisina, vailla 
vapaata sanomalehdistöä, he eivät paljon tiedä eivätkä voi saada tietää. 

Me taasen voimme ulkomailla, missä on tilaisuus vapaaseen tieteelli- 
seen työhön, selvittää monta seikkaa, vertailla, arvostellen suhtautua 
asioihin, ja täällä vapaalla propagandalla, joka kuitenkin kulkeutuu 
sinnekin, voimme auttaa uuden ideologian muokkaamista. 

Venäjä on nyt sodan vaaran edessä. Fi kukaan venäläinen isänmaan” 
ystävä voi olla »tappionpuoltaja», s.o. auttaa synnyinmaansa vihollista. 
Me emme usko Japanin emmekä Saksan vilpittömyyteen, emme usko, 
kun jotkut venäläiset emigrantit sanovat meille, että japanilaiset taikka 
saksalaiset tulevat »vapauttamaanm» Venäjän kommunisteista. Pitää 
lujemmin uskoa Venäjään, se ei ole sortunut eikä voi sortua.» 


Nuorella emigranttipolvella ei kuitenkaan katsottu enää 
olevan samaa älyn koulutusta kuin vanhemmalla. Sentähden 
olisi ymmärrettävää, jos se ei kykenisi tajuamaan niin korkea- 
lentoisten sanontain kuin »vallankumouksenjälkeisen solidaris- 
min», vosuustoiminnallis-korporatiivisen valtion» ym:n todellista 
merkitystä. Sen vuoksi piti käyttää sellaisia iskulauseita ja 
aatteita, jotka heti sopivat käytettäviksi. Tärkeimmät kansallis- 
maksimalistien teesit olivat nämä: 

1) Nykyisessäkin tilassaan Venäjä on venäläisten emigrant- 
tien ainoa ja todellinen isänmaa. 

2) Venäjällä on alkanut kansallinen nousukausi. Se tekee 
Venäjästä maailman mahtavimman valtion. 

3) Riittää, jos Venäjän nykyisistä vallanpitäjistä poistetaan 
Stalin ja kymmenen hänen lähintä apuriaan. 

4) Venäjällä on jo nyt parempi taloudellinen tilanne kuin 
länsimaissa. 

5) Puna-armeija on Venäjän kansallinen armeija. 

6) Venäjän joutuessa sotaan jonkin toisen maan kanssa 
tulee jokaisen emigrantin joko pyrkiä puna-armeijaan tai 
ryhtyä sabotaaSitekoihin vihollisen rintaman selkäpuolella. 

Tällä lainauksella vvallankumouksenjälkeinen solidaarisuu- 
den» aate on tullut jokseenkin selvitetyksi. Syyttä kansallis- 
maksimalistit eivät käyttäneetkään itsestään Venäjän rajojen 
sisäpuolella nimeä kansallisbolSevikit. Ja valitettavasti etenkin 

nuorison emigranttijärjestöissä niihin aikoihin tämä ajatus- 
suunta sai jalansijaa. 

Aikaisemmin jo on mainittu, että mladorossit (nuorvenäläiset) 
olivat kehittyneet samaan suuntaan. Myöskin heidän mieles- 
tään interventiosota olisi pyhälle Venäjälle onnettomuus. He 
eivät uskoneet, että tällainen sota tulisi murskaamaan kommu- 
nismia. Sen seurauksena olisi vain Venäjän jako ja kansallinen 
heikentyminen pitkiksi ajoiksi eteenpäin. Ainoastaan sisäinen 
kumous itse Venäjällä voisi aikaansaada sen sorretulle kansalle 
paremmat ajat. 

Syystä voidaan sanoa, että 1930-luvun puoliväli oli murros- 
aikaa emigranttien keskuudessa. Puolitoista vuosikymmentä 
oli jo kulunut Denikinin ja Kolt&akin aluksi niin toiveikkaista 
päivistä. Niiden aikojen johtajat olivat jo ruvenneet vetäyty- 
mään syrjään tai häviämään näyttämöltä. Nuorempi sukupolvi 
astui esiin ja oli jo ehtinyt mukautua uusiin oloihin. Katke- 
rimmatkin muistot kalpenevat ajan oloon, kauneimmistakin 
unista tulee vähitellen vain varjoja. Nämä emigrantit olivat 
menneet naimisiin, perustaneet kodin, heillä oli jokapäiväinen 
työnsä ja kohtuullinen toimeentulo. Minkätähden he työsken- 
telisivät uuden interventiosodan hyväksi, joka toisi varmastikin 
mukanaan onnettomuuksia? Ja kuinka vähän näitä nuoria 
emigrantteja oikeastaan olikaan. Oliko olemassa mitään takeita 
siitä, että he saisivat nauttia tällaisen sodan tuottamista hedel- 
mistä? Ei, hyökkääjävaltio vain korjaisi sadon! Ja joka 
tapauksessa Venäjä oli heidän kaikkien isänmaa, heidän 
sisinten toiveittensa kohde. Pyhä Venäjä, Venäjä-äiti, oli joka 
tapauksessa heille kaikki kaikessa. Mitäpä siitä, vaikka se tällä 
kertaa olikin bolSevistinen! Kerran kuitenkin tulisi toinen aika, 
ja kansa katkoisi kahleensa. Ennusteltiin, unelmoitiin ja lau- 
lettiin. Entä nuo himokkaat eurooppalaiset suurvallat! Eikö 
näinä monina vuosina jo ollut opittu tuntemaan, millaisia ne 
oikeastaan olivat, eikö ollut jo kylliksi saatu todisteita niiden 
itsekkyydestä ja saaliinhimoisesta ruokahalusta! Minkätähden 
pitäisi vuodattaa vertansa niiden takia? Ei, olkoonpa Pyhä 

Venäjä bol%evistinen tai ei, se oli joka tapauksessa heidän 
isänmaansa, Venäjä suurine sieluineen ja valtavine mahdolli- 
suuksineen. Venäjä, jolla kaikesta huolimatta oli kutsumuk- 
senaan pelastaa raadeltu ja järkeilevä Eurooppa. Ei, ei inter- 
ventiosotaa! Sillä ennen kaikkea tahdottiin olla rauhassa. Ja 
toiseksi ei haluttu kärsiä toisten hyväksi. Mutta jos kaikesta 
huolimatta sota syttyisi —? Niin silloin! 

Neuvostolähetystössä Suomessa seurattiin tarkoin kaikkia 
virtauksia emigranttien keskuudessa. Heinäkuussa 1934 sotilas- 
asiamies Ivanov tiesi kertoa, että Pariisissa suppeassa cmi- 
granttipiirissä oli pidetty mahdollista interventiosotaa käsitellyt 
konferenssi. Oli päätetty, että samalla hetkellä, jolloin tällai- 
nen sota syttyisi, kaikki aktiivinen taistelu Neuvostoliittoa 
vastaan lopetettaisiin ja kaikki käytettävissä olevat voimat 
asetettaisiin neuvostohallituksen käytettäviksi. Edelleen oli 
päätetty, että 

1) oli avustettava Venäjällä kaikenlaisen kapinallisuuden 
tukahduttamista ja että 

2) Venäjän ulkopuolella oli muodostettava järjestöjä puna- 
armeijan avustamiseksi ja yhteistoiminnan aikaansaamiseksi 
ulkomaalaisten kommunistijärjestöjen kanssa. 

Tämä sotilasasiamies Ivanovin tiedonanto on kiintoisa 
sentähden, että siitä selviää, kuinka taitavasti Stalin uusilla 
isänmaallisilla  vakuutuksillaan oli osannut pimittää eräitä 
emigranttipiirejä. BolSevikit puhuivat nyt laveasti vvenäläisestä 
isänmaasta». Pietari Suuresta oli uudelleen tullut kansallis- 
sankari, ja vanha sotaurho Suvorov oli uudelleen astunut 
kunniapaikalleen yleisvenäläisessä Pantheonissa. Kutusovinkin 
sankarikehä oli jälleen ruvennut valaisemaan uudella loistolla, 
ja 1812 Napoleonia vastaan kuin myöskin saksalaisia kalpa- 
ritareita vastaan käytyjä sotia käytettiin menestyksellisesti 
propagandan palveluksessa. Itse muistamme filmin »Pietari 
Suuri», jota näytettiin täysille huoneille omissa. elokuvateat- 
tereissamme. Venäjän suuresti kiitetty filmitaide sai innostu- 
neita ihailijoita. Ja ajatellessamme niitä venäläisiä taidenäyt- 

telyitä, joilla meitä kunnioitettiin, ja unohtamatta myöskään 
paljon huudettua amerikkalaista filmiä »TavariStS», jota näy- 
tettiin monta viikkoa täysille huoneille, ja samannimistä 
näytelmää, jota myöskin esitettiin puhenäyttämöillämme, niin 
alamme ehkä vähitellen ruveta käsittämään herra sotilasasia- 
mies Ivanovin mainitun tiedonannon sisintä merkitystä. Bol- 
Sevikit ovat aina olleet eteviä propagandamestareita. Tarkoitus- 
perien naamioiminen isänmaallisuuden ja kansallisen kunnian 
kulisseilla oli joka suhteessa nerokas juoni, joka hämäsi varsin 
monet. Mutta kaiken takana kuten aikaisemminkin olivat 
kylmästi ja kyynillisesti laskelmoivat GPU:n miehet, Komintern 
ja puna-armeija. Sille, jolla syksyllä 1941 oli tilaisuus tutustua 
suuriin sotasaalisnäyttelyihin Helsingissä, paljastui myöskin 
bolsevikkien äsken herännyt visänmaallisuus» oikeassa kar- 
vassaan. Kaunis neuvostoisänmaallisuus ja tekopyhä interven- 
tiota vastustava propaganda — kas siinä kaksi kulissia, joiden 
taakse Kremlin miehet kätkivät lukemattomien divisiooniensa 
määrätietoisen muodostamisen. Mutta palatkaamme puheliaa- 
seen herra Ginkeniin! 

Ei kestänytkään kauan, ennenkuin everstimme pani toi- 
meksi. Hänen monista metkuistaan kiintoisimpia ovat hänen 
neuvottelunsa kansallismaksimalistien ja mladorossien kanssa. 
Ginken kävi usein mladorossien Suomessa olevan »suojelus- 
pyhimyksen» luona, ja erään vanhan upseerituttavuuden väli- 
tyksellä hän pääsi myöskin kosketuksiin maassamme oleskele- 
vien kansallismaksimalistien edustajain kanssa. Neuvottelujen 
kulku on jokseenkin hämärän peitossa, sillä todistajain lausun- 
not ovat useissa kohdin hyvin ristiriitaisia. Varmaa on kuitenkin 
se, että Ginken laati kirjallisen ehdotuksen molempien ryhmien 
väliseksi sopimukseksi ja antoi sen molemmille emigrantti- 
johtajille. Pääkohdissaan se oli seuraava: 

va) Tämä sopimus astuu voimaan siitä hetkestä, jolloin 
se on saanut meidän järjestöjemme keskuselinten vähvistuksen. 

b) Koko voimassaolonsa ajan sopimuksellamme "on muut- 
tumattomana tarkoitusperänään kommunistisen puoluevallan 

kukistaminen, vallan, joka vahingoittaa maata ja heikontaa 
sen uskonnollista, taloudellista ja kansallista elämää. Tämä. 
toiminta ei kuitenkaan saa vahingoittaa Venäjän valtakuntaa 
sellaisenaan eikä sen alueella asuvia kansoja. 

c) Tunnustaen, että punainen työläis- ja talonpoikais- 
armeija on nykyään ainoa voima, joka kykenee suojelemaan 
Neuvosto-Venäjän alueen koskemattomuutta ja turvaamaan sen 
ulkomaalaisten pyyteiltä, kumpikin sopimuksen tekevä kan- 
sallinen järjestö sitoutuu pitämään puna-armeijaa Venäjän 
valtakunnan kansallisena armeijana ja olemaan häiritsemättä 
sen toimintaa sodan aikana. 

d) Koska torjuessaan ulkonaista vihollista, jonka tarkoi- 
tuksena ei suinkaan ole Venäjän kansan vapauttaminen sitä 
hallitsevan kommunistisen puolueen ikeestä, vaan Venäjän 
mahtavuuden hävittäminen, puna-armeija tulee puolusta- 
maan Venäjän maata, ja Neuvostoliiton hallituskin täten 
taistellessaan Venäjän ulkonaista vihollista vastaan tahto- 
mattaan, huolimatta puoluekokoonpanostaan, kuitenkin joutuu 
olosuhteiden pakosta palvelemaan kansallista asiaa, niin kum- 
pikin sopimuksen tekevä kansallinen järjestö sitoutuu olemaan 
puuttumatta häiritsevästi mihinkään, mikä voi edistää sodan 
saattamista voitokkaaseen loppuun. a 

e) Erityisen ankarasti on painettava mieleen: Tämän sopi- 
muksen kohdissa c) ja d) osoitetun suunnan edistämiseksi — 

— — järjestön jäsenet ovat velvolli- 
set pidättäytymään kaikesta sellaisesta toiminnasta, joka 
saatettaisiin lukea heille viaksi ja aiheuttaisi heitä vastaan 
viranomaisten vainon. Vieraalla alueella kielletään kaikkinainen 
sille vihamielinen työskentely. 

f) Siinä tapauksessa, että Neuvostoliiton hallitus ulkonaisen 
sodan aikana luopuu jäykästä vastarinnasta ja suostuu solmi- 
maan vieraalle valtiolle edullisen rauhan, joka on häpeällinen 
ja tuhoisa Venäjän kansallisille eduille, niin ainoa oikea menet- 
tely Venäjän pelastamiseksi tulee olemaan tämän hallituksen 
kukistaminen.» 

Kaikki tämä tapahtui talvikuukausina 1935. Jatkoa ei 
seurannut, ja sopimus jäi tekemättä. Sillä jo maaliskuussa 
viranomaiset katsoivat itsellään olevan kylliksi todistusaineis- 
toa eversti Ginkeniä vastaan, ja saman kuun 19 päivänä hänet 
pidätettiin. Kuinka kansallismaksimalistit kuitenkin periaat- 
teessa suhtautuivat intervention vastustamiskysymykseen, ilme- 
nee edellä lukemastamme heidän johtajansa antamasta ohjelma- 
julistuksesta. Mladorossien kantaan perehtyessämme meidän on 
turvauduttava heidän »juojeluspyhimyksensä» antamaan todis- 
tukseen. Hän selitti Ginkenin kehoituksesta kirjoittaneensa 
asiaa koskevan muistion. Sen sananmukaisen sisällön hän oli 
unohtanut. Nimenomaan hän myönsi kuitenkin, että mlado- 
rossit hylkäävät sodan kommunismin kukistamiskeinona. »Mla- 
dorossit», hän selitti, vovat siinä käsityksessä, että sellainen sota 
voi kaikkea muuta kuin antaa takeita kommunismin tukahdut- 
tamisesta, pikemminkin se voi johtaa Venäjän paloitteluun ja 
ryöstämiseen, sentähden he (mladorossit) voivat ainoastaan 
hyväksyä neuvostohallituksen kaatamisen sisäisen vallan- 
kumouksen avulla. 

Sekä kansallismaksimalistien että mladorossien lausumat 
osoittavat enemmän kuin kouraantuntuvasti, kuinka otollinen 
maaperä itse asiassa GPU:n propagandalle oli olemassa. Ja 
kuten Suomessa niin oli myöskin muissa maissa. Venäläisen 
emigraation ongelma ei ollutkaan niin yksinkertainen, kuin 
millaisena sitä tavallisesti pidettiin. Kaikkein vähimmin emi- 
granttimaailma oli vain romanttinen kokoelma balalaikkoja, 
surumielisiä lauluja ja unelmoivia naisia, kuten tavallisimmin 
uskoteltiin. 

Mitä eversti Ginkeniin tulee, niin hän hävisi näyttämöltä 
joksikin aikaa. Sitten syttyi sota Suomen ja Venäjän välille, 
ja maaliskuussa 1940 solmittiin Moskovan pakkorauha. Kesällä 
1940 Ginken on jälleen vapaana, ja me näemme hänen useaan 
kertaan pujahtavan Bulevardin varrella olevaan Venäjän 
lähetystöön. Elokuussa hän silminnähtävästi haistelee ilmaa. 
Hän ylistää Neuvostoliittoa ja sen mahtia ja yrittelee vähin 

vielä kerran näytellä jotain osaa tapahtumissa. Mutta myöskin 
hänen vanhat työnantajansa ovat väsyneet. Viimeinen poliisi- 
raportti kertoo hänestä, että hän asuu erään porttivahdin 
luona, jolla päihtyneenä on tapana laulaa Internatsionalea. 
Mutta sodan jälleen syttyessä Suomen valtio vielä kerran piti 
huolen siitä, että herra eversti sai paremman asunnon. 

»Hän oli tyypillinen rappeutunut emigrantti, henkilö, jonka 
hermosto oli lysähtänyt, heikkotahtoinen narkoottisten aineiden 
väärinkäyttäjä, joka oli houkuteltu GPU:n pauloihin ja pako- 
tettu työhön.» Näillä tämän jutun erään todistajan sanoilla 
päätämmekin sopivasti kertomuksemme entisen Venäjän kei- 
sarillisen armeijan everstin Sergei Ginken-Bogajevskin ja GPU:n 
toiminnasta erivivahteisten emigranttien keskuudessa Suomessa. 
Kun me nyt annamme esiripun kohota suuren ja sotkuisen 
Martin-Schulin jutun edestä, näemme me kokonaan toisenlai- 
sen maailman. EFEmigraation puolihämäristä sokkeloista me 
astumme nyt kansainvälisen suurvakoilun mannermaiselle näyt- 
tämölle. Suomalainen luutnantti ja tyhjä auto antavat meille 
ensimmäisen johtolangan. 


KI RE KUUN EA nE O aka] AD PUT 

Tiellä on tyhjä auto. 


Jos Whippet-merkkinen tyhjä henkilöauto on tuntikausia 
parkeerattuna syksyisen kylätien varrella olevalle niitylle, 
ei tätä tosiasiaa voida sinänsä pitää erikoisen mielenkiintoisena 
seikkana. Jos sitten saadaan tietää, että välimatkaa autosta 
Venäjän rajalle on vain kilometrin verran, on tapaus tietystikin 
jossain määrin huomiota herättävämpi. Mutta kun koko jutun 
selitetään johtuvan siitä, että eräs armeijan upseeri parhaillaan 
suorittaa veden korkeuden mittauksia rajajokena olevassa 
Saijanjoessa, on asiassa tuskin sen enempää ihmettelemistä- 
Jos sitä vastoin mainittu »vedenkorkeudenmittausupseeri» sen. 
sijaan, että suorittaisi kysymyksessä olevan tehtävänsä, aste- 
leekin vähin äänin rajan yli eikä sitten anna kuulua itsestään 
mitään, on tosiaankin täysi syy hälytyksen tekoon. 

Juuri näin tapahtui Lipolan kylän lähistöllä Karjalan kan- 
naksella 2 päivänä lokakuuta 1933. Kun sitäpaitsi onnistut- 
tiin toteamaan, että auto oli erään yleisesikunnan valokuvaus- 
osastolla palvelevan reserviluutnantin ja että tällä reservi- 
luutnantilla oli mennessään rajan yli paitsi kiikaria myös 
karttalaukku, muistikirjoja, valokuvauskone ja sotilaskivääri, 
ei ole syytä moittia terijokelaista lainedustajaa siitä, että hän 
tunsi lievää sydämentykytystä ryhtyessään yksityiskohtaisesti 
tutkimaan tätä huomiotaherättävää tapausta. Näissä tutki- 
muksissa ilmeni seuraavaa: 





Piirros paikasta, josta” Pentikäinen meni rajan yli. 


Kello 7,30 aamulla 2 päivänä lokakuuta 1933 reserviluut- 
nantti Vilho Armas Pentikäinen saapui autolla Kivennavan 
suunnalta Lipolan rajakylään ja pysähtyi kauppias Pitkäsen 
liikkeen luo. Siellä hän joi kupin teetä, tiedusteli vedenkorkeus- 
suhteita rajajoessa ja jatkoi sitten matkaansa Rautuun päin. 
Sivuutettuaan Lipolan postitalon auto kääntyi oikealle ja 
pujahti kapealle kylätielle, joka johtaa rajalle päin. Se pysäh- 
tyi erään maalaistalon lähistölle, ja nuori upseeri astui siitä 
ulos. Hän pisti pari muistikirjaa taskuunsa, puki ylleen sade- 
takin, ripusti olalleen kiikarin, karttalaukun ja valokuvaus- 
koneen, otti esiin selkärepun ja kiväärin sekä lähti rauhalli- 

sesti ja hätäilemättä kävelemään niittyjen poikki alas raja- 
jokea kohti. Autonavaimen hän antoi paikalle rientäneelle 
avuliaalle isännälle. 

Eräs ojankaivaja näki rajasta kiinnostuneen upseerin tiellä. 
Pentikäinen pyysi tietoja joen vedenkorkeudesta ja kysyi 
lyhintä tietä Saijanjoen ja Tungelmanjoen yhtymäkohtaan. 
Sen jälkeen hän jatkoi kulkuaan ja hävisi pensastoiseen maas- 
toon. Tukki, joka oli maannut akanvirrassa Venäjän puolella 
ja joka seipään avulla oli vedetty Suomen puolelle, antoi viran- 
omaisille selvityksen siihen, mistä rajanylitys oli tapahtu- 
nut. 

Auto oli Whippet-merkkinen, ja siinä oli numero A 2734. 
Siitä löydettiin sadetakki, pyöreä matkalaukku, 88 kiväärin 
panosta, 36 mauserin panosta, 350 parabellumin panosta, 
autoilijan tiekartta, naisten käsine ja muutamia muita pikku- 
tavaroita. 

Ilmoituksia kirjoitettiin ja puhelimet soivat. Kaikille tarpeel- 
lisille elimille annettiin hälytys. Sekä Ratakatu 12:ssa Valtiol- 
lisessa poliisissa että Yleisesikunnan VI osastossa oli kiirei- 
siä päiviä. Mitä kätkeytyi tähän äkilliseen pakoon? Oliko joi- 
takin asiakirjoja varastettu? Oliko kysymyksessä yksityisen 
epätoivoon joutuneen äkkitempaus? Vai venäläisten suorit- 
tama kaappaus? Vai oliko kysymyksessä vain tilapäinen 
mielenhäiriö, joka oli saanut kaiken tämän aikaan? Vielä 
kaksi viikkoa paon ilmitulemisen jälkeen ei kukaan osannut 
aavistaa, että oli kysymys tapauksista, joiden kaiku kantau- 
tui hyvin moneen eri maahan ja joiden mainingit huuhtelivat 
suuren tasavallan rantoja toisella puolen valtamerta. Kaik- 
kein vähimmin voitiin otaksua, että suomalaisen reserviluut- 
nantin rajan yli meno johtaisi nykyajan suurimman vakoilu- 
järjestön löytämiseen ja paljastamiseen. Mutta tähän on vielä 
pitkä matka, ja monet hämmästyttävät yllätykset odottavat 
vielä meitä. 

Sillä aluksi kaikki näytti jokseenkin rauhoittavalta. Tietysti 
tuntui harmittavalta kenestä hyvänsä se, että lähemmin tar- 






















































































Luutnantti Vilho Armas Pentikäinen. Yleisesikunta. 

kastettaessa luotettavana pidetyn reserviluutnantin mennöisyys 
todettiin sellaiseksi, että hän oli kuulunut kommunistiseen 
nuoriso-osastoon Viipurissa, että hän oli seurustellut vähemmän 
luottamusta herättävissä piireissä, että hänen setänsä oli paen- 
nut Neuvosto-Venäjälle ja kohonnut siellä komendantiksi 
eräälle rajapaikkakunnalle Kannaksella ja että hän itse viime 
vuosien aikana oli käyttänyt enemmän rahoja kuin hänen 
reserviluutnantinpalkkansa edellytti. Yleisesikunnassa ja Pen- 
tikäisen kodissa toimitettujen tutkimusten jälkeen oltiin huo- 
mattavasti rauhoittuneempia. Mitään raskauttavaa ei löy- 
detty, ja Yleisesikunnassa voitiin pian todeta, että kaikki 
asiakirjat olivat hyvässä säilössä kassakaapeissa ja -holveissa. 
Päivystyshuoneen miehistön kuulustelu ei myöskään antanut 
mitään mainittavia johtolankoja. Pentikäinen oli pitkän 
aikaa toiminut Yleisesikunnan valokuvaajana ja vakituisena 
päivystävänä upseerina ja suorittanut tehtävänsä esimiestensä 
tyydytykseksi. Hän oli tullut ja poistunut säännöllisesti, fil- 
mannut ja valokuvannut eikä koskaan osoittanut hermostu- 
misen oireita. Mutta tosiaankin pari päivää ennen pakoa 
Joensuusta oli tullut yöllinen puhelinsoitto, ja tämän puhe- 
linkeskustelun jälkeen Pentikäinen oli ollut huomiota herättävän 
kiihottunut. Kukahan lie ollut tämä yöllinen soittaja? Suori- 
tettiin tutkimuksia ja päädyttiin erääseen apteekkariin, joka 
mainittuna yönä oli tyhjentänyt muutamia ystävyydenmaljoja 
erään työmaataan koskevaa erikoiskarttaa tarvitsevan huoles- 
tuneen maanmittarin kanssa. Asiaa oli perinpohjin pohdittu, 
ja hyväntahtoinen apteekkari oli iloisena soittanut Yleis- 
esikuntaan. Siellähän pitäisi olla sopiva valikoima tällaisia 
karttoja varastossa. Koko juttu oli vallan yksinkertainen. 
Pentikäisen juttu oli näin ollen edelleenkin kysymysmerkki. 
Yleisesikunnasta ei siihen saatu mitään lisää. Valtiollisen 
poliisin valtava kortistokaan ei antanut mitään lisävalaistusta. 
Paenneen luutnantin puoliso ei tiennyt mitään. Ei edes parin 
korkeahkon upseerin luottamuksellinen keskustelu pääkaupun- 
gissa silloin vierailleen ruotsalaisen »tietäjän» Folkesonin kanssa 

antanut mitään positiivista tulosta. Oltiin ratkaisemattoman 
arvoituksen edessä. 

Mutta. sillä aikaa Ratakadun koneisto toimi järjestelmälli- 
sesti. 


2. 


Kaasupistooli, nimikirjoitus ja kantohihnaa 
vailla oleva »Leica. 


Kokonaan Pentikäisen jutusta erillisenä Ratakatu oli Hel- 
singissä jo pitkän aikaa pitänyt silmällä erästä kauppamatkus- 
taja Kaarlo Sireniusta. Tämä Sirenius oli jo aikaisemmin tuo- 
mittu kolmeksi vuodeksi kuritushuoneeseen valtiopetoksen 
valmistelusta ja vuonna 1927 vapautunut kärsittyään ran- 
gaistuksensa. Hän oli aikoinaan toiminut tunnetun kommunis- 
tin Seth Pakarisen ala-asiamiehenä. Pakarinen oli niihin aikoi- 
hin organisoinut Suomen Kommunistisen Puolueen sotilaslin- 
jaa. Hänen onnistui sittemmin paeta Neuvosto-Venäjälle. 

Viranomaiset epäilivät, että Sirenius edelleenkin toimi 
valonaroissa asioissa, ja pitivät häntä sentähden salaisen tark- 
kailun alaisena. Vuosina 1930—1932 hän oli asunut Viipurissa, 
jossa hänellä oli vaakojen ja pölynimijäin edustus ja myöhemmin 
oma liike, jossa myytiin kumitavaroita, venäläistä lankaa, 
sähkölamppuja ym. Heinäkuussa 1933 hän oli muuttanut Hel- 
sinkiin, jossa hän möi tinaesineitä, Linguaphone-levyjä j ja ns. 
saksalaisia jalokiviä. 

Sitten eräänä päivänä Ratakadun tietoon tuli, että Sire- 
niuksella oli kaasupistooli, jonka hän oman kertomansa mukaan 
oli saanut eräältä sotilasvirkailijalta. Tutkimukset osoittivat 
kuitenkin pian, että tiedot sotilasvirkailijasta näyttivät jok- 
seenkin hämäriltä. Muutenkin tultiin tulokseen, joka mitä 
suurimmassa määrässä vahvisti Ratakadun epäilyjä, että 
edelleenkin tulisi olemaan yhtä ja toista tekemistä arvoisan 

Linguaphone-asiamiehen kanssa. Niinpä saatiinkin pian tietää, 
että Sirenius harrasti myöskin valokuvausta. Valtiollisen 
poliisin Viipurin osasto ilmoitti saaneensa käsiinsä muutamia 
Sireniuksen ottamia valokuvia. Sinänsä ne olivat aiheeltaan 
aivan viattomia, mutta herätti tietynlaista ihmettelyä se, että 
ne oli otettu erinomaisella Leica-koneella, merkki, jonka hinta- 
luokkaa täytyi pitää työttömän kauppamatkustajan taloudel- 
listen mahdollisuuksien ulkopuolella. Suomessa ei niihin aikoi- 
hin myyty montakaan Leica-konetta. Kaarlo Sirenius kuului 
tuskin tämän filmikameralaadun jokseenkin pieneen ostaja- 
piitiin. Sireniukseen kohdistuneet epäilykset saivat yhä vah- 
vistusta. 

Ratakadulla onnistuttiin vähitellen toteamaan, että paen- 
nut Pentikäinen oli aikoinaan ollut suhteissa sekä Seth Paka- 
riseen että Kaarlo Sireniukseen. Pakarisen luota oli löydetty 
kuulun reserviluutnantin valokuvakin. Sireniuksen ja Penti- 
käisen jutuilla näytti ilmeisestikin olevan mielenkiintoisia kos- 
ketuskohtia. Vielä ei kuitenkaan tiedetty todellista yhteyttä, 
ja oikeastaan enemmän arvelujen kuin tosiasiain perusteella 
ryhdyttiin kotitarkastukseen Kaarlo Sireniuksen asunnossa. 

Käynti oli miekkosellemme ilmeinen yllätys. Hän kalpeni 
ja osoitti muutenkin hermostumisen oireita. Hiki kohosi hänen 
otsalleen, ja asiakirja kertoo, että sitä vuoti virtanaan hänen 
ohimoiltaan. Saalis oli enemmän kuin riittävä hänen pidättä- 
misekseen heti. Paitsi kommunistikirjallisuutta löydettiin 
joukko valokuvia, mm. 48 kuvaa Helsingin aseman ratapihasta, 
jotka selvästi osoittivat vakoilun olevan kysymyksessä. Kir- 
jojen joukosta löydettiin sitäpaitsi kaksi kokoelmaa humores- 
keja, joihin omistajan nimi, Aarne Vika, oli kirjoitettu lyijy- 
kynällä. Eräässä laatikossa oli kahden valokuvauskoneen 
panttikuitit. Nimikirjoitus ja toinen panttikuitti osoittautui- 
vatkin pian parhaimmiksi johtolangoiksi jutun edelleenselvit- 
telyssä. N 

Toistuvissa kuulusteluissa Ratakadulla Sirenius itsepintai- 
sesti kielsi kaiken ja perääntyi vain askel askeleelta. Vasta 

lokakuun 26 päivänä hän tunnusti. Mutta siihen mennessä oli 
paljon ehtinyt tapahtua. Mm. nimikirjoituksesta ja pantti- 
kuiteista saadut jäljet olivat jo kauan sitten johtaneet tulok- 
siin. 

Kun panttilainastosta lunastettiin molemmat valokuvaus- 
koneet, osoittautui toinen niistä pieneksi kallisarvoiseksi Kolibri- 
koneeksi, mutta toinen oli Leica-merkkinen, ja siinä oli numero 
68196. Sen kantohihna puuttui. Sireniusta itseään ei saatu 
ennen hänen lopullista tunnustustaan selittämään, mistä hän oli 
saanut Leica-koneen, ja vielä vähemmän, miksi kantohihna 
puuttui. Nimikirjoitus humoreskikokoelmissa oli kuitenkin 
avaimena näihinkin arvoituksiin. 

Ratakadun kortistoa tarkastettaessa ilmeni heti, että Aarne 
Vika oli henkilö, jonka toimintaa oli täysi syy lähemmin tar- 
kastella. Jo vuonna 1916 hän oli muuttanut Venäjälle. Sieltä 
hän salatein oli vuonna 1924 tullut rajan yli Suomeen ja vapaa- 
ehtoisesti ilmoittautunut lähimmälle rajavartiolle. Hän oli 
silloin kertonut pitkän historian kohtaloistaan ja seikkailuis- 
taan Neuvostoliitossa ja kuulustelujen jälkeen päässyt vapaaksi. 
Sitten vähitellen oli kuitenkin selvinnyt, että Vika itse asiassa 
olikin koulutettu punaupseeri. Jokin aika sitten poliisi oli yhä 
enemmän ruvennut kiinnostumaan hänen puuhailuistaan. Sire- 
niuksen jyrkkä kieltäytyminen kertomasta mitään suhteistaan 
tähän Vikaan ja muut tämän sovittelupelin vaivalloisesti kerä- 
tyt yksityiskohdat tekivät yhä uskottavammaksi sen, että juuri 
Vikaan liittyi tämän arkaluontoisen Pentikäisen jutun mys- 
teerioiden ratkaisu. Lokakuun 9:ntenä katsottiin käsissä ole- 
van tarpeeksi valtteja kotitarkastuksen pitoon. Aarne Vika 
asui näihin aikoihin Puistolan huvilayhdyskunnassa lähellä 
Helsinkiä. Hän oli ammatiltaan sekatyömies. Huolimatta siitä, 
että Vialla oli ollut tarpeeksi aikaa hävittää tai kätkeä kaikki 
raskauttava aineisto, antoi tarkastus niin kouraantuntuvan 
tuloksen, että pidätys voitiin hyvällä omallatunnolla suorittaa. 
Myöskin Vian luona oli runsaasti kommunistista kirjallisuutta. 
Filmejä ja valokuvaustarvikkeita löytyi riittävästi vakoilu- 

epäilyjä vahvistamaan. Myöskin muita vakoilijanammattiin 
kuuluvia tarvikkeita löydettiin. Ja lopuksi iloiseksi yllätyk- 
seksi löydettiin eräästä kirjoituspöydän laatikosta myöskin 
Sireniuksen Leica-koneen puuttuva kantohihna. Muutamia 
päiviä myöhemmin voitiin sitäpaitsi siinä valokuvaustarvik- 
keiden kaupassa, joka myy Leica-koneita, todeta, että neu- 
» vostolähetystö oli aikoinaan ostanut Sireniuksen panttaaman 
koneen. Oli olemassa myöskin tieto siitä, että 1932 joku Vian 
perheen jäsenistä oli todennäköisesti ollut kosketuksissa Neu- 
vosto-Venäjän erään lähetystövirkailijan kanssa. Rengas alkoi 
silminnähtävästi kiristyä. Mutta valitettavasti reserviluut- 
nantti Pentikäisen todellinen suhde Vikaan ja Sireniukseen oli 
edelleenkin läpinäkymättömän pimeyden verhossa. Oli tulossa 
jännittäviä, kuulustelujen ja ristikuulustelujen kyllästämiä 
päiviä. 


3. 


Usvat hälvenevät. 


Sekä Vika että Sirenius osoittivat kuitenkin olevansa jok- 
seenkin vaikeasti suomustettavia kaloja. Asiallisen ja rauhalli- 
sen Vian kieltäessä kursailematta kaiken ja ollessa muuten 
vaiti hermostunut Sirenius noudatti sellaista kiusoittavaa tak- 
tiikkaa, että puikkelehti notkeasti pois asiasta, kertoi ryöväri- 
jutun toisensa jälkeen ja tunnusti muuten juuri vain sen ver- 
ran kuin oli pakko. Mutta niin pian kuin tuli kysymys Viasta 
tai Pentikäisestä, Sireniuskin oli härkäpäisen itsepintaisesti 
vaiti. 

Ensimmäinen valonpilkahdus ilmaantui, kun rouva Penti- 
käinen valokuvasta tunsi Sireniuksen ja kertoi, että hän eräällä 
miehensä kanssa tekemällään automatkalla oli käynyt silloin 
Jyväskylässä oleskelleiden Sireniusten luona. Myöskin rouva 
Sirenius, joka aluksi oli kieltänyt tietävänsä mitään Pentikäi- 
sestä, myönsi tämän todistajanlausunnon oikeaksi. Molempien 

rouvien toistuneiden kuulustelujen jälkeen oli muutaman päivän 
kuluttua päästy niin pitkälle, että voitiin todeta Sireniuksen ja 
Pentikäisen olleen toistensa kanssa kosketuksissa jo 1924 ja 
vuoden 1929 jälkeen yhä enemmän. Myös humoreskikokoel- 
missa olevien paljastavien nimikirjoitusten tähden Sireniuksen 
oli pakko tunnustaa, että hän tunsi Vian. Ratapihan valokuvat, 
jotka hän aikanaan oli unohtanut toimittaa pois, pakottivat 
hänet tunnustamaan, että hän oli ottanut nämä valokuvat 
vakoilutarkoituksessa. Hän kieltäytyi kuitenkin jatkuvasti 
nimeämästä toimeksiantajaansa, mutta myönsi saaneensa pan- 
tatun Leica-koneen tältä toimeksiantajalta. Rouva Sirenius 
sanoi kuitenkin uskovansa, että toimeksiantaja ei ollut kukaan 
muu kuin Aarne Vika. 

13:ntena lokakuuta näytettiin Vian valokuva rouva Penti- 
käiselle. Hän tunsi sen, mutta luuli sen esittävän erästä »joh- 
taja Heinosta», joka usein oli käynyt hänen miehensä luona. 
Tämän johtaja Heinosen kanssa reserviluutnantti Pentikäinen 
kesällä 1932 oli tehnyt automatkan Turkuun. Matka oli tapah- 
tunut »Meidän poikamme merellä»-elokuvan filmauksen yhtey- 
dessä, johon työhön Pentikäinen oli osallistunut. 15:ntenä loka- 
kuuta todettiin salaperäisen Leica-koneen alkuperä, ja 16:ntena 
voitiin vihdoinkin käydä keskitettyyn hyökkäykseen Vikaa 
vastaan. 

Paitsi kotitarkastuksissa kerääntynyttä aineistoa ja todista- 
jainlausuntoja poliisilla oli käsissään kolme vanhempaa ilmoi- 
tusta, joista nyt vasta oli hyötyä. Ensimmäinen koski erään 
tammikuussa 1932 suoritetun vakoilujutun tutkimusta. Sil- 
loin eräs pidätetty oli kertonut Vian toimineen jonkinlaisena 
yhteysmiehenä järjestössä. Kertoja peruutti kuitenkin pian 
väitteensä, eikä poliisi katsonut sillä kertaa omaavansa riittä- 
västi perusteita puuttuakseen asiaan. Ei myöskään ilmoituk- 
sessa. N:o 2 olevia tietoja Vian perheen jonkun jäsenen toden- 
näköisestä yhteydestä Neuvosto-Venäjän erääseen lähetystö- 
virkailijaan ollut aikaisemmin pidetty riittävinä aiheina enem- 
piin toimenpiteisiin, 

Kolmas ilmoitus, päivätty 30:ntenä toukokuuta 1933, sen- 
sijaan osoittautui piankin paljon suuriarvoisemmaksi. Se 
sisälsi Puistolan poliisin ilmoituksen siitä, että kaksi ulkomaa- 
laista, eräs herra ja nainen, saman kuun 23:ntena olivat käyneet 
Aarne Vian luona. Ulkomaalaiset olivat matkustaneet Helsin- 
gin rautatieaseman läheltä lähtevällä linja-autolla ja palanneet 
takaisin samalla kulkuneuvolla. Nainen kuvattiin keskimittaa 
pitemmäksi ja pyöreäkasvoiseksi. Hänellä oli mustat käsineet 
ja ketunnahkapuuhka. Hän tuoksui vahvasti hajuvedeltä. 
Hänen seuralaisensa arvioitiin noin kolmikymmenvuotiaaksi. 
Hän oli hintelä, ja hänellä oli energiset, kapeat kasvot, kyömy 
nenä ja sysimustat silmät. Hänellä oli vaalea huopahattu, jossa 
oli musta nauha, tumma palttoo ja mustat säämiskäkäsineet. 
Molemmat olivat hyvin hienosti pukeutuneita ja puhuivat 
jotain linja-auton kuljettajalle outoa kieltä. Paluumatkalla 
tuntemattomalla herralla oli pienehkö käärö kainalossaan. 
Linja-auton kuljettaja oli kiinnittänyt huomiotaan siihen, 
että muukalainen matkasta maksaessaan ei riisunut käsineitään. 
Tämä oli hänestä eriskummallista, sillä pikkurahojen käsit- 
tely tuotti muukalaiselle ilmeistä vaivaa. Molemmat ulkomaa- 
laiset olivat Puistolassa tuntemattomia, eivätkä pääkaupungin 
viranomaiset voineet todeta, keitä he olivat olleet. 

Kun Ratakadulla 16:ntena lokakuuta käytiin loppuhyök- 
käykseen Vikaa vastaan, kävi pian selväksi, että nyt oltiin 
arvoitusten ratkaisun edessä. Vika kielsi vielä itsepintaisesti 
kaiken. Hän ei tuntenut Pentikäistä. Hän ei tiennyt mistään 
Turun matkasta. Hän ei ollut koskaan nähnyt luonaan mitään 
ulkomaalaisia. Mutta kun seuraavana päivänä hänelle vaka- 
vasti selitettiin, että poliisilla on jo käsissään riittävän suuri 
todistusaineisto, jotta hänet voitaisiin tuomita ilman hänen 
muodollista —tunnustustaankin, hän vihdoinkin antautui. 
18:ntena saatiin sitten laaja koneellakirjoitettu tunnustus. 
Monien lisäkuulustelujen jälkeen Aarne Vika allekirjoitti 1 p:nä 
joulukuuta kokonaista 179 foliosivua käsittävän kuulustelu- 
pöytäkirjan. Tutkiessaan näitä tiheään kirjoitettuja sivuja 

lukija saa luoda silmäyksen fantastiseen maailmaan. Mutta 
ensimmäisen tunnustuksen ja viimeisen lisäkuulustelun välillä 
oli joukko erittäin jännittäviä tapahtumia. Aluksi niin vähä- 
pätöiseltä näyttänyt Pentikäisen juttu oli kasvanut lumi- 
vyöryksi. Suomi, joka oli luullut eläneensä hiljaa ja rauhassa 
kaukana maailmantapahtumain pyörteistä, huomasi äkkiä ole- 
vansa maailman yli levittäytyneen vakoilujärjestön vehkei- 
lyjen pääkohde. Tunnettiin, että tekeillä oli jotain aivan eri- 
koista, ja Ratakadulla ruvettiin ihan yksinkertaisesti kutsumaan 
tätä Suomen Valtiollisen poliisin historiassa ikimuistoista 
juttua »Suureksi vakoilujutuksi». 


4. 
Kuka Aarne Vika oli? 


Tämän jännittävän draaman suomalainen päähenkilö, seka-: 
työmies Aarne Vika, oli syntynyt Helsingissä 30 p:nä syyskuuta 
1897. Maailmansodan aikana hän joli asunut Joutsenossa ja 
oli ollut vuodesta 1914 lähtien paikkakunnan työväenyhdis- 
tyksen jäsen. Jo vuonna 1916 hän oli vanhempineen muutta- 
nut Venäjälle ja kohta vallankumouksen jälkeen 1917 ollut 
töissä Dubrovkan tehtailla Pietarin ulkopuolella. Monet muut- 
kin suomalaiset saivat siellä toimeentulonsa. He kaikki ja myös- 
kin Aarne Vika olivat jäseninä suuren tehdasseudun työväen-- 
yhdistyksessä, joka yhdistys pian sai näyttää vallankumouk- 
sellisen uutteruutensa. 

Jo tammikuun alkupuolella 1918 bol$Sevistisia julisteita alkoi 
virrata Dubrovkan suomalaisille työläisille. Helmikuun alussa 
oltiin valmiita muodostamaan heistä Pietarin punakaartin 
alainen punakaartilaisosasto. Tunnetut Pietarin suomalaiset 
kommunistit olivat huomatuimpina organisaattoreina. Helmi- 
kuun lopussa oltiin valmiita lähtöön, ja erään suomalaisen kom- 
munistin johdolla nelisenkymmentä miestä käsittävä kohortti 

marssi punaiseen pääkaupunkiin. Siellä suomalaiset liittyivät 
tunnetun Jukka Rahjan johtamaan, erikoistehtäviä varten 
muodostettuun 2:seen pietarilaiseen jalkaväkiosastoon. Yhdessä 
noin 60 muun suomalaisen punakaartilaisen kanssa Vika lähetet- 
tiin Suomeen maaliskuun alussa. Joukko muodosti erään aseita 
Ja ammuksia Helsinkiin ja Tampereelle kuljettavan junan mie- 
histön. Matkan varrella purettiin aseita ja ammuksia eri ase- 
mille, ja neljän päivän kuluttua saavuttiin vähitellen Suomen 
pääkaupunkiin. Kun sitten muutamia päiviä oli herkuteltu 
entisessä  kenraalikuvernöörin palatsissa, jatkettiin matkaa 
Tampereelle, jonne saavuttiin maaliskuun lopulla ja jossa luovu- 
tettiin kaupungin punakaartille tykkejä ja lentokoneita. Sodan 
liekki roihusi Suomessa jo korkealla, ja joukko, joka vähitellen 
oli kasvanut noin 100 mieheksi, osallistui suuriin taisteluihin 
Tampereen pohjoispuolella. Joukko oli nyt saavuttanut komp- 
panian asteen ja arvon. Se saapui sitten vähitellen Kuruun, 
jossa valkoiset pehmittivät sitä pahoin, minkä jälkeen se tap- 
pion kärsittyään henki kurkussa pakeni takaisin Tampereelle. 

Suomen punaisten lopun lähestyessä komppaniassa syntyi 
vakavia riitaisuuksia, ja huhtikuun alussa ovat uljaat sotu- 
rimme jälleen Pietarissa. Se osallistui vielä joihinkin taistelui- 
hin Kannaksella. Aarne Vikakin oli jonkin aikaa johdossa. Pian 
tuli kuitenkin lopullinen perääntymiskäsky, ja koko komppania 
pakeni epäjärjestyksessä rajan yli. Unelma Neuvosto-Suomesta 
oli päättynyt, jätteet kunniakkaasta punakaartista ja johtajat 
olivat paenneet Neuvostolaan, ja tuhansien muiden kanssa 
Aarne Vikakin sai kokea ne synkät kohtalot, jotka odottivat 
isänmaastaan paenneita suomalaisia kommunisteja. 

Vika oleskeli jonkin aikaa Pietarissa. Mutta pian hän sai 
neuvostohallitukselta vapaalipun Novo Nikolajevskiin Sipe- 
riaan. Matkatovereina hänellä oli muutamia muita suoma- 
laisia. Siperiassa Vika sitten työskenteli kirvesmiehenä ja sen- 
jälkeen koneenkäyttäjänä eräässä höyrymyllyssä Omskin lähis- 
töllä, kunnes amiraali KoltSakin hyökkäys ja sitä seurannut 
tappio heittivät hänet tapahtumain uuteen pyörteeseen. 

BolSevikkien vallattua takaisin Omskin joulukuun loppu-- 
puolella 1919 paikkakunnalla ruvettiin innolla muodostamaan 
punakaartia. Huomattavaa on, että neljä suomalaista, näiden 
joukossa surullisen kuuluisa »punakenraali» Kaljunen Sorta- 
valasta, oli sinnikkäimpiä organisaattoreita sillä paikkakun- 
nalla, jolla Vika oleskeli. Miehemme itse joutui ns. »208. kan- 
sainväliseen pataljoonaan», jonka miehistö oli ei vähemmästä 
kuin 16 eri kansallisuudesta. Tämän pataljoonan suomalaisista, 
kaikkiaan heitä oli 150 miestä, muodostettiin maaliskuun lopulla 
1920 ns. v4. suomalainen pataljoona», jonka päälliköksi tuli eräs 
venäläinen. Huhtikuun loppuun mennessä tämä »pataljoona» 
oli eri syistä supistunut 32 mieheksi ja muodostettiin nyt uudel- 
leen kahden venäläisen komppanian kanssa vOmskin garni- 
sonipataljoonaksi». Suomalaisten päällikkönä oli kesäkuuhun 
1920 saakka Juho Tuomi, herra, joka sittemmin vaivalla kohosi 
punaupseeriksi. Yhdessä kansainvälisen pataljoonan kanssa 
suomalaiset osallistuivat erään kasakkakapinan tukahduttami- 
seen jossain laajassa Siperiassa, ja Vika sekä 16 muuta suoma- 
laista olivat lyhyen aikaa kapinallisten kasakkain .vankina. 
Saapuneet vahvistusjoukot vapauttivat heidät, ja vähän ajan 
kuluttua Vika tovereineen on jälleen Pietarissa, jossa hän pian 
meni punaupseerikouluun. Koulun komissaarin, suomalaisen 
kommunistin, Helsingin entisen punaisen miliisipäällikön Rovion 
käskystä Vika määrättiin lokakuun lopulla 1920 kuitenkin 
Suomen :Kommunistisen Puolueen keskuskomitean käytettä- 
väksi ja sai kansankomissariaatin määräyksen matkustaa vii- 
pymättä Petroskoihin ja ilmoittautua siellä Karjalan kommuu- 
nan vallankumouskomitealle. 

Gyllingin hallitus kieltäytyi kuitenkin ottamasta vastaan 
tätä reipasta urhoa Siperiasta, ja Vika sai tulla toimeen miten 
taisi. Vaihtelevien kohtaloiden jälkeen hän lopulta on Uhtualla 
kansantuomioistuimen jäsenenä. Päällikkönä oli eräs Pietarin 
suomalainen kommunisti. Oman kertomansa mukaan Vika 
työskenteli  kansantuomioistuimessa lokakuun loppupuolelle 
1924. Mitä sitten tapahtui, ei ole täydelleen selvinnyt. 9:ntenä 

joulukuuta 1924 suomalainen rajavartiosto pidätti hänet Suo- 
järvellä sen jälkeen, kun hän samana päivänä oli salaa tullut 
rajan yli. Hän kielsi itsepintaisesti kaiken yhteytensä kom- 
munistipuolueeseen ja GPU:hun, selitti saaneensa tarpeekseen 
neuvostojärjestelmästä ja pyrki nyt takaisin vanhaan koti- 
maahansa vakaasti haluten aloittaa uuden elämän. Todistus- 
ten puutteessa Vika vapautettiin pian ja voi nyt alkaa uuden 
elämänuran vapaana kansalaisena Suomen tasavallassa. Hänen 
pitiolla pitkän aikaa hiljaa ja täten saavuttaa Suomen viranomais- 
ten luottämus. Että hänet koulutettuna punaupseerina ja kun- 
nioitusta nauttivana rintamamiehenä oli lähetetty rajan yli 
erikoistehtäviin, oli päivän selvää. Monta vuotta kuitenkin 
kului, ennenkuin Aarne Vika ryhtyi varsinaiseen tehtäväänsä. 
Toistaiseksi hän oli vain rauhallisena rakennustyömiehenä 
Tikkurilassa. Vuonna 1926 hän sääntöjen määräämässä jär- 
jestyksessä kirjoittautui Suomen rakennustyöväenliiton am- 
mattiosastoon. ji 


5 
Neuvostolan sotilasasiamiehet pulpahtavat esiin. 


Vuoden 1928 alkupuolella Aarne Vika kohtasi Helsingissä 
sattumalta erään ravintolan ulkopuolella erään vanhan tutun 
Petroskoin ajoilta, Roope Palon. Jälleennäkemisen ilo oli 
molemminpuolista, ja senjälkeen lupsakka Palo vieraili usein 
Vian luona hänen kotonaan Puistolassa. Tämä Palo oli yhdessä 
muutamien muiden suomalaisten kanssa läpikäynyt erään 
sotakoulun Petroskoissa ja tullut äskettäin salatein Suomeen. 
Hänen tehtävänään oli perusteellisesti uudelleen organisoida 
Suomen Kommunistisen Puolueen sotilaslinja. Fredriksber- 
ginkatu 26:n juttu oli äskettäin pahoin paljastanut puolueen 
toimia, ja erittäin harmillisia seikkoja oli tullut julkisuuteen. 
Moskovasta oli sentähden Palon mukana lähetetty aivan uusia 

ohjeita. Palon oikea nimi oli Frans Jaakko Klemetti. Hän 
palasi sittemmin takaisin Venäjälle ja oli 1931 upseerina eräässä 
koulutuspataljoonassa Petroskoissa. Käytyään vielä kerran 
Suomessa 1933 hän hävisi laajassa Venäjänmaassa puna-armei- 
jassa suoritettujen suurten puhdistusten aikana. 

Kevään kuluessa Palo värväsi Aarne Vian uudelleen orga- 
nisoituun vakoilutoimintaan. Ensimmäinen salainen kohtaus 
varsinaisen toimeksiantajan kanssa tapahtui joskus maalis- 
tai huhtikuussa mainittuna vuonna Arabian posliinitehtaan 
lähistöllä. Mies oli Helsingin neuvostolähetystön silloinen sotilas- 
asiamies Gaspar Karlovitö Voskanov, lyhyenläntä ja tanakka, 
hieman lihavahko, yksinkertaisesti pukeutunut venäläisen kan- 
sanmiehen tyyppi. Voskanov kertoi, että hänellä oli käytettä- 
vänään eräs kersantti, joka pitäisi nyt siirtää puolueen sotilas- 
linjalta uuteen järjestöön. Kersantti oli jokseenkin arvokas 
avustaja, jolta voitiin odottaa koko paljon, jos häntä vain 
hoidettaisiin oikein. Aarne Vian piti nyt ottaa yhteys tähän 
kersanttiin, ja esittelyn piti tapahtua muutaman päivän kulut- 
tua Johanneksen kirkon puistikossa. 

Sovittuna aikana Palo ja Vika olivat kohtauspaikalla. 
Eräällä penkillä istuikin aivan oikein mainittu kersantti. Esit- 
telyn suoritti Palo, joka sitten poistui. Näin solmittiin tämä 
kohtalokas yhteys, joka sitten häiriintymättä sai jatkua niin 
pitkän aikaa. Sillä mainittu kersantti ei ollut kukaan muu kuin 
vanha ystävämme Vilho Armas Pentikäinen. Niihin aikoihin 
hän ei vielä ollut ehtinyt kohota sen korkeampiin arvoasteisiin. 
Hän palveli silloin Helsingin komennuskomppaniassa. 

Vian tehtävänä oli nyt viedä säännöllisesti Voskanoville 
Pentikäisen tuoma aineisto sekä toisaalta antaa hänelle sotilas- 
asiamiehen toimintaohjeet. Pentikäinen ja Vika kohtasivat 
toisensa tämän jälkeen suunnilleen kerran viikossa, kun sitä- 
vastoin Voskanovin ja Vian kohtaukset tapahtuivat kerran 
tai kahdestikin viikossa aikaisemmin sovituissa paikoissa kau- 
pungin ulkopuolella. Pentikäisen palkka, joka aluksi oli 1 500 mk 
kuussa, korotettiin myöhemmin 2000:ksi ja 2 500:ksi, kunnes 


157 


hänen reserviluutnantiksi korottamisensa jälkeen se nostettiin 
kokonaiseen 3000:een kuukaudessa. Myöskin Vian palkkaa 
lisäitiin samoin vähitellen, ja se vahvistettiin lopulta myöskin 
3 000:ksi kuukaudessa. 

Kohdatessaan Vian ensimmäistä kertaa Pentikäinen oli 
* vähää aikaisemmin päässyt reserviupseerikoulusta Haminasta. 
30 päivästä elokuuta 1928 hän toimi valokuvausaliupseerina ja 
korotettiin huhtikuussa 1929 reservivänrikiksi Suomen Valkoi- 
seen Kaartiin. Samalla hänet komennettiin Yleisesikunnan 
palvelukseen ja korotettiin 27 päivänä tammikuuta 1933 reservi- 
luutnantiksi. Pentikäinen oli ensiluokkainen ampuja, ja vuonna 
1931 hän pääsi suurmestariluokkaan — pistooliammunnassa. 
Hänellä oli edullinen ulkomuoto, hän oli kohtelias, täsmällinen 
ja rauhallinen. Hän oli aina hyvin puettu. Hänen esimiehensä 
pitivät arvossa hänen monipuolisuuttaan ja objektiivisuuttaan, 
ja oli ilmeistä, että hänellä oli tulevaisuutta. Sitäpaitsi hän oli 
huumorintajuinen eikä ollut vailla menestystä kauniimman 
sukupuolen keskuudessa. Politiikasta hän ei juuri koskaan 
keskustellut. Ainoastaan harvat ja valitut tiesivät, että hän 
vakaumukseltaan oli kommunisti. Sopivia ja hyvin sijoitettuja 
apureita vaivalloisesti etsiskelevälle Neuvosto-Venäjän sotilas- 
asiamiehelle Pentikäinen oli aarre. 

Vuoden 1929 alussa Vika sai tehtäväkseen hankkia luotet- 
tavan henkilön, joka voisi hoitaa paikallista järjestöä Viipurissa. 
Vika neuvotteli Pentikäisen kanssa, ja jälkimmäinen palkkasi 
Kaarlo Sireniuksen, joka sitten muuttikin Viipuriin ja ryhtyi 
siellä vaakojen ja pölynimijäin asiamieheksi. Sittemmin niin 
kohtalokkaaksi käyneen Leica-koneen Sirenius sai niihin aikoi- 
hin lainaksi Vialta, joka puolestaan oli saanut sen neuvosto- 
tulkki —Sergejeviltä. Vakoilukolmikko Vika—Pentikäinen— 
Sirenius sekä asianmukainen yhteys neuvostovenäläisiin toi- 
meksiantajiin oli näin ollen valmis tosiasia. Syksyllä 1928 
Voskanov muutti toiseen paikkaan, ja yhteyttä vakoilijakol- 
mikkoon piti neuvostotulkki Jakob Torski kesään 1929 saakka. 
Hän oli juutalaista alkuperää oleva nuori mies. Sitten ilmestyi 

näyttämölle uusi sotilasasiamies Leon Schnittmann, ja hänkin 
oli juutalainen. Schnittmann hoiti asioita kovakouraisesti. Hän 
kitsasteli maksuissa, tinki ja päivitteli ja osoittautui joka suh- 
teessa vaativaiseksi ja häikäilemättömäksi herraksi. Pentikäisen 
ja sotilasasiamiehen välille syntyi myös pian kahnauksia, ja 
työ oli keskeytyneenä kokonaista kahdeksan kuukautta. Vähi- 
tellen saatiin kuitenkin rauha ja sovinto aikaan, ja sitten Schnitt- 
mann oli häiriintymättä johdossa siihen saakka, kunnes hänetkin 
marraskuussa 1930 siirrettiin toiseen maahan. 

Jo Schnittmannin aikana Pentikäinen oli päivystävänä 
upseerina Yleisesikunnassa. Vakoilu kävi yksinkertaisesti ja 
kätevästi. Vakoiluvaaraa ei silloin vielä Suomessa kunnolla 
käsitetty. Pentikäinen, joka ilman muuta anasti tarvitse- 
mansa paperit, asteli rauhallisesti sovittuun aikaan lähistöllä 
odottelevan Vian luo. Yhtä vaivattomasti tämä luovutti saa- 
mansa aineiston vähän kauempana seisoskelevalle neuvosto- 
tulkille, toveri Sergejeville, joka puolestaan marssi suoraan 
sotilasasiamiehen luo. Tarpeellinen valokuvaus suoritettiin sitten 
yön aikana, ja kello kuudelta seuraavana aamuna asiakirjain 
palautus tapahtui tulkin, Vian ja Pentikäisen välityksellä 
hyvässä järjestyksessä Yleisesikunnan kaappeihin, kirjoitus- 
pöydänlaatikkoihin ja holveihin. Kaikki tämä tapahtui vaite- 
liaasti, täsmällisesti ja jättämättä vähäisintäkään jälkeä. 

Schnittmannin lähdön jälkeen näytti »työnantajaluettelo» 
seuraavalta: 

Marraskuu 1930—helmikuu 1931: tulkki Nikolai Sergejev. 

Helmikuu 1931— maaliskuu 1931: sotilasasiamies Edvard 


Lepin. | 

Maaliskuu 1931—maaliskuu 1932: tulkki Nikolai Ser- 
gejev. 

Maaliskuu 1932—huhtikuu 1933: sotilasasiamies Aleksander 
Jakovlev. 


Kaikesta päättäen kaikki sujui hankauksitta ja molemmin- 
puoliseksi tyydytykseksi. Mutta vuonna 1932 Puolassa sattui 
eräs skandaali. Sen vaikutukset ulottuivat Euroopan kaikkiin 

* neuvostolähetystöihin, ja sentähden Suomessakin vakoilun- 
johto organisoitiin uudelleen huhtikuussa 1933. Mutta niin 
pitkälle emme vielä ole tulleet kertomuksessamme. 


6. 
Suuri vakoiluverkosto. 


20:ntenä lokakuuta 1933 Ratakadulla oli suuri päivä. Sinä 
päivänä Aarne Vika äkkiä pyysi saada ilmoittaa poliisille tär- 
keän asian. Hänet haettiin kopistaan, ja silloin hän kertoi 
eräänä pimeänä yönä Pentikäisen paon jälkeen kätkeneensä 
kaiken vakoiluaineistonsa puuvajansa lattian alle. Viipymättä 
lähetettiinkin komennuskunta mainitulle paikalle, lattia avat- 
tiin, ja todellakin löydettiin suurehko laatikko, joka vietiin tut- 
kittavaksi. Siinä todettiin olevan kaksi täysinäistä säkkiä ja 
käärö sekä suurehko valokuvauskone. Kasvavalla jännityk- 
sellä ja hämmästyksellä tutustuttiin sisältöön. 

Paitsi erinäistä määrää karttalehtiä, joiden joukossa yksi- 
toista kappaletta salaiseksi leimattuja Kannaksen karttoja 
mittakaavaa 1100 000, vedettiin esiin neljä kallisarvoista 
valokuvauskonetta sekä erinäisiä muita kojeita, joukoittain 
valokuvia, kehittämättömiä filmirullia ja valokuvaustarvikkeita. 
Linnoituksia koskevia piirustuksia, vakoiluilmoituksia ja jäl- 
jennöksiä organisaatiosuunnitelmista löydettiin myöskin. Yleis- 
esikunnasta oli varastettu muutamia laillistuskorttien kansia 
sekä valmiiksi leimattuja laillistuskorttilomakkeita, joista eräs 
oli kirjoitettu »vääpeli E. Heinosem nimiin ja varustettu Vian 
valokuvalla sotilaspuvussa. Asiaan kuuluva vääpelin asetakki 
löydettiin toisesta säkistä, minkä jälkeen »johtaja Heinosen» 
aikaisemmin mainittua Turun matkaa koskevaa arvoitusta 
voitiin pitää ratkaistuna. 

Huomiota herättävimmän aineiston joukossa oli kolme suurta 
filmirullaa, jotka sisälsivät esityksen eräästä taistelutaktiikan 
harjoituksesta ja Hämeenlinnassa olevista uusista taisteluvau- 

nuista. Pentikäinen oli ne sekä filmannut että jäljentänyt ja vii- 
meisessä kohtauksessaan ennen pakoaan antanut ne Vialle. Mitä 
suurimmassa määrin huomiota herättävä oli myöskin pergamiini- 
paperille piirretty Kannaksen keskeisintä linnoitusvyöhykettä 
koskeva kartta. Linnoitukset oli tarkoin merkitty, ja karttaan 
oli liitetty kosmoskynällä tiheään kirjoitettu, kolme foliosivua 
käsittävä vakoiluilmoitus. Sireniuksen »Varaksi» kutsuttu ala- 
asiamies oli tehnyt tämän kartan ja ilmoituksen. »Vara» eli 
oikealta nimeltään Jättömäki oli loppukesällä 1933 kaikessa rau- 
hassa matkustellut Karjalan kannaksella, minkä jälkeen hänen 
keräämänsä aineisto oli elokuun loppupuolella joutunut Vian 
käsiin. Vika oli jo aikaisemmin saanut »Varan» tekemiä Kan- 
nasta koskevia karttoja ja hänen ottamiaan valokuvia, jotka 
sitä tietä sitten olivat joutuneet sotilasasiamies Jakovleville. 
Koko työ oli tehty Jakovlevin määräyksestä, koska venäläisillä 
ei ollut riittäviä tietoja linnoituksista, joita Kannaksella vuo- 
sien 1924—1925 jälkeen oli rakennettu. Jos säkistä löydetyt 
kartat todella olisivat joutuneet Venäjän sotilasasiamiehen 
käsiin, olisi tämä voinut olla jokseenkin tyytyväinen ahkerien 
asiamiestensä toimintaan. 

Kaikista mielenkiintoisin löytö oli kuitenkin »Työväen tasku- 
kirja», jossa oli vakoilujärjestön asiamiesten ja ala-asiamiesten 
pitkä luettelo. Vasta tästä luettelosta päästiin perille siitä, 
kuinka laajalle suuri vakoilujärjestö itse asiassa jo oli levinnyt 
ja kuinka se jo oli onnistunut sijoittamaan omia miehiään kaikkiin 
ajateltavissa oleviin paikkoihin puolustuslaitoksessamme. Vian, 
jolla oli sellaisia salanimiä kuin »johtaja Heinonen», »Ville, 
»1823» ja »43, hoitaessa Helsingin keskusta Kaarlo Sireniuksen 
vakituinen asemapaikka oli Viipurissa. Hänellä oli salanimenä 
»Kom. Pentikäisellä, joka oli tärkein kaikista asiamiehistä ja 
työskenteli itse Yleisesikunnan talossa, oli merkkinään »35n. 

Löydetyn vakoilijain luettelon ja Aarne Vian siihen anta- 
mien selitysten perusteella voitiin nyt ryhtyä laajoihin pidätyk- 
siin. Pidätettävien joukossa oli miehiä, joiden tehtävänä oli 
rannikkolinnakkeittemme vakoileminen. Toiset oli sijoitettu 

asetehtaisiin, lentokonetehtaisiin ja ilmatorjuntapaattereihin 
Eräillä oli laivasto huolenaan, toisia käytettiin ottamaan selvää 
Kannaksen linnoituksista. Kahta neuvostolähetystössä palve- 
levaa siivoojatarta käytettiin Vian asiasta tietämättömän äidin 
välityksellä posteljooneina Vian ja mainitun lähetystön välillä. 
Oli piirretty karttoja. Oli jäljennetty merikortteja niihin mer- 
kittyine salaisine väylineen. Myöskin salaisiksi leimattuja 
lentovalokuvia oli jäljennetty. Ratapihoja, lentokenttiä ja lin- 
noituksia oli valokuvattu, tarkkailtu harjoituksia ja tehty 
niistä ilmoituksia, erittäin tärkeitä asiakirjoja oli valokuvattu 
ja uusia asemalleja piirretty ja selostettu. Kaikki oli vähitellen 
kertynyt Aarne Vian luo, joka puolestaan toimitti kaiken Neu- 
vosto-Venäjän lähetystöön, mistä aineisto seulottuna ja seli- 
tyksillä varustettuna joutui asianomaisten kirjoituspöydille 
puna-armeijan yleisesikunnan taloon Moskovaan. 

Nämä valtavat tosiasiat eivät kuitenkaan ilmeisesti vaivan- 
neet Venäjän ministeriä Steinia, kun hän samana päivänä, jona 
Aarne Vika kopissaan ryhtyi kirjoittamaan pitkää tunnus- 
tustaan, ajoi Suomen ulkoasiainministeriöön ja esitti ulkominis- 
terille hallituksensa vakavan vastalauseen niiden ilkeämielisten 
väitteiden johdosta, että Suomen Neuvosto-Venäjän lähetystö 
tai joku Neuvosto-Venäjän viranomainen ylimalkaan olisi 
ollut kosketuksissa paenneen reserviluutnantti Vilho Armas 
Pentikäisen kanssa. Tämä kunnianarvoisa henkilö oli päin- 
vastoin vain poliittinen pakolainen, joka oli paennut Venäjälle, 
koska hän ei voinut mukautua Suomen hallituskomentoon ja 
koska hän ilmeisestikin oli joutunut vainon alaiseksi. Edelleen 
venäläiset esittivät vastalauseen myös sen johdosta, että suoma- 
laiset olivat tehneet itsensä syypäiksi sopimattomiin salaviittai- 
luihin. Viranomaistemme ja sanomalehdistömme ei tosiaankaan 
ollut helppoa näinä jännittävinä päivinä pitää kieltään keskellä 
suuta. TASS ja Pravda kirjoittelivat aika ajoin kirpeästi ja 
uhkaavasti. Pieni Suomi sai pian kokea, mitä sekaantuminen 
aivan viattoman Neuvosto-Venäjän sangen luvallisiin vakoilu- 
asioihin merkitsi. 

11 — vastavakoilu iskee. 

Mitä sotilasasiamies Leon Schnittmann 
tiesi kertoa. 


Alusta alkaen Neuvostoliitto yritti peittää maailmanvallan- 
kumousaikeensa ja yleisen ryövärinpolitiikkansa viattomalta 
näyttävän naamion alle. Venäjä ei havitellut mitään valtauksia. 
Venäjä tahtoi vain rauhaa ja sopua maan kansojen ja valta- 
kuntain kesken. »Imperialistiset kapitalistit)» vain varustau- 
tuivat ja heittivät ahneita silmäyksiä Neuvostoliiton turvat- 
tuun maa-alueeseen. Ne uhkasivat Venäjää, ja ainoastaan näi- 
den kavalien valtojen aikeita vastaan Neuvostoliiton oli puo- 
lustauduttava. Kaikki muistamme Neuvostoliiton maahamme 
30:ntenä marraskuuta 1939 tekemää hyökkäystä lähinnä edel- 
täneet tapahtumat. Aluksi oli kysymyksessä vain »Leningra- 
din turvallisuusv. Mutta naamio riisuttiin pian. Maailman 
yleistilanne havaittiin suotuisaksi, ja piti toimia nopeasti. 
Ilman muuta unohdettiin kauniit puheet kansojen itsemäärää- 
misoikeudesta, rauhasta ja kansojen välisestä yhteistyöstä. 
Kuinka liikuttavasti ja kauniisti Neuvostoliiton edustajat 
Gen&vessä olivatkaan jo vuosikausia osanneet selitellä tätä 
tekstiä. Mutta nyt sitä ei enää tarvittu. Rymyllä ja pauhulla 
puna-armeijan kolonnat työntyivät Viroon, Latviaan ja Liet- 
tuaan, ja sitten tuli myös meidän vuoromme. Kaikista rauhan- 
ehdotuksista, lupauksista, julistuksista ja sopimuksista huoli- 
matta 30:ntenä marraskuuta 1939 vain yksi seikka oli jäljellä 
— selvä, häikäilemätön hyökkäys. Näin jälkeenpäin ajatel- 
lessamme sitä, kuinka me itse suhtauduimme asioihin niiden 
savuverhojen tällä puolen, joiden taakse bolSevikit osasivat 
kätkeä todelliset aikeensa, meidän täytyy myöntää olleemme 
enemmän kuin luvallisen naiiveja. Miten bol&evikit itse ajatteli- 
vat, käy mitä selvimmin ilmi niistä keskusteluista, joita jo niin 
aikaisin kuin 1929—1930 Neuvosto-Venäjän sotilasasiamie- 
hellä, juutalaisella Leon Schnittmannilla, ja hänen uskollisella 


163 


aseenkantajallaan, 4 W ja vakoiluasiamies Aarne Vialla 
oli keskenään. 

Englanti oli ilmeisestikin niihin aikoihin syntipukki ja odo- 
tettu hyökkääjä, jonka pahoja aikeita vastaan Neuvostolii- 
ton ajoissa piti ryhtyä tarpeellisiin toimenpiteisiin. Schnittmann 
kuvasi synkin värein hartaasti kuuntelevalle Vialle, kuinka 
hirveässä asemassa punainen laivasto itse asiassa oli, se kun oli 
suljettuna vihon viimeisen Suomenlahden perimmäiseen sopuk- 
kaan. Neuvostoliiton elinehtoihin kuului varmistautua' ajoissa 
Virosta ja Latviasta ja myöskin Suomen rannikolla työntää 
tukikohtansa niin kauaksi länteen kuin suinkin. Ainoastaan 
täten laivastolla oli mahdollisuus tukea punaisen maa-armeijan 
liikkeitä. Mitä erityisesti Suomeen tuli, täytyi toimia nopeasti 
ja otollisella hetkellä ilman sodanjulistusta lähettää vahva ja 
hyvin varustettu armeija rajan yli. Koska Kannas Schnitt- 
mannin mielestä oli jokseenkin kova pähkinä purtavaksi, pitäisi 
Laatokan pohjoispuolitse tehdä voimakas valehyökkäys. Ruot- 
sista Schnittmann ei ollut sanottavasti levoton. Korkeintaan 
piti ottaa laskuissa huomioon joko yksi taienintään kaksi divisioo- 
naa käsittävä vapaaehtoisjoukko. 

Kaiken tämän harkinnan jälkeen (melkeinpä tulee ajatel- 
leeksi nykyistä kuuluisaa herra Crippsiä) oli siis mitä täh- 
dellisintä saada kerätyksi mahdollisimman paljon Suomen 
puolustusvoimia koskevaa aineistoa. Eritoten piti saada 
tietoja Suomen = talvisodankäynnistä, koska suomalaiset 
tässä suhteessa olivat ilmeisestikin päässeet jokseenkin pit- 
källe. 

Roope Palo ja Sergejev olivat jo aikoinaan kertoneet Vialle, 
että niin pian kuin hyökkäyksen ajankohta lähestyisi, Suomen 
Kommunistisen Puolueen toiminta keskitettäisiin Suomen 
liikekannallepanon estämiseen ja hidastamiseen. Neuvosto-Venä- 
jältä lähetettäisiin ajoissa johtajia. Väärien tietojen levittä- 
minen, provokaatio, tuhotyöt ym. olisivat etupäässä keinoina 
tässä suhteessa. Mutta jo rauhan aikana piti muodostaa soluja 
kaikkiin tärkeihin työpaikkoihin. Virallisesti piti näiden solu- 

jen toimia vain aatteellisen valistustyön merkeissä. Itse asiassa 
piti niitä kuitenkin kehittää tulevia tehtäviä varten vähän ennen 
sotaa ja sodan aikana. Suomeen komennettujen ammattimies- 
ten johdolla näiden solujen piti sitten toimia myös sellaisissa 
arkaluontoisissa tehtävissä kuin siltojen ja rautateitten räjäyt- 
tämisessä, murhapoltoissa, vesijohtojen, sähkölaitosten, voima- 
johtojen, kaasulaitteiden ym. vahingoittamisessa. Tämän toi- 
minnan tarkoituksena oli aikaansaada paniikki rintaman takana: 
Yhdessä vakoiluverkoston kanssa piti näiden solujen muodostaa 
ikäänkuin pieni itsenäinen puna-armeija, joka oli valmis toi- 
mintaan tilanteen vaatiessa. Loistavana esimerkkinä siitä, 
kuinka erinomaisesti kaikki tämä saattoi sujua, mainittiin 
Grusia, jonka vapaussota Neuvosto-Venäjän vakoilu- ja tuho- 
laisjärjestön valmistelevan työn ansiosta oli hävitty ennenkuin 
se oikeastaan ehti alkaakaan. 

Miten Aarne Vian johtaman vakoilujärjestön ajateltiin toi- 
mivan tulevan sodan aikana, kävi selvästi ilmi siitä muistiosta, 
jonka Vika sotilasasiamies Jakovlevin kehoituksesta vuonna 
1932 laati. Se sisälsi kolme koneella kirjoitettua arkkia sekä 
organisaatiokaavan. Kuljetuksiin kohdistuva vakoilu selvi- 
tettiin yksityiskohtaisesti, ja siitä kävi ilmi, kuinka saatiin 
selville lähtöajat, lastaus- ja määräpaikat, vaikkakin oltaisiin 
tekemisissä »väärennettyjen rahtikirjojen» kanssa. Tietojen 
perille toimittamisen venäläisille piti tapahtua salaisen radion 
avulla, ja Vialta tiedusteltiin myöskin, tunsiko hän lyhytaalto- 
lähettimiä ja niiden hoitoa. Pentikäinen oli kuitenkin tällä 
kertaa tärkein henkilö. Hän tekisi asialle suurimman palveluk- 
sen hankkimalla liikekannallepanosuunnitelman ja operatii- 
visen osaston salaisen suunnitelman. Hinta näistä asiakirjoista 
asetettiin korkealle: kokonaista 25000 mk luvattiin osalta 
riippumatta siitä, kuinka monta osaa niitä loppujen lopuksi 
oli. Innossaan saada haltuunsa nämä paperit Schnittmann meni 
jopa niinkin pitkälle, että hän kauan ja hyvin vakavissaan suun- 
nitteli järjestettyä hyökkäystä Yleisesikunnan huoneistoon. 
Tähän toivottomalta näyttävään yritykseen ei kuitenkaan 

Rouva Martin-Schulin huoneistosta oli hyvä näköala marsalkka Manner- 
heimin talolle. 

ehditty ryhtyä, ja keväällä 1933 koko vakoilutoiminnan johto 
Suomessa organisoitiin uudelleen. 

Kuten edellä jo on mainittu, Schnittmannin ja Vian väliset 
keskustelut tapahtuivat jo 1929—1930. Tapaukset, joissa me 
kymmentä vuotta myöhemmin olimme mukana, kohottavat 
näiden keskustelujen merkitystä mitä suurimmassa määrässä. 
Neuvostoliitto oli vuosikausia valmistautunut hyökkäämään 
maahamme. Herrojen TSitSerinin ja Litvinovin puhuessa kau- 
niita sanoja Gen&vessä puna-armeijan yleisesikunta työskenteli 
Moskovassa kouraantuntuvampien asioiden puolesta. Neuvosto- 
Venäjän propagandassa milloin Englanti ja Ranska, milloin 
Japani, milloin Saksa varusteli hirveätä hyökkäystä Neuvosto- 
liiton rauhaarakastavaan paratiisiin. Todellisuudessa asia oli 
hieman yksinkertaisempi: Neuvostoliitto ei hetkeksikään unoh- 
tanut maailmanvallankumousta ja toisten kansojen orjuutta- 
mista, ja marssittaessa tätä päämäärää kohti Suomea pidettiin 
vain matkan varrella olevana vähäisenä etappina. Että tämä 
pieni etappi tulisi niin kovin vaivalloiseksi kuin todella myö- 
hemmin ilmeni, eivät Schnittmann, Voskanov ja Jakovlev vielä 
silloin osanneet aavistaakaan. 


8. 
Suuri uudelleenjärjestely. 


Huolimatta laajalle levinneestä asiamiesverkostosta ja siitä 
pitkästä ajasta, jonka järjestö oli ehtinyt toimia, me olemme 
tähän asti olleet tekemisissä vanhan, tavallisen järjestelmän 
kanssa. Joukko enemmän tai vähemmän tilapäisluontoisia liik- 
kuvia ala-asiamiehiä keräsi yksityiskohtaisia tietoja, joita pai- 
kalliset päälliköt sitten tarkastelivat ja seuloivat. Aineisto tuli 
sitten vähitellen pääyhteysmiehelle (tässä tapauksessa Vialle), 
joka vielä kerran tutkisteli ja seuloi sitä. Joko suoraan tai 
vaarattoman välikäden kautta kaikki joutui sittemmin Venäjän 

sotilasasiamiehelle. Neuvostolähetystön tiedoitustoiminnan tar- 
koin vartioidussa huoneessa talon kolmannessa kerroksessa eri- 
teltiin ja käsiteltiin lopullisesti kaikki tämä, minkä jälkeen asia- 
kirjat niihen liitettyine asianomaisine selityksineen säännön- 
mukaisessa järjestyksessä lähetettiin koskemattomassa kuriiri- 
postissa. Moskovaan puna-armeijan yleisesikunnan asianomai- 
sille elimille. Vaihtuvien ala-asiamiesten kohtalosta johto vähät 
välitti. Pääasia oli, ettei sotilasasiamiehiä eikä näin ollen myös- 
kään lähetystöä saatettu epäilyksen alaisiksi. Jos kaikista varo- 
vaisuustoimenpiteistä huolimatta näin kuitenkin tapahtui, niin 
tavallisesti riitti se, että käyttökelvoton sotilasasiamies pois- 
tettiin vähin äänin ja tilalle lähetettiin toinen, tähän asti tunte- 
maton. Tukalissa tapauksissa voitiin turvautua sopivalla tavalla 
peitettyyn uhkailuun ja esittää Pravdan ja TASSin sotarum- 
pujen säestyksellä virallisia vastalauseita. 

Vuoteen 1928 saakka Suomen Kommunistisen Puolueen 
ns. sotilaslinja oli hoitanut vakoilua Suomessa. Suuri vakoilu- 
juttu 1927 aiheutti sotilaslinjalle kuitenkin suurta mieshukkaa, 
ja puolue oli muutenkin joutunut pahoin epäilyksen alaiseksi. 
Sentähden johto Moskovassa päätti vastaisuudessa erottaa 
vakoilutoiminnan suomalaisen veljespuolueen yhteydestä. Liian 
monta kolkkoa juttua oli tullut päivänvaloon kommunisteja 
ja heidän toimintaansa koskevassa suuressa eduskuntakeskus- 
telussa. 

Tämän jälkeen uskottiin Suomen vakoilutoiminnan johto 
Neuvosto-Venäjän sotilasasiamiehille. Uudelleenjärjestely toi- 
meenpantiin kevättalvella 1928. Kommunistipuolueen tiedoit- 
tajat ja asiamiehet alistettiin nyt uuden päällystön käytettä- 
viksi, ja Vialle uskottiin aluksi yhteydenhoito Pentikäiseen. 
Huolimatta uudelleenjärjestelystä Suomen Kommunistinen 
Puolue, kuten myöhemmin saamme tietää, harjoitti jatkuvasti 
vakoilua, joskaan ei niin laajasti kuin ennen. Kuten aikaisem- 
minkin korkein johto oli Moskovassa yleisesikunnan suuressa 
talossa. Kilpaileva yritys oli Leningradin sotilaspiiri, mutta 
näiden elinten rajat pidettiin jokseenkin selvinä. Myöskin muissa 

maissa sotilasasiamiehet näyttävät näinä vuosina hoitaneen 
vakoilua. 

Vuonna 1932 Puolassa sattui kuitenkin skandaali. Poliisi 
oli päässyt suurehkon vakoilujärjestön jäljille, eräs /korkea- 
arvoinen yleisesikuntaupseeri ja joukko muita juttuun sekaan- 
tuneita pidätettiin, ja todistusaineisto oli kaikkea muuta kuin 
ilahduttava Varsovan neuvostolähetystölle. Viime hetkessä 
onnistuttiin kuitenkin lakaisemaan pahimmat jäljet, ja juttua 
voitiin rajoittaa. Huolimaton sotilasasiamies sai haukkumiset 
kaikkein korkeimmalta taholta. Kaikille lähetystöille lähete- 
tyssä kiertokirjeessä tähdennettiin entistä suuremman varovai- 
suuden välttämättömyyttä. 

Puolassa sattunut välikohtaus oli kuitenkin aiheena vakoi- 
lunjohdon uudelleenjärjestelyyn kaikissa maissa. Mitä Suomeen 
tulee, uudelleenjärjestely oli sitäkin tähdellisempää, kun niihin 
aikoihin armeijassamme siirryttiin aluejärjestelmään. Pitkäh- 
kön voimainmittelyn jälkeen GPU:n, yleisesikunnan ja asian- 
omaisen komissariaatin kesken Moskovassa oltiin vuoden 1932 
lopulla selvillä uudelleenjärjestelyn suuntaviivoista. Vuoden 
1933 aikana sotilasasiamiehet vapautettiin vähitellen suoranai- 
sesta johdosta, ja vakoilu annettiin tarkoitusta varten erikoi- 
sesti perustetulle kansainväliselle keskukselle, jolla oli alaosas- 
toja niin monessa maassa kuin suinkin mahdollista. Neuvosto- 
lähetystöjen kanssa ylläpidettiin yhteyttä ainoastaan hyvin 
salaa enemmän tai vähemmän näkymättömiä teitä. Paitsi 
muuta tällä järjestöllä oli sekin etu, että vonnettomuustapauk- 
sen» sattuessa voitiin kohauttaa hartioita ja selittää kysymyk- 
sessä. olevan jonkin Neuvostoliitolle kokonaan vieraan vakoilu- 
järjestön, joka ilmeisestikin toimi vaus Liebe zur Kunst» ja 
ansaitsi myymällä tietojaan enimmän tarjoavalle. Myöskin 
Viasta ja hänen uudesta toimeksiantajastaan levitettiin tätä 
selitystä Neuvostoliiton taholta kaikkialle. Kevättalvella 1933 
alkoivat vastaperustetun keskuksen päähenkilöt vähitellen ja 
toisistaan riippumatta saapua maahan. Huhtikuussa ryhdyt- 
tiin toimintaan. »Suuri vakoilujuttu alkaa siitä lähtien kehittyä 

päivä päivältä yhä monipuolisemmaksi. Tutuilta kotinurkil- 
tamme ohjaamme nyt purtemme ensiluokkaisen vakoilun 
kansainvälisille vesille. Ratakatu 12:n miehiä odotti kuumat ja 
äärimmäisen jännittävät päivät. 


ON 


Kohtaus Kino-Palatsin eteisaulassa ja 
sormeton mies. 


Tämä tapahtui sotilasasiamies Aleksander Jakovlevin aikana. 
Eräänä päivänä huhtikuussa 1933 tämä ilmoitti Vialle, että 
korkeammalta taholta tulleesta määräyksestä vakoiluposti ei 
enää kulkisi lähetystön kautta. Uusi linja oli jo valmis toimi- 
maan, ja uusi yhteysmieskin oli saapunut. Vian piti nyt mennä 
Jakovlevin määräämänä aikana aistikkaan elokuvateatteri 
Kino-Palatsin eteisaulaan. Siellä hän tapaisi erään miehen, 
jolla olisi »xKölnische Zeitung» takintaskussaan. Tämä henkilö 
olisi uusi yhteysmies. Viankin piti tunnusmerkkinä pitää 
näkyvissä mainittua lehteä. 

Sovittuun aikaan Aarne Vika oli kohtauspaikalla. »Köl- 
nische Zeitungia» hän ei ollut saanut hankituksi. Sensijaan 
hänellä oli »Berliner Illustrierte Zeitung». Tunnussana ja vas- 
taus hänellä olivat hyvin muistissa. Kaikki sujui hyvin. 

Uusi  yhteysmies oli noin kolmikymmenvuotias, solakka 
herrasmies, vähän keskimittaa pitempi. Hänellä oli terve iho, 
leveä otsa, musta taaksepäin kammattu tukka, siniset silmät ja 
kotkan nenä. Asento oli suora ja pää oli pystyssä. Huolimatta 
siitä, että puhui sujuvasti suomea, muukalainen kertoi synty- 
neensä U.S.A:ssa. Hyvä suomenkielentaito johtui siitä, että 
hänen vanhempansa olivat eteläpohjalaisia. Oikeasta kädestä 
puuttuivat kaikki sormet paitsi peukaloa ja etusormen tynkää. 

Esittäydyttyään uudeksi yhteysmieheksi muukalainen se- 
litti, että Vian toimintaan oltiin tyytymättömiä ja että nyt oli 

kaikkeen saatava nopeampi vauhti. Sitäpaitsi uusi päällikkö» 
tahtoi henkilökohtaisesti tavata häntä. Muukalainen tulisi 
yhdessä »päällikön» kanssa Vian kotiin, ja silloin voitaisiin 
tulevasta toiminnasta keskustella. Vian piti pitää/huoli siitä, 
että hän sinä päivänä oli yksin kotonaan. ) 

Sovittuna päivänä muukalainen ja päällikkö» saapuivat 
linja-autolla Vian luo Puistolaan. Hämmästyksekseen Vika 
näki nyt, että hänen uusi työnantajansa oli nainen. Tämä 
harvinaisen pitkä ja hienosti pukeutunut, keski-ikäinen, täs- 
mällisesti ja käskevästi käyttäytyvä, hillitty ja matala-ääninen 
nainen oli nyt tänä muistettavana huhtikuun päivänä ihmet- 
televän Vian edessä. Tummat silmät katsoivat tutkivasti 
mustan hatun alta, ja kulmikkaat kasvot leveine suineen ja 
alaspäin juontuneine suupielineen puhuivat määrätietoisuudesta 
ja tahdonvoimasta. Hänellä oli harvinaisen suuret jalat ja 
kädet. Nauraessa häneltä näkyi kaksi kultahammasta. Hänen 
hartioillaan oli paksu ruskea kettupuuhka. Hän oli puuteroitu 
ja tuoksui vahvasti hajuvedeltä. Hän puhui venäjää, saksaa 
ja englantia. Ulkomuodosta ja puheesta päätellen hän Vian 
mielestä oli syntyperältään venäläinen. 

Kohtaaminen Puistolassa kesti suunnilleen pari kolme tuntia. 
Myöskin »päällikkö» lausui tyytymättömyytensä tähänastiseen 
toimintaan ja kehoitti toimimaan tarmokkaammin. Keskustelu 
oli jokseenkin kiivas, ja Vika selitti olevansa valmis vetäyty- 
mään kokonaan pois kaikesta. Päätökseksi tuli kuitenkin, että 
hän jäi asiamiesverkoston johtajaksi ja että toimintaa jatkettiin 
entiseen tapaan. Yhteyttä »päällikköön» ylläpidettiin tästä 
lähtien tuon Amerikan-suomalaisen muukalaisen välityksellä. 
Erottiin, ja pari palasi linja-autolla takaisin kaupunkiin. 
Puistolan poliisin ilmoitus salaperäisestä vierailusta Vian luona 
oli näin ollen Vian tunnustuksen kautta saanut vahvistuksen. 
Mutta keitä olivat nämä muukalaiset? Jos heidät löydettäisiin, 
olisi taistelu lopullisesti voitettu. Etsiskelyihin ryhdyttiin 
viipymättä. 

Ensiksi otettiin esille sormeton oikea käsi. Hankittiin tiedot 

kaikista sillä kertaa maassa oleskelevista U.S.A:n kansalaisista. 
Luettelo oli. pitkä. Kenestäkään sellaisesta, jonka oikeasta 
kädestä puuttuisi sormia, ei ensi hätään saatu tietoja. Aineis- 
toa seulottiin, nimi toisensa jälkeen pyyhittiin pois, ja lopulta 
oli jäljellä vain muutama henkilö, joiden toimintaa päätettiin 
lähemmin tutkistella. Näinä päivinä tiedustelupartio oli aina 
lähtövalmiina. Nyt alkoi vaivalloinen varjostaminen, joka 
kuitenkin jo 19:ntenä lokakuuta johti toivottuun tulokseen. 

Mainittuna päivänä kaksi Ratakadun parhaista etsivistä 
tarkkaili Museokatu 24:ää vakiintuneen porvarillisen kansanai- 
neksen asuttamassa Töölön kaupunginosässa. Tämän talon alim- 
massa kerroksessa, sisäänkäytävästä heti oikealla, asui U.S.A:n 
kansalainen Arvid Werner Jacobsson. Hän oli valmistunut 
matematiikan opettajaksi eräässä korkeakoulussa Michiganissä 
ja oli nyt kirjoittautunut opiskelijaksi fyysis-matemaattiseen 
osastoon Helsingin yliopiston filosofiseen tiedekuntaan. Otak- 
suttiin, että hänellä oli amerikkalainen stipendi oleskeluun 
maassa. Myöskin hänen rouvansa oli jokin aika sitten tullut 
U.S.A:sta, ja Jacobssonin herrasväki vietti, mikäli ulkopuolinen 
voi havaita, hiljaista ja säännöllistä elämää. Fi mistään voitu 
päätellä minkään olevan vinossa näiden ystävällisten ja vaati- 
mattomien ulkomaalaisten suhteen. Sormeton oikea käsi täy- 
tyi kuitenkin löytää, ja »maisteri» Jacobsson oli valitettavasti 
niiden joukossa, joista ei vielä ollut ehditty hankkia riittävästi 
tietoja. Etsivät olivat asettuneet talonmiehen asuntoon, jonka 
ikkunasta. oli hyvä näköala pääsisäänkäytävään ja kadulle. 
Odotettiin, ja saatiin odottaa kauan. 

Ovi avautui sitten äkkiä, ja »maisteri» astui ulos. Etsivät 
huomasivat, kuinka hän pälyillen katsoi ympärilleen, ennenkuin 
nopeasti meni yli kadun vastakkaisella puolella olevaan paperi- 
kauppaan. Hänellä oli hansikkaat käsissään, mutta oikean 
kätensä hän pisti päällystakin taskuun. Vähän ajan kuluttua 
hän tuli jälleen ulos, ja hänellä oli käärö kainalossaan. Mutta 
nyt hänellä ei ollut käsineitä, ja etsivät voivat ikkunasta sel- 
västi nähdä, että oikeasta kädestä puuttui monta sormea. 

Jacobsson pälyili varovaisesti vielä kerran ympärilleen, kulki 
sitten nopein askelin takaisin kadun yli ja hävisi taloon. 
Etsivät nyökkäsivät toisilleen. Asia oli selvä. Etsiskelty oli 
vihdoinkin löydetty, ja jäljellä oli vain apuvoimain hälyttä- 
minen. Auto saapui, ja muutamaa silmänräpäystä myöhemmin 
etsivät olivat huoneistossa. Ristikuulustelussa Vika tunsi heti 
pidätetyn. Suuren vakoilujärjestön yhteysmies oli saatu kiinni. 


10. 


Mitä Arvid Werner Jacobsson tiesi kertoa. 


Mitä pitemmälle Jacobssonin kuulustelut edistyivät, sitä 
varmemmiksi tultiin siitä, ettei hän itse asiassa ollutkaan niin 
suuri tekijä kuin aluksi oli otaksuttu. Sotilaallisista asioista 
hän tiesi ylipäänsä suhteellisen vähän, ja parhaimmallakaan 
tahdolla ei häntä voitu pitää missään tapauksessa minään 
kouliutuneena suurvakoilijana. Merkillisintä oli, että hänet oli 
lähetetty Suomeen U.S.A:sta saakka ja ettei hänellä ennen 
lähtöään New Yorkista ollut ollut aavistustakaan siitä, mikä 
oli oleva hänen matkansa päämäärä ja keiden henkilöiden 
kanssa hän tulisi työskentelemään. Tulevan päällikkönsä hän 
oli oppinut tuntemaan vasta Berliinissä. — Vakoilujärjestön 
äärimmäinen varovaisuus oli vaatinut tällaista järjestelyä. 

Jacobssonin todellinen asema oli yksinkertaisesti toimia 
vain suojelevana »eristäjänä». Hän oli viimeinen etumaasto. 
Hän oli sisin valloitettavissa oleva vallihauta, joka joka tapauk- 
sessa viivästyttäisi ratkaisevaa hyökkäystä. Jos tarve vaati, 
voitiin Jacobsson huoletta uhrata. Pääasia oli vain se, että 
hän olisi vaiti ainakin niin kauan, että keskus ehtisi häipyä. 
Aivan oikein. Jacobsson oli vaiti, mutta ei tarpeeksi kauan. 
Hän ei ollut kyllin harjaantunut ammattiin, eikä hänellä ollut 
riittävästi älyn lahjoja. Ylimalkaan hän oli tyypillinen Ameri- 














































































































Rouva Martin-Schulin huoneiston sali. 

Marija-Kmma Schul kesäasussa. Arvid Jacobsson amerikkalaisen 
korkeakoulun puvussa. 

























































































Rouva Martin-Schulin komerot olivat täynnä mitä hienoimpia pukuja, 
ja hänen kenkävarastonsa oli yhtä runsas. 

kan suomalainen, joka vuosikausia oli työskennellyt erämaissa. 
Kuulusteluissa hän usein erehtyi puhumaan liikoja silloin, 
kun hänen olisi pitänyt olla vaiti, ja puhui taas liian vähän 
silloin, kun hän vaaratta olisi voinut olla puheliaampi. Mutta 
Jacobssonin pidättäminen joudutti suuren vakoilujutun loppu- 
vaiheen lähestymistä. 

Arvid Werner Jacobsson oli syntynyt 1904 Michiganin 
valtiossa seitsemäntenä yhdeksästä lapsesta. Vanhemmat olivat 
aikoinaan muuttaneet Lapualta Etelä-Pohjanmaalta. Kaksi 
sisarta perheineen oli kolme vuotta sitten muuttanut U.S.A:sta 
Neuvostoliittoon. Heidän myöhemmistä kohtaloistaan ei ole 
tietoa. Arvid Wernerin, jonka vanhempiensa heikon taloudel- 
lisen aseman tähden oli pakko keskeyttää koulunkäyntinsä, 
täytyi itsensä myös ryhtyä työhön, ja hän joutui sekatyömie- 
heksi preerialle Amerikan metsiin. Kahdeksantoistavuotiaana 
hän loukkasi oikean kätensä eräässä sitojakoneessa ja menetti 
silloin kolme ja puoli sormeaan ja osan rannettaan. Sittemmin 
hän palasi ihmisten ilmoille vähäisine säästöineen ja rupesi 
opiskelemaan. Vuonna 1925 hänestä tuli ylioppilas, ja vuonna 
1928 hän pääsi Michiganin yliopistosta matematiikan opetta- 
jana. Senjälkeen hän toimi matematiikan opettajana Northvil- 
lessä. vuoteen 1932. Kolme vuotta aikaisemmin hän oli mennyt 
naimisiin. Heillä ei ollut lapsia. 

Michiganissä oleskelunsa aikoihin ja aikaisemminkin Ja- 
cobsson toimi vasemmistolaisissa suomalaisissa työväenyhdis- 
tyksissä. Hän seurusteli enemmän tai vähemmän epäilyttä- 
vissä piireissä, ja vakaantunut kansa piti häntä kommunistina. 
Sitten elokuussa 1932 hän arvaamatta sai sähkösanoman 
Finnish Federationilta, Amerikan suomalaisen työväenyhdis- 
tyksen keskuskomitealta. Jacobsson kutsuttiin tulemaan suin 
päin New Yorkiin. Hän matkusti. Seikkailu alkoi. 

New Yorkissa Jacobsson tapasikin heti sähkösanoman 
todellisen lähettäjän, erään suomalaissyntyisen naisen, joka oli 
tunnettu kommunistisista mielipiteistään. Naisen välityksellä 
hän tutustui eräässä kahvilassa erääseen hyvinpukeutuneeseen 

keski-ikäiseen herrasmieheen. Ryhdyttiin neuvottelemaan. Ja- 
cobssonille tarjottiin tilaisuutta matkustaa Eurooppaan täy- 
dentämään opintojaan. Rouva Jacobsson voisi seurata mukana. 
Vastapalveluna hänen piti suorittaa vain eräänlaisia pieniä, 
vaarattomia luottamustehtäviä. Että kysymyksessä oli vakoilu, 
sen hän kyllä pian huomasi, mutta hän rauhoitti itseään sillä, 
ettei toiminta kohdistunut U.S.A:han. Jacobsson pyysi miet- 
timisaikaa ja matkusti kotiinsa. Euroopan-matka oli kuitenkin 
houkutteleva, ja jonkin aikaa tuumittuaan Jacobsson suostui 
ehtoihin. 26:ntena marraskuuta 1932 hän astui ranskalaiseen 
laivaan Champlainiin, jonka määräpaikkana oli Le Havre. 

Saamiensa ohjeitten mukaisesti hän Pariisissa asettui asu- 
maan Grand Höteliin ja muutaman päivän kuluttua jatkoi 
matkaansa Berliiniin, jossa meni Hotel Stadt Kieliin Bahnhof 
Friedrichstrassen lähistöllä. Siellä hänen piti kohdata tuleva 
»päällikkönsä». Tunnus oli: 

Päällikkö: »Mitä pidätte Berliinistä?» 

Jacobsson: »Berliini on kaunis kaupunki.» 

Jo seuraavana päivänä puhelin soi, ja eräs nainen ilmoittau- 
tui. Muutamia minuutteja myöhemmin hän tuli hotelliin. 
Tunnukset vaihdettiin, ja tuttavuus alkoi. Jacobssonia kuulus- 
teltiin perusteellisesti poliittisista mielipiteistään, henkilölli- 
syydestään ja aikaisemmista vaiheistaan. Hän oleskeli Berlii- 
nissä kokonaista neljä viikkoa, kirjoittautui yliopistoon ja otti 
huvikseen saksankielen tunteja eräältä saksalaiselta ylioppi- 
laalta. Sillä välin Irene — se oli tuntemattoman nimi — pereh- 
dytti hänet hänen varsinaiseen tehtäväänsä. Nyt vasta ilmoi- 
tettiin, että hänen oli matkustettava Suomeen. Siellä hänen oli 
otettava hoitoonsa ala-asiamiesten verkosto ja toimittava näi- 
den ja Irenen välisenä yhteysmiehenä. Hän ei saisi koskaan 
ilmaista asiamiehille nimeään, työssä piti olla hyvin varovainen. 
Eksyttämistarkoituksessa hänen oli kirjoittauduttava Helsingin 
yliopistoon. Opiskelualan hän itse voisi valita. Irene itsekin 
tulisi sitten vähitellen Suomeen, ja Jacobssonille ilmoitettaisiin 
hänen tulostaan kirjeellisesti hyvissä ajoin. Että tämä Irene 

oli päällikkö, sen hän ymmärsi heti. Että kysymyksessä oli 
Neuvostoliiton hyväksi tapahtuva vakoilu, hän myöskin tajusi. 
Sillä kertaa hän ei saanut tietää enempää. Mutta palkkio oli 
hyvä ja vaaraa tuskin nimeksikään. 6:ntena tammikuuta 1933 
Arvid Werner Jacobsson saapui Tukholman kautta Helsinkiin 
ja asettui aluksi asumaan hienoon hotelli Carltoniin. 

Tulevalla yhteysmiehellä oli hyvää aikaa asennoitumiseen 
ja kotiutumiseen Suomen pääkaupungissa. Hän vuokrasi 
kalustetin huoneen Tehtaankadun varrelta, ilmoittautui lail- 
lisessa järjestyksessä U.S.A:n konsulaatissa, teki kunnioittavan 
tervehdyskäynnin Yliopiston kanslerin luo ja kirjoittautui 
toivorikkaana stipendiaattina tämän arvossapidetyn oppilai- 
toksen filosofisen tiedekunnan fyysis-matemaattiseen osastoon. 
Lähiaikoina hänet nähtiin tarkkaavaisena kuuntelijana pro- 
fessorien Lindelöfin ja Nybergin luennoilla. Myöskin maineikas 
filosofianprofessori Eino Kaila sai pitää tiedonhaluista amerik- 
kalaista oppilaihinsa kuuluvana. Civis Jacobsson solmi ahke- 
rasti tuttavuuksia ylioppilasmaailmassa ja antoi kielitunteja 
halukkaille opiskelijoille. 

Maaliskuussa Irene vihdoinkin saapui Berliinistä, ja tämän 
kuun loppupuolella Jacobsson kohtasi kauan odottamansa 
päällikön. Kohtaus tapahtui Kansallismuseon eräässä salissa. 
Kuka olisi voinut aavistaa, että komea »kanadalainen» nainen, 
joka tuona kauniina kevättalven päivänä niin innokkaasti 
tutki lukuisten vitriinien mielenkiintoista sisältöä, itse asiassa 
oli suuren vakoilujärjestön uusi päällikkö ja että ne kuiskaukset, 
joita hän sivumennen vaihtoi hiljaisen »maisteri» Jacobssonin 
kanssa, eivät sisältäneet enempää eivätkä vähempää kuin hänen 
ensimmäiset toimintaohjeensa. Täällä sovittiin kohtauksesta 
Kino-Palatsin eteisaulassa, ja vähän tämän jälkeen tapaamme- 
kin molemmat museossakävijät sekä Aarne Vian kokoontuneina 
jo kuvattuun »yleisesikuntakokoukseen» viimeksimainitun asun- 
nossa Puistolassa. Rouva Jacobsson saapui huhtikuussa Göte- 
borgin ja Tukholman kautta Suomen pääkaupunkiin. Niihin 
aikoihin hänen miehellään oli jo oma auto. Perhe asettui 

asumaan uuteen huoneistoon Museokadun varrelle, ja kaikki 
kävi hyvin. Jacobssonilla oli siihen aikaan palkkaa yli 5000 
markkaa kuukaudessa, mutta myöhemmin se nostettiin 
6 000:een. »Opintomatka» Eurooppaan sujui näin ollen tiedon- 
haluisen matemaatikkomme täydeksi tyydytykseksi. 

Pidätyksensä jälkeisissä kuulusteluissa Jacobsson ei aluksi 
halunnut paljoakaan tunnustaa, ja vasta 30:ntenä marraskuuta 
hänen kuulustelunsa lopetettiin. Yksityiskohta toisensa jälkeen 
täytyi mairittelemalla hänestä lypsää, mutta vieläkään ei ollut 
päästy läheskään niin pitkälle, että todella painavaa todistus- 
aineistoa olisi saatu esiin. Kotitarkastuskaan ei aluksi antanut 
mitään tulosta, kaikki vaarallinen aineisto oli ilmeisestikin 
ajoissa viety pois. Vasta sitä seuranneen jälkitarkkailun aikana 
tehtiin aivan sattumalta huomattava löytö. Eteisessä oli 
harjateline ja siinä kaksi vaateharjaa. Niissä ei ollut mitään 
erikoista, mutta sitten huomattiin, että toisen harjan selkäpuoli 
oli hieman irrallaan, ja epäilykset heräsivät. Lähempi tutkistelu 
osoittikin pian, että kummassakin harjassa oli nerokas lukko- 
laite, joka voitiin avata tulitikun avulla. Harjoissa oli ikäänkuin 
penaalina salainen lokero, johon tärkeitä papereita voitiin 
kätkeä. Tällä kertaa ne kuitenkin olivat tyhjiä. Nyt ryhdyttiin 
tutkimaan itse harjatelinettä, ja senkin sisimmässä oli salakätkö 
ja siinä koneellakirjoitettu ohut paperipala. Teksti, joka oli 
kirjoitettu englanniksi, sisälsi luettelon lokakuun ja marraskuun 
menoista. Tutkimus osoitti, että se oli kirjoitettu Jacobssonin 
kirjoituskoneella. Tämä asiakirja, joka jo sinänsä oli raskaut- 
tava todistuskappale, osoittautui myöhemmin vielä paljoa 
suuriarvoisemmaksi, kuin sillä kertaa voitiin aavistaakaan. 

Jacobssonin asunnossa tehtiin toinenkin löytö, jonka merki- 
tystä silloin vielä ei tajuttu. Tämä löytö johtaisi sitten vähitel- 
len ratkaisevaan paljastukseen. Kuinka tämä tapahtui, on 
kuitenkin toinen juttu, ja sen täytyy toistaiseksi jäädä tar- 
mokkaasti työskentelevän tutkimuskomission salaisuudeksi. 
Ennen tätä paljastusta oli välillä myöskin suuren vakoilu- 
järjestön päällikkö, salaperäinen Irene, pidätetty. 

JN 
Apaja vedetään. 


Aarne Vika ei ilmeisestikään tiennyt päällikön nimeä. 
Jacobsson kutsui häntä vain Ireneksi. Tuntomerkit, joista 
kultahampaat ja väkevä hajuvesi olivat tärkeimmät, olivat 
mitä vähäisimmät. Ei tiedetty edes tuntemattoman päällikön 
kansallisuutta. Toiveet löytää hänet ajoissa olivat näin ollen 
kaikkea muuta kuin loistavat. Ja kuitenkin! Kolme päivää 
Arvid Werner Jacobssonin pidättämisen jälkeen tämä huomat- 
tava nainenkin istui lukkojen takana. Se oli suurenmoinen 
saavutus alallaan, deduktiivisen tutkimustavan loistava riemu- 
voitto. Mutta kuitenkin kaikki, joilla oli asian kanssa teke- 
mistä, tunnustavat, että viranomaisilla vaikeassa työssään 
koko ajan oli mukanaan ihmeellinen onni. 

Sillä käsitettiin pian, että tällä kertäa oli kysymys aivan 
toisenlaatuisesta saaliista, kuin mitä tähän saakka oli pyydys- 
tetty. Korttijärjestelmästä, sormenjäljistä, ristikuulusteluista, 
-varjostamisista. ja jälkitarkkailustakaan ei ollut mitään hyötyä. 
Jacobssonin asunnossa puhelin soi jälkitarkkailun aikana muu- 
taman kerran, ja langan toisessa päässä oli hillittyääninen 
nainen. Havaittiin, että joka kerta oli soitettu kaupungin eri 
puhelinkioskeista: paikalle rientäneet etsivät eivät havainneet 
mitään varteenotettavaa. Kaikki näytti aivan mahdottomalta. 

Tällä välin suoritettiin kaikkien maassa silloin oleskelevien 
ulkomaalaisten naisten perusteellinen seulonta. Ensimmäisen 
erottelun jälkeen oli jäljellä pitkä luettelo epäselviä tapauksia. 
Ratakadulla työskenneltiin yötä päivää. Luettelo supistui 
huomattavasti, mutta näytti jatkuvasti jokseenkin toivotto- 
malta. Sitten eräältä etsivältä, joka työskenteli Kaivopuiston 
suunnalla, tuli eräs ilmoitus. Aivan epämääräiset johtolangat 
olivat vieneet hänet siihen päätelmään, että etsiskelty oli löy- 
dettävissä tästä hienosta huvilakaupunginosasta. Niin hän 
oli tullut myös loistoasunnoistaan tunnettuun Kalliolinnantie 

15:een. Kävi ilmi, että tämän talon erään huoneiston oli vuok- 
rannut eräs amerikkalainen lähetystövirkamies, joka puolestaan 
oli vuokrannut sen kalustettuna eräälle kanadalaiselle naiselle 
nimeltään Mary Louise Martin. Rouva Martin asui nyt huoneis- 
tossa alaikäisen poikansa ja tämän hoitajattaren kanssa. Tie- 
dusteltaessa Englannin lähetystöstä selitettiin, ettei ollut mitään 
tarkempia tietoja perheestä. Etsivä päätti ottaa lähemmin 
selvää tästä tuntemattomasta rouva Martinista. 

Vielä samana päivänä hän teki asiaa taloon, haastatteli 
talonmiestä ja soitti sitten Martinin asunnon keittiönoven 
kelloa. Kotiapulainen aukaisi, ja etsivällämme oli jälleen onnea. 
Kotiapulainen osoittautui kouluaikaiseksi tuttavaksi, ja kes- 
kustelu pääsi nopeasti ja kivuttomasti vauhtiin. Rouva Martin 
vietti kallista ja loisteliasta elämää, ja hänellä oli usein vierai- 
naan kotona ylimpien seurapiirien edustajia. Välistä oli bridge- 
iltoja, jotka jatkuivat myöhään yöhön. Vaikka rouva Martin 
käsittelikin paljon rahoja, hän oli hyvin säästäväinen perheen- 
emäntä, joka piti tarkkaa kirjaa menoistaan. Oman kertomansa 
mukaan hän sai rahoja Amerikasta, jossa hänen miehensä asui. 
Avioliitto oli onneton, ja rouva Martin matkusteli paljon 
unohtaakseen ja saadakseen lepoa. Hän oli hyvä äiti, ja kaikki 
leikkitoverit pitivät pikku pojasta. Kummallista kyllä hän sai 
joka ateriaksi 100 grammaa kaviaaria ja muutenkin kaikkea, 
mitä halusi. Rouva Martin puhui saksaa ja englantia, mutta ei 
osannut suomea eikä ruotsia. Hänellä oli kolmekymmentä 
paria kenkiä ja lukuisa määrä käsilaukkuja. Komerot olivat 
täynnänsä mitä hienoimpia vaatteita. Ei, ei mitään salaperäisiä 
käyntejä eikä mitään muutakaan, mikä kotiapulaisessa olisi 
herättänyt epäluuloja, ollut ilmennyt. Viime aikoina hän kui- 
tenkin oli ilmeisesti ollut hermostunut. Erityisesti lokakuun 
19:s (se oli Jacobssonin pidättämispäivä) oli ollut huono päivä, 
ja rouva Martin oli selittänyt, että hänen täytyi pian lähteä 
maasta, koska syksyilma ei ollut terveellistä hänelle. Kotiapu- 
laisen kuvaus rouva Martinin ulkonäöstä sopi muuten jokseenkin 
hyvin siihen, mitä Jacobsson ja Vika olivat siitä kertoneet. 

Kultahampaat? Niistä kotiapulainen ei tiennyt mitään, ei 
ollut. tullut kiinnittäneeksi tähän huomiotaan. Hajuvesi? 
Totta tosiaan, rouva Martin käytti voimakasta hajuvettä, 
jonka nimeä kotiapulainen kuitenkaan ei tiennyt. 

Päämajassa Ratakadulla oltiin kuitenkin varsin epäileväisiä. 
Rouva Martinin lukuisat tunnettujen helsinkiläisten tuttavuu- 
det tekivät asian varsin arkaluontoiseksi. Epäonnistuminen ' 
ei merkinnyt vähempää kuin häväistysjuttua, ja ratkaisevan 
askeleen ottamista harkittiin kauan. Deduktiivinen menetelmä, 
jota oli käytetty, viittasi kuitenkin epäämättömän selvästi 
määrättyyn suuntaan ja antoi epäilyksille yhä voimakkaampaa 
tukea. Epäluuloja herätti myöskin se, että rouva Martinin 
oleskelulle maassa ei ollut löydettävissä mitään hyväksyttävää 
selitystä. Lokakuun 22 p:nä uskaltauduttiin yritykseen. 

Kalliolinnantien kortteli ympäröitiin illan hämärtäessä, ja 
muutamilla. etsivillä oli olevinaan asiaa rouva Martinille. Aarne 
Vika oli otettu mukaan, ja sopivalla hetkellä hänen itsensä 
ollessa näkymättömissä hänelle annettiin tilaisuus tarkastella 
epäilyksenalaista naista. Hän tunsi naisen heti vakoilujärjestön 
päälliköksi ja antoi sisällä oleville etsiville varovasti merkin. 
Asia oli selvä. Ulkona odottaneet miehittivät nopeasti huoneis- 
ton. Kotitarkastus toimitettiin, ja rouva Mary Louise Martin 
oli pian pidätettynä. Samana iltana, jolloin pidättäminen 
tapahtui, rouva Martin odotti kuitenkin vieraita. Tarkoituksena 
oli pitää suuri bridgeilta. Hämmästys oli suuri, kun vieraat 
vihdoinkin saapuivat ja kohtasivat etsiviä huoneistossa ja 
saivat näiltä tietää, mikä heidän emäntänsä oikeastaan oli. 
Vastalauseita sateli poliisille, ja huudettiin häväistysjuttua. 
Rouva Martin oli niin hyvin hoitanut korttinsa, että koko hänen 
tuttavapiirissään ei ollut ketään, joka hetkeäkään olisi epäillyt 
rikasta ja hienoa »kanadatartav. Hämmästys ja sekaannus 
kasvoivat sitä suuremmiksi, kun vaivalloisesti kerätty todistus- 
aineisto vihdoin saatettiin julkisuuteen. Viikkokausia, jopa 
kuukausiakin rouva Martin oli huomattavimpana puheenai- 
heena Suomen pääkaupungissa. Sanomalehtien sensaationnälkä 

tuli kerrankin tyydytetyksi, ja reportterien kyllääntynyt am- 
mattikunta eli suuria päiviä. Pentikäisen juttu oli kasvanut 
lumivyöryksi, ja pian seurasi sensaatio toistaan. 


12. 
Suuri loppuottelu. 


Rouva Martinin ensimmäisessä kuulustelussa kävi jo ilmi, 
että tällä kertaa oltiin tekemisissä kokonaan toisenlaisen vas- 
tustajan kanssa kuin ennen. Salaperäinen »kanadatan osoit- 
tautui niin valppaaksi, vastustuskykyiseksi ja voimakastahtoi- 
seksi, ettei taitavinkaan hyökkäys voinut häntä murtaa. Vaik- 
kakin sekä Vika että Jacobsson olivat vakuuttaneet hänen 
puhuvan sujuvasti venäjää, hän 'kielsi viimeiseen saakka kie- 
lentaitonsa, ja hänen huuliltaan ei saatu koskaan ainoatakaan 
venäjän sanaa. Huolimatta siitä, että sekä Jacobsson että 
Vika ristikuulusteluissa heti olivat tunteneet hänet ja ensin- 
mainittu oman tunnustuksensa jälkeen hartaasti kehoitti rouva 
Martinia luopumaan tolkuttomasta vastustuksestaan, tämä 
itsepintaisesti kielsi tuntevansa mainittuja herroja. Hän itse 
oli syntynyt Kanadassa, oli joskus 1920-luvulla mennyt oman- 
tunnonavioliittoon herra Martinin kanssa, sittemmin purkanut 
suhteensa ja matkusteli nyt Euroopassa poikansa kanssa 
unohtaakseen ja levätäkseen. Suomeen hän oli tullut, koska hän 
jossain oli kuullut sen olevan kauniin maan. Politiikan kanssa 
hän ei ollut missään tekemisissä. Vakoilujärjestöstä hän ei 
tiennyt mitään. Huonon englannintaitonsa hän selitti johtuvan 
siitä, että hän ylimalkaan seurusteli ranskalais-kanadalaisissa 
piireissä, huonon ranskantaitonsa siitä, että hänen äitinsä oli 
ollut saksalainen ja lapsuusaikana saksa oli ollut kotikielenä. 
Muuten hänellä ei ollut mitään lisättävää. 

Koko viikon juttu pysyi paikoillaan, ja ruvettiin jo epäile- 

mään, — päästäisiinköhän mihinkään tämän kovasti epäillyn 
rouva Martinin kanssa. Kotitarkastuskaan loisteliaassa Kaivo- 
puiston asunnossa ei tuottanut mitään arvokasta. Niin, eräs 
ohut koneellakirjoitettu paperilappunen oli tosiaankin löydetty 
rouva Martinin mustasta käsilaukusta. Siinä oli vain muutamia 
numeroita ja joitakin näköjään merkityksettömiä kirjaimia. 
Rouva Martin selitti, ettei hänellä ollut hämärintäkään aavis- 
tusta siitä, kuinka paperilappunen oli joutunut laukkuun. .- 
Huomattavaa oli joka tapauksessa, että eräs luvuista oli täs- 
mälleen sama kuin loppusumma Jacobssonilta löydetyssä meno- 
erälaskelmassa. Eräs toinen luku oli aivan sama kuin loppu- 
summa eräässä Vian tekemässä laskelmassa. Tämä saattoi 
tietenkin olla sattuma. Ratakadun huomio oli joka tapauksessa 
kiintynyt näihin eriskummallisiin yhteensattumiin. Lokakuun 
31 p:nä tehtiin vihdoinkin ratkaiseva löytö. Olemme aikaisem- 
min jo Jacobssonin luona pidetyn kotietsinnän yhteydessä 
maininneet eräästä toisestakin löydöstä kuin koneella kirjoite- 
tusta paperilappusesta. Tämä aluksi niin vähäpätöiseltä näyt- 
tävä löytö johti pitkäaikaisen ja vaivalloisen tutkimustyön 
jälkeen siihen, että kaksi etsivää lokakuun viimeisenä päivänä 
hiljakseen astui erääseen Yrjönkadun varrella olevaan huoneis- 
toon. Se todettiin taiteilijan ateljeeksi, ja sisällä oli arka, 
pieni kyttyräselkäinen nainen, joka juuri oli sytyttämässä 
tulta uuniin. Miesten astuessa sisään hän katsoi heitä suurilla, 
väsyneillä, surumielisillä silmillään. Häntä kuulusteltiin, eikä 
kestänyt "kauankaan, ennenkuin hän syvästi onnettomana 
tunnusti yhteytensä rouva Martiniin ja herra Jacobssoniin. 
Jonkin aikaa sitten viatonta taiteilijan työhuonetta oli 
ruvettu käyttämään postikonttorina ja suuren vakoilujärjestön 
säilytyspaikkana. Siellä oli kirjoitettu kirjeitä ja ilmoituksia, 
ja siellä oli järjestön päälliköillä ollut yöllisiä kohtauksia. 
Pienellä kyttyräselkäisellä oli lupa ainoastaan päivisin käydä 
työhuoneessaan. Kotitarkastus ei kuitenkaan tuottanut mitään. 
tulosta. Mutta jo samana iltana kyttyräselkäinen tunnusti, että 
hän kauhuissaan viimeaikaisista tapahtumista oli vienyt pois 

kaiken vaarallisen aineiston. Toimitettiin tutkimuksia, ja seu- 
raavana päivänä löydettiin kyttyräselkäisen ilmoittamasta 
paikasta kaupungin teurastuslaitoksen lähistöltä käärö, jossa oli 
jutun lopulliseksi selvittämiseksi joukko mitä tärkeimpiä pape- 
reita. : 

Kuten Jacobsson kyttyräselkäinenkin oli rouva Martinilta 
saanut harjatelineen ja kaksi vaateharjaa, joissa oli lukkolait- 
teet ja salaiset lokerot. Nämä esineet olivat nyt tutkijain pöy- 
dällä. Harjat olivat tyhjiä, mutta harjatelineen sisästä löytyi 
arvokkaita papereita. Kokonaisuudessaan teurastuslaitoksen 
luona tehty löytö oli paljoa antoisampi kuin oli uskallettu 
toivoa. Siinä oli lukuisia koneellakirjoitettuja vakoiluohjeita 
ja vakoiluilmoituksia. Poliisin käsiin joutui paitsi karttoja, 
kuitteja ja muita papereita myöskin yksityiskohtainen luettelo 
järjestön asiamiehistä sekä toinen asiamiesten yhteyksistä 
ylöspäin. 

Teurastuslaitoksen luona tehty löytö täydennettynä Vian puu- 
vajan lattian alta löydetyllä aineistolla antoi vihdoinkin viran- 
omaisten käsiin aseet ratkaisevan loppuhyökkäyksen tekemi- 
seen suuren vakoilujärjestön laajaa asiamiesverkostoa vastaan. 
Puhelimet soivat, joukko pidätysmääräyksiä kirjoitettiin, etsi- 
vät pantiin liikkeelle, ja kuukauden kuluttua käytännöllisesti 
katsoen koko sotkuinen vakoiluverkosto oli revitty rikki ja 
syylliset olivat telkien takana. Mitä pieneen kyttyräselkäiseen 
tulee, todettiin pian, että hän tosin oli ollut tietensä välikappa- 
leena vakoilupäälliköiden käsissä, mutta ettei hän itse ollut 
osallistunut järjestön toimintaan. Hänen kerran jouduttuaan 
kohtalokkaaseen taikapiiriin kauhu oli pysyttänyt hänet siinä. 
Kauhusta hän myöskin eräänä koleana ja sateisena syysiltana 
oli kätkenyt vaarallisen aineiston. Koska häntä onnettomana 
oliona täytyy suuresti surkutella, hävitköön hän tämän Yrjön- 
kadulla tapahtuneen lyhyen välikohtauksen jälkeen tämän 
jutun jatkosta. 


T3t 
Kuka rouva Mariin oli? 


Tällä välin poliisi oli tarmokkaasti koettanut saada vihdoin- 
kin selvää rouva Martinin todellisesta henkilöllisyydestä. Ryh- 
dyttiin laajaan kirjeenvaihtoon ammattiveljien kanssa useissa 
eri maissa. Kanadalainen passi todettiin oikeaksi. Kaste- 


todistus, jonka perusteella tämä passi aikoinaan oli annettu, 


osoittautui kuitenkin vääräksi. Marraskuun 2 päivänä Virosta 
saapui vihdoinkin eräs mielenkiintoinen ilmoitus. Latviasta 
tuli vähän myöhemmin tiedonanto, että eräs ratsuväenupseeri 
ja sittemmin poliisivirkailija Karl Schul oli pidätetty Däna- 
burgissa epäiltynä vakoilusta. Virossa oli hänen sisarensa Selma 
Deutsch pidätetty saman vakoilujutun yhteydessä. Nämä 
pidätykset johtivat molemmissa maissa laajan vakoilu- 
verkoston jäljille. Tämän verkoston ja Suomessa olevan jär- 
jestön välillä oli ollut vilkas kuriiripostiyhteys. Kuulustelu- 
pöytäkirjat, jotka vähitellen lähetettiin Tallinnasta ja Riiasta 
Helsinkiin, tekivät näin ollen myöskin Martinin jutun kokonaan 
toisenluontoiseksi. Riiasta saatiin myöskin 7:ntenä joulukuuta 
kauan kaivattu rouva Martinin kastetodistus. Kävi ilmi, että 
hänen todellinen nimensä oli Marija-Emma Schul, että hän oli 
syntynyt vuonna 1896 Dobelnissa Latviassa ja että hän 
yksinkertaisesti oli Dinaburgissa pidätetyn poliisimiehen Karl 


N 


Schulin ja Tallinnassa pidätetyn tarjoilijattaren, silloisen 


ravintolanhoitajattaren Selma Deutschin, o.s. Schul, sisar. 
Marija-Emma €Schulin, eli rouva Mary Louise Martinin, 
merkillinen elämäntarina, sikäli kuin nyt oli tiedossa, oli seu- 
raava: 

Kolmesta Schulin sisaruksesta Selma oli vanhin, Marija- 
Emma toinen järjestyksessä ja veli Karl nuorin. Vuonna 1911 
molemmat sisarukset olivat tarjoilijattarina Riiassa, ja muuta- 
mia vuosia myöhemmin Selma meni naimisiin erään Oskar 
Deutsch-nimisen ravintoloitsijan kanssa Tallinnassa. Sitten 

puhkesi sota. Oskar oli armeijassa, ja kun saksalaiset lähestyivät 
Riikaa, sisaruspiiri hajosi. Selma matkusti Tallinnaan, mutta 
Marija-Emma joutui kirjavien seikkailuiden jälkeen Kieviin, 
jossa hänellä sisarensa kertoman mukaan oli ollut paikka eräässä 
ravintolassa. Kerrottiin hänen siellä jopa menneen avioliit- 
toonkin. Maailmansodan jälkeen hän kuitenkin äkkiä ilmestyi 
Prahaan, jossa hän esiintyi väärällä nimellä. Syksyllä 1922 hän 
oleskeli U.S.A:ssa, ja keväällä 1925 hän sieltä ilmoitti menneensä 
uuteen avioliittoon. Mitä hän oikeastaan oli tehnyt Venäjällä- 
oloaikanaan, ei ole oikein selvinnyt, mutta kaikki viittaa siihen, 
että hän niistä ajoista lähtien, jolloin hän ilmestyi Länsi-Euroop- 
paan, on ollut tekemisissä valonarkojen asioitten kanssa. Mitään 
aviomiestä ei tietenkään ollut, ja matkoillaan Marija-Emma 
käytti tavallisesti vääriä nimiä. 

Hän oleskeli usein Euroopassa ja teki enemmän kuin kerran 
matkoja Venäjälle. Vuonna 1926 hän synnytti pojan. Isän 
todettiin sittemmin olevan erään Venäjälle muuttaneen latvia- 
laisen Tiltinin, huomattava herra Neuvostoliiton palveluksessa, 
etevä ylivakoilija, joka 1930-luvulla kohosi hyvin korkealle 
politrukkien arvojärjestyksessä. Marija.-Emma Schul kiinni- 
tettiin yhä lujemmin Neuvosto-Venäjän kansainvälisen vakoi- 
lun palvelukseen ja tuli piankin tunnetuksi ja ansioituneeksi 
suuruudeksi vakoilujohdossa Baltian maissa, Saksassa, Rans- 
kassa, Englannissa ja Yhdysvalloissa. Huolimatta monista 
Atlantin yli tekemistään matkoista, huolimatta toistuvista 
vierailuistaan Moskovassa ja salaperäisistä metkuista Parii- 
sissa, Berliinissä ja Tallinnassa, huolimatta monista vääristä 
nimistä ja vääristä passeista ei hän kuitenkaan koskaan joutu- 
nut kiinni. Vuonna 1931 tekaistu herra Martin alkaa esiintyä 
Marija-Emma Schulin Amerikassa olevana olemattomana mie- 
henä, mutta jo seuraavana vuonna Marija-Emma on Pariisissa. 
ja Berliinissä, ja kohta senjälkeen hän jälleen vierailee Mosko- 
vassa. Sieltä hän palaa lokakuussa, sisarukset tapaavat toisensa 
Tallinnassa, ja Marija Emma matkustaa sitten takaisin Ber- 
liiniin. Siellä hän nyt ensi kerran tapaa New Yorkista Saksan 

pääkaupunkiin komennetun avustajan Arvid R Jacobs- 
sonin. Draaman loppukohtaus alkaa: 

Tallinnasta ja Riiasta saadut ilmoitukset paljastivat koko- 
naan uusia, merkillisiä näköaloja. Ensin oli vain yksin- 
kertainen karkaamisjuttu, joka aluksi ei näyttänyt kovinkaan 
järkyttävältä. Sitten pulpahtivat esiin Sirenius, Vika ja 
Venäjän sotilasasiamiehet, ja nyt luultiin oltavan tekemi- 
sissä Neuvosto-Venäjän vakoilun aikakirjoissa jo varsin tutun 
asiamiesten, ala-asiamiesten, yhteysmiesten ja- Neuvosto-lähe- 
tystön kautta Pietarin ja Moskovan suuruuksille tapahtuvien 
kuriiripostilähetysten kokoelman kanssa. Mutta Jacobsson ja 
vrouva Martin» toivat jotain kokonaan uutta tähän kirjavaan 
tauluun. Aluksi oltiin jokseenkin neuvottomia kaiken tämän 
uuden suhteen, mutta kun sitten ilmoitukset Baltian maista 
alkoivat saapua, kävi ilmeiseksi, että tällä kertaa oli kysymys 
todella kansainvälistä mittaa olevasta vakoilujutusta. Valtava 
määrä kirjeenvaihtoa Ratakadun ja monien eri maiden ulko- 
laisten ammattiveljien välillä kerääntyi vähitellen tutkijain 
pöydälle. Kuin jättiläistaikina suuri vakoilujuttu paisui joka 
suunnalle, eikä loppu vielä ollut nähtävissä. 

Merkityksellisin johtolanka saatiin sillä välin aivan odotta- 
matta pieneltä kyttyräselkäiseltä. Sillä hänen viimeisestä ker- 
tomuksestaan pulpahti äkkiä esiin aivan uusi ja odottamaton 
osakas tähän suureen draamaan. Ilmeni nimittäin, että »rouva 
Martim käydessään ensimmäistä kertaa tapaamassa kertojaa 
oli tuonut terveiset eräältä Pariisissa asuvalta naiselta, jota 
kyttyräselkäinen ilmeisestikin mitä suurimmassa määrin ihaili 
ja kunnioitti. »Rouva Martin» oli ankarasti kieltänyt kertojaa - 
koskaan mainitsemasta tämän kunnioitustaherättävän naisen 
nimeä, ja kaikissa kuulusteluissa »rouva Martim jyrkästi kieltäy- 
tyi tunnustamasta tuttavuuttaan tähän mitä salaperäisimpään 
henkilöön. Lähemmin tutkittaessa tämä arvoituksellinen nainen 
osoittautui erääksi rouva Lydia Stahliksi, ja jatkotutkimukset 
johtivat pian huomattavaan tulokseen. Sillä jos tähän asti oli 
luultu, että »rouva Martin» oli ollut päähenkilö tässä päivä 


187 


päivältä kasvavassa vakoilujutussa, havaittiin nyt, että vasta 
rouva Stahlin kautta voitiin päästä käsiksi todella korkeimpaan 
johtoon. Hänen kauttaan kulkivat langat mahtavaan järjestöön 
Ranskaan ja sieltä edelleen Englantiin ja Amerikkaan, kunnes 
ne lopulta katosivat kansainvälisen neuvostovakoilun korkeim- 
man aristokratian joukkoon kauas Suomen Valtiollisen poliisin 
toimintapiirin ulkopuolelle. Lontoon ja New Yorkin, Pariisin 
ja Berliinin tehtäväksi jäi hoitaa nämä huippuhenkilöt, ja viran- 
omaiset Atlantin molemmilla puolin korjasivat pian runsaan 
sadon, joka oli Suomen Valtiollisen poliisin esityöskentelylle 
kunniaksi. 


14. 


Rouva Lydia Stahl ja suurvakoilijain korkein 
aristokrvatia. 


Maailmansodan ensimmäisenä vuonna rouva Stahl ilmaantui 
näköpiiriin Suomessa. Helsingin lähistöllä olevassa hienossa 
Bad Grankullassa vietettiin silloin hivuttavia ja mondeeneja 
virkistyslomia siihen saakka, kunnes vallankumous ja elin- 
tarvikkeiden puute pitkiksi ajoiksi sulkivat sen ovet. Vajoa- 
van keisarikunnan laajoilta alueilta tuli ylhäisiä ja uppo- 
rikkaita henkilöitä lepuuttamaan tässä rauhan satamassa sodan 
rasitusten pilaamia hermojaan. Venäjän korkeimman aristokra- 
tian edustajat antoivat tälle kirjavalle joukolle valiolaatuisen, 
eriskummallisen leiman — ruhtinas Putjatin, ruhtinas Golitsyn, 
ruhtinas Orlov-Davidov, kreivi Buxhoevden ym. Mutta tässä 
ylhäisessä, kaviaaria syövässä, eksoottisilta hajuvesiltä tuok- 
suvassa ja muuta yleisöä lornjettien läpi alentuvasti tarkastele- 
vassa seurakunnassa nähtiin myöskin eräs kaksikymmenvuo- 
tias, elämänhaluinen ja varsin eksentrinen, tupakoiva nainen, 
jolla oli leikkotukka ja silmiinpistävä ulkomuoto ja joka oli 
pukeutunut housuihin. Hän oli Donin rannoilta kotoisin ole- 

van rutiköyhän kasakan, erään TSekalovin, tytär, joka oli Parii- 
sissa mennyt naimisiin upporikkaan krimiläisen viininvilje- 
lijän pojan Boris Stahlin kanssa. Pietarissa miehen isällä oli 
hyvin tunnettu viinitalo, jonka pohjakerroksessa Pietarin 
seurapiirien erityisesti suosima ravintola Stahl oli. Liike toi- 
mitti mm. arvostettuja krimiläisiä Alcazar-viinejä. 

Mutta sota oli syttynyt, ja nuori Boris oli sijoitettu röntge- 
nologiksi erääseen äitinsä kustantamaan ambulanssiin. Eräänä 
päivänä kummituslaivat Goeben ja Breslau pommittivat Sevas- 
topolia. Nuori Lydia-rouva koki hermojärkytyksen ja lähetet- 
tiin kiireimmiten rauhaisaan Bad Grankullaan Suomeen. Vähän 
ajan kuluttua hän oli venfant terrible» tämän kylpylaitoksen 
ylhäisten vieraiden joukossa. Joka päivä hän pukeutui toinen 
toistaan muodikkaampiin vaatteisiin. Ruoka-aikojen täsmälli- 
syydestä hän välitti vähät. Ruotsalaisen teatterin hyvin kas- 
vatettua ensi-iltayleisöä hän loukkasi perusteellisesti. Hän oli 
tullut näytäntöön pukeutuneena mitä hienoimpaan siniseen 
pukuun, ja hänen sylinsä oli täynnä sinisiä orkideoja. Toisen 
näytöksen aikana hän joi teetä aitionsa eteishuoneessa ja marssi 
sitten kesken kolmannen näytöksen arvokkaasti ulos. Kaikki 
kiikarit olivat suunnatut hänen eksoottiseen olemukseensa, ja 
kuiskaillen oli kysytty, kuka tämä harvinainen lintu mahtoi olla. 
Huolimatta siitä, että uskonto ja politiikka olivat kiellettyjä 
keskustelunaiheita kylpylaitoksessa, hän puhui juuri näistä 
asioista eniten. Yltiöpäisillä kumouksellisilla mielipiteillään 
hän tietysti ärsytti silmittömästi muutenkin vallankumousta 
pelkääviä aristokraatteja. Kun Kerenski munuaiskivileikkauk- 
sensa tähden oleskeli Grankullassa, rouva Stahl liittyi hänen 
seurapiiriinsä huolimatta siitä, että neljä salapoliisia joka päivä 
ja joka hetki valvoi tulevaa diktaattoria. Lopulta tuli vihdoin- 
kin kauan odotettu bolSevikkivallankumous ja kohta sen jäl- 
keen sisällissota Suomessa. Bad Grankullan elintarvikevaras- 
tot takavarikoitiin, ovet suljettiin, ja sen kirjava asukasjoukko 
haajaantui kaikkiin tuuliin. 

Rouva Stahl oleskeli kuitenkin vuoteen 1920 saakka Suo- 

messa, sillä hänen liiditteluaan ja yltiöpäisyyttään ei kukaan 
ollut todella pitänyt vallankumouksellisuutena. Kuinka yllät- 
tyneitä oiisi oltukaan, jos olisi tiedetty, että hän vuodesta 1919 
lähtien oli ylläpitänyt läheisiä suhteita kommunisteihin. Vuo- 
den 1918 punaisen hallituksen jäsenen, vuoden 1939 »kansan- 
hallituksen» päämiehen, toveri O. V. Kuusisen salaisesti oles- 
kellessa Suomessa uudelleen organisoimassa hajalle lyötyä 
kommunistipuoluetta rouva Stahlilla oli läheinen kosketus 
tähän ammattivallankumoukselliseen siihen saakka, kunnes 
Kuusisen vihdoin onnistui keinotella itsensä pois maasta. Rouva 
Stahl oli myöskin pari kertaa tavannut Ruotsin pääkaupungissa 
punakomissaarin, vallankumoushallituksen Tukholman »minis- 
terin Allan Walleniuksen. Myöskin kaksi juutalaista, Ilja Pum- 
per ja Isak Sebba, pulpahtaa tässä yhteydessä esiin. He osoit- 
tautuivat sittemmin joissakin hämärissä tehtävissä toimiviksi 
salaisiksi yhteysmiehiksi. Rouva Stahlin huomattavin yhteys 
niihin aikoihin oli kuitenkin tunnettu amerikkalainen kommu- 
nisti: John Reed, joka kevättalvella 1920 oleskeli Suomessa. 
Tästä John Reedistä kertovat asiakirjat, että hän sittemmin 
kirjoitti bolSevikkivallankumouksen historian, jonka rouva Stahl 
käänsi ranskaksi. Reed ei ollut ilmeisestikään vain fanaatti- 
nen kommunisti, vaan myöskin eksentrinen romantikko. Hänen 
kuoltuaan Moskovassa hänen ruumiinsa hänen viimeisen toi- 
vomuksensa mukaan poltettiin, uurna sijoitettiin lentokonee- 
seen, ja hänen tuhkansa ripoteltiin pilvien tasalta pyhän Neu- 
vostoliiton) maanääriin. 

Vuonna 1920 rouva Stahl muutti Pariisiin ja oli aluksi suu- 
rissa. taloudellisissa vaikeuksissa. Pian ilmestyi hänen luokseen 
kuitenkin eräs pieni juutalaisnuorukainen. Hän toi terveiset 
Lontoosta. Pidettiin salaperäisiä neuvotteluja, ja siitä lähtien 
voidaan katsoa rouva Stahlin tulleen lujasti kiinnitetyksi bolSe- 
vikkien kansainvälisen vakoilun palvelukseen. Aluksi palkka 
ei ollut suuri, mutta vähitellen hän nousi arvoasteissa, ja jo 
kahden vuoden kuluttua hän oli Ranskassa työskentelevän 
vakoilujärjestön paras jäljentäjä ja valokuvaaja. 

Boris Stahl, joka kauan oli ollut näkymättömissä, ilmes- 
tyi sitten Konstantinopoliin. Hän oli rehellisesti taistellut upsee- 
rina bolSevikkeja vastaan Denikinin valkoisessa kansanarmeijassa 
ja Wrangelin joukkojen jäännösten mukana joutunut Turkin 
pääkaupunkiin. Nyt hän etsi yhteyttä vaimoonsa, jonka kanssa 
hänellä oli pieni poikakin. Stahlin perhe kulki kuitenkin kohti 
hajaantumistaan. Ennenkuin draama saavutti huippukohtansa, 
rouva Stahl ja hänen miehensä olivat aikoja sitten eronneet 
toisistaan, ja poika, pikku Georg, oli kuollut. 

Vuodet kuluivat, Neuvostoliiton vakoilujärjestöä Ranskassa 
laajennettiin, ja siitä tuli erinomainen ja hyvin rasvattu koneisto, 
jonka salainen keskus oli Pariisissa Stahlin huoneiston eräässä 
sisimmässä huoneessa. Venäjältä lähetettyjen päälliköiden luku- 
määrä, jotka seurasivat toinen toistaan, oli suuri. Myöskin 
aikaisemmin mainitun toveri Jan Tiltinin nimi oli tässä »hallit- 
sijaluettelossa», ja hänen salanimensä Ranskassa oli »Brunos. 
Tiltinin mukana saapui Neuvosto-Venäjältä myöskin vanha 
tuttavamme »rouva Martin», joka nyt esiintyi nimillä Marija 
ja Olga. Tämä tapahtui vuonna 1923, eikä ole vaikeata oivaltaa, 
mitä tekemistä nuorella tarjoilijattarella Marija-Emma Schu- 
lilla oli ollut Venäjällä saksalaisten marssittua Riikaan vuonna 
1017. 

»Brunom» ja »Olgan» aikoina Venäjän vakoilulla Ranskassa 
oli loistokautensa. Rouva Stahlilla oli erinomainen yhteys 
meriministeriöön, eräs Louis Martin, kielitaitoinen, erittäin 
oppinut, mutta vähän hajamielinen keski-ikäinen herrasmies, 
jonka hän kokonaan oli kietonut pauloihinsa ja joka oli hänelle 
uskollinen kuin kulta. Sekä uusien ranskalaisten sotalaivojen 
rakennuspiirustukset että uuden pikakiväärin suunnittelupii- 
rustukset joutuivat kaiken muun lisäksi Lydia Stahlin Rue du 
Val de Gracen varrella olevan huoneiston ns. »kylmään huonee- 
seen», jossa niitä tutkittiin ja jossa ne valokuvattiin, ja senjäl- 
keen ne lähetettiin ensimmäisen kuriirin mukana Moskovan 
suuruuksille. Parhain niihin aikoihin tehty kaappaus oli se, 
että erään ministerinrouvan avustuksella onnistuttiin saamaan 

käsiin paperit, joita hänen rakas miehensä säilytti paksussa 
ministerinsalkussaan. Unipulveri oli tehnyt hyvän vaikutuksen, 
ministerinrouva tutki salkun sisällön, ja sitten kun asiakirjat 

> oli valokuvattu hyvässä järjestyksessä rouva Stahlin labora- 
toriossa, ne aamun sarastaessa olivat jälleen paikoillaan, ja 
pahaa aavistamaton ministeri asteli salkku kainalossaan tyyty- 
väisenä ministeriöönsä. Komea näädännahkaturkki oli vakoilu- 
* järjestön lahja ilmeisestikin liian saidan ministerin loistoa 
rakastavalle rouvalle. Aviollinen mustasukkaisuusdraama, jonka 
tämä näädännahkaturkki sittemmin aiheutti, oli kiitollinen 
keskustelunaihe Rue du Val de Gracen varrella olevassa loisto- 
huoneistossa. 

Vuonna 1926 Marija-Emma Schulin ja Jan Tiltinin tilalle 
tuli uusi Moskovasta Pariisiin komennettu päällikkö. Tämän 
jälkeen rouva Stahl rupesi osoittamaan huomattavaa mielen- 
kiintoa Kaukoitää kohtaan ja Pariisin yliopistossa harjoit- 
tamaan = kiinankielen opintoja. Hänen kirjoituspöydälleen 
ilmaantui rivi kiinalaisten kommunistikenraalien valokuvia, 
ja useita kiinalaisia alkoi vierailla hänen luonaan. Rouva 
Stahl, joka oli älykäs nainen, oli jo aikaisemmin opiskellut Rans- 
kassa ja mm. suorittanut Sorbonnessa tutkintoja. Huomatta- 
vaa oli myös hänen suuri kiintymyksensä kirjallisuuteen ja tai- 
teeseen, joka kaikkialla avasi hänelle ylimpien yhteiskuntapii- 
rien ovet. Myöskin Cannes'issa ja Monte Carlossa hän oli mie- 
luinen vieras. Hänet nähtiin usein Ranskan hienoissa kylpy- 
paikoissa, ja hän asui aina jossain hienossa loistohuvilassa. 

— Edellämainitun itämaihin kiinnostumisensa yhteydessä hänestä 
tuli samoihin aikoihin myös salaperäisen sufi-lahkon uskollinen 
kannattaja, jonka lahkon joku hämäräperäinen intialainen 
fakiiri oli maailmansodan jälkeen perustanut ja joka sitten 
oli. levinnyt Ranskaan ja eritoten Amerikassa saanut lukuisia 
käännynnäisiä. Tätä sufilahkoa vakoilunjohto ilmeisestikin 
piti erittäin sopivana tahdikkaan ja tehokkaan suodatuksen 
kohteena. 

Vuoden 1927 lopussa ja vuoden 1928 alussa rouva Stahl 

oleskeli Suomessa. Palattuaan Pariisiin hän uudelleen kohtasi 
Amerikasta palanneen »Brunom ja rupesi nyt todella valmis- 
telemaan lopullista poismuuttoaan Ranskasta. Oikeastaan asia 
oli niin, että hänen tästä lähtien piti toimia vakoilijana Kii- 
nassa. Kuinka nyt sitten lienee käynytkin, suunnitellusta 
Kiinan matkasta ei tullutkaan mitään. Sen sijaan hän siirsi 
päämajansa New Yorkiin, jossa hän asettui yhteyteen ame- 
rikkälaisten neuvostovakoilijain kanssa ja tuli pian huomat- 
tavaksi tekijäksi siinä suuressa vakoiluverkostossa, jonka 
Amerikan bol%evikit Neuvosto-Venäjän johdolla olivat järjes- 
täneet Pohjois-Amerikan mannermaalle. Ja Tiltin, jota Ame- 
rikassa kutsuttiin »Alfrediksi», oli häntä New Yorkin sata- 
massa vastassa. vAlfred» tutustutti hänet asianmukaisessa jär- 
jestyksessä asianomaiseen vakoiluhienostoon, ja suuri joukko 
salaperäisiä juutalaisia ja muita neuvostomiehiä parveili pian- 
kin hänen läheisyydessään. Laajan vakoilujärjestön päämaja 
oli sijoitettu laivanvarustusyhtiö Wesson & Con konttori- 
huoneistoon. Tämän laivanvarustusyhtiön koko henkilökunta 
oli Neuvosto-Venäjän vakoilun palveluksessa. Jäljentämis- 
ja valokuvausosasto ja kemiallinen laboratorio olivat eräässä 
valokuvaamossa Downtownissa New Yorkissa. Rouva Stahlilla 
oli Amerikassa salanimenään »Helena». »Rouva Martininkin» 
kanssa hän oli kosketuksissa näinä vuosina. 

Rouva Stahl oli neljä vuotta tämän vakoilujärjestön pal- 
veluksessa. Moskovasta tuli tasaisin väliajoin uusia päälli- 
köitä, ja vanhat komennettiin uusiin tehtäviin maailman toi- 
siin ääriin. Vuonna 1932 rouva Stahl muutti takaisin Pariisiin 
ja toimi siellä pidättämiseensä saakka Neuvosto-Venäjän Rans- 
kassa yhä laajenevan vakoilun yhtenä ylimpänä johtajana. 
Hän solmi myöskin uudelleen vanhat suhteet uskolliseen Louis 
Martiniin. Vasta suomalaisen reserviluutnantti Pentikäisen 
kohtalokas hermostunut ylimeno Venäjälle oli aiheena tämän 
ihmeellisen naisen paljastumiseen. ; 

Sekä Ranskassa että Amerikassa pidätettiin rouva Stahlin 
paljastumisen jälkeen joukko: henkilöitä, ja koko huolella 














































































































Harjatelineessä ja vaateharjoissa oli salaisia lokeroita, joihin tärkeitä 
papereita voitiin piiloittaa. 








Suuren vakoilujärjestön valokuvauskoneita ja -tarvikkeita. 









































Lydia Stahl. 


Louis Martin. 


193 


punottu verkosto revittiin rikki. Mutta jäljet johtivat myöskin 
Englantiin. Pentikäisen jutun mainingit huuhtelivat myöskin 
Ison Britannian rantoja, ja Scotland Yard saattoi jonkin ajan 
kuluttua ilmoittaa tämän maan erään mitä ovelimman ja suu- 
rimman neuvostovenäläisen vakoilujärjestön tulleen paljaste- 
tuksi. Oli ollut pitkä sarja jännittäviä ajojahteja ja huomiota 
herättäviä paljastuksia. Niitä koskevat yksityiskohdat eivät 
-kuitenkaan kuulu tähän kertomukseen. 

Mielenkiintoisinta näissä paljastuksissa ja löydöissä oli 
toteamus, että Suomessa toimiva vakoilujärjestö oli kokonaan 
sommiteltu ranskalaisten, amerikkalaisten ja englantilaisten 
esikuvien mukaan. Kuten Suomessa näissä mainituissa maissa- 
kin koulittu ja tarkoitukseen erityisesti valittu päällikkö johti 
järjestöjä, ja hänen alaisuudessaan oli yhteysmiehistä, asia- 
miehistä ja ala-asiamiehistä muodostunut hierarkia. Kuten 
Suomessakin eivät alaosastot näissä suurissa maissa tienneet 
toistensa olemassaolosta, ja ainoastaan muutamat henkilöt 
olivat nähneet salaperäisen päällikön. Kuten Suomessakin 
neuvostolähetystöt olivat johtavina ja valvovina viranomaisina 
kulissien takana. Sopivia näkymättömiä kanavia pitkin han- 
kittu aineisto virtasi näihin lähetystöihin ja lähetettiin aikanaan 
luotettavien kuriirien välityksellä odottaville suuruuksille Mos- 
kovaan. 

Eri järjestöillä oli käytettävinään myös salaisia radiolähetti- 
miä ja -vastaanottimia. Ei kestänyt kauankaan, kun Suomessa- 
kin löydettiin amerikkalaisten, ranskalaisten ja englantilaisten 
radioasemien kanssa yhdenmukaisia laitteita. Meillä ne tosin 

- vielä eivät olleet käytännössä, mutta mies oli valittu niitä hoi- 
tamaan ja koneet hankittu. Erästä herra Rosendahlia, aikai- 
semmin mainitun Agnes Rosendahlin miestä, koulutettiin 
parhaillaan tähän tehtävään, mutta hänet pidätettiin, ennen- 
kuin hän oli ehtinyt saada mitään mainittavaa aikaan. Radio- 
yhteys oli järjestetty vartavasten silmällä pitäen tulevaa sotaa, 
ja sen tarkoituksena oli ensisijaisena tiedoitusvälineenä palvella 
yhteyden ylläpitoa Suomessa olevan vakoilujärjestön ja Pie- 
13 — Vastavakoilu iskee. 

tarin sekä Moskovan sotilaallisten ja poliittisten toimeksianta- 
jain välillä. 

Kuten suurissakin maissa niin myös Suomessa vakoilujär- 
jestö jakaantui kahteen linjaan. Keskuksessa oli »päällikkö», 
Marija-Emma Schul, ja lähinnä häntä alaisena yhteysmies ja 
veristäjä» Jacobsson. Sitten oli tavallinen palkattujen asiamies- 
ten verkosto päähenkilöiden Sireniuksen ja Vian alaisena. 
Jacobssonista johtivat langat kuitenkin myöskin kokonaan toi- 
selle taholle, nimittäin Suomen Kommunistiseen Puolueesäen 
ja sen toimitsijoihin. Teurastuslaitoksen lähistöllä tehty löytö 
antoi runsaasti tähän suuntaan käypiä todisteita ja aiheutti 
lukuisia uusia pidätyksiä. Tässä ' yhteydessä kommunistien 
joukosta pidätettiin eräs korkeahko punaupseeri, Suomen kan- 
salainen, joka 1920-luvulla oli mennyt Neuvostoliittoon, siellä 
käynyt sotakoulun ja ylennyt arvoasteissa, kunnes hänet oli 
komennettu Suomeen salaiseen työhön Suomen Kommunisti- 
sen Puolueen sotilaslinjalle. Myöskin edellämainittu radiosäh- 
köttäjä joutui tähän apajaan. Samoin paljastettiin monta 
kuriirietappia Viron, Latvian, Puolan, Ruotsin, Saksan, Rans- 
kan, Yhdysvaltain ja Kanadan järjestöihin. 

Vian antamien tietojen mukaan piti puolueen harjoittaman 
vakoilun oikeastaan loppua uudelleenjärjestelyn yhteydessä 
vuonna 1928. Uudet paljastukset osoittivat kuitenkin, että 
Suomen Kommunistinen Puolue edelleenkin oli mukana vakoilu- 
toiminnassa, joskin tosin jonkin verran sivussa verrattuna 
uuteen, erityisesti tätä tarkoitusta varten perustettuun järjes- 
töön. Pentikäinenkin oli, ennenkuin hänet oli siirretty uuteen 
järjestöön, toiminut entiseen tapaan kommunistipuolueen soti- 
laslinjalla. 

15. 


Suuren vakoilujutun jälkimaininkeja. 


! Koko kevättalven 1934 Suomen sanomalehdistö sai palstan- 
täytettä, ja myöskin Virossa, Latviassa, Puolassa, Ranskassa, 
Englannissa ja Amerikassa oli ryhdytty perusteellisiin puhdis- 

tustoimenpiteisiin. Ainoastaan kaikkein korkeimmat johtajat, 
niiden joukossa yleiseurooppalaisen neuvostovakoilun aina 
näkymättömissä olevat ylimmät johtajat, olivat onnistuneet 
pysymään piilossa. Kuin varjot tulivat ja hävisivät myöskin 
Ranskassa ja Amerikassa työskennelleitten järjestöjen perättäi- 
set päälliköt: tumma ja punaposkinen etelävenäläinen »Kons- 
tantin», filmisankarinkaunis »Etienne», hyväntahtoinen »Georg), 
kyynillinen ja kova moskovalainen täekisti »Dick», aristokraatti- 
nen ja ylimielinen Mark» ja näkymättömässä eristäytyneisyy- 
dessä työskentelevä »Otto». Kukaan näistä korkeista herroista 
ei joutunut huolella vedettyyn apajaan, eikä mitään tunnus- 
tuksia tai johtolankoja, jotka olisivat voineet opastaa viran- 
omaiset jäljille, ollut käytettävissä. Ei myöskään Jan Tiltiniä, 
rouva Martinin» pojan isää, saatu kiinni. Hän oli jo Venäjällä 
silloin, kun suuri apaja vedettiin. Hän kohosi sittemmin kaik- 
kein korkeimmille paikoille. Saksan ja Venäjän välisen sodan 
puhjetessa 1941 hänen kerrotaan saavuttaneen prikaatinkenraa- 
lin arvon ja aseman. Venäjälle joutui myöskin Norjan kautta 
rouva Martinin» alaikäinen poika. Hänen nykyinen kohtalonsa 
on tuntematon. Pentikäisestä kerrotaan, että hän Espanjan 
sisällissodan aikana olisi ollut Espanjassa upseerina punaisten 
puolella. Nyt hän lienee kohonnut everstiksi puna-armeijassa, 
ja kerrotaan hänen nykyisin olevan Pietarissa ja johtavan 
Suomeen kohdistuvaa vakoilua. 

Vähitellen vaimenivat sitten tämän jättiläisjutun mainin- 
git, jotka olivat aiheuttaneet niin paljon rauhattomuutta, 
"määrätietoista työtä ja monta tärisyttävän huomiotaherättä- 
— vää juttua eri puolilla maailmaa. Taaskin olivat teeskentelevät 
neuvostolähetystöt tulleet paljastetuiksi. Bolsevikkien ulko- 
asiainkomissariaatin eräs virkamies raivosi turhaan Mosko- 
van radiossa, ja Neuvostoliiton Suomen ja muiden maiden 
ministerit esittivät »siveellisesti suuttuneina» vastalauseitaan. 
Isvestija uhkaili turhaan ja selitti, ettei rauhaarakastava Neu- 
vostoliitto kauankaan enää voinut sietää moista neuvostonvas- 
taista riehuntaa. Todistusaineisto oli kuitenkin vuoren korkui- 

nen ja sitova. Tuomiot lankesivat, eivätkä edes kaikenlaiseen 
sumuttamiseen ja veruketemppuihin tottuneet bol&evikit lopul- 
takaan osanneet esittää mitään uskottavia selityksiä. 

Pieni Suomi oli tehnyt maailmalle todellisen palveluksen. 
Räikeästi ja säälimättä suuntautui valonheittäjän valokiila 
Moskovaan ja sen todellisiin tarkoituksiin. Ja kaikki tämä oli 
alkanut vähäisestä suomalaisesta reserviluutnantista, joka vain 
pelkästä hermostuneisuudesta oli paennut itärajan taa. Mutta 
tämä niin merkityksellinen hermostuneisuus vuorostaan oli 
aiheutunut ei sen eriskummallisemmasta seikasta, kuin että 
eräs yöllä hauskaa pitänyt ja toimelias apteekkari aivan asiaan- 
kuulumattomasti oli soittanut syrjäisestä Itä-Suomen kaupun- 
gista. Niin voivat pikkuseikat joskus aikaansaada lumivyöryn 
tapaisia suuria tapahtumia. 


ARVOITUKSELLINEN MURHA LAPUAN 
PATRUUNATEHTAALLA 


I. 
Kadonneet blankovekselit. 


Pentikäisen jutun jännittävimmät päivät olivat käsillä. 
Myöskin" Vaasan Valtiollisessa poliisissa työskenneltiin korkea- 
paineen alaisena, ja mitä hurjimpia huhuja oli liikkeellä. Poh- 
janmaalla oli nähty mystillisiä autoja vähin joka paikassa, 
salaperäisiä, hajuvedelle tuoksuvia naisia oli käynyt ja sitten 
Jälleen hävinnyt jättäen jälkeensä paljon juttuja, juoruja 
ja hämäriä viittailuja monista selvittämättömistä asioista. 
Pahimmin oli laita tässä suhteessa Lapualla, antikommunis- 
tisen liikkeen suuressa päämajassa, jossa mielet kesästä 1930 
lähtien olivat olleet käymistilassa ja jossa valppaan epäluu- 
loinen kansa oli syrjäsilmin katsellut jokaista muukalaista, 
joka aiheettomasti oli ilmaantunut jäykän körttiläisseudun 
piiriin. Täällä asui honkaisessa suurtalossaan kautta maan 
- tunnettu talonpoikaiskuningas Kosola, joka nelisen vuotta 
sitten oli johtanut kahdentoistatuhannen miehen marssin 
Suomen hämmästyneeseen pääkaupunkiin. Siellä nähtiin myös 
ankarasti uskonnollisen lapualaisjohtajan Herttuan omalaa- 
tuinen hahmo, ja suuren lapualaisrovastin Kareksen saarnatessa 
ryssää ja pirua vastaan pitäjän kirkossa jyrähteli, ja hänen 
saarnansa leimahteli kuin arkkienkeli Gabrielin miekka ja 
hehkui kuin laava kidutuskammion sisimmässä. Nopeana kuin 
kärppä: ja hymyilevänä nähtiin vilkkaan Koiviston kiiruh- 

tavan suuren Kosolan talon laajan pihamaan yli, ja jos oli 
onni myötä, saattoipa nähdä vilaukselta sävyisän ja suur-' 
kätisen Muilun, jonka nimestä johdettu »muilutus» merkitsi 
epämieluisten kommunistien reipasta passittamista kehuttuun 
idän paratiisiin. Porvarillisessakin sanomalehdistössä alettiin 
käyttää »muiluttamista» merkitsemään suomalaisten suoritta- 
maa reipasta »bol$evikkienvientiä» Neuvostoliittoon. 

Eipä olekaan ihmeteltävää, jos täällä suuren kansanliikkeen 
pääpaikkakunnalla, jossa miehet esiintyivät mustissa paidoissa 
ja jossa myöskin naiset tiukan körttiläisyyden vaatimusten 
mukaisesti pukeutuivat mustiin ja olivat sileäksi kammattuja ja 
käyttivät huiveja, nähtiin vakoilijoita ja pahantekijöitä kai- 
kissa tuntemattomissa ulkopitäjäläisissä. Näin kävi joka suh- 
teessa kunnianarvoisalle yleisesikuntakapteeni Terälle, joka 
matkusti Lapualle neuvottelemaan patruunatehtaan johtajien 
kanssa joistakin ammattialan asioista. Pitäjän juorut tiesivät 
pian kertoa salaperäisistä suhteista kommunisteihin, käyttäen 
jutussa mausteina lahjuksia jä vapaamuurareita. Niin kävi 
myöskin silloin, kun eräs hieno auto, jossa oli upseerien rouvia, 
pysähtyi Lapuan Seurahuoneen ulkopuolelle ja naiset hilpeän 
mielialan vallitessa söivät pikalounaan ja soittelivat muuta- 
mille paikkakunnalla oleville ystävilleen ja tuttavilleen ja sitten 
jatkoivat matkaansa pohjoiseen päin. Heti oltiin selvillä siitä, 
että salaperäinen rouva Martin seurueineen oli kunnioittanut 
paikkakuntaa. Ja kuinka oikeastaan oli eversti Asplundin 
äkillisen kuoleman laita? Kuka oikeastaan uskalsi epäillä, ettei 
itse asiassa ollut kysymyksessä salaperäinen myrkytys? Minkä- 
tähden jo alkuunpannut tutkimukset oli äkkiä keskeytetty? 
Minkätähden patruunatehtaan tarmokas konttoristi, joka itse- 
kin oli joutunut samanlaisen ilkityön kohteeksi, oli selitetty 
hermosairaaksi ja suljettu hermoparantolaan huolimatta siitä, 
että hän ilmeisestikin oli täydelleen selvillä siitä, mitä vartioidun 
patruunatehtaan korkean lankkuaidan sisäpuolella salassa oli 
tapahtunut. Ja kuinka oli oikeastaan porttivahti Vierulan 
sairauden laita, mistä johtui insinööri Mantsaksen kummallinen 

pahoinvointi ja vahtikoiran äkillinen kuolema? Tuossa suuressa 
pohjalaisessa kirkonkylässä tapahtui ilmeisestikin monta sala- 
peräistä asiaa, ja istuttaessa iltaisin Lapuan suurtupien pitkien 
pöytien ääressä oli keskustelunaiheita paljon. Niihin aikoihin 
oltiin Pohjanmaan pitäjissä tosiaankin kovin levottomia, ja 
myöskin Pohjanmaan pääkaupungissa Vaasassa olivat silmät 
auki ja korvat hörössä. Sentähden ei olekaan ihmeteltävää, että 
* myöskin Vaasan Valtiollisella poliisilla näinä kuukausina oli 
kuumat ja rasittavat ajat. 

Marraskuun 20 päivänä 1933 soi äkkiä Valtiollisen poliisin 
kansliassa puhelin, ja hengästynyt ääni pyysi pikaista puheille- 
pääsyä. Soittaja oli eräs kaupungin tunnettu hedelmäkauppias. 
Hänen kertomansa vaati pikaisia toimenpiteitä. Hedelmäkaup- 
piaan kertomus oli seuraava: 

Jo'* jonkin aikaa hänellä oli ollut palveluksessaan eräs Fino 
Behm. Noin kaksi viikkoa sitten hän oli keskustellut tämän 
kanssa suurehkon lainan hankkimisesta, millä toimenpiteellä 
hän aikoi vakaannuttaa liikkeensä raha-asiat. Behm oli selittä- 
nyt, että hänellä oli Viipurissa Adolf Kurki-niminen ystävä, joka 
oli vahtimestarina hotelli Knut Possessa ja joka kauan oli toivo- 
nut voivansa ryhtyä itsenäiseksi liikemieheksi. Behmin välityk- 
sellä oli sitten ryhdytty kirjeenvaihtoon tämän Kurjen kanssa, ja 
marraskuun 12:ntena viipurilainen oliilmoittanut asian olevan sel- 
vän ja että Behmin piti vain tulla Viipuriin, niin kaikki järjestyisi 
molemminpuoliseksi tyydytykseksi. Varustettuna tyytyväisen 
hedelmäkauppiaan hyväksymillä kolmella blankovekselillä ja 
tarpeellisella matkakassalla Behm oli 13 p:nä matkustanut ilta- 
* junassa Viipuriin. Kaksi päivää myöhemmin Behm oli soittanut 
Viipurista ja ilmoittanut lainan olevan järjestyksessä ja että 
Kurki itse oli tulossa henkilökohtaisesti keskustelemaan yhtiö- 
kumppanuudesta. Tuo huomattava summa oli puhelinmääräyk- 
sellä jo lähetetty Vaasaan. 

Tämän viimeisen elonmerkin jälkeen sekä Behm että Kurki 
olivat hävinneet kuin maa olisi heidät niellyt. Muutama päivä 
sitten hedelmäkauppias oli soittanut Knut Posseen Viipuriin ja 

pyytänyt saada puhua tämän merkillisen vahtimestarin kanssa. 
Hotellista ilmoitettiin lyhyesti, että Kurki saatuaan lopputilin 
oli jättänyt toimensa jo 15 p:nä. Lähemmin tutkittaessa ilmeni, 
ettei häntä neljään päivään ollut näkynyt asunnossaan. Beh- 
mistä ei ollut jälkeäkään. Eino Behmin veli Toivo oli lähettänyt 
Raudussa 15:ntenä marraskuuta päivätyn kirjeen. Hedelmä- 
kauppias oli omalla vastuullaan avannut tämän ja sen salape- 
räisistä sanakäänteistä tullut siihen käsitykseen, että suunnit- 
teilla oli pakoyritys Neuvostoliittoon. Kaikesta ilmeni, että 
hävinneen Behmin metkut olivat olleet kaikkea muuta kuin 
kunniallisia. Kaiken kukkuraksi kauppias vielä mahdollisesti 
oli pitänyt vakoilijaa kotonaan. Huolestuneen hedelmäkaup- 
piaan otsa vetäytyi yhä syvempiin ryppyihin. 

Poliisille Eino Behm ei itse asiassa ollut tuntematon 
mies. Seitsemästä sisaruksesta nuorimpana hän oli syntynyt 
1914 Inkerinmaalla Lempaalassa ja tullut äitinsä ja kahden vel- 
jensä kanssa vuonna 1918 pakolaisena Suomeen. Vuonna 1924 
hän palasi äitinsä ja toisen veljensä kanssa salatein takaisin 
Neuvostoliittoon. Perhe asettui asumaan jälleen Lempaalaan, 
ja siitä lähtien Behm oli Neuvosto-Venäjän kansalainen. 
Hän kävi koulua Lempaalassa ja meni sitten kansakoulun- 
opettajaseminaariin Hatsinaan. Vuonna 1931 hän kirjoittautui 
oppilaaksi Leningradissa toimivaan jonkinlaiseen teatteri- 
kouluun. Hän oli kuulunut kommunistiseen nuorisoliittoon 
Toksovassa ja vuonna 1930 liittynyt Osoaviahim-järjestöön 
Leningradissa. Syksyllä 1932 hän oli Odessassa, ja seuraa- 
van vuoden tammikuussa hän sukeltautui esiin vapaamatkus- 
tajana suomalaisessa höyrylaiva Naxoksessa, joka oli matkalla 
Novorossiskista Hampuriin. Toukokuussa hän saapui samassa 
laivassa Helsinkiin ja ilmoittautui laillisessa järjestyksessä 
viranomaisille Raudussa. Kun mitään epäilyttävää ei ollut 
havaittavissa, hän kuulustelujen jälkeen pääsi vapaaksi ja sai 
jonkin ajan kuluttua työtä Waldhofin tehtailla Käkisalmessa. 
Syyskuusta 1933 lähtien hän oli töissä edellämainitulla hedelmä- 
kauppiaalla Vaasassa. 

Vahtimestari Kustaa Adolf Kurki ei myöskään ollut polii- 
sille tuntematon henkilö. Hänkin oli syntynyt Inkerinmaalla 
samassa kylässä kuin Behm, oli tullut Suomeen vuonna 1919 ja 
palannut Neuvostoliittoon vuonna 1921. Oman kertomansa 
mukaan hän oli jonkin aikaa ollut satamatyömiehenä Pieta- 
rissa, mutta joulukuussa 1928 tullut Suomeen laillista tietä 
aikataulunmukaisella junalla Neuvosto-Venäjän pääkaupun- 
gista. Hän oli Suomen kansalainen ja tuli yksinkertaisesti vain 
suorittamaan asevelvollisuuttaan. Kun mitään muistutettavaa 
häntä vastaan ei ollut, hän oli saanut olla vapaana, eikä hänellä 
myöhemmin ollut mitään rettelöitä viranomaisten kanssa. 
Kurjen ja Behmin äkillinen katoaminen teki kuitenkin välttä- 
mättömäksi heidän menneisyytensä uudelleen tutkimisen. Pian 
oltiin myös jokseenkin selvillä siitä, että nämä miehet olivat 
koulittuja punaupseereita, jotka vakoilutarkoituksessa olivat 
oleskelleet Suomessa. Mitä Behmiin tulee, niin hän oli jo 
jonkin aikaa ollut tietynlaisten epäilysten kohteena. Häntä 
oli jo useaan kertaan kuulusteltu, mutta mitään sitovia todis- 
teita häntä vastaan ei kuitenkaan ollut saatu hankituiksi. Nyt 
oli asia ilmeisestikin selvä. Mutta mikä heidän tehtävänään oli 
ollut? Oliko nyt päästy suuren Pentikäisen jutun uuden haa- 
rautuman jäljille, vai oliko kysymyksessä kokonaan uusi vakoilu- 
järjestö? Hedelmäkauppias parka oli kaikin tavoin säälittävä. 
Kadonneitten blankovekseleitten tragikoomillinen tarina alkoi 
ilmeisestikin saada dramaattisempaa sisältöä. Behmistä enem- 
pää kuin Kurjestakaan ei kuitenkaan ollut vähäisintäkään jälkeä 


- havaittavissa. 


Silloin hedelmäkauppiaamme muisti erään salaperäisen puhe- 
linkeskustelun. Behmin matkustettua Viipuriin eräs nainen oli 
soittanut ja pyytänyt saada puhua Einon kanssa. Epäröiden 
hän oli sitten antanut puhelinnumeronsa. Puhelinluettelosta 
ilmeni, että numero oli Vaasaan majoitetun Kaartin Jääkäri- 
pataljoonan. Asiaa tutkittiin lähemmin, ja pian kävi selville, 
että puhelinsoitto oli tullut pataljoonan päällikön eversti 
Heiskasen asunnosta. Eversti itse oli kuitenkin ollut matkoilla 

juuri sinä päivänä, ja everstin rouva oli ollut kaupungilla 
ostoksilla siihen aikaan, kun puhelinsoitto oli tapahtunut. 
Näin ollen jäljellä oli vain perheen kotiapulainen. Todettiin 
hänen nimensä olevan Jenny Mirjam Anttila ja että häntä 
kutsuttiin Jennyksi. Eräs etevimmistä etsivistä sai tehtäväk- 
* seen soittaa hänelle ja sopia kohtauksesta. Kaikki onnistui 
hyvin. Etsivä toi terveiset Eino Behmiltä ja kertoi olevansa 
uusi yhteysmies, koska Behmillä ei enää ollut tilaisuutta hoi- 
taa asioita Vaasassa. Jenny oli epäluuloinen, mutta paljasti 
itsensä kuitenkin siinä määrin, että pidätys oli aiheellinen. 
Kohtaus päättyi kolkosti vierailuun poliisiosastolla. Jenny oli 
hyvin järkyttynyt nopeasta paljastumisestaan. Kuulusteluissa 
hän sotkeutui yhä enemmän verukkeisiinsa ja vastaväitteisiinsä. 
Rinnan näiden kuulustelujen kanssa tutkimukset jatkuivat 
toisellakin taholla. Todistusaineistoa kasaantui vähitellen, ja 
lopulta Jenny Mirjam Anttila teki täydellisen tunnustuksen 
20:ntenä joulukuuta. 

Täten paljastui hirvittävä draama. Lapuan huhut ja juorut 
osoittautuivat sittenkin todellisuuspohjaisiksi. Huolimatta lää- 
kärinlausunnosta Lapuan patruunatehtaan johtaja eversti Vol- 
ter Asplund ei ollut kuollut luonnollisella tavalla. Hän ei ollut 
kuollut molemminpuoliseen keuhkokuumeeseen, kuten tähän 
saakka oli luultu, vaan hänet oli salakavalasti myrkytetty. Ja 
kaiken tämän takana oli jälleen Neuvostoliitto. Tämä uusi 
neuvostoattentaatti kuohutti kauan suomalaisen yleisön mieltä. 
Yhdessä yhä laajenevan Pentikäisen jutun kanssa tämä hirveä 
Lapuan murhajuttu lopulta oli omiaan vihdoinkin herättämään 
hyväuskoisen yleisön siitä turvallisuuden tunteesta, johon jo 
vuosikausia sitten oli tuudittauduttu. Jokaiselle ajattelevalle 
kansalaiselle kävi nyt selväksi, että Neuvostoliitto pyrki kaikkea 
muuta kuin rauhallisiin ja lojaaleihin naapuruussuhteisiin ja 
että se kaikin keinoin, jopa ilmeisin kriminaalirikoksinkin, 
valmisteli sitä hetkeä, jolloin punainen tulva saattoi lähteä 
liikkeelle tukahduttamaan massojensa alle heikomman ja pahaa- 
aavistamattoman naapurinsa kaiken vapaan elämän, 

Tämä hirveä, arvoituksellinen murha juontaa alkunsa 
pimeydestä, ja pimeyteen ja arvoituksiin häviää sen ratkaisukin. 
Behmin ja Kurjen tapausta ei saatu riittävästi selvitetyksi. 
Ei myöskään käynyt selväksi, kuinka laaja oli se järjestö, 
joka oli punonut verkkonsa uhattujen everstinperheitten ym- 
pärille Lapualla ja Vaasassa. Mutta tämän hämärän alun ja 
arvoituksellisen lopun välissä ovat kuin polttopisteessä kohta- 
lokkaat huhtikuun päivät 1932, jolloin kuolettava myrkky 
puristettiin surkuteltavan Jenny Anttilan käteen ja vieraat 
sormet ojentautuivat ottamaan punakantisia asiakirjavihkoja, 
jotka olivat eversti Asplundin työhuoneessa kirjoituspöydän 
oikeanpuoleisessa, lukitussa laatikossa. 

Siirtykäämme nyt näihin huhtikuun päiviin ja antakaamme 
filmin pyöriä sellaisena, miksi jännityksen kyllästämät kuu- 
lustelupöytäkirjat ovat sen hahmotelleet. 


Lapuan patruunatehtaan johtaja eversti Volter 
Asplund. 


Lähestyttäessä rautateitse suurta pohjalaista Lapuan kylää 
näkyy rautatieaseman lähellä joen oikealla puolella tehdas- 
rakennusryhmä, joka on ympäröity 21/2 metrin korkuisella 
> piikkilankaesteellä vahvistetvlla punaisella lankkuaidalla. Vähä- 
puheiset aseistetut, virkapukuiset vahdit vartioivat sisäänkäy- 
tävää, ja vihaiset poliisikoirat antavat äänensä kuulua, jos joku 
asiaan kuulumaton yrittää tunkeutua rauhoitetulle alueelle. 
Kävijäin on ilmoitettava nimensä ja asiansa. Kaikki merkittiin 
muistiin vahtituvan päiväkirjaan, johon myöskin päivä- ja 
kellonmäärä tarkalleen merkittiin, ja sisään päästettiin vasta 
sitten, kun asianomaiselta vastaanottajalta puhelimitse oli 
saatu lupa. Myöskin sen jälkeen tehtiin merkintä, kun vierailu 

oli päättynyt ja vieras poistunut tehtaalta. Ulkopuolisten kat- 
seilta näkymättömissä ovat tämän tehtaan ilmasuojelulaitteet, 
ja hälytyssireenit toimivat nopeasti vaaran lähestyessä. 

Tässä tarkoin vartioidussa tehtaassa ollaan aina valppaita, 
ja lukuisat silmäparit tarkkailevat jokaisen vieraan liikkeitä ja 
toimia. Työväki on valikoitua, jokaisen miehen menneisyys ja 
henkilökohtaiset suhteet on ennakolta yksityiskohtaisesti tut- 
kittu, päällystöllä on tavallisuudesta poikkeavat valtuudet, ja 
heillä on myös paljon suurempi vastuu kuin tavallista. Sillä 
täällä, tämän korkean lankkuaidan takana, on Lapuan kuuluisa 
patruunatehdas, tehdas, jossa mm. valmistetaan patruunoita 
meidän sotilaskivääreihimme, niitä patruunoita, joiden ansiosta 
suomalainen ampumataito on kohonnut kansainvälisesti kor- 
kealle tasolle ja jotka ovat tehneet mahdolliseksi sen, että 
mestariampujamme ovat kansainvälisistä kilpailuista tuoneet 
kotiin monta palkintoa ja kunniamerkkiä. Myöskin muita 
tarvikkeita, joita yleisö vähemmän tuntee, valmistetaan näissä 
tehdassaleissa, ja monta sotilaallista uutuutta ja keksintöä 
Lapuan tehtaan insinöörit ja erikoistyöläiset ovat kokeilu- 
asteelta kehittäneet myöhemmin yleisesti tunnettuun täydel- 
lisyyteen. Sentähden olikin itsestään selvää, että se valtio, 
jolla oli paha mielessä Suomea vastaan, ei jättäisi käyttämättä 
ainoatakaan mahdollisuutta saada kurkistaa suojelevan lankku- 
äidan piikkilangan taakse. Tiedämme, että maailmassa oli 
olemassa vain yksi tällainen valtio. Mutta tämä valtio ei 
kaihtanut mitään vaivoja, eivätkä mitkään keinot olleet kiellet- 
tyjä sen kätyreiltä. 

Kertomuksemme aikoihin tämän puolustuksellemme niin 
tärkeän tehtaan päällikkönä oli yleisesti kunnioitettu eversti 
Volter Asplund. Joskus kauan sitten oli luultu, että nuoresta 
Volterista tulisi maalari. — Koulupoikana Vaasassa hän oli 
lyseon paras piirtäjä, ja moni hänen maalaamansa taulu koristi 
edelleenkin kodikkaan everstinasunnon seiniä Lapualla. Yli- 
oppilastutkinnon jälkeen teknilliset harrastukset veivät kuiten- 
kin voiton, ja Volter Asplund kirjoittautui Helsingin yli- 

opistoon. Sitten puhkesi maailmansota. Yanauden liekki syttyi 
Suomessa, ja monien tovereittensa tavoin Volter Asplund 
joutui jääkärien joukkoon Saksaan. Hän osallistvi ansiokkaasti 
Riian rintaman rajuihin taisteluihin, oli talvitaisteluissa Aa- 
joella ja tuli uudenvuodenpäivänä 1918 Suomeen, jossa hänestä 
heti tuli Vimpelin sotakouluun konekiväärikoulutuksen opettaja. 
Vapaussota syttyi, ja nuori upseeri sai olla mukana vapautta- 
massa kotikaupunkiaan Vaasaa sen suojeluskunnan päällikkönä. 
Vuonna 1924 hän astui majurina puolustusministeriön palve- 
lukseen, kehitti itsensä lukuisilla opintomatkoillaan aseteolli- 
suuden erikoistuntijaksi ja sai syksyllä 1929 everstiluutnanttina 
Suomen valtion patruunatehtaan päällikön paikan Lapualla. 
Ei kestänytkään kauan, kun tästä pitkästä, vaaleasta vaasa- 
laisesta, jolla oli omalaatuinen profiili, tuli hyvin tunnettu 
ja kunnioitettu, keskeinen henkilö tässä suuressa pohjalaisessa 
yhdyskunnassa. Maantielle, joka sivuaa tehdasaluetta, näkyi 
portin lähellä vasemmalla puolella puinen, vaaleankeltainen 
everstinasunto. Monesti nähtiin työhuoneen ikkunasta valoa 
myöhään yöhön saakka. Siellä Asplund ja teknillinen johtaja 
* insinööri Mantsas istuivat kumartuneina tutkimaan kiireellisiä 
työsuunnitelmia ja mutkikkaita teknillisiä laskelmia. 

Volter Asplund toi mukanaan ikäänkuin uuden hengen 
koko tehtaaseen. Hänen ansiostaan tunnetut Lapuan patruu- 
nat saavuttivat maailmanmaineensa. Itse eversti oli korkeim- 
man luokan mestariampuja, upseerimestari ja kaikkien aseiden 
mestari. Hän oli ollut useita kertoja ampujajoukkueemme 
johtajana suurissa kansainvälisissä kilpailuissa mannermaalla. 
Asplund oli keksinyt ja kouluttanut maailmanmestarit Kullervo 
ja Viljo Leskisen, jotka olivat nyt tehtaan palveluksessa pat- 
ruunoiden koeammunta erikoistehtävänään. Myöskin suur- 
ampuja Otto Lappalainen nähtiin usein Asplundin vieraan- 
varaisessa kodissa keskustelemassa myöhään yöhön saakka 
asiantuntijaeverstin kanssa uusimmasta kiväärisuunnitelmas- 
taan. ! 

Millainen eversti itse oli ampujana, voitiin todeta seuratessa 

häntä metsästysmatkoille paikkakunnalla. Kun Asplundin 
automaattinen Remington paukahti, voitiin olla melko varmoja 
siitä, että se jänis oli saavuttanut matkansa pään, ja iltateen 
ääressä ja Bismarckia pelattaessa isännän onnistuneet laukauk- 
set olivat aina mieluisimpia keskustelunaiheita. Myöskin 
metsälintuja Asplund ampui tavallisesti lennosta erinomaisella 
kiväärillään, ja ainoastaan yksi kilpailija saattoi kiistellä 
kunniasta hänen kanssaan, kun päivän saavutuksista keskus- 
teltiin. Mutta tämä kilpailija ei ollutkaan kukaan muu kuin 
hänen oma seitsenvuotias poikansa, joka uskollisesti seurasi 
isänsä kintereillä hänen kaikilla eräretkillään ja ampui omalla 
erikoiskiväärillään, jonka oli nokkelasti tehnyt sellainen tekijä 
kuin Kullervo Leskinen eversti Asplundin omien piirustusten 
mukaan. : 

Eversti Volter Asplund, joka ystävien piirissä oli hilpeä 
ja sävyisä, mutta oudoille kohtelias ja pidättyväinen, oli mies, 
jolle työ ja edesvastuuntunto olivat maailman tärkeimmät 
asiat. Tällaisen henkisen perinnön hän oli saanut siltä vanhalta 
vaasalaiselta ylimysperheeltä, johon hän kuului. Ilomielisen 
ja puheliaan everstinrouvan omistautuessa kokonaan kodin 
hoidolle ja molemmille lapsille eversti oli järjestänyt oman elä- 
mänsä kellon mukaan. Huolimatta siitä, että hän usein työs- 
kenteli aamutunneille saakka, hän tavallisesti oli jo jalkeilla 
auringon noustessa, ja sitten päivä sujui järjestelmällisen ja hil- 
jaisen tarkkuustyön tasaisessa ja rauhallisessa sykkeessä. Täs- 
mälliset ruokailuhetket, täsmälliset esittelyt, kiertokäynnit ja 
tarkastukset. Viivasuora tyyli kaikissa huonekaluissa, sisustus 
spartalaisen yksinkertainen. Eversti itse oli piirtänyt sänky- 
kamarin kaluston. Tuoleilla ja pöydillä ei ollut tomun hiventä- 
kään, tuhkakupeissa ei ollut unohtunutta tuhkaa, ainoatakaan 
tahraa ei ollut lattioilla eikä matoissa. Everstin rouvalla oli 
täysi työ kodin hoidossa. Eversti vaati äärimmäisen tarkkaa 
järjestystä kaikkialla. Saappaiden täytyi aina olla hyvin kiilloi- 
tetut, housujen huolellisesti prässätyt ja käsineiden pestyjä. 
Vähintään kerran viikossa oli sauna, oikea hehkuvan kuumaksi 


207 


lämmitetty suomalainen sauna vastoineen ja kaikkine muine 
ihanuuksineen. 

Mutta kesäloman tullessa täsmällinen ja järjestelmällinen 
tehtaan päällikkö muuttui ikäänkuin taikaiskusta kokonaan 
toiseksi ihmiseksi. Vastamaalattu purjevene odotti Vaasan 
satamassa, ja koko perhe lähti muutamaksi päiväksi nauttimaan 
Suomen —saariston valosta, meren suolaisuudesta ja veden 
sileäksi huuhtelemista kallioista. Ja jos ei purjehtiminen hou- 
kutellut, silloin tarkastettiin uistinvavat ja uistimet ja lähdet- 
tiin hyvin varustetuin eväskorein Kuortaneelle tai Lappa- 
järvelle, jossa lihavat hauet loikoilivat ruohiston reunassa 
ja kyrmyniskaiset ahvenet odottelivat vain joutumistaan 
nokkelan kalastajan paistinpannuun. Vieläpä sameasta joesta, 
joka virtasi tehtaan ohi ja jossa kellään ei enää silloin ollut 
tapana pitää pyydyksiään, eversti Asplund kyläläisten vilpit- 
tömäksi ihmeeksi sai komean hauen toisensa jälkeen. Mutta 
sitten eräänä päivänä loma loppui, ja vapaa kalastaja tai pur- 
jehtija muuttui jälleen huolelliseksi tarkkuustyöntekijäksi ja 
täsmälliseksi tehtaan päälliköksi, jollaisena hänet vuosien 
kuluessa niin hyvin oli opittu tuntemaan. 

Tällä tiukalla ja muuten niin spartalaisella upseerilla oli 
kuitenkin eräs heikkous: hän piti kovasti hyvästä ruoasta. 
Uudesta kotiapulaisesta Jenny Anttilasta oli ollut kireä kil- 
pailu Lahdensuon lääkäriperheen kanssa, ja Asplundien lopulta 
voitettua sen ja Jennyn tultua heidän palvelukseensa kesällä 
1930 sekä eversti että hänen rouvansa olivat mielestään löytä- 
neet kotiapulaisen ja keittäjän ihanteen. Jenny oli sievä ja 
siisti ja aina päivänpaisteisella mielellä eikä koskaan hapan ja 
ikävä. Pyysipä häntä tekemään mitä hyvänsä, hän teki tehtä- 
vänsä nopeasti ja täsmällisesti. Hän oli ahkeruuden ja huomaa- 
vaisuuden henkilöitymä ja oli hyvin harvoin iltaisin ulkona. 
Lapset pitivät hänestä kovin, everstin rouvan mielestä hän oli 
melkein korvaamaton. Ja parasta kaikesta: hän oli verraton 
ruoanlaittaja. Vain Jenny osasi valmistaa todella mureita liha- 
pullia ja ohuita ja kuohkeita ohukaisia. Hän ei ollut kauankaan 

ollut Asplundien palveluksessa, kun hänestä oli tullut melkein 
perheen jäsen. Kaikki pitivät hänestä, ja omasta puolestaan 
hänellä ei näyttänyt olevan mielessään muu kuin perheen ja 
talon paras. Ainoastaan harvat tiesivät, että ne nuoret miehet, 
joiden kanssa hän seurusteli, olivat sellaisia, joiden mennei- 
syyttä ja mielipiteitä ankara ja suoraviivainen eversti Asplund 
ei missään tapauksessa olisi hyväksynyt. Sillä jos hän jotain 
sydämensä pohjasta halveksi ja vihasi, niin juuri kommunistis- 
ten aatteiden vähäisintäkin vivahdusta. 

Niin aika kului kuukausi kuukaudelta, eikä kukaan aavis- 
tanut, että onnettomuuden pilvet riippuivat jo raskaina ja 
uhkaavina suhisevakoivuisen puutarhan ympäröimän keltaisen 
talon yllä. Eversti Volter Asplund työskenteli ankarasti jo 
kauan sitten tarpeellisiksi havaittujen tehtaan laajennussuunni- 
telmien ja piirustusten parissa. Hän oli uutteralla kokeilulla ja 
täsmällisellä tarkkuustyöllä vähitellen kehittänyt erinomaiset 
Lapuan patruunat sellaiseen täydellisyyteen, että niistä oli 
tullut maailmankuuluja ja että ne olivat kohonneet kaiken kil- 
pailun yläpuolelle. Niiden valmistuksessa käytettiin saksalai- 
sia, ruotsalaisia ja myöskin unkarilaisia raaka-aineita, ja eri- 
koistuntijoita matkusti eri maista päästäkseen paikan päällä 
käsitykseen siitä, kuinka oikeastaan meneteltiin, että tällainen 
laatuvalmisteen ihme saatiin syntymään. Eveisti Asplund 
näytti kohteliaasti vierailleen tehdasta. Tärkeimmät salaisuu- 
det hän kuitenkin piti omana tietonaan. Vieraat olivat välistä 
uteliaita. Mutta eversti hymyili vain, ja sitten jälleen erottiin 
molemminpuolisin kunnioituksen vakuutuksin. 

Mutta oli olemassa eräs armeija, jolla oli juuri saman kali- 
berin kiväärit kuin Suomen armeijalla ja jolle Lapuan patruunain 
salaisuus olisi ollut maailman mieluisin lahja. Tämän armeijan 
päämaja oli Moskovassa, ja jo kauan aikaa siellä oli vaivattu 
aivokoppia Lapuan hyvin vartioidun arvoituksen ratkaisemi- 
seksi. Näiden erinomaisten patruunain salaisuuden avain oli 
saatava käsiin, ja se täytyi, maksoi mitä maksoi, myöskin saada. 
Millainen voima Suomen pienellä sotajoukolla olikaan korkea- 

luokkaisessa laatuammuksessa, ja kuinka pitkä askel olisikaan 
otettu tämän vastahakoisen maan kukistamisessa, jos tämän 
voiman salaisuus voitaisiin siirtää satapenikulmaisen itärajan 
toiselle puolelle. 

Valmistelut suoritettiin järjestelmällisesti ja kylmästi. Kai- 
kesta päättäen Pietarin sotilaspiirin tiedusteluosasto, Helsin- 
gin neuvostolähetystön kanssa kilpaileva vakoilukeskus, sai 
tämän tehtävän hoitaakseen. Suomeen lähetettiin sopivia 
miehiä. Värvättiin asiamiehiä, ja verkostoa kudottiin hiljal- 
leen. Lankkuaidan ympäröimää tehdasta lähestyttiin jo varo- 
vasti. Valppaat silmät etsiskelivät jo suojatonta paikkaa. 
Kädet haparoivat jo odottaen sopivaa tilaisuutta tarttuakseen 
kallisarvoisiin asiakirjoihin. Lapualle ilmestyi tuntemattomia 
henkilöitä. Ilma tehtaan ja punaisten tai valkoiseksi rapat- 
tujen tiilirakennusten ympärillä kävi koleaksi. 


S 


Näkymätön uhka ja punaisten nahkakansien 
salaisuus. 


Talvella 1932 eversti Asplund rupesi epäilemään, että teh- 
taalla oli jotain vinossa. Niihin aikoihin hän oli jokseenkin 
väsynyt. Hänellä oli takanaan monta taukoamattoman työn 
kyllästämää kuukautta, ja hän oli harvoin mennyt sänkyyn 
ennen kello neljää aamulla. Mutta vielä oli eräs uusi ja pal- 
joa edesvastuullisempi työ pantu hänen hartioilleen. Yleisesi- 
kunta oli antanut hänelle eräitä erittäin arkaluontoisia tehtäviä. 
Vähintään kerran viikossa hänen täytyi käydä Helsingissä, 
ja yleisesikuntaupseerit kävivät joskus hänen luonaan Lapualla. 
Lukittujen ovien takana oli sitten työskennelty päivät päästään, 
ja yhä paksummaksi tuli asiakirjakokoelma kultakirjaimin 
koristeltujen punaisten nahkakansien sisällä. Eversti Asplun- 

dilla oli tehtävänään uutta liikekannallepanosuunnitelmaa kos- 
kevien eräitten yksityiskohtien laatiminen. Helsingin-matkoil- 
laan hänellä oli aina nuo punaiset nahkakannet mukanaan, ja 
kotona hän työn päätyttyä huolellisesti sulki ne kirjoitus- 
pöytänsä oikeanpuoleiseen laatikkoon. Samassa laatikossa hän 
säilytti myöskin muutamia harmaita mappeja, joissa oli hänen 
omia muistiinpanojaan ja kokeilujen tuloksia. Niin, työnteko 
oli kauan ollut korkeapaineista, ja eversti Asplund tunsi itsensä 
todella jokseenkin alikuntoiseksi. Viime aikoina hän oli sitä- 
paitsi saanut pääkaupungista luottamuksellisia varoituksia 
mahdollisista ilkitöistä. 

Viranomaiset olivat nimittäin saaneet eräiltä tehdasseu- 
duilta salaisia ilmoituksia siitä, että oli löydetty räjähdys- 
aineita venäläiseen paperiin käärittynä ja että ilmeisesti oli 
kysymys sabotaasista. Annettiin hälytys, ja myöskin Lapuan 
patruunatehtaalla pantiin toimeen tammi- ja helmikuussa tark- 
koja tutkimuksia. Koko tehdas tutkittiin lattiasta kattoon 
saakka. * Kaikki tapahtui mitä suurimmassa salaisuudessa. 
Toimenpiteet naamioitiin uusia rakennuksia koskevien tark- 
kuusmittausten nimellä. Mitään epäilyttävää ei kuitenkaan 
löydetty. 

Tällävälin saatiin kuitenkin eri tahoilta tietoja, että paikka- 
kunnalla oli ruvennut liikuskelemaan hämäräperäisiä olioita. 
Eräänä aamuna havaittiin tehdasalueella lumessa outoja jälkiä, 
eikä tähän saatu mitään selvitystä. Eversti Asplundin epäilyk- 
set lisääntyivät yhä. Vahtikoira kuoli äkkiä ilmeisestikin jon- 
kinlaisen myrkytyksen saaneena, ja hämäriä huhuja alkoi 
olla liikkeellä yhä enemmän. Oli kuin musta varjo olisi pimittä- 
nyt keltaisen talon vieraanvaraisen upseerinperheen. Eversti 
itse rupesi henkilökohtaisesti tarkastamaan vahteja. Hän teki 
joka ilta kierroksen tehdasalueella ja tarkasti, ettei mitään epäi- 
lyttäviä jälkiä ollut lumessa. Hän lukitsi huolellisesti yöksi 
talon ulko-ovet. Ladattu pistooli oli aina hänen yöpöydällään. 

Tänä kevättalvena eversti Asplundin lanko lomalla ollessaan 
asui Asplundin perheessä. Langokset olivat luottamuksellisia 

ystäviä keskenään, ja eräänä iltana herrojen istuessa yhdessä 
työhuoneessa eversti nousi äkkiä ja sanoi: 

»Lukitse ovet ruokasaliin ja sänkykamariin ja katso, ettei 
kukaan seiso kuuntelemassa! Minä siirrän muutamia tärkeitä 
papereita, joista kukaan tehtaassa ei tiedä mitään eikä tule 
tietämäänkään » 

Lanko totteli hieman ihmetellen. Eversti meni konttorin 
puolelle ja palasi kohta takaisin työhuoneeseensa mukanaan 
salkku, pari punakantista kirjaa ja joukko täyteen kirjoitettuja 
paperiarkkeja. Hän lukitsi ne oikeanpuoleiseen kirjoituspöydän 
laatikkoon, pisti avainnipun takaisin housuntaskuunsa ja puh- 
kesi puhumaan: 

»Pidä huoli siitä, ettei kukaan pääse käsiksi näihin paperei- 
hin! Parasta on, että sinulla on öisin ladattu pistooli saatavissa. 
Ja jos joku yrittää päästä käsiksi tähän kirjoituspöydän laatik- 
koon, niin ammu! Minä vastaan kyllä seurauksista.» 

— Kuinka tärkeitä nämä asiakirjat itse asiassa olivat, lanko 
käsitti everstin muutamaa päivää myöhemmin antamasta 
luottamuksellisesta selostuksesta. Voidakseen heti havaita, oli- 
siko joku sivullinen kosketellut papereita, Asplund oli pistänyt 
arkkien väliin ohuita paperisuikaleita. Nämä suikaleet hän oli 
asettanut tiettyyn järjestykseen ja voi näin ollen, jos ne olivat 

« siirtyneet paikoiltaan, heti todeta vieraitten sormien olleen 
pelissä. Niin, varovaisuudessaan hän meni niin pitkälle, että 
epäili jopa perheen erinomaista Jennyäkin. Mutta mitä syytä 
oli epäillä tätä helmeä kotiapulaisten joukossa? Mitä edelly- 
tyksiä tällä oli käsittää sitä, mitä punaiset kannet kätkivät 
sisäänsä? Eversti Asplundin täytyi sillä kertaa olla loppuun 
väsynyt työstään. 


4. 
Herra »Stem puuttuu asiaan. 


Sillä aikaa Neuvosto-Venäjän vakoilu työskenteli edelleen 
järjestelmällisesti. Vuoden 1931 loppupuolella Lapuan patruuna- 

tehdasta tarkoittava vakoiluverkosto oli valmis, ja aika kypsyi 
tekoja varten. Joulun ja uudenvuoden välimaissa herra »Sten» 
saapui Lapualle. Eräässä tanssitilaisuudessa Seurahuoneella 
hän ikäänkuin sattumalta tutustui Jenny Anttilaan. Ansa oli 
viritetty ja odotti kärsivällisesti uhriaan. 

Kuka tämä herra Sten» oikeastaan oli, ei ole selvinnyt. 
Hänestä ei ole saatu valokuvaa, ei käsialanäytettä, ei myös- 
kään sormenjälkiä eikä muita johtolankoja. Kaikesta päätellen 
hänen päämajansa. oli Viipurissa. Hänellä todettiin olleen oma 
auto, ja Lapualla hän oli esiintynyt jonkinlaisena kauppamat- 
kustajana. Hän tuli pimeydestä ja tekosensa tehtyään hävisi 
pimeyteen. Epäilykset siitä, että hän olisi ollut Pentikäisen 
jutusta tuttu Kaarlo Sirenius, ovat olleet aiheettomia. Har- 
voista saaduista tiedoista päätellen hän muistutti jonkin verran 
Neuvostoliittoon paennutta, tämän kertomuksen alussa mainit- 
tua, Viipurissa hotelli Knut Possessa palvellutta Adolf Kurkea, 
ja myöskin eräät kuulusteluissa ilmenneet yksityiskohdat viit- 
tasivat tähän. Tämäkin on kuitenkin jäänyt vain olettamuk- 
seksi. Kanssarikolliselleen hän itse oli kertonut olevansa kou- 
lutettu punaupseeri, joka vartavasten oli komennettu Suomeen 
erikoistehtäviin. Mutta toimitettuaan tehtävänsä herra »Sten» 
hävisi näyttämöltä, ja sen jälkeen hänestä ei ole kuulunut 
mitään. Herra »Stenin» kadotessa hävisi ikävä kyllä myöskin 
mahdollisuus saada. perusteellisesti selvää siitä vakoilujärjes- 
töstä, jonka organisaattori ja johtaja hän ilmeisestikin oli koko 
ajan ollut. 

Asplundin perheessä ei tiedetty mitään Jennyn uudesta 
tuttavuudesta. Tammikuun loppupuolella herra »Stemy palasi 
Lapualle ja asui kuten aikaisemmin matkustajakoti Tapio- 
lassa vain muutaman sadan metrin päässä patruunatehtaasta. 
Hän sopi kohtauksesta Jennyn kanssa, tapasi hänet eräänä 
pimeänä iltana tehtaan portilla ja häipyi hänen kanssaan lähellä 
olevan rautatiesillan suuntaan. Mikä oikeastaan saattoi Jen- 
nyn ottamaan ratkaisevan askeleen, emme tiedä. Mitä aihetta 
hänellä oli pettää sitä perhettä, jonka luottamuksen hän oli 

saavuttanut ja. jonka luona hän oli saanut ikäänkuin toisen 
kodin, ei ole tullut selvitetyksi. Tässä toisessa kohtauksessa 
»Sten» kuitenkin jo värväsi Jennyn, joka kaiken lisäksi vas- 
taanotti ensimmäisen rahapalkkion tulevista palveluksistaan. 
Yöllinen keskustelu koski punaisia kansia ja niiden sisältöä. 
Jenny sanoi, ettei hän itse ollut nähnyt niitä, mutta lupasi 
heti ilmoittaa, jos saisi niistä jotain lähempiä tietoja. 

Sten» poistui paikkakunnalta, ja viikot kuluivat. Sitten 
eräänä aamuna, kun Jennyn piti siivota everstin työhuonetta, 
hän näki everstin olevan juuri lukitsemassa arvokkaita asia- 
kirjoja kirjoituspöytänsä oikeanpuoleiseen laatikkoon. Tule- 
matta huomatuksi Jenny vetäytyi takaisin ja lähetti kirjeitse 
ilmoituksen odottavalle herra »Stenille» Viipuriin. »Stem» tuli 
Lapualle. Jenny kohtasi hänet tehtaan portilla, ja suunnitel- 
mat kypsyivät nopeasti teoiksi. Päätettiin, että »Stem saisi 
»lainata» punaisia mappeja, ja Jennyn piti ilmoittaa, milloin 
»tie olisi vapaa». Sillä välin oli erään vahdin kanssa tultu hyviin 
väleihin. Hänelle oli uskoteltu »Stenin» olevan Jennyn sulha- 
sen, ja huomaamattomalla kädenpuristuksella hän oli luvan- 
nut, että »Steny saisi vapaasti kulkea Jennyn ensin soitettua ja 
ilmoitettua siitä hänelle. Eversti tehtäisiin vaarattomaksi krii- 
tillisimmäksi hetkeksi pulverilla, joka herra »Stenin» mukaan 
oli vaaratonta, mutta aiheutti muutamiksi päiviksi kuumetta 
niin, että potilas oli sidottu vuoteeseen. Jenny uskoikin ilmei- 
sesti »Stenin» tätä pulveria koskeviin vakuutuksiin, ja tänä yönä 
hän vastaanotti sen toimeksiantajansa kädestä. Tapahtumat 
kehittyivät nyt aste asteelta. 


5. 
Arvotiuksellinen keuhkokuume. 


Eräänä maaliskuun iltana, perheen ollessa ulkona, Jennyn 
luona kävi tuntematon mies. Jenny näytteli hänelle huoneistoa, 
ja mies oli juuri poistumassa, kun talon seitsenvuotias poika 

äkkiä tuli sisään ja huomasi vieraan. Jenny selitti, että 
hänen veljensä oli tullut vierailulle, ja poika kiiruhti huonee- 
seensa ja unohti pian koko asian. Ainoa, mitä hän myö- 
hemmin muisti, oli, ettei tuo hänen silloin talossa näkemänsä 
mies ollut Jennyn tavallisia tuttavia, vaan aivan outo, jota hän 
ei ollut koskaan aikaisemmin nähnyt. Mahdollisesti herra vSten» 
sinä päivänä ensimmäistä kertaa oli urkkimistarkoituksessa 
huoneistossa. Hän enempää kuin Jennykään eivät kuitenkaan 
vielä silloin tietäneet, missä punaisia kansia säilytettiin. Mutta 
tällä käynnillään herra »Sten» oli hankkinut itselleen välttä- 
mättömän huoneiston tuntemuksen suunnitteilla olevaa kaap- 
pausta varten. Salaperäisen pulverin piti nyt tehdä tehtävänsä. 

Oli tultu maalis- ja huhtikuun vaihteeseen, ja eräänä iltana 
eversti istui vaimonsa ja lankonsa kanssa pelaamassa korttia 
työhuoneessa. Päivä oli ollut rasittava. Uudisrakennussuunni- 
telmat alkoivat valmistua. Myöskin harmaitten ja punaisten 
kansien sisältöä koskeva työ kehittyi nopeasti. Eversti oli väsy- 
nyt ja halusi helpottaa jännitystä pelaamalla korttia muutaman 
tunnin. Hän tunsi itsensä janoiseksi, painoi soittokellon nap- 
pia ja pyysi Jennyä tuomaan lasin kaljaa. Sopiva tilaisuus oli 
tullut. 

Jenny tuli kohta sisään tuoden kaljan, ja eversti tyhjensi 
hänen läsnäollessaan lasin yhdellä siemauksella. Juoman maku 
ja ulkonäkö eivät paljastaneet mitään. Valkoinen pulveri oli 
liuennut heti nesteeseen jättämättä itsestään mitään jälkeä. 
Eversti jatkoi korttipeliä. 

Myöhemmin illalla maata mennessään, ollessaan jo riisuutu- 
massa, eversti äkkiä sai kohtauksen. Hän oli kasvoiltaan tuh- 
kanharmaa, ja hiki helmeili hänen ohimoillaan. Hän tunsi 
ankaraa päänkipua ja sai pahan ripulin. Hänestä tuntui, kuin 
hänellä olisi ollut lyijyä kaikissa jäsenissään, ja pää taipui 
taaksepäin kuin kouristuksessa. Hänen rouvansa riensi kau- 
histuneena apuun. Eversti pyysi päänsärkypulveria, mutta 
rouva ei löytänyt ainoatakaan lääkekaapista. Hän muisti kui- 
tenkin, että insinööri Mantsaksella, joka asui kerrosta ylempänä 

ja joka kärsi kroonillista päänsärkyä, oli tavallisesti pulvereita. 
Kutsuttiin Jenny, ja hänet lähetettiin insinöörin luo. Hän palasi 
ja toi mukanaan muutamia pulvereita, ja eversti otti niitä. Sit- 
ten hän hoippui ruokasaliin viinikaapille ja kaatoi itselleen pari 
kunnollista viinaryyppyä ja kokonaisen juomalasin konjakkia. 
Häntä puistatti. »Hyi», hän sanoi, »tuntuu siltä kuin minut 
olisi myrkytetty». Senjälkeen hän riisuutui, meni sänkyyn ja 
nukkui melkein heti. 

Hänen herätessään seuraavana aamuna oli myrkyn vaikutus 
loppunut, mutta hän tunsi jatkuvasti itsensä kummallisen 
väsyneeksi, ja takaraivossa jatkui jomottava päänsärky. 
Kukaan perheen jäsenistä ei aavistanut, mitä oli tapahtunut. 
Jenny oli edelleenkin sama loistava kotiapulainen kuin aikai- 
semminkin. 

Mutta sinä päivänä everstissä itsessään tapahtui suuri 
muutos. Hän oli harvinaisen kalpea, ja selittämätön väsymys 
vaivasi häntä jatkuvasti. Merkillisintä oli se, että hän ikään- 
kuin menetti muistinsa ja hänen oli vaikeata pitää ajatuksiaan 
koossa työskennellessään. Useammin kuin kerran hän kääntyi 
lankonsa puoleen sanoen: 

»Lue tämä paperi! En ymmärrä sanaakaan, mitä siihen on 
kirjoitettu. Joko kieliasu on mahdoton tai sitten minussa itses- 
säni on jokin vika.» 

Lanko luki, mutta ei havainnut mitään erityistä huomautet- 
tavaa. Kieli oli hyvää, ajatus ymmärrettävä ja selvä. Ei, Vol- 
terin oli parasta ottaa itselleen ylimääräistä lomaa. = Liika- 
rasituksen oireet olivat ilmeiset. 

Emme tiedä, mitä eversti Volter Asplundin omassa ajatus- 
maailmassa liikkui. Omituinen aavistus tulevasta onnetto- 
muudesta painoi kuitenkin selvästi hänen mieltään. Kerran 
lanko näki hänen seisovan ikkunan ääressä katselemassa teh- 
dasta, jossa uudisrakennustyöt olivat jo käynnissä. 

»Niin», hän sanoi haparoiden otsaansa, »näenköhän minä 
koskaan tätä uudisrakennusta valmiina? Tunnen itseni niin 
kirotun väsyneeksi, oikein kuolemanväsyneeksi. » 

Synkkä varjo lepäsi nyt tähän saakka niin onnellisen per- 
heen yllä. Lannistumattoman tarmonsa, tahdonvoimansa ja 
edesvastuuntuntonsa kannustamana eversti raahautui työ- 
hönsä ja koetti olla kuten ennenkin. Mutta hän näytti laihtu- 
neelta. Hän oli kalpea ja väsynyt. Ainoastaan kerran hän puhui 
vaimonsa kanssa äkillisestä kohtauksestaan. Hän heittäytyi 
vuoteelleen ja huokasi: 

yRuumiini tuntuu lyijyltä, päätäni pakottaa, ja ajatukset 
eivät tahdo pysyä koossa. Niin, rakkaani, olen tosiaan hyvin 
väsynyt. Minun pitäisi ehkä pyytää sairaslomaa. Tunnen 
itseni todella loppuunajetuksi.» 

Ja sitten sarasti kohtalokas huhtikuun 14:s päivä. 

Sinä päivänä eversti Asplundilla oli korkeita vieraita. Puo- 
lustusministeriöstä Helsingistä oli tullut komissio tarkastamaan 
tehtaan palosuojelua, ja eversti Asplund oli koko päivän liik- 
keellä herrojen kanssa. Oli lounastettu tavalliseen aikaan kello 
12 päivällä. Kohta sen jälkeen eversti oli mennyt yhdessä 
komission jäsenten kanssa tehtaalle. Tytär lähti kouluun, ja 
poika hakeutui leikkitoveriensa seuraan kylälle. Myöskin rou- 
valla oli jotain tekemistä kodin ulkopuolella. Kello kahden 
aikaan iltapäivällä ei asunnossa näin ollen ollut ketään, ja Jenny 
kiiruhti ottamaan yhteyden odottavaan toimeksiantajaansa. 
Sisäänkäytävän vahti oli lahjottu. Uusi vahtikoira, sutta muis- 
tuttava vonkale, joka aina vieraan lähestyessä rupesi haukku- 
maan, makasi sävyisänä ja hiljaa kopissaan. Herra »Stem 
saapui, porttivahti päästi ilman muuta hänet sisään, hän kohtasi 
Jennyn ja marssi suoraa tietä everstin työhuoneeseen. Kirjoi- 
tuspöydän oikeanpuoleisen pöytälaatikon avaimen Jenny oli 
samana aamuna irroittanut everstin avainkimpusta prässätes- 
sään hänen housujaan. Herra ySten» avasi hansikoiduin käsin 
laatikon ja veti nopeasti esiin punaiset ja harmaat mapit. Hän 
tarkasti myös nopeasti toisten, lukitsemattomien laatikoiden 
sisällön, mutta ei löytänyt niistä mitään kiinnostavaa. Varas- 
tamansa mapit hän kätki mustaan salkkuun, joka hänellä oli 
kainalossaan. Sitten hän antoi Jennylle uuden annoksen kohta- 

lokasta pulveria ja määräsi sekoittamaan sen vielä samana 
iltana everstin juomaan. Jenny kysyi kauhistuneena, oliko 
pulveri hyvin vaarallista. »Sten» hymyili vain ja vastasi, ettei 
se' ollut kuolettavaa, aiheutti vain päänsärkyä ja korkean kuu- 
meen. Everstin maatessa sairaana hän palaisi ja jättäisi takai- 
sin »lainatut» asiakirjat. Senjälkeen hän poistui nopeasti. Jenny 
saattoi häntä ulko-ovelle ja näki, kuinka hän portilla puristi 
setelin tyytyväisenä hymyilevän porttivahdin käteen. 

* Komission jäsenet matkustivat samana iltana Helsinkiin. 
Rattoisan perhepiirissä pelatun korttipelin jälkeen eversti 
kahdentoista aikaan vetäytyi nukkumaan. Hän tunsi itsensä 
janoiseksi, ja Jenny toi tavanmukaisen kaljan viskylasiin kaa- 
dettuna. Jennyn tarkastaessa pesää ja sulkiessa sänkykamarin 
- peltejä eversti joi kaljan ja meni sen jälkeen sänkyyn. Koko 
sen yön Jenny makasi valveilla ja odotti pamppailevin sydämin, 
mitä tuleman piti. 

Eversti Volter Asplundin sairaus sai nopean, yllättävän 
ja dramaattisen käänteen. Jo seuraavan päivän aamuna hän 
tunsi itsensä niin väsyneeksi, että tuskin jaksoi mennä työhönsä. 
Päätä kivisti ankarammin kuin aikaisemmin. Hän tunsi kipuja 
vatsassaan ja jäi pois aamiaiselta. Iltapäivällä hän pyörtyi, 
ja hänet täytyi kantaa sänkyyn, sillä jalat eivät kantaneet 
häntä. Huolimatta siitä, että hänen kätensä ja jalkansa olivat 
tulikuumat, hän valitti niiden tuntuvan jääkylmiltä ja että hänen 
koko ruumistaan puistatti vilu. Oksennus oli vihertävää ja 
limaista, kuume nousi äkkiä 39%:seen. Tohtori Lahdensuota 
lähetettiin hakemaan nopeasti. Hän tutki everstin tarkoin ja 
katsoi oireiden viittaavan lavantautiin. 

Seuraavana yönä tulivat lisäksi yskä ja pistokset selässä. 
Hengitys oli lyhyttä ja vaivalloista. Varhain aamulla tohtori 
tuli toiselle käynnille ja totesi keuhkokuumeen. Tavalliset lääk- 
keet ja kylmät kääreet eivät saaneet aikaan mitään lievennystä, 
ja huhtikuun 17:nnen illalla kuume laski käänteenomaisesti 
äkkiä 40%:sta 35%:seen, mikä tohtori Lahdensuon mielestä oli 
hyvin harvinaista keuhkokuumeen näin varhaisella asteella. 

18:ntena kutsuttiin tohtori von Essen Seinäjoelta. Hänkään 
ei voinut tehdä mitään tämän kummallisen keuhkokuumeen 
voittamiseksi. Sydämenkin toiminta huononi nopeasti. Hel- 
singistä tilattiin happikaasukoje, ja se saapui lentoteitse. 
19:ntenä otettiin verikoe, ja veren havaittiin olevan sinipunervaa 
väriltään, varma merkki siitä, että kuolema lähestyi. Huhti- 
kuun 20 päivää vasten yöllä eversti Asplund kuoli, ja kuolin- 
todistuksessa kuolemansyyksi sanottiin molemminpuolinen 
keuhkokuume. Molemmat lääkärit olivat kuitenkin todenneet 
tietynlaisia kummallisia, tavallisen keuhkokuumeen yhteydessä 
outoja oireita: kovat vatsavaivat ja vahvan ripulin, kuumekäy- 
rän kummallisen vaihtelun, ankaran hengenahdistuksen ja 
odottamattoman nopean valtimon heikkenemisen. Oltiin kui- 
tenkin yksimielisiä taudinkuvasta, joka muistutti »Espanjan 
tautia», eikä ollut mitään syytä epäillä myrkytystä. Jenny 
osoitti vilpittömän surun merkkejä. Kenellekään ei pälkähtänyt 
päähän luulla hänestä mitään pahaa. 

22 p:nä huhtikuuta eversti Asplundin ruumis siirrettiin 
erääseen läheiseen, tarkoitusta varten sisustettuun puuvajaan. 
Tämä tapahtui juuri sillä hetkellä, jolloin tehtaan pilli puhalsi 
päivän työn päättyneeksi ja työläiset virtasivat ulos avoimesta 
portista. Monet pysähtyivät ja jäivät katsomaan hitaasti 
etenevää kulkuetta. Portilla oli tungos, ja tätä sopivaa 
hetkeä herra »Sten» käytti hyväkseen pujahtaakseen tehdas- 
alueelle. Hän antoi nopeasti punakantiset mapit odottavalle 
Jennylle, joka kiireessä ei huomannut harmaiden mappien puut- 
tumista. Jenny kiiruhti everstin työhuoneeseen ja pani varas- 
tetut tavarat takaisin kirjoituspöydän laatikkoon. Avaimen 
hän kiinnitti sitten takaisin everstin avainkimppuun. Äkkiä 
hän muisti harmaat mapit ja kiiruhti ulos tavoittaakseen herra 
»Stenin». Tämä oli kuitenkin jo poistunut. Viikkoa myöhemmin 
Jenny sai kirjeen Viipurista. Herra »Sten» ilmoitti lyhyesti, ettei 
hän enää aikonut tulla Lapualle, mutta että hänen sijaisensa 
ilmestyisi sinne piakkoin. »Saadessasi tämän kirjeen», hän kir- 
joitti, volen jo Suomen rajojen ulkopuolella».. Allekirjoituk- 

sena oli vain sukunimi. Ja sen jälkeen Jenny ei koskaan kuul- 
lut: mitään hävinneestä herra »Stenistäv. Myöskin harmaat 
mapit olivat ja pysyivät poissa. 


vo: 
Kuollut kummittelee. 


Eversti Asplund haudattiin sotilaallisin kunnianosoituksin 
perhehautaan Vaasaan. Jenny lähti pois keltaisesta talosta ja pääsi 
saman vuoden syyskuussa Kaartin Jääkäripataljoonan komen- 
tajan eversti Heiskasen palvelukseen Vaasaan. Hän kirjoitti 
liikuttavia kirjeitä edelliselle emännälleen ja vei kukkia eversti 
Asplundin haudalle. Kuukaudet kuluivat, eikä mitään kuulunut. 
Tietyillä tahoilla Lapualla ja patruunatehtaalla epäiltiin kui- 
tenkin, että eversti Asplundin äkillisessä kuolemassa oli jotain 
epäiltävää. Pian rupesi liikkumaan kaikenlaisia huhuja. Lavan- 
tautiepidemia oli alkanut liikkua pitäjällä, ja muutamia kuo- 
lemantapauksia oli sattunut. Huhut suurenivat, ja väitettiin, 
että paitsi everstiä toisiakin oli joutunut murhaajajärjestön 
uhreiksi. Tehtaan eräs porttivahti oli kuollut kolme kuukautta 
ennen keltaisessa talossa tapahtunutta draamaa. Oireitten 
sanottiin olleen samanlaisia kuin Asplundin tapauksessa. Eräs 
insinööri ja hänen apulaisensa olivat tunteneet pyörtymis- 
oireita niihin liittyvine oksennuksineen ja saaneet ripulin. 
Viikkoa everstin kuoleman jälkeen eräs konttoristi tuli äkkiä 
pahoinvoivaksi ja pahasti sairaaksi. Toivuttuaan hän menetti 
muistinsa, ja hänet täytyi panna hermoparantolaan. Viran- 
omaiset toimittivat paikkakunnalla salaisia tutkimuksia liik- 
keellä olevien moninaisten huhujen tähden, mutta mitään 
raskauttavaa ei ilmennyt. Tutkimukset lopetettiin. 

Vuosi 1932 päättyi, ja oli päästy jo vuoden 1933 syksyyn. 
Pentikäisen juttu veti kokonaan puoleensa yleisön huomion, 
eikä Lapualla enempää kuin Vaasassakaan enää ajateltu eversti 

Asplundin kuolemaan liittyviä seikkoja. Sitten äkkiä marras- 
kuussa pulpahti esiin tieto kadonneista blankovekseleistä ja 
herrojen Behmin ja Kurjen poistumisesta maasta. Kohtalokas 
puhelinsoitto kasarmilta paljasti Jenny Anttilan. Selveni heti, 
että kaupungissa toimi vakoilujärjestö Jenny apurinaan. Tällä 
kertaa eversti Heiskasen paperit ja muistiinpanot olivat vakoi- 
lijoiden vaivannäön päätavoitteena. Langat johtivat Lapualle. 
Asplundin juttu otettiin uudelleen tutkittavaksi, ja Jenny 
Anttilan tunnustettua paljastui kaamea totuus everstin kuole- 
masta. Muut »myrkytystapaukset» patruunatehtaalla jäivät 
kuitenkin selvittämättömiksi. Todistusaineiston puutteessa voi- 
taneen ne panna kiihtyneen mielikuvituksen tilille. Selviönä 
voitiin kuitenkin pitää sitä, että punaisten mappien sisältö 
oli tullut vieraan vallan tietoon. 


7. 
Retkeily myrkkyjen maailmaan. 


On suoritettu laajoja tutkimuksia sen seikan selvittämiseksi, 
mitä myrkkyä sekoitettiin kohtalokkaana huhtikuun 14:ntenä 
eversti Asplundin lasiin. Jenny Anttilan tekemän tunnustuksen 
jälkeen oli selvää, että oli suoritettava huolellinen ruumiin- 
avaus. Sen toimitti tohtori Boucht Vaasassa. Ruumiin todettiin 
olevan jo pitkälle kehittyneessä mätänemistilassa, eikä mitään 
mainitsemisen arvoista ollut havaittavissa paitsi sitä, että 
maksa todettiin tavallista pienemmäksi, se painoi ainoastaan 
600 grammaa. Henkitorven yläosasta löytyi pieniä, hiekkaa 
muistuttavia, kovia jyväsiä, jotka lähetettiin oikeuskemistille 
lähempää tutkimista varten. Helsinkiin lähetettiin myöskin 
kemiallista tutkimusta varten sopivia näytteitä sisäelimistä 
ym. Tutkimusten tulosta. odotettiin jännityksellä. 

Tämäkään tutkimus ei kuitenkaan antanut mitään ehdot- 
toman varmaa tulosta. Stas-Otto-menetelmä ilmaisi heikkoja 

lääkettä) sekä erästä ainetta, joka osoittautui kalsiumklo- 
ridiksi, mutta jota ei voitu pitää myrkytyksen aiheuttajana. 
Sitävastoin Fresenius- von Babon-menetelmä antoi jälkiä arse- 
nikista. ja vähän kuparista. Muita metallimyrkkyjä ei löydetty. 
Maanäytteistä ei löydetty arsenikkia eikä kuparia. Lopullisessa: 
lääkärinlausunnossa todettiin, että huolimatta arsenikin ja 
kuparin esiintymisestä edelleenkään ei varmasti voitu sanoa, 
'mikä myrkky oli eversti Asplundilta vienyt hengen. 

Sillä arsenikkia ja kuparia on meissä joka ikisessä. 
Arsenikkia me nautimme joka päivä eri ravintoaineissa. 'Vie- 
läpä punaviinissäkin on arsenikkia. Käydessämme hammas- 
lääkärissä hampaittemme hermot kuoletetaan arsenikilla, ja 
ruokahalumme kiihottamiseksi syömme arsenikkipitoisia lääk- 
keitä. Tätä ainetta jää paljon ruumiiseemme kuolinpäiväämme 
saakka, ja mahdollinen oikeuskemisti saattaa laboratoriossaan 
varmastikin todeta sen. Mitä eversti Asplundiin tulee, täytyy 
kuitenkin todeta se, että hänellä oli ensiluokkaiset hampaat, 
joiden ainoatakaan hermoa ei ollut otettu pois. Lääkkeitä 
hän aivan kammoksui. Ennen myrkytystä hän tuskin päi- 
vääkään oli ollut sairaana, eikä hän varmastikaan koskaan 
ollut nauttinut mitään arsenikkipitoista lääkettä. 

Todettu määrä oli kuitenkin tavallista suurempi, vaikkakaan 
ei läheskään niin suuri kuin kuolettavan annoksen pitää olla. 
Mutta ihmeellisempi ei ollut sekään aikoinaan paljon puhuttu 
pohjalainen myrkytysjuttu, jossa äiti parka tappoi lapsensa 
keisarinvihreällä, siis arsenikin ja kuparin yhdistyksellä. Ruu- 
miinavauksessa ja kemiallisessa tutkimuksessa saatiin kuitenkin 
esille vain jälkiä myrkystä. Niin oli laita myöskin erään naisen, 
joka muutamia vuosia sitten oli murhattu arsenikilla. Sairaa- 
lassa tehdyssä tutkimuksessa saatiin esille suuret määrät arse- 
nikkia. Hänet haudattiin, mutta uusi oikeuskemiallinen tutki- 
mus katsottiin sittemmin tarpeelliseksi. Ruumis kaivettiin 
esille, mutta todettiin ainoastaan jälkiä arsenikista. Nainen 
oli maannut haudassa ainoastaan muutamia viikkoja. 

Eversti Asplundin jäännösten tutkiminen toimitettiin vasta 
20 kuukauden kuluttua hänen kuolemastaan. Analyysi oli, 
kuten sanottu, positiivinen, mutta ei antanut selvää vastausta 
pääkysymykseen. Sentähden on meidän ensi sijassa pidettävä 
kiinni myrkytysoireista. Ja mitä niihin tulee, voidaan hyvällä 
omallatunnolla sanoa, että ne jokseenkin selvästi viittasivat 
myrkytykseen jollain aineella, jossa arsenikki oli pääosana. 
Sen lisäksi on otettava huomioon kummalliset muistinmene- 
tykset ja heikentyneen ajatustoiminnan oireet. Eräs maamme 
etevimmistä myrkkyasiantuntijoista, professori Y. Airila, antoi 
Asplundin jutun yhteydessä pääkaupungin lehtiin haastatte- 
lun. Hän viittasi siihen mahdollisuuteen, että myrkkyannok- 
sessa olisi ollut skopolamiiniakin. Lainaamme haastattelusta: 

»Ruiskutettaessa esim. nuppineulan pään kokoinen annos 
tätä myrkkyä vesikauhua sairastavaan lysähtää tämä vallan. 
kokoon. Skopolamiinia käyttämällä voidaan myöskin aikaan- 
saada se, että asianomainen henkilö joksikin aikaa menettää 
kokonaan muistinsa. Tätä myrkkyä ei voida todeta ruumiin- 
avauksessa. Tehokkaana myrkky-yhdistyksenä voidaan pitää 
arsenikin ja skopolamiinin sekoitusta.» | 

Skopolamiini-alkaloidia on sekä Hyoscyamus nigerissä että 
Datura-sukuun kuuluvissa tropiikin kasveissa. Vuonna 1908 
tapahtui Tongkingissa, että Hanoin maakunnassa tongkingi- 
laiset salaliittolaiset myrkyttivät koko eurooppalaisen varus- 
väen Datura dassiflora Leueirosta saadulla skopolamiinilla, 
jonka he sekoittivat sen ilta-ateriaan. Seuraus: tummanpunai- 
set kasvot, puheliaisuus, silmäteräin laajeneminen ja jäykis- 
tyminen ja harha-aistimukset. Eräs sotilaista luuli vuoteensa 
olevan täynnä muurahaisia, eräs pakeni puuhun luullen tiikerin 
ajavan itseään takaa, eräs rupesi kiväärillään ampumaan kär- 
päsiä. Lopuksi myrkytetyt lopen uupuneina lysähtivät koko- 
naan kasaan. Apua ehti kuitenkin tulla ajoissa, ja salaliitto 
paljastettiin. 

Myöskin Datura Metel, jota kasvaa Himalajan luoteisrin- 
teillä ja Dekanissa, on luonteenomainen skopolamiinikasvi, 

jota käytetään usein Itä-Aasiassa. rikollisiin tarkoituksiin. 
Myrkky puhalletaan pulverina nukkuvan sieraimiin tai annetaan 
hänelle kahvissa tai teessä. Toisia Datura-lajeja käytetään sen- 
sijaan etupäässä aikaansaamaan tilapäistä huumausta. Niinpä 
tähän tarkoitukseen käytettynä Datura fastuosa on varsin 
tuttu troopillisessa Intiassa. Skopolamiinipitoinen mehu sekoi- 
tetaan väkijuomiin tai tupakkaan. Tunnusomaisia oireita ovat 
äkillinen hämmentyminen siihen liittyvine muistin menetyk- 
sineen, silmäterien laajentuminen, kasvojen punoitus ja kou- 
ristukset eräissä suolissa ja rakkolihaksissa. Hyoscyamus- 
lajeista voidaan erityisesti mainita Egyptissä runsaasti kasvava 
ja kaikkialla arabialaisessa maailmassa tunnettu Hyoscyamus 
muticus (arabiaksi sakaran eli päihdyttävä kasvi), joka sisältää 
suuret määrät myrkkyä. 

Kiihkoilijat ja kaikenlaiset lahkolaiset ovat ammoisista 
ajoista lähtien käyttäneet omiin tarkoituksiinsa Datura-kasvin 
myrkkyä. Se oli tunnettu jo vanhassa Kreikassa, Roomassa ja 
Egyptissä faaraoiden aikana. Ihmeidentekijät, fakiirit ja maa- 
gikot ovat olleet skopolamiinin käytön eteviä erikoistuntijoita. 
Mustalaisilla on ollut pulveria, jota kutsuttiin duriksi ja joka 
sai aikaan huumauksen. Thug-lahko Itä-Aasiassa passitti vas- 
tustajansa parempaan maailmaan sopivilla skopolamiiniannok- 
silla, ja meidänkin aikanamme on skopolamiinia runsaasti käy- 
tetty rikollisiin tarkoituksiin. 

Siitä pulverista, jonka herra »Stem antoi Jenny Anttilalle 
eversti Asplundin raivaamiseksi pois tieltä siksi ajaksi kuin 
punaiset ja harmaat mapit olivat »lainassa», sanotaan asiakir- 
joissa, että se oli valmistettu Venäjällä, josta herra »Sten» oli 
myös saanut sen. Tiedossa on, että Moskovassa on suuri labo- 
ratorio, joka vartavasten työskentelee GPU:n laskuun kokeil- 
len ja valmistellen myrkkyjä poliittisen taistelun käyttöön. 
Aikoinaan puhuttiin paljon Stalinin armeijassa ja puolueessa 
toimeenpanemien puhdistusten» yhteydessä oikeudenkäynti- 
ilveilystä, ja koko maailma ihmetteli pidätettyjen pehmeyttä 
ja suoranaista tunnustamisintoa. Ehkäpä juuri GPU:n labo- 

ratoriossa kehitetyt myrkyt, joita näissä tapauksissa käytet- 
tiin, saivat aikaan tämän kummallisen, syytettyjen melkeinpä 
horrosmaisessa tilassa osoittaman tunnustusauliuden. Mikään 
muu myrkky tähän tarkoitukseen ei olisi ollut soveliaampaa 
kuin skopolamiini. Mahdollisesti oli GPU:n laboratoriosta 
lähetetty herra »Stenille» arsenikin kanssa sekoitettua skopol- 
amiinimyrkkyä, joka myrkky sitten aikoinaan joutui siihen 
kohtalokkaaseen kaljaan, jonka Jenny Anttila 14:ntenä huhti- 
kuuta 1932 ojensi pahaa aavistamattomalle eversti Volter 
Asplundille. Enempää kuin tämä olettamus ei vielä tänä 
päivänäkään voida sanoa. 


Monien arvoitusten juttu. 


Pimeys laskeutuu tämän hirveän jutun ylle, joka niin pit- 
kän aikaa piti yleisön mielenkiintoa vireillä. Tämän arvoituk- 
sellisen murhajutun yhteydessä pidätettiin joukko henkilöitä, 
mutta heidät täytyi todistusten puutteessa vapauttaa. Ounas- 
teltiin laajaa vakoiluverkostoa, mutta ennenkuin ehdittiin 
saada siitä kunnollista otetta, se hajosi kuin sumu. Sekä Behm 
että Kurki ja salaperäinen »Sten» häipyivät tietämättömiin. Jot- 
kut varjomaiset olennot kuten »Amerikanpaanari» kummitte- 
livat jutun piirissä. Kuka tämä »Amerikanpaanari» oli ja mitä 
hänellä oikeastaan oli tehtävänään, sitä ei saatu oikein sel- 
väksi. Hän kohtasi kerran Jennyn, jonkin kerran hän vilah- 
taa yhdessä Behmin ja Kurjen kanssa jonkinlaisen kukkakau- 
paksi naamioidun vakoilukeskuksen yhteydessä. Mutta sitten 
hän jälleen katoaa tietymättömiin, on ja pysyy poissa. Esiin- 
tyy eräs uskonnollista kirjallisuutta myyvä nainen, mutta 
lähemmin tarkastettaessa hän osoittautuu vakoilijain apuriksi. 
Häntäkin etsiskellään, mutta kaikki jäljet häipyvät pian. 
Mahdollisesti hän ajoissa meni rajan yli Ruotsiin. 

Ampumisen tuloksia tarkastellaan Lapuan patruunatehtaalla sähköiste- 
tyn maalitaulun avulla. 

Näin tämä arvoituksellinen murha alkaa pimeydestä ja 
päättyy yhtä läpinäkymättömään pimeyteen. Ei edes Jenny 
Anttilan teon todellista syytä voida oikein arvioida. Hän oli 
kauan erinomaisen kotiapulaisen perikuva, ja äkkiä, vain 
kahden kohtaamisen jälkeen turmiollisen herra »Stenin» kanssa, 
hänet on jo värvätty. Kolmannessa kohtauksessa hän kypsyy 
valmiiksi myrkytysmurhaan. Kokonaisuudessaan se on ja 
jää psykologiseksi arvoitukseksi. 'Kiistämättömiksi tosiasioiksi 
jäävät kuitenkin eversti Asplundin kuolema, Jenny Anttilan 
tunnustus ja harmaitten mappien katoaminen. Eräs ilkityö 
on tehty, ja vakoilua on harjoitettu. Asiamiesverkosto on ollut 
olemassa, ja pääsyylliset ovat ajoissa hankkiutuneet rajan taa. 

Lopuksi eriteltäessä tapausta yksityiskohdittain havaitsee 
siinä helposti tietynlaisia uusia piirteitä, jotka eivät sovellu 
aikaisemmin tuntemiimme juttuihin. Suomen Kommunisti- 
sen Puolueen sotilaslinjan kanssa Asplundin jutulla ei ilmeisesti 
ollut mitään tekemistä. Ei ole olemassa myöskään vähäisin- 
täkään viitettä siihen, että Neuvosto-Venäjän lähetystö ja sen 
sotilasasiamiehet olisivat olleet osallisia tähän juttuun. Huoli- 
matta innokkaista tutkimuksista ei myöskään löydetty mitään 
yhteyttä Lapuan arvoituksellisen murhajutun ja rouva Martin- 
Schulin johtaman vakoilujärjestön kanssa. Langat johtivat 
ilmeisestikin kokonaan toiselle taholle. On syytä olettaa, että 
Asplundin juttu oli kokonaan Leningradin sotilaspiirin työtä, 
tämän Moskovan keskuksen kanssa kilpailevan yrityksen, 
jonka asiamiehet toimivat Suomessa kokonaan omin päin ja 
muista »linjoista» irrallisina. 

Sotilaspiiri harrasti enimmäkseen tavallista rajavakoilua. 
Hyvin harvoin se ryhtyi niin laajakantoisiin ja monimutkaisiin 
toimenpiteisiin kuin Lapualla. Mutta tällä kertaa olikin kysymys 
Suomen maailmankuulusta patruunatehtaasta. Leningradin 
sotilaspiirille olisi ollut tavallista parempi kaappaus, jos meidän 
mestaruusammuksiemme salaisuus olisi voitu paljastaa. Mitä 
harmaissa mapeissa oli, emme varmasti tiedä. Eräs seikka on 
kuitenkin varmaa: patruunoiden salaisuutta niiden varasta- 
15 — vastavakoilu iskee. 

minen ei paljastanut. Parhaan todistuksen siitä, että niin 
tosiaankin oli asianlaita, saimme talvisodassa 1939—1940. 
Venäläisten ammukset olivat samanlaisia kuin aikaisemminkin. 
Jokaisella taistelukentällä suomalaiset osoittivat ehdottoman 
etevämmyytensä. Tämä tosiasia on ainoa valopilkku siinä 
pimeydessä, joka yhä ympäröi suurta arvoituksellista Lapuan 
murhajuttua. 


ERÄÄN HERTTUATTAREN TRAGEDIA 


1. 


H. K.K. Dorothea de Beauharnais-Leuchtenberg- 
i Romanovskaja. 


Tämä surullinen tarina jää oikeastaan kirjamme puitteiden 
ulkopuolelle. Sitä ei voida sisällyttää mihinkään niistä vii- 
destä ajanjaksosta, joihin olemme jakaneet bolöevikkivakoilun 
historian Suomessa. Suomen valtion enempää kuin yksityis- 
tenkään suomalaisten edut eivät missään suhteessa kärsineet 
vähäisintäkään vahinkoa herttuatar Dorothea Leuchtenbergin 
vierailusta maassamme. Mitään pidätyksiä ei suoritettu, eikä edes 
voida sanoa Suomen olleen sillä kertaa mahdollisesti harjoite- 
tun bolSevikkitoiminnan kohteena. Mutta kun tähän hämärään 
juttuun liittyvät tapahtumat sattuivat pääasiallisesti Suomen 
alueella ja kun herttuatar Leuchtenbergin tapaus suuresti 
valaisee venäläisen emigranttimaailman edesottamuksia nii- 
hin aikoihin, en ole tahtonut olla ottamatta mukaan tätä monissa 
kohdin traagillista juttua. 

Ketään syytettyä ei ole olemassa. Mitään bol%evistista 
asiamiesverkostoa ei ole voitu osoittaa. Ohut asiakirjapinkka 
käsittää ainoastaan kokoelman kirjeiden jäljennöksiä, joukon 
varjostusta koskevia ilmoituksia, selostuksen ns. » Valkoisesta 
internatsionalesta» sekä yhdeksän foliosivua pitkän yhteenvedon 
tapahtumain kulusta. Toivo T. Kailan äskettäin ilmestyneessä 
kirjassa »Meriupseerista työmieheksi» on luku, jonka otsikkona 

on »Herttuatarv». Seuraava kappale siitä on mielestäni lainaa- 
misen arvoinen johdannoksi: 

GPU:n toiminta perustui ihmisen alastomien alkuviet- 
tien häikäilemättömään hyväksikäyttöön. Hirsipuun juurelta 
se pelasti monet käyttökelpoisimmat asiamiehensä, jotka vavis- 
ten sen kättä nuolivat ja käskyjä noudattivat.» 

Näihin onnettomiin »pelastettuihin» kuului myöskin keisa- 
rinhovissa erinomaisesta kauneudestaan kerran niin kuuluisa 
herttuatar Dorothea de Beauharnais-Leuchtenberg-Romanov- 
skaja. Vallankumouksen hyökyaallot ovat jo kauan sitten 
peittäneet tämän onnettoman naisen tarinan. Kohtalo oli jo * 
merkinnyt hänet, kun hän eräänä elokuun päivänä vuonna 
1924 saapui maahamme. Muutamien nopeasti häipyvien loppu- 
kesän viikkojen aikana Suomen sinitaivas kuitenkin säteili 
myös hänen perikatoa ja pimeyttä kohti alenevan elämän- 
uransa. yllä. 

Dorothea, Leuchtenbergin herttuatar, syntyi Minchenissä 
1881. ja kasvatettiin yhdessä serkkunsa kanssa, joka oli Sak- 
san vuonna 1918 tapahtuneen luhistumisen yhteydessä sittem- 
min niin tunnetuksi tullut Badenin prinssi Max. Hän oli Leuch- 
tenbergin herttuan Eugen Maximilianin tytär tämän morga- 
naattisesta avioliitosta erään aikoinaan kuuluisan tanssijat- 
taren kanssa. Isoisä, herttua Maximilian, oli naimisissa Venä- 
jän keisarin Aleksanteri II:n sisaren Maria Nikolajevnan kanssa 
ja oli Mänchenissä 1824 kuolleen Eug&ne Beauharnais'n, Leuch- 
tenbergin herttuan, Eichstedtin ruhtinaan ja Italian vara- 
kuninkaan, poika. Eugönen äiti Josephine de Beauharnais 
oli keisari Napoleonin ensimmäinen puoliso. Isoisänsä sisaren 
Jos&phinen kautta, joka oli Ruotsin kuninkaan Oskar I:n puo- 
liso, Dorothea-herttuatar oli myöskin sukua Ruotsin kuningas- 
huoneelle ja kuningas Kustaa V:n jonkinlainen pikkuserkku. 
Hän oli myöskin Baijerin kruununprinssin Ruprechtin lähei- 
nen sukulainen, jota prinssiä kertomuksemme aikaan monet 
pitivät Saksan valtakunnan tulevana hallitsijana. Isoäitinsä 
syntyperän perusteella Dorothea-herttuatarta pidettiin Venä- 

jän —keisarihuoneeseen kuuluvana, ja hänellä oli arvonimi 
Keisarillinen Korkeus sekä nimi Romanovskaja. Hänen isänsä, 
herttua Eugen Maximilian, oli venäläinen ratsuväen kenraali- 
luutnantti ja erään kuuluisan ratsuväkirykmentin komentaja. 


OTE HERTTUATAR DOROTHEA LEUCHTENBERGIN SUKU- 
| TAULUSTA. 


Josephine de Beauharnais. 
Hänen toinen avioliittonsa, keisari Napoleon I:n kanssa. 
N 
Poika ensimmäisestä avioliitosta: 
Eugene de Beauharnais, kuollut Mänchenissä 1824. 
TLeuchtenbergin herttua, Fichstedtin ruhtinas, 
Italian varakuningas. 








4 
— n —Na 
Josephine. Maximilian, kuollut 1840-luvulla. 
puoliso Oskar 1, Leuchtenbergin herttua. 
Ruotsin kuningas. : Puoliso Maria Nikolajevna, 

keisari Aleksanteri II:n sisar. 
J | 

JRSNUIINNNINONSSNNSSSNNSNSIISSSNINNI NINNI SSN 
Kaarle XV, Oskar II, Fugen Maximilian, 


Ruotsin kuningas. Ruotsin kuningas. = Leuchtenbergin herttua, 
venäläinen kenraaliluutnantti. 


ETTE 4 
Kustaa V, Dorothea, 
Ruotsin kuningas. Leuchtenbergin herttuatar. 


Dorothea sai huolellisen kasvatuksen. Hän opiskeli myöskin 
jonkin aikaa maailmankuulussa Sorbonnessa ja oppi puhumaan 
useimpia Euroopan kulttuurikieliä sujuvasti. Millaiseksi 
hänen kohtalonsa senjälkeen yksityiskohdiltaan muodostui, 
emme tiedä. Mutta jo nuorena hän oli Venäjällä naimisissa 
upporikkaan ruhtinas Kotzubein kanssa ja vietti Pietarissa ja 
Moskovassa Venäjän yläluokan elämää, jonka olemme oppi- 
neet tuntemaan ajalta ennen maailmansotaa. Ruhtinas eli 

kuitenkin kova ja julma mies, ja onneton avioliitto päättyi nuo- 
ren herttuattaren pakoon. Kerrotaan, että hän Tukholmassa, 
joka hänen miehellään oli virkapaikkana, antoi Venäjän lähe- 
tystön erään silloisen virkamiehen ryöstää» itsensä. Tulinen 
Petrov, tuo venäläinen lähetystönvirkamies, jätti hänet ran- 
nalla erääseen höyrykaateriin, ja hänet vietiin sitten odotta- 
vaan suurempaan höyryalukseen. Tällä hän matkusti eräälle 
saarelle Suomen saaristoon, jossa hän tuntemattomana oleskeli 
muutaman vuorokauden kalastajaväestön keskuudessa. Kei- 
sarille lähetettiin sitten ilmoitus tapahtumain kulusta, minkä 
jälkeen eräs sotalaiva haki hänet Pietariin. Avioero järjestyi 
nopeasti. Erään toisinnon mukaan tämä ryöstöjuttu ei tapah- 
tunut Tukholmassa, vaan Pietarissa. 

Kuinka totuudenmukainen tämä kertomus on, emme tiedä. 
Muutamaa vuotta myöhemmin Dorothea Leuchtenberg oli 
kuitenkin uudelleen naimisissa, nyt erään paroni Graevenitzin 
kanssa, joka maailmansodan aikana oli taistelulaiva Poltavan 
komentajana, virkapaikkanaan Helsinki. Myöskin tämä avio- 
liitto päättyi onnettomasti, tällä kertaa tragediaan. 

Paroni Graevenitz, joka oli suuri elostelija, rakastui pian 
erääseen kauniiseen tanssijattareen, jolle hän lyhyessä ajassa 
tuhlasi suuren osan omaisuuttaan. Kerran paroni ja hänen 
kaunokaisensa tulivat yllätetyiksi arkaluontoisessa tilanteessa 
itsessään vapaaherrallisessa sänkykamarissa. — Syntyi suuri' 
häväistysjuttu, ja keisarin itsensä oli lopulta puututtava 
asiaan. Paronin oli valittava joko suhteen välittömän katkaise- 
misen tai tavalliseksi sotamieheksi alentamisen välillä. Hän 
valitsi kolmannen keinon. Kesäkuussa 1916 hän ampui itsensä 
Helsingissä, ja hänet haudattiin sotilaallisin kunnianosoituksin 
tämän kaupungin venäläiseen hautausmaahan. »Ehkä se oli 
kohtalo», herttuatar Dorothea sanoi, kun hän eräälle ystäväl- 
leen kertoi tästä tapahtumasta. »Ehkä sokea sattuma silloin 
tahtoi niin. Ehkäpä siihen oli syynä tämä kuukivellä koris- 
tettu sormus, joka on kulkenut perintönä suvussamme ja jonka 
sanotaan tuottavan onnettomuutta rakkaudessa.» Orlovskaja- 

nimisenä onneton tanssijatar matkusti Tanskaan ja häipyi tun- 
temattomiin kohtaloihin. 

Maailmansodan aikana herttuatar Dorothea työskenteli 
kuten niin moni muukin Venäjän ylhäisön nainen Punaisessa 
Ristissä. Sanotaan hänen ennen lopullista romahdusta ehtineen 
vielä kolmanteen avioliittoon. Hänen valittunsa sanotaan 
olleen eräs kreivi Buxhoevden, mutta tiedon todenperäisyyttä 
ei ole voitu vahvistaa. 

Sitten puhkesi vallankumous, ja myöskin Dorothea Leuch- 
tenberg joutui pian sen pyörteisiin. BolScvikit pääsivät valtaan, 
hänet pidätettiin, ja häntä kuljetettiin vankilasta toiseen. 
Hänenkin uransa näytti päättyvän GPU:n teloitusjoukkojen 
edessä. Kiusattuna ja sielullisesti väsähtäneenä hän sai omin 
silmin todeta ystäviensä ja sukulaistensa teloittamisen, kunnes 
hänen oma vuoronsa oli tullut ja hän viimeisenä kuolemaantuo- 
mittuna — armahdettiin. Me tunnemme GPU:n menettely- 
tavat. Tähän armahdukseen liittyi eräitä ehtoja. Minkälaisia, 
sitä meidän ei tarvitse edes arvailla. »Mutta siitä pitäen», Kaila 
kertoo, vhänen hiuksensa nopeasti harmenivat ja pää alkoi lak- 
kaamatta tutista ja silmät pälytä kuin satimeen joutuneen 
metsäneläimen). 

Dorothea Leuchtenberg sai kirjastonhoitajan paikan Pie- 
tarissa. Hänen sanottiin asuneen isänsä entisessä palatsissa, 
jonka bolevikit olivat takavarikoineet ja muuttaneet museoksi. 
Hänen tehtävänään oli pitää tämä palatsi samassa kunnossa, 
missä se oli ollut onnellisina aikoina ennen vallankumousta. 
Vuosina 1919 ja 1920 hän työskenteli myöskin kustannus- 
liike Maxim Gorkissa. Hänellä oli palkkaa 40 kultaruplaa kuu- 
kaudessa ja vapaa virkalippu valtion rautateillä. Välillä hän 
lienee ansainnut leipänsä tanssijattarena ja näyttelijättärenä. 
Hän oli täydelleen GPU:n käsissä. Ajan kypsyttyä osattai- 
siin häntä kyllä käyttää hyväksi. 

Palkallisena kirjastonhoitajana oleskeli niihin aikoihin Pie- 
tarissa myös eräs seikkaileva mies, jonka nimi oli Victor Marchi- 
setti. Hän oli kasvanut Venäjän pääkaupungissa ja opiskellut 

siellä insinööriksi teknologisessa opistossa. Oikeastaan hän(li 
Itävallan kansalainen ja oli myöskin maailmansodan aikana 
ollut itävaltalaisten palveluksessa. Hänen sanottiin jonkin 
aikaa olleen jopa Itävallan yleisesikunnan vastavakoiluosaston 
päällikkönä. Hänen sanottiin olleen samantapaisessa virassa 
myöskin Saksan sotavoimissa. Hän oli etevä monimutkaisten 
saksalaisten Sifferien ratkaisija, ja hänen kerrottiin kerran tar- 
jonneen palveluksiaan Suomen yleisesikunnallekin. Tällä het- 
kellä hän ihme kyllä oli Itävallan pääkonsulina Pietarissa ja 
omasi niin ollen kallisarvoisen diplomaattisen koskematto- 
muuden. 

Tämän Victor Marchisettin kanssa lähes 40-vuotias Dorothea 
Leuchtenberg meni bolSevistisen rituaalin mukaiseen neljän- 
teen avioliittoon. Tämän kautta hän sai aseman, jonka puoli- 
diplomaattinen luonne oli pian hyödyksi myöskin GPU:lle 
ja sen suunnitelmille. Loppukesällä 1924 tarvittiin hänen pal- 
veluksiaan. Eräs sveitsiläinen asianajaja oli perustanut jär- 
jestön, jota kutsuttiin nimellä »Valkoinen internatsionale». 
Ilmoitukset vaikuttivat huolestuttavilta, GPU tahtoi tietoja 
asiasta. 


2. 
Valkoinen internatsionale. i 


Käsillä oli bolsevikkien roomalaiskatolisiin pappeihin koh- 
distaman joukkoteloituksen vuosi. Kuinka kauan olikaan jo 
puhuttu bolSevistisen komennon olevan kypsän luhistumiseen 
ja että kaikki oli lahoamassa rikki sisältä päin. Oli vain ajan 
kysymys, milloin vapautuksen ja kaiken entiselleen saattami- 
sen hetki löisi. Mutta sillä välin valkoinen armeija toisensa 
jälkeen oli lyöty laudalta ja Napoleon toisensa jälkeen pulpah- 
tanut pinnalle, vaikuttanut jonkin aikaa ja sitten nopeasti 
taas häipynyt näyttämöltä. Leväperäisesti ja epäröiden, ettei 

sanoisi tietoisen leväperäisesti länsivallat olivat aluksi tukeneet 
näitä valkoisia armeijoita ja Napoleoneja in spe vetäytyäkseen 
sitten juuri ratkaisevalla hetkellä häpeällisesti syrjään. Rans- 
kassa vallankumouksen aikana 1789 suoritetut, ennakolta toi- 
totetut ja aina yhtä huonosti valmistetut ja toimeenpannut 
väliintuloyritykset saivat surkeat ja onnettomat rinnakkais- 
ilmiöt liittoutuneiden väliintuloyrityksistä Venäjällä bol%e- 
vikkien valtaantulon jälkeen. 

Mutta hajanaisessa ja äskeisen sisällissotansa heikentämässä 
Euroopassa noitatanssi jatkui, ikäänkuin mitään ei olisi tapah- 
tunut. Eniten puhuttiin Saksasta ja saksalaisesta vaarasta, 
vähiten bolSevikeista ja siitä vaarasta, joka siltä taholta uhkasi 
koko länsieurooppalaista sivistystä. Näitä bolSevikkeja ei 
vielä tunnettukaan, eikä tuntunut siltä, kuin heitä olisi tahdottu- 
kaan tuntea. Riideltiin ja keskusteltiin toisarvoisista kysy- 
myksistä, paisuteltiin epäolennaiset tapahtumat muka maail- 
manhistoriallisten veroisiksi ja hukattiin kallista, koskaan 
palaamatonta aikaa lörpöttelyyn ja kinasteluun. 

BolSevikkikomento ei ollut hajoamistilassa, kuten niin 
moni itsepintaisesti uskoi. Päinvastoin se oli nopeasti kasva- 
massa voimassa ja väessä, eikä se päivä ollut kaukana, jolloin 
Euroopan kansat ja valtiot saisivat syytä katkerasti katua 
sokeuttaan. Nyt jos koskaan oli toimittava ja toimittava 
nopeasti. 

Näin suunnilleen ajatteli sveitsiläinen asianajaja Theodor 
Aubert, kun hän kesällä 1924 ryhtyi perustamaan »Kansain- 
välistä toimistoa taistelua varten III:ta internatsionalea vas- 
taanv. Tämän uuden järjestön ohjelmankohta numero ykkö- 
senä oli tarmokas ja peittelemätön -antibolöevistinen valistus- 
työ kaikissa maissa. Väliintulo, yleiseurooppalainen ristiretki 
bolSevismia vastaan, oli selvästi sanottuna sen toiminnan pää- 
määrä. Ei lörpöttelyssä ja odottelussa, vaan toiminnassa ja 
häikäilemättömässä aktivismissa Aubert ja hänen kannatta- 
jansa katsoivat olevan yhä enemmän sokaistuneen Euroopan 
ainoan pelastuksen. 

Perustava kokous pidettiin Pariisissa kesäkuun 23—24 
päivänä 1924. Siinä päätettiin muodostaa jokaiseen maahan 
antibol&evistisia järjestöjä selvin aktivistisin ohjelmin. Tämän 
» Valkoisen internatsionalen» keskustoimisto päätettiin sijoit- 
taa Geneveen. Kullakin maalla olisi edustajansa keskusneu- 
vostossa. Myöskin venäläisillä oli tällainen edustaja, ja sinä oli 
Leuchtenbergin herttua, Dorothean lihallinen serkku. Eng- 
lannin edustaja järjestölle myötämielisten maanmiestensä innok- 
kaasti kannattamana meni niin pitkälle, että vaati myöskin 
antisemitismin ottamista ohjelmaan. »Koko meidän sanoma- 
lehdistömme», hän huudahti, »on juutalaisten käsissä, ja jopa 
Timesissakin juutalaisella pääomalla on vaikutuksensa». Oli 
kuitenkin toistaiseksi tultu vasta vuoteen 1924. Antisemitis- 
miä ei otettu » Valkoisen internatsionalen» työohjelmaan. 

Sunnuntaina elokuun 17:ntenä klo 15 pidettiin Helsingissä 
talossa N:o 11 Rauhankadun varrella erään venäläisen kontto- 
ristin luona kokous, jossa joukko herroja keskusteli herra 
Aubert'in aloitteesta ja päätti perustaa alaosaston Suomeen. 
Kysymyksessä oli kuitenkin vain Suomessa oleskelevien val- 
koisten venäläisten keskinäinen aloite. Suomi oli edustettuna 
» Valkoisessa internatsionalessa» jo aikaisemmin perustetun, 
antibol$evistista propagandaa harjoittavan Suomen Suojelus- 
liiton kautta, jolla ei ollut mitään tekemistä täkäläisten venä- 
läisten emigranttien puuhailujen kanssa. Venäläisten yrityksen 
johtavana sieluna oli Helsingissä ilmestyvän venäläisen emi- 
granttilehden päätoimittaja. Lähimmäksi apulaisekseen hän 
oli saanut sen venäläisen konttoristin, jonka asunnossa kokous 
pidettiin, sekä emigranttiprofessorin, jolla oli vanha aatelinen 
Suomen-ruotsalainen nimi, harvinainen originelli, joka Helsin- 
gissä enimmäkseen vietti päivänsä turhassa taistelussa vuokra- 
isäntiä ja muita velkojiaan vastaan. | 

Tämä mies oli aikoinaan Pietarissa omistanut erinomaisen 
kirjaston, jossa oli ollut kokonaista 30000 nidosta, ja hän 
nautti melkoista tieteellistä arvonantoa. Intohimo kirjoja 
kohtaan ei ollut helpottanut edes maanpakolaisuuden synkkien 

vuosien aikana. Professori oli vakituinen vieras kaupungin 
kirjakaupoissa ja antikvariaateissa, ja hänen väsyneet silmänsä 
oikein loistivat, kun jokin kallis harvinaisuus joutui hänen 
vapiseviin käsiinsä. Kaupungin kirjastosaleissa hänet nähtiin 
usein. Niissä hän käänsi venäjäksi Danten teosta »De Monar- 
chia». Kustantajaa käännökselleen hän ei voinut ajatellakaan 
saavansa Suomesta. Puhtaasta rakkaudesta tehtävään hän 
raatoi, teki työtä työn itsensä tähden. Se oli koneen tyhjänä- 
käyntiä tyhjiössä, viimeisen jäljelle jääneen palvelijan vahdin- 
pitoa raunioituneessa temppelissä. 

Tämä kokoonkutistunut ja kummitusmainen mies omak- 
sui Aubert'in aloitteen odottamattoman intohimoisella tar- 
molla. Hän oli kuin linnoituksen viimeinen mies, joka nyt äkkiä 
kuuli avuksi tulevan armeijan torvien toitotuksen lähestyvän. 
Ja professorin välityksellä myöskin Dorothea Leuchtenberg tuli 
kosketuksiin »Valkoisen internatsionalen» Suomessa olevien 
miesten kanssa. 

Ilosta säteilevin katsein professori tutustutti vastasaapu- 
neen herttuattaren ystäväpiiriinsä. 


3. 
Vakoilua ja vastavakoilua Bad Grankullassa. 


» Herttuatar Dorothea Leuchtenbergin »Kyselykaavake ulko- 
maalaisille, jotka aikovat matkustaa Suomeem oli täytetty 
jo 18:ntena kesäkuuta 1924. 

Helsingissä harkittiin kauan, annettaisiinko maahantulo- 
lupa vai ei. Oliko hakijan suhteen kaikki niinkuin olla piti, 
vai oliko kysymyksessä ansa? Mutta kun mitään epäedullista 
herttuattaresta ei ollut todettavissa ja kun hänellä sitäpaitsi 
näytti olevan suhteita maan moniin arvovaltaisiin henki- 
löihin, myönnettiin vihdoin maahantulolupa laillisessa järjes- 

tyksessä. Saksan Moskovassa olevan lähetystön antamalla 
passilla — herttuatarta pidettiin ilmeisestikin huolimatta hänen 
avioliitoistaan venäläisten ja itävaltalaisen kanssa edelleenkin 
Saksan kansalaisena — hän saapui elokuun 5:ntenä Helsinkiin. 
Täällä hän aluksi asettui asumaan hienoon Fotelli Fenniaan, 
mutta muutti jo 12 p:nä Kauniaisiin Bad Grankullaan, mon- 
deeniin pääkaupungin lähistöllä olevaan parantolaan. Hän 
olikin hakenut maahantulolupaa hoitaakseen terveyttään. 
Sarakkeeseen »Matkan tarkoitus» hän oli kirjoittanut sanat 
vOleskelu jossain parantolassa». BolSevikit olivat myöntäneet 
hänelle kuusi viikkoa. Panttinaan he pitivät hänen miehensä, 
Itävallan pääkonsulin. 

Herttuatar Dorothea Leuchtenbergin saapuminen Suomeen 
herätti tietysti maassa oleskelevien aktivismiin kallistuvien 
venäläisten emigranttien huomiota. Myöskin vanhempien 
suomalaisten upseerien keskuudessa, jotka olivat kohonneet 
upseeriarvoihinsa entisessä tsaarin armeijassa, uutinen otettiin 
vastaan melkoisella uteliaisuudella. Oppinut professori tutus- 
tutti hänet kohta venäläisen emigranttitoimittajan aktivisti- 
ryhmään, ja hänestä tuli pian näiden kokousten ja neu- 
vottelujen ahkera vieras. Jo vanhentuneella, mutta yhä 
komealla ja älykkäällä herttuattarella oli tosiaankin paljon 
kerrottavanaan idän kadotetusta maasta. 

Bad Grankullassa herttuatar Leuchtenberg vietti hiljaista 
ja eristynyttä elämää. Parantolan venäjää osaavan konttori- 
neidin kanssa, josta hän pian sai uskollisen seuralaisen ja seura- 
neidin, hän käyskenteli puistossa. ja teki pitkiä kävelymatkoja 
ympäristössä oleviin metsiin. Ruokasalissa hän enimmäkseen 
aterioi yksinään tai edellämainitun konttorineidin seurassa. 
Useammin kuin kerran hän kävi toisen miehensä haudalla 
venäläisellä. hautausmaalla pääkaupungissa, koristeli sen kukin 
ja viipyi siellä kauan ajatuksiinsa vaipuneena. Harvat tiesivät, 
että hänellä paroni Graevenitzin kanssa oli ollut poika. Tämä 
oli kuollut kohta isänsä itsemurhan jälkeen ja oli haudattu 
samaan hautaan kuin isä. 

Arvovaltaisia miehiä kävi hänen luonaan tervehdyskäyn- 
neillä parantolassa. Itse hän yritti kirjeenvaihdon avulla päästä 
kosketuksiin Euroopan ruhtinashuoneitten kanssa, kuten Bel- 
gian kuninkaan, Baijerin kruununprinssin Ruprechtin ja serk- 
kunsa Badenin prinssin Maxin. Ainoastaan viimeksimainittu 
vastasi hänen avunpyyntöihinsä ja lähetti hänelle 2 000 Suomen 
markkaa. 

Mutta säännöllisesti joka tiistai ja perjantai yksinäinen 
herttuatar ajoi rautatieasemalle ja matkusti Helsinkiin osallis- 
tuakseen pienen venäläisen, emigranttien muodostaman sala- 
liittolaisryhmän kokouksiin. Uusi ohjelma laadittaisiin Au- 
bert'in aloitteen mukaiseksi, ja herttuatar Dorothea Leuch- 
tenbergin tiedonannot ja neuvot siinä suhteessa eivät olleet 
vähämerkityksisiä. Innokkaasti hän varoitti ottamasta ohjel- 
maan kysymystä monarkian palauttamisesta. Venäjällä monar- 
kismi oli kuollut, hän selitti. Se voisi vain aiheuttaa koko yri- 
tyksen ennenaikaisen epäonnistumisen. Kasvavalla ihmette- 
lyllä kuunneltiin hänen selittelyjään. 

Eräässä näistä kokouksista oli myöskin läsnä eräs ryhdikäs 
ja hiljainen, entinen tsaarin Venäjän aikuinen kenraali. Hän oli 
syntyisin Suomen ruotsalaisia ja eräs meidän vertamme, joka 
katkeraan loppuun saakka upseerivalansa velvoittamana oli 
ollut tsaarille uskollinen. Romahduksen tultua kenraali Hög- 
ström jäi Venäjälle ja saattoi vasta Tarton rauhan jälkeen palata 
takaisin vanhaan, jo melkein unohtuneeseen isänmaahansa. 
Hän oli nyt valkoisen venäläisen kenraalin Kutepovin epäviral- 
linen sotilasasiamies Suomessa ja äskettäin nimitetty kruunun- 
tavoittelijan, suuriruhtinas Nikolai NikolajevitSin edustajaksi. 
Myöskin tähän taipumattomaan monarkistiin ja hehkuvaan 
antibol$evikkiin salaliittoileva herttuatar haki yhteyttä. 

Kenraali Högström, joka äitinsä puolelta polveutui vanhasta 
sveitsiläisestä kondottieerisuvusta, oli Suomessa järjestänyt 
aktiivisen, tarmokkaasti toimivan salaisen antibolSevistisen 
sotilaallisen keskuksen. Hänen uhkarohkeat, huolellisesti vali- 
tut asiamiehensä matkustelivat ahkerasti laajassa Neuvosto- 

liitossa ja palasivat aina ehjin nahoin arvokkaine tietoineen ja 
ilmoituksineen. He pulpahtivat esiin Kronstadtissa, he pesiy- 
tyivät Pietarin sotilasesikuntiin. Kokien uskomattomia seik- 
kailuja he pääsivät aina Nizni Novgorodiin saakka ja matkus- 
tivat pitkät matkat Volgaa alaspäin. He eivät tienneet toisis- 
taan, nämä »Punaisen Neilikan» uudenaikaiset seuraajat. He 
toimivat aina yksinään, ja raivoisan GPU:n johdon kiihkeästä 
ajojahdista huolimatta he eivät koskaan paljastuneet. Kuinka 
palion tässä kuvauksessa on romanttista liioittelua, on vaikea 
sanoa. = Sillä vaikkakin heidän joukossaan kieltämättä oli 
rohkeita miehiä, niin suurin piirtein heidän työnsä tulos oli 
kuitenkin suhteellisen vähäarvoista, kuten yleensä kaikki muu- 
kin, mihin slaavilaisrotuiset venäläiset emigrantit ryhtyivät. 
Sitäpaitsi nämä emigrantit riitelivät taukoamatta keskenään, 
eikä koskaan voitu tietää, kuka heidän luottamusmiehistään 
paljastuisi ' viime kädessä yksinkertaisesti bol&evikkiasiamie- 
heksi. Tämän tähden jonkun heidän kyvykkään miehensä 
saavutukset loppujen lopuksi jäivät täysin arvottomiksi. 

Moni luuli uhkarohkean kenraali Högströmin olleen myöskin 
Suomen valtiollisen poliisin palveluksessa. Tämän huhun innok- 
kain levittäjä oli eräs venäläinen emigrantti, eräs Bunakov, 
joka niihin aikoihin harjoitti laajaa vakoilua sekä Suomessa 
että Venäjällä ja jolla oli asiamiehiään sekä Suomen että Neu- 
vosto-Venäjän viranomaisten keskuudessa. Mutta tämän herra 
Bunakovin toimeksiantajia eivät olleet Suomen eivätkä Neu- 
vostoliiton viranomaiset enempää kuin venäläiset emierantit- 
kaan, vaan pelätty ja kaikkialla läsnäoleva Lontoon Secret 
Service. 

Kenraali Högströmin välityksellä herttuatar Dorothea 
Leuchtenbergin onnistui päästä. kosketuksiin sukulaisensa. suuri- 
ruhtinas Nikolai Nikolajevitäin kanssa. On jäänyt arvoituk- 
seksi, kuinka hän oli saanut tiedon salaisesta tunnuksesta, joka 
yksin voi avata tarkoin vartioidun tien henkilökohtaiseen kos- 
ketukseen suuriruhtinaaseen. Hänellä kuitenkin osoittautui 
olevan tämä arvokas avain, ja kenraali Högströmin välityksellä 

erityinen lähetti vei mukanaan Pariisiin suuriruhtinaalle hert- 
tuattaren laatiman pitkän ilmoituksen Neuvostoliiton olosuh- 
teista. Tämän ensimmäisen lähentymisen seurauksena oli 
lyhytaikainen kirjeenvaihto näiden entisen keisarihuoneen 
jäsenten kesken. 

Huolimatta tästä kenraali Högström säilytti varovaisen 
suhtautumisensa herttuatarta kohtaan. Eräänä päivänä hert- 
tuatar selitti kenraalille asettavansa Pietarin-asuntonsa kenraa- 
lin asiamiesten käytettäväksi salaisena kohtauspaikkana. Siellä 
oli eräs salahuone, jota kukaan muu kuin hän ei tiennyt, ja 
hän voi sopia merkinannoista, Siffereistä ja tunnussanoista. 
Kenraali Högström katseli hajamielisenä eteensä. Hän kiitti 
nöyrimmästi. Hän palaisi asiaan tarpeen vaatiessa. Hänen 
ajatuksensa olivat ehkä juuri sillä kertaa eräässä toisessa, ei 
yhtä varovaisessa antibolSevistisessa järjestössä. Myöskin sillä 
oli ollut rajan tuolla puolen käytettävänään ennakolta sovittu 
salainen ja yhteinen kohtauspaikka. GPU oli iskenyt nopeasti. 
Juttu oli loppunut lyhyeen. 

Mutta taitava kenraali Högströmkään ei loppumattomiin 
voinut välttää kohtaloaan. Äkkiä — jonkin aikaa herttuatta- 
ren Suomessa käynnin jälkeen — hän sairastui lähellä Venäjän 
rajaa. olevassa huvilassaan Kuokkalassa. Hän sai kovia 
vatsavaivoja. Hänet tuotiin kuolevana Helsinkiin, jossa hän 
kuoli. Lääkärit eivät voineet leikkauksesta huolimatta määri- 
tellä ' harvinaisen taudin laatua. Nimet Kutepov, Miller ja 
Skoblin muistuvat mieleemme, ihmisryöstöt ja arvoitukselli- 
set murhat. Myöskin kenraali Högströmin järjestössä oli pet- 
tureita. Mutta ne työskentelivät melko korkealla ja olivat 
tämän väsymättömän ja leppymättömän bolsevikkien vastus- 
tajan tavoittamattomissa. 

Vuosina 1919—1920 Riiassa toimi emigranttijärjestö, jota 
kutsuttiin »Kansalliseksi Keskukseksi» ja joka aikoinaan har- 
joitti laajaa vakoilu- ja tuholaistoimintaa bolsevikkien .kes- 
kuudessa. Sen eräs jäsen oli ollut eräs kapteeni Pokrovski, jolla 
nyttemmin oli sama edustajantehtävä Latviassa kuin kenraali 

Högströmillä Suomessa. Myöskin tähän Pokrovskiin tarmokas 
herttuatar haki yhteyttä, aikoipa jo kerran tässä tarkoituk- 
sessa itse matkustaa Riikaan. Tämä kaikki on verhoutuneena 
läpinäkymättömään pimeyteen. Tiedämme vain kapteeni Pok- 
rovskin olleen myöskin kuuluisan englantilaisen antibolse- 
vikkiasiamiehen Paul Dukesin lähimpänä miehenä. %Bolse- 
vikkien onnistuttua hajoittamaan »Kansallisen Keskuksen» 
puhuttiin kauan Pokrovskin toimineen tässä jutussa provo- 
kaattorina. Kukaan ei kuitenkaan tiennyt mitään varmaa 
asiasta. 

Myöskin Akateemisen Karjala-Seuran kanssa moniharras- 
tuksinen herttuatar haki kosketusta. Hän selitti täysin ymmär- 
tävänsä sen, että Suomessa tavoiteltiin Itä-Karjalan yhdistä- 
mistä Suomeen, koska asujaimisto tuolla alueella oli suomalaista. 
Hän kertoi, että Itä-Karjalan kansannousun aikoihin 1921 Pie- 
tarissa oli vallinnut täydellinen paniikkimieliala. Suuret joukot 
kansaa olivat pakanneet tavaransa ja lähteneet tiehensä. 
Usean sadan tuhannen suojeluskuntalaisen oli kerrottu marssi- 
van kohti kaupunkia. Herttuattaren hämmästys olikin ollut 
suuri ja vilpitön, kun hänelle tehtiin selväksi, että sillä kertaa, 
lukuunottamatta vähäisiä ja huonosti aseistettuja karjalaisia 
talonpoikaisjoukkoja, oli ollut kysymys vain muutamista 
sadoista suomalaisista vapaaehtoisista. 

Toivotusta kohtauksesta A.K.S:n johtomiesten kanssa 
ei kuitenkaan tullut mitään. Sitä lykättiin monta kertaa, ja 
lopulta herttuatar lähti maasta ilman, että hänellä koskaan 
olisi ollut tilaisuutta esittää suosiollisia mielipiteitään Suur- 
Suomen kysymyksestä. Huomionarvoisena tosiasiana voimme 
lopuksi merkitä muistiin, että Dorothea Leuchtenberg erään 
kerran Helsingissä käydessään tarjosi suoraan Secret Servicelle 
palveluksiaan. Tällä taholla oltiin kuitenkin alusta lähtien 
varmoja siitä, että tämä palvelushaluinen nainen kulki bol3e- 
vikkien asioilla. 

Samaan aikaan kuin Dorothea-herttuatar ylläpiti yhteyk- 
siään valkoisiin venäläisiin salaliittoilujärjestöihin ja suursuo- 









































Paroni Craevenitzin hauta Helsingin venäläisellä hautausmaalla. 

malaiseen aktivismiin, oli olemassa toisiakin, jotka olivat 
kiinnostuneita hänen edesottamuksiinsa. Salaperäisiä henki- 
löitä ilmaantui Bad Grankullaan. T&ekistin näköisiä tunte- 
mattomia henkilöitä valvoi häntä hänen matkoillaan pää- 
kaupunkiin ja takaisin. Varjomaisia hahmoja liikuskeli sen 
talon ulkopuolella, jossa hän tiistaisin ja perjantaisin kohtasi 
kenraali Högströmin ja hänen hengenheimolaisensa. Häntä 
seurattiin varovaisesti ja tarpeellisen välimatkan päässä hänen 
tehdessään ostoksiaan Helsingin liikkeissä. 

Herttuattaren — tiedettiin vanhastaan tuntevan tunnetun 
bolSevikkikomissaarin Leonid Borisovits Krasinin. Myöskin 
Helsingin neuvostolähetystön sihteerin, jolla oli sointuva nimi 
Horati Zahlkind, hän oli jossakin tilaisuudessa tavannut ulko- 
asiainkomissariaatissa Moskovassa. Ja myöskin Aleksei Petrov, 
hänen muinainen ritarinsa Tukholmassa, mies, joka oli auttanut 
häntä pakenemaan ilkeän ruhtinas Kotzubein luota, oli tällä 
kertaa Albertinkadun varrella olevassa verrattomassa neuvosto- 
lähetystössä. Hän oli nyttemmin ehtinyt kohota meriasiamie- 
heksi. Merkillepantavana seikkana on kuitenkin mainittava, 
ettei kumpikaan osoittanut vähäisintäkään merkkiä siitä, että 
he olisivat aikaisemminkin tavanneet, kun he, mikä todella 
pari kertaa tapahtui, kohtasivat toisensa Suomen pääkaupungin 
kaduilla. Ei edes merkilliseen, herttuattaren itsensä kerto- 
tomaan »ryöstöjuttuun» ole saatu vahvistusta. 


4. 
Ratkaisemattomaksi jäänyt arvoitus. 


Niin kuluivat päivät, ja ainoastaan jokunen suositun Bad 
Grankullan vieraista aavisti mitään niistä seikoista, joita liit- 
tyi tähän herttualliseen potilaaseen. Ainoastaan kerran juorut 
ja kuiskutukset pääsivät vauhtiin. Kaksi kummallista ja jok- 
seenkin siivotonta oliota oli ilmestynyt paikalle. Toinen hävisi 


16 — vastavakoilu iskee. 

ennen iltaa, mutta toinen tahtoi itsepintaisesti vuokrata itsel- 
leen huoneen sen huoneen vierestä, jossa herttuatar asui. Se ei 
kuitenkaan ollut vapaana, ja olio sai tyytyä toiseen, vähän 
kauempana olevaan. Kömpelösti ja taitamattomasti tuntema- 
ton sitten taukoamatta varjosti uhriaan. Jos tämä istui puis- 
tossa penkillä levähtämässä, ei kestänyt montakaan silmän- 
räpäystä, ennenkuin »tSekisti» ilmestyi läheisyyteen. Myös 
ruokasalissa hän lakkaamatta tuijotti herttuattareen. Lopuksi 
hän meni jopa niin pitkälle, että viitaten koskaan tapahtumat- 
tomaan esittelyyn yritti istuutua herttuattaren pöytään. 
Parantolan vieraiden keskuudessa syntyi silloin monenlaista 
juttua. Vilkasluonteinen hotellin johtaja suuttui eikä rau- 
hoittunut, ennenkuin viranomaiset lupasivat ryhtyä tarpeelli- 
siin toimenpiteisiin. Salaperäinen vieras hävisi samana iltana. 
Sen jälkeen tästä asiasta ei kuultu enää mitään. 

Syyskuun puolivälissä Bad Grankullan korkealla vieraalla 
oli eronhetki edessään. 16:ntena hän muutti pääkaupunkiin 
ja meni asumaan diplomaattien suosimaan Hotelli Seurahuo- 
neeseen. Hän teki kaupungilla koko joukon ostoksia. Suurin 
osa laskuista jäi maksamatta. Suoritettuaan asianomaiset 
jäähyväiskäynnit ja maksettuaan osan veloistaan hän matkusti 
syyskuun 20:ntenä iltajunalla Pietariin. Etsivä, joka huomaa- 
mattomasti seurasi häntä matkalla rajalle, ei havainnut mitään 
huomioimisen arvoista. Eivät myöskään hänen myöhemmin 
Suomessa oleville ystävilleen lähettämänsä kirjeet ratkaisseet 
hänen Suomessa-oleskelunsa arvoitusta. 

Jonkin aikaa herttuatar Dorothean lähdön jälkeen Suomen 
viranomaiset laativat yhteenvedon tapahtumain kulusta. Siinä 
päädyttiin seuraaviin kolmeen, keskenään vastakkaiseen olet- 
tamukseen: 

1. L. on bolsevikkien palkkaama provokaattori, jonka 
tehtävänä on pesiytyä monarkistipiireihin ja entisenä keisari- 
huoneen jäsenenä koota ympärilleen vastavallankumouksellisia 
aineksia, jotka sitten, kun asia olisi kypsynyt, oli helppo 
tehdä vaarattomiksi. 

2. L. on seikkailijatar, joka ilman mitään erityistä päämää- 
rää haluaa olla mukana poliittisissa vehkeilyissä ja sen yhtey- 
dessä vastaanottaa tehtäviä ja rahaa monelta taholta. 

3. L. on persoonallisuus ja suhteellisen huomattavassa ase- 
massa sekä venäläisten emigranttien harjoittaman antibol3e- 
vistisen työskentelyn keskushenkilö. 

Yhteenveto päättyy näiden kolmen olettamuksen eritte- 
lyyn, mutta ei siinäkään tulla mihinkään varmaan tulokseen. 

Vuodet kuluivat, eikä arvoituksen ratkaisua tultu sen 
lähemmäksi. Ns. »latvialaisen linjan», antibol&evistisen järjes- 
tön, jossa aikaisemmin mainittu Pokrovski sittemmin työs- 
kenteli ja joka muuten jossakin muodossa kummittelee Ginkenin 
jutussa, kävi lopulta huonosti. Tässä yhteydessä kävi ilmi, että 
Pokrovski, päinvastoin kuin kenraali Högström, oli käyttänyt 
herttuatar Leuchtenbergin asuntoa piilopaikkana käydessään 
Neuvostoliitossa. — Asia haiskahti provokaatiolle jo pitkän 
matkan päähän. Vuonna 1932 saapui monien seikkailujen 
jälkeen Suomeen bolSevikkiterroria pakoon eräs toinen enti- 
sessä, tsaarinhovissa korkeassa asemassa ollut henkilö. Tämä, 
Oldenburgin huoneen eräs jälkeläinen, kertoi kuulusteluissa 
varmasti tietävänsä, että herttuatar Dorothea Leuchtenberg 
oli ollut GPU:n asiamies. Suomen viranomaisten pitkäaikai- 
set epäilykset saivat näiden tapahtumain jälkeen vahvistuksen. 

Pitemmälle kuin tähän pisteeseen ei ilmeisestikään päästä 
yhä edelleenkin arvoituksellisessa Leuchtenbergin jutussa. 
Kaikki näyttää kuitenkin viittaavan tiettyyn suuntaan, eikä 
mikään oleellinen estä meitä tässä kerran niin kauniissa ja 
mahtavan tsaarin Venäjän ylhäisön palvomassa herttuatta- 
ressa näkemästä erästä niistä lukemattomista onnettomista 
uhreista, joille bolsevikit viime hetkessä olivat lahjoittaneet 
hengen käyttääkseen heitä sitten häikäilemättömästi hyväkseen 
hirveihin tarkoituksiin. Mutta kuitenkin on olemassa vielä koko 
joukko tuntemattomia tekijöitä tässä harvinaisessa arvoituk- 
sessa. Minkätähden herttuatar esimerkiksi matkusti saksalai- 
sella passilla, ja kuinka oikeastaan oli sen asian laita, että hänen 

kertomansa mukaan Saksan ministeri Brockdorff-Rantzau 
henkilökohtaisesti oli puuttunut asiaan hänen hyväkseen? Ja 
edelleen: Minkätähden hän siinä tapauksessa Suomeen saapu- 
-misensa jälkeen ei kääntynyt Saksan viranomaisten puoleen, 
minkätähden nämä eivät vähimmässäkään määrin auttaneet 
häntä hänen vaikeuksissaan?. Kuinka hänellä oli tieto suuri- 
ruhtinas Nikolai NikolajevitSin salaisesta tunnuksesta? Miksi 
Secret Servicen käsitys hänestä oli sellainen kuin oli? Ja lopuksi: 
Miksi hän ponnisteli, huolimatta siitä, että bol&evikit olivat 
antaneet hänelle vain kuuden viikon oleskeluoikeuden ulko- 
mailla, niin innokkaasti saadakseen itselleen vakituista työtä 
ulkomailla? Hän kirjoitti suuriruhtinas Nikolai Nikolajevitille. 
Hän tarjosi palveluksiaan suomalaiselle filmille. Hän oli ollut 
valmis ottamaan vastaan mitä työtä hyvänsä päästäkseen 
matkustamasta takaisin kotiin. Oliko tämä vain näyttelemistä? 
Vai olimmeko itse asiassa todistajina jo uhratun kuolemaan- 
tuomitun raukan vaistomaisessa yrityksessä yrittää välttää 
tilapäisen ja kohtalokkaan varmahduksensa» seuraamuksia? 

Emme tiedä sitä, emmekä todennäköisesti koskaan tule 
tietämäänkään. Mutta me tunnemme bolSevismin menettely- 
tavat, ja me olemme nähneet kyllin monta heidän kaiken inhi- 
millisyyden murskaavien pahojen tekojensa uhria. Ne, joilla 
itsellään on kokemusta tällaisesta, ne, jotka nyt ovat mukana 
oikeuden kostavalla miekalla murtamassa tämän opin hirveit- 
ten salaisuuksien viimeistä lukkoa, eivät halua tuomita. He 
ovat sanattomia sen kärsimyksen ja niiden kyynelten edessä, 
joita vasaran ja sirpin merkeissä on kaikkialla maailmassa 
saatu aikaan. Heidän päättäväisyytensä on kylmää ja kovaa, 
kovaa ja säälimätöntä kuin epäinhimillisten bol&evikkijohta- 
jien omat sydämet. 


S OSTI [1 BiiA KKO) s PKT 2R:0BSi SRA 


Suoran vakoilun vuodet. 


Vakoilu ei tapahdu kangistuneitten kaavojen mukaisesti, 
ja virkavaltaisuus siinä ammatissa olisi vihoviimeistä. Menet- 
telytavat paljastuvat toinen toisensa jälkeen, ja uusia täytyy 
koko ajan keksiä. Tilanne vaihtuu taukoamatta. Poliisi val- 
voo, ja peli jatkuu koko ajan edelleen. Sekä sisä- että ulkopoliit- 
tiset suhteet on otettava huomioon, ja se, mikä on tänään vii- 
sasta ja tarkoin harkittua, saattaa huomenna olla perin väärää 
ja tolkutonta. Vakoilun harmaalla ja synkällä romaanilla ei 
sinänsä ole mitään alkua eikä loppua. Väärän seikkailun tähti 
loistaa välistä aluksi vakoilijain kohtaloiden yllä. Rikos ja 
häpeä ovat loppu, kun draama on paljastanut mitättömyytensä. 
Ja kuitenkin tämä kaikki on yhteydessä sodan kanssa, sodan, 
joka kerran syttyy. Vakoilu on vain tulevan sodan harmaa 
kuvajainen. 

Tähän asti olemme käsitelleet neljää eri ajanjaksoa bolSe- 
vistisessa vakoilu- ja myyräntyössä Suomessa. Ensin oli sel- 
laista, jota me, kuitenkaan tarkoittamatta mitään jalompaa 
romantiikkaa, voimme kutsua bol$evikkitoiminnan »Myrsky 
ja kiihkov-kaudeksi. S.P.K.R.P. Ruotsissa ja Moilasen 
ryöstöretki Sallaan olivat ilmauksia Moskovassa silloin vielä 
vallinneesta uskosta nopean keikauksen ja uuden punakapinan 
mahdollisuuksiin maassamme. Laskelmat osoittautuivat vää- 
riksi, ja sitten siirryttiin S. K. P:n myyräntyön avulla pitem- 

mällä tähtäimellä suoritettavaan toimintaan. Armeijanorgani- 
saattori Vilho Honkanen oli mielenkiintoisin hahmo tällä ajalla. 
Suuri kaappaus 1927 hajoitti kaiken. Sitäpaitsi sitten tuli 
Lapuan liike, ja S. K. P. ei enää koskaan saavuttanut entisiä 
loistopäiviään. 

Venäjän sotilasasiamiehet saivat nyt kovan työtaakan. He 
värväsivät asiamiehiä, virittivät verkkojaan ja juoksivat 
jalat altaan ravatessaan lähetystön ja salaisten kohtauspaikko- 
jen väliä. He järjestelivät, salaliittoilivat, erittelivät ja tekivät 
ilmoituksiaan ja onnistuivat lopulta saattamaan koko lähetys- 
tön siinä määrin epäilyksenalaiseksi, että Varsovan romahduksen 
toistuminen oli ovella. Moskovassa puhallettiin perääntymis- 
merkki, ja kolmas aikakausi oli täten päättynyt. 

Neljäs käsittää rouva Martinin ja »suuren vakoilujärjestön» 
lyhyen ja dramaattisen tarinan. Poliisin käynti hienossa Kaivo- 
puiston asunnossa tukki tämänkin tien. Mitä nyt tapahtuisi? 
Mitä menetelmää nyt ruvettaisiin käyttämään? Ratakadulla 
voitiin jonkin aikaa todeta tietynlaista haparoivaa epävar- 
muutta vastustajain leirissä, eräänlaista tunnustelevaa kokei- 
lua. S. K. P:n jäsenet, sotilasasiamiehet ja lähetetyt GPU:n 
asiamiehet kantoivat kaikki kykyjensä mukaan kortensa kekoon. 
Mutta mitään yhtenäistä menettelytapaa, mitään varmaa otetta 
ei vähään aikaan ollut havaittavissa. Mutta pian rupesi tapah- 
tumaan jos jotakin. Erittäinkin ulkopoliittinen tilanne alkoi 
pian muuttua. Vuonna 1933 kansallissosialismi pääsi valtaan 
Saksassa. Bol&evismi kohtasi lopultakin tasaveroisen ja raudan- 
lujan vastustajan. Tuleva, ratkaiseva suurkamppailu heitti jo 
varjojaan. 

Aseistariisumiskonferenssin epäonnistuminen, Saksan elpy- 
minen, Abessiinian sota, Geneven liiton pakoteuhka ja kansan- 
rintamapolitiikan vahvistaminen Kominternin juhlallisessa kon- 
gressissa Moskovassa olivat vaiheikkaan vuoden 1935 suuria 
tapahtumia. Seuraavan vuoden maaliskuussa Saksa miehitti 
Reinin takaisen demilitarisoidun alueen. Lokakuussa muodos- 
tettiin Rooman-Berliinin akseli, ja marraskuussa Saksan ja 

Japanin kesken solmittiin ns. antikominternsopimus. Heinä- 
kuusta alkoivat tykit jyristä Espanjassa, jossa nousemassa 
olevat valtaryhmät ensi kerran koettelivat voimiaan sellaisessa, 
jota voidaan kutsua väkivaltaiseksi tiedusteluksi. 

Rupesi näyttämään jokseenkin selvältä, mihin suuntaan 
asiat nyttemmin kallistuisivat. BolSevikkien kauan tavoitte- 
lema yleiseurooppalainen sota oli vihdoinkin tulossa. Venäjällä 
toimeenpantiin suuria »puhdistuksia».. Eri maiden kommunis- 
tisten keskuskomiteain raha-avustuksia lakkautettiin. Itä- 
Karjalassa ja muilla rajaseuduilla toimeenpantiin »kansallisten 
ainesten» valtavia poissiirtoja. Jättiläismäinen varustelu pan- 
tiin käyntiin. Laiva saatettiin valtavin ponnistuksin taistelu- 
kuntoiseksi. Stalinin ja maailmanbolSevismin toive oli täytty- 
mässä. Kaikki keskitettiin tähän yhteen päämäärään. Kaikki 
muu työnnettiin häikäilemättömästi syrjään tai siirrettiin 
kaukaiseen tulevaisuuteen. 

Vuosi 1937 oli ratkaiseva tässä kehityksessä. Itä-Karjalan 
raivoisa militarisoiminen antoi, mitä Suomeen tulee, varoitus- 
merkin siitä, mitä oli odotettavissa. Uusia lentotukikohtia 
perustettiin kiihtyvää vauhtia. Uusia maanteitä, rautateitä, 
kasarmeja ja linnoituslaitteita rakennettiin. Stalinin kanava 
oli todellisuus. BolSevistinen sotakoneisto kehittyi taukoa- 
matta. Tyyninä öinä Suomen rajavartiostojen kenttävartioi- 
hin saakka tunkeutui traktorien melu ja kumeiden räjähdys- 
panosten kaiku. Strategisten keskitysteiden päätekohdat tuli- 
vat yhä lähemmäksi. Oli >kummituslentojem, pörisevien huhu- 
jen ja monien hälyttävien myrskyvaroitusten kyllästämien 
kuukausien aika. Ainoastaan kansanrintaman sumun sokaise- 
mat kieltäytyivät jatkuvasti näkemästä. He tanssivat minis- 
teri Assmuksen päivällisillä. He söivät kaviaaria ja kohottivat 
samppanjalasinsa PuS$kinin kunniaksi järjestetyillä loistavilla 
satavuotisjuhlilla Helsingin Seurahuoneessa. He juoksivat 
katsomaan filmikerho Projektion bolsevikkifilmejä, taputtivat 
hartaasti käsiään venäläisessä taidenäyttelyssä pääkaupun- 
gissa, tuomitsivat Japanin, Saksan ja Italian ja virkistivät 

vapaamielisyyttään haukkumalla Francoa ja Hitleriä, esittivät 
mahtipontisia julistuksia vfascismia ja väkivaltaa» vastaan ja 
lyyrillisiä ja lennokkaita runoja »vapauden, rauhan ja ihmis- 
oikeuksien» puolesta. Monet erehdysten vuodet kantoivat 
hedelmän. Mutta Stalin työskenteli sillä välin. 

Tänä ratkaisevana aikana bolSevikkivakoilun menettely- 
tavat muuttuivat perin juurin. Vakoilussa kerran niin merki- 
tyksellinen S. K. P. oli kokonaan syrjäytetty. Raha-avustus 
lopetettiin, ja johtavat toimitsijat vkutsuttiin kotiin» tai jätet- 
tiin toimimaan omin päin. Ainoastaan kulttuuri- ja anti- 
fascistinen propaganda sekä yleinen myyräntyö kansanrinta- 
man aatteellisissa puitteissa jäivät jäljelle. Myöskin sotilasasia- 
miehet alennettiin välikäsiksi ja alipukareiksi. Mistään kansain- 
välisestä järjestöstä Martin-Schulin tyyliin ei enää ollut puhet- 
takaan. Asianomaiset rajantakaiset sotilaalliset elimet hoitivat 
nyt kaiken »suoraam. Valittiin sopivia asiamiehiä, ja he saivat 
kuukauden kestävän erikoiskoulutuksen. Varustettuina tarpeel- 
lisilla papereilla ja yksityiskohtaisilla ohjeilla heidät sitten 
sotilaallisessa järjestyksessä komennettiin Suomeen tarkoin 
määriteltyihin tehtäviin käskyllä palata sovittuna päivänä 
toimeksiantajain luo. 

Tehtävät, joita nyt annettiin vakoiluasiamiehille, olivat 
selvästi käytännöllisiä ja sotilaallisiin seikkoihin läheisesti liit- 
tyviä. BolSevikit valmistelivat ilmeisestikin hyökkäyssuunni- 
telmaansa ja yksinkertaisesti hankkivat tämän hyökkäyssuunni- 
telman toteuttamiseen tarvittavia tietoja. Maastoa, jonka kautta 
hyökkäys tulisi tapahtumaan, tutkittiin tarkoin. Maantiet 
asianomaisella lohkolla, rautatiet, sillat, puhelin- ja lennätin- 
verkosto olivat tämän uuden vakoilun tärkeitä kohteita. Lin- 
noituksiin ja lentotukikohtiin omistettiin erikoista huomiota 
kuin myöskin sotatarviketeollisuustehtaisiin, joihin tulevan 
hyökkäyksen alkaessa heti kohdistettaisiin lentohyökkäyksiä, 
Kaikki yleisluontoisemmat tehtävät, jollaisia Honkasella, Gin- 
kenillä ja Vialla oli ollut, oli nyt kokonaan työnnetty syrjään. 
Lyhyesti sanoen piti merkitä venäläisiin hyökkäyskarttoihin 

yksityiskohdittain ne tosiasiat, jotka täytyi tuntea, jotta voi- 
taisiin oikein laatia tekeillä oleva hyökkäyssuunnitelma. 
Näin ollen sotilaalliset ja operatiiviset näkökohdat olivat 
määräämässä eivätkä enää poliittiset. Bol%&evistiselta näkö- 
kannalta katsoen sotaretki oli jo alkanut, ja niin oltiinkin jo 
vharmaassa sodassa», hiljaisessa tiedustelusodassa, joka edeltää 
taistelevia ja marssivia divisioonia. 

Seuraavaan poimimme muutamia tunnusomaisia esimerk- 
kejä uudesta, »suorasta» vakoilusta. Näinä jännittävinä vuosina 
kasaantui asiakirjoja ja mappeja Ratakatu 12:n pöydille. Jut- 
tujen lukumäärä kasvoi huolestuttavassa määrin. Vanhat 
kokeneet toimistopäälliköt pudistelivat päätään. Oli aivan 
ilmeistä, että Neuvosto-Venäjän harjoittamaan toimintaan oli 
tullut ikäänkuin uutta eloa. Ei ollut vaikeata huomata 
ajan merkkejä. Keskusteltiin luottamuksellisesti uhkaavalta 
näyttävästä tilanteesta. Mutta virkamiehinä työskenneltiin 
vaitiolon velvoittamina. Ikuisiksi ajoiksi jää kuitenkin käsittä- 
mättömäksi se tosiasia, että samaan aikaan kuin boltevismin 
»harmaa sota» Suomea vastaan jo oli täydessä käynnissä kan- 
sanrintaman innoittama kotimainen ajatussuunta kävi hyök- 
käykseen juuri niitä miehiä ja sitä elintä vastaan, joille hiljai- 
sen sodan kansallinen puolustus oli uskottu. Valtiollinen poliisi 
oli uskaltanut kiinnittää vallassaolijain huomiota siihen hiipi- 
vään vaaraan, joka kätkeytyi kansanrintaman ajattelutavan 
kauniiseen ulkokuoreen. Se oli uskaltanut osoittaa, että meidän 
myöskin Suomessa oli otettava huomioon »kulttuuribolsevismi», 
jonka hajoittava työ jo oli jättänyt selviä jälkiä kansakuntaan. 
Kansanrintaman miehet ja sille myötämieliset raivosivat. 
Valtiollisen poliisin monivuotinen päällikkö erotettiin. Rata- 
kadulla purtiin hampaat yhteen. Oltiin vaiti ja tehtiin työtä. 

2. 


Pohjoisessa ei ole odotettavissa suuria 
operaatioita! 


Aina sodan syttymiseen 1939 saakka sotilaspiireissäkin oli ' 
vallalla käsitys, että pohjoisessa laajojen erämaaseutujen kautta 
tuskin oli odotettavissa bolsevikkien suurhyökkäystä. Valta- 
vien metsien, penikulmienlaajuisten soitten, harvan tieverkon 
ja sekä kesäisin että talvisin vaikeasti liikuttavan maaston kat- 
sottiin sinänsä muodostavan puolustuksessa suojan, joka teki 
mahdottomaksi kaikki suurehkot operaatiot. Erittäinkin pidet- 
tiin jokseenkin selviönä sitä, että vihollinen näillä main ei voisi 
käyttää raskasta sotakalustoa. Tulevaisuudessa oli täällä 
odotettavissa vain suhteellisen vähäisiä ja keveästi aseistettuja 
vihollisvoimia. Pienehköillä hyvin varustetuilla ja metsätaiste- 
luihin koulutetuilla joukko-osastoilla hyvissä luonnon suo- 
missa puolustusasemissa. pitäisi olla suuret mahdollisuudet tor- 
jua kaikki vaarat tältä suunnalta. 

Monet silmäilivät kuitenkin yhä levottomammin Suomen 
kapeata »pullonkaulaa», välimatkaa Suomussalmelta ja Sallasta 
Ouluun ja Tornioon lännessä. Ainoastaan 200 km erotti 
sillä kohtaa bol%evikkijättiläisen Pohjanlahdesta ja Suomen 
ainoasta maayhteydestä, Eurooppaan. Suuret taistelut Suomus- 
salmella, Raatteessa ja Pelkosenniemellä sekä suurenmoisesti 
valmisteltu maihinnousu Petsamossa osoittivat sittemmin, 
kuinka hyvin perusteltua tämä pelko oli ollut. Kokonaista kuusi 
bolsevikkidivisioonaa varustettuina sekä tankeilla että raskaalla 
tykistöllä oli ennen joulua 1939 Raatteen Petsamon suurella 
erämaalohkolla. Useita muita divisioonia oli sitäpaitsi taem- 
pana reservissä. Nämä sotajoukot olivat huomattavasti suu- 
remmat kuin Suomen Lapin koko asujaimisto yhteensä. Pitkä- 
aikaisten valmistelujen ja laajan järjestelytyön oli täytynyt 
edeltää tätä suurellisesti aloitettua sotaretkeä. Lukuisten 
vakoilijain oli täytynyt olla toiminnassa hankkimassa sille tar- 

peellisia pohjatietoja. Kirhoffin tapaus antaa meille valais- 
tusta siihen, mitä tapahtui. 

Elokuun keskipaikkeilla valtiollisen poliisin Kemin osaston 
puhelin soi äkkiä, ja hätääntynyt ääni selitti, että hänellä oli 
jotain hyvin tärkeätä ilmoitettavanaan. Miestä kehoitettiin 
saapumaan henkilökohtaisesti osastolle. Hän osoittautui erääksi 
valtion rautateiden vaihdemieheksi. Hänellä oli mukanaan 
upouusi »Fennia Standard»-merkkinen polkupyörä. ja selkä- 
reppu. Hän kertoi hengästyneenä, että polkupyörä ja selkä- 
reppu olivat erään Kurki-nimisen miehen omaisuutta, joka mies 
kaikesta päätellen oli vaarallinen punaupseeri ja vakoilija. 
Tavarat vaihdemies oli saanut eräältä juomaveikoltaan, joka 
vuorostaan oli saanut ne säilytettävikseen mainitulta Kurjelta. 
Juomaveikko oli jostain syystä tuntenut itsensä levottomaksi ja 
tahtonut sijoittaa ne varmempaan talteen. Vaihdemies oli 
ruvennut aavistelemaan asiain todellista laitaa ja kunnon 
kansalaisena ilmoitti asiasta heti poliisille. 

Selkäreppu avattiin poliisiosastolla heti. Sen todettiin 
sisältävän paitsi sadetakkia, tupakkaa ja reumatismilääkettä 
ym. myöskin hyvin mielenkiintoisia tavaroita: ladatun 
Nagan-pistoolin ja sievän kokoelman lentovalokuvia Kemin 
kaupungista, Kemin satamasta ja Pajusaaren tehtaista. Sisäl- 
lysrikkaasta —selkärepusta löydettiin myöskin Selochrome- 
merkkinen filmirulla. Tämä kaikki vaikutti niin epäilyttävältä, 
että katsottiin tarpeelliseksi vähän lähemmin tarkastella arvoi- 
tuksellisen Kurjen edesottamuksia. Laadittiin sotasuunni- 
telma, ja Kurki pidätettiin seuraavana päivänä avuliaan vaihde- 
miehen asunnossa. Vähän myöhemmin onnistuttiin saamaan 
käsiin myöskin Kurjen matkalaukku. Siitä löydettiin Roden- 
stack-merkkinen valokuvauskone, Oulun ratapihan kartta, 
joukko karttoja Pohjois-Suomesta, salaperäisiä merkintöjä sisäl- 
tävä muistikirja ja joukko käytettyjä ja käyttämättömiä 
filmirullia. Kun valokuvat kehitettiin, havaittiin, että Kurki 
oli erityisen kiinnostunut Oulun uuteen radioasemaan ja rata- 
pihaan, Oulun satamaan ja kulkuväylään, Oulun uuteen massa- 

tehtaaseen, rautateiden konepajaan ja uuteen mahtavaan rauta- 
tiesiltaan, joka johtaa Oulujoen yli. Kemistä hän ei vielä ollut 
ehtinyt ottaa valokuvia. 

Asia oli selvä. Ei ollut epäilystäkään siitä, että kelpo 
vaihdemiehen avustuksella oli odottamatta vakoilija joutunut 
poliisin huostaan. Kuulustelut aloitettiin, eikä kestänytkään, 
kauan, ennenkuin miehemme teki täyden tunnustuksen. Ennen- 
kuin tämä oli tapahtunut, oli kuitenkin jo saatu selville, että 
Kurki oli väärä nimi. Miehen oikea nimi oli Edvard Kirhoff. 
Hän oli syntynyt Helsingissä vuonna 1899, oli nyttemmin 
Neuvosto-Venäjän kansalainen, punaupseeri ja Pietarin sotilas- 
piirin IV osaston Suomeen vakoilutehtäviin komentama. Hänen 
elämäntarinansa oli seuraava: 

Yksitoistavuotiaana hän karkasi kotoaan Helsingistä, jossa 
hänen isänsä oli etupäässä poliisien virkapukuja valmistava 
räätäli. Monien harhailujen jälkeen poika joutui Karjalan 
kannakselle, jossa hän oli paimenpoikana ja sitten renkinä eri 
taloissa. Punakapinan puhjetessa hän oli sepänsälli. Köyhänä 
ja nälkäisenä hän liittyi punakaartiin Kiviniemessä. Punais- 
ten kärsittyä tappion Raudussa hän pakeni muiden kanssa 
Venäjälle, joutui siellä pian mobilisoiduksi ja kulkeutui Sys- 
raniin, jossa parhaillaan käytiin ankaria taisteluja tSekkejä ja 
KoltSakin valkoisia venäläisiä vastaan. Myöhemmin hän tais- 
teli punasuomalaisessa rykmentissä virolaisia vastaan Narvan 
luona, osallistui taisteluihin valkoisia venäläisiä, englantilai- 
sia, karjalaisia ja suomalaisia vastaan Muurmannissa ja 
määrättiin lopulta 1920 tykkimieheksi erääseen patteriin 
Valkeasaareen Kannakselle lähelle Suomen rajaa. Siellä hän 
joutui osallistumaan myöskin Kronstadtin kapinan kukistami- 
seen. Kerran hän erehdyksestä joutui Suomen alueelle, pidä- 
tettiin ja vastalauseistaan huolimatta palautettiin uuteen 
isänmaahansa. Edvard Kirhoff oli niihin aikoihin jo Neu- 
vosto-Venäjän kansalainen. — Myöskin hänen vanhempansa 
olivat jo kauan sitten muuttaneet Suomesta ja joutuneet 
jonnekin Mustanmeren rannikolle, 

Suomen rajalla tapahtunut seikkailu päättyi määräaikaiseen 
vankilaoleskeluun mm. yleisesti tunnetussa Krestyssä. Sitten 
seurasivat työvuodet eri tehtaissa ja kolhooseissa, jona 
aikana Kirhoff otettiin myöskin kommunistipuolueen jäseneksi 
ja sai lyhyehkön sotilaskoulutuksen eräässä miliisikoulussa 
Pietarissa. Vuonna 1930 hänet korotettiin punaupseeriksi. 
Seuraavana vuonna tapaamme hänet Itä-Karjalassa, jossa hän 
ensin toimi jonkinlaisena kolhoosin johtajana, mutta sitten, 
palveltuaan Itä-Karjalan metsähallinnossa ja muissa maa- 
talouden ja metsänhoidon tehtävissä, hän 1934 joutui oppilaaksi 
maatalouskorkeakouluun Petroskoihin. Neuvostoliitossa saa- 
tiin ilmeisesti virat ensin ja sitten vasta suoritettiin opinnot. 
Tärkein ansio otettaessa oppilaita mainitun korkeakoulun 
kolmivuotisille kursseille näyttää olleen monivuotinen puo- 
lueen jäsenyys. Kirhoff läpäisi kokeet loistavasti. Suuri osa 
opetuksesta oli Leninin ja Stalinin poliittisten oppilauselmien 
pänttäämistä. Opiskeltiin kuitenkin ilmeisesti myös maan- 
viljelystä. 

Mutta jokainen Neuvosto-Venäjän kansalainen voidaan 
kutsua johonkin tehtävään, jonka korkeat viranomaiset katsovat 
hänelle soveliaaksi. Niin tapahtuu silloinkin, kun tarvitaan 
Neuvostoliiton laskuun toimivia vakoilijoita ja asiamiehiä, 
kun GPU tai asianomaiset sotilaalliset elimet katsovat sen 
taikka sen tiedon hankkimisen välttämättömäksi. Etsiskellään 
sopivaa henkilöä, katsotaan papereista, missä mies tällä kertaa 
oleskelee, ja otetaan hänet muitta mutkitta suorittamaan 
kysymyksessäolevaa tehtävää. Toukokuussa 1936 valinta koh- 
distui Edvard Kirhoffiin. Ennenkuin hän vielä oli ehtinyt 
päättää kolmivuotista kurssiaan, hänet kutsuttiin Pietariin, 
pantiin laatimaan kertomus elämästään, rekisteröitiin, alis- 
tettiin Pietarin sotilaspiirin IV osaston käyttöön ja sai erään 
GPU-kapteenin = opettajakseen — vakoilijanammattiin = kuulu- 
vissa aineissa. Vakoilua koskevat opinnot, jotka olivat laadul- 
taan sekä käytännöllisiä että teoreettisia, kestivät koko kesän. 
Erityistä painoa pantiin kaikkeen, mikä koski valokuvausta, 

topograifiaa ja pioneerityötä, erittäinkin teiden rakentamista. 
Käytännöllisiä harjoituksia suoritettiin maastossa. Myöskin 
Leniniä opiskeltiin huolellisesti, varsinkin niitä kohtia, joissa 
oli vihjeitä vakoilijoille ja tuholaistöiden tekijöille, ja aktiivista 
luokkataistelua yleensä. Elokuun 6:ntena nyttemmin täysin- 
oppinut Kirhoff matkusti ohjaajansa seurassa Pietarista Petro- 
skoin kautta Uhtualle ja sieltä Neuvosto-Venäjän kenttävartioon 
Lapukkajärvelle Suomussalmea vastapäätä. Täällä hän kap- 
teeniltaan sai Nagan-pistoolin, Kiviniemestä kotoisin olevan 
Suomen kansalaisen Eino Robert Kurjen nimelle kirjoitetun 
väärennetyn työtodistuksen, selkärepun matkaeväineen ja 7 000 
markkaa matkarahoiksi. Elokuun 8:ntena Kirhoff ylitti rajan. 
Joko syyskuun 16:ntena tai 20:ntenä häntä odotettiin takaisin 
Lapukkajärven kenttävartioon. Seikkailu oli alkanut. 

Vakoilija Edvard Kirhoffin matkasuunnitelma oli tarkoin 
määritelty, hänen tehtävänsä niinikään. Ohjelma oli annettu 
kirjallisesti Kirhoffille, joka opittuaan kaiken ulkoa oli palaut- 
tanut asiakirjan ohjaajalleen. On merkille pantavaa, että 
eräs päätehtävistä oli yksityiskohtaisesti tutkia pitkä ja bol&e- 
vikkien tulevalle hyökkäykselle niin tärkeä etenemistie Suomus- 
salmelta Kontiomäen kautta Utajärvelle Oulun suuntaan. 
Koko tämä matka Kirhoffin piti kulkea jalkaisin ja matkan 
varrella tehdä luonnoksia tien poikkileikkauksista ja ottaa 
valokuvia strategisesti merkityksellisistä paikoista, kuten sil- 
loista ja sellaisista avoimista paikoista, joissa tulevia sotatoi- 
mia katsottiin voitavan käydä. Myöskin nousuista ja alamäistä 
odotettiin yksityiskohtaisia tietoja. 

Oulussa, bolsevikkien tulevan hyökkäyksen strategisessa 
päämäärässä, vakoilijaa odotti kova työ. Siellä Kirhoffin piti 
erityiselle kartalle merkitä kaikki vähänkin tärkeät rakennukset, 
kuten virastot, tehtaat ym. Erityistä huomiota oli kohdistet- 
tava rautatieasemaan ja ratapihaan, Oulujoen yli vieviin sil- 
toihin, lentokenttään, radioasemaan, mahdollisiin uusiin teh- 
taisiin sekä satamaan ja sen johtoloistoihin ja varastoraken- 
nuksiin. Ellei valokuva-aineistoa ollut saatavissa, Kirhoffin 

piti ahkerasti käyttää valokuvauskonettaan. Sen ja muut 
tarpeelliset varusteet hän voisi ostaa Oulusta. 

Suoritettuaan tehtävänsä tällä paikkakunnalla hänen oli 
mentävä Kemiin, jossa hänellä oli samanlainen tehtävä. Tor- 
niossa yhdysrata Ruotsiin Haaparantaan oli oleva erityisesti 
hänen huomioimisensa kohteena. Piti saada niin hyviä valo- 
kuvia kuin suinkin mahdollista etenkin strategisesti tärkeistä 
Tornionjoen silloista. Joka paikkakunnalla piti valokuvata 
kasarmit ja merkitä ne karttaan sekä hankkia yksityiskohtaisia 
tietoja niiden suuruudesta. 

Rovaniemellä, Lapin keskuspaikassa, valokuvaustehtäväin 
luku oli suunnaton. Oikeastaan koko kauppala piti valo- 
kuvata. Odotettiin laajaa kuvakokoelmaa kasarmeista, varasto- 
rakennuksista, silloista, ratapihoista, lentokentästä ja yleensä 
kaikesta, mitä voitiin pitää sotilaalliselta kannalta merkittä- 
vänä. Oli sitäpaitsi tehtävä sivuhyppäys strategisesti tärkeälle 
Kemijärvelle, joka tähän asti oli jäänyt bolSevikkien sotilas- 
johdolle jokseenkin hämäräksi. Muuten Kirhoff tähän paikka- 
kuntaan nähden sai vapaat kädet. Häntä kehoitettiin vain 
pitämään silmänsä auki ja valokuvaamaan kaikki sotilaalli- 
sesti kiinnostava. 

Kemijärveltä matka jatkui takaisin Ouluun ja sieltä tär- 
keään rauta- ja maantiesolmukohtaan Ylivieskaan, jossa oli 
suoritettava sama työ kuin Kemijärvellä. Kajaanin kautta 
tapahtuvalla paluumatkalla Kirhoffin oli lopulta otettava sel- 
vää, kuinka pitkälle työt uudella Kontiomäen—Taivalkosken 
radalla jo olivat ehtineet. 

Paitsi kaikkea tätä haluttiin sitäpaitsi saada Pohjois- 
Suomen puhelin- ja lennätinverkon kartta. Ellei Kirhoff muu- 
ten saisi tilaisuutta hankkia tarpeellisia tietoja, hänen yksinker- 
taisesti oli turvauduttava varkauteen. Edelleen hänen oli 
otettava selvää mahdollisista tykistöasemien valmistelutöistä 
rautatiesiltojen ja satamansuiden luona, jokien syvyyksistä 
ja mahdollisista kahluupaikoista siltojen läheisyydessä. Kun 
ilmasota tulisi varmastikin esittämään ratkaisevaa osaa odo- 

tettavissa olevassa. sodassa, oli erityisesti pidettävä silmällä 
avoimia paikkoja, jotka olisivat soveliaita ilmasta käsin las- 
kettavalle jalkaväelle, sekä järviä, jotka ulottuivat maanteihin 
saakka tai olivat niiltä käsin nähtävissä ja soveltuivat vesi- 
tasoille lentokentiksi. Kaikki sellainen tulisi valokuvata ja 
sijaitsemispaikat tarkoin merkitä karttaan. Mitään asiamiehiä 
ei saisi käyttää. Erityisesti varoitettiin S. K. P:hen kuuluvista 
henkilöistä, koska monet tämän puolueen jäsenistä itse asiassa 
olivat nyttemmin »ohranam» asiamiehiä. Suomen vohranas» oli 
hirvittävä vihollinen. Tässä suhteessa ei voinut olla kyllin varo- 
vainen. 

Edvard Kirhoff oli kuitenkin tästä vakoiluohjelmasta 
ehtinyt suorittaa ainoastaan vähäisen murto-osan, kun hän 
Kemissä tapasi kohtalonsa. Hänen tunnustuksestaan ja siitä 
aineistosta, joka joutui poliisin käsiin, saatiin kuitenkin täysin 
selvä kuva siitä, mistä sillä kertaa oli kysymys. BolSevikkien 
jälleen herännyt mielenkiinto Suomussälmen— Oulun »pullon- 
kaulaam oli ilmeinen. Kirhoffin retki ei ollut mitään muuta 
kuin puhdas sotilaallinen tiedustelumatka niiden bolsevikki- 
divisioonien hyväksi, jotka aikanaan asetettaisiin juuri Kir- 
hoffin vakoilemalle lohkolle. Sodan kolme vuotta myöhemmin 
puhjettua ne aivan oikein sinne asetettiinkin. Kaksi niistä tuhot- 
tiin Suomussalmella ja Raatteessa. Kolmas lyötiin pahoin pies- 
tynä takaisin Pelkosenniemen ja Joutsijärven luona, ei kaukana 
Kemijärveltä. Kaikkien näiden divisioonien yhteisenä päämää- 
ränä oli Kemi Oulu ja kapean »pullonkaulam katkaiseminen. 

Edvard Kirhoffin myöhemmistä kohtaloista on vain lopuksi 
mainittava, että hän toukokuussa 1938 karkasi vankilastaan 
Karvialta. Tämä vankila on syvällä metsän sisällä ja valtavien 
soiden ympäröimä. Karkuri ei sentähden päässyt pitkällekään. 
Jännittävän takaa-ajon jälkeen, mihin osallistui 150 suojelus- 
kuntalaista, Kirhoff saatiin uudelleen pidätetyksi ja pannuksi 
rangaistuskoppiin. Hän vapautui vuoden 1941 alussa, ja häntä 
oltiin juuri passittamassa Neuvostoliittoon, kun uusi sota syt- 
tyi. Hänen osansa on nyt sotavangin. 

Edvard Kirhoff ei kuitenkaan ollut ainoa asiamies, joka näinä 
odotusten vuosina oli toiminnassa Pohjois-Suomessa. Päin- 
vastoin bolsevikkien mielenkiinto maan näitä osia kohtaan 
näytti olevan jatkuvasti kasvamassa. GPU:n kapteeni oli 
tosin varoittanut Kirhoffia S. K. P:stä, mutta tämä palveli 
bolsevistista johtoa kuitenkin jatkuvasti laajassa mitassa 
silloin, kun oli kysymyksessä sellaiset seikat kuin myyräntyö 
ja kommunistien soluttautuminen muihin poliittisiin ryhmiin. 
Kesällä 1937 pidätettiin mm. kommunistiorganisaattori Kauno 
Emil Laine, ja jäljet johtivat pian sanomalehti »xKansan Pulaan» 
Oulussa, joka osoittautui todelliseksi salaisen ja valtiopetoksel- 
lisen propagandatoiminnan keskukseksi pohjoisessa. Saman- 
tapainen ilmiö tuli päivänvaloon Kortelaisen jutussa saman vuo- 
den elokuussa. Tässä yhteydessä saatiin myöskin käsitys niistä 
menettelytavoista, joita bolsevikkien kanssa yhteistoiminnassa 
olevat kotikommunistit aikoivat käyttää heti odotetun sodan 
puhjettua. Murhat ja valmiiksi suunnitellut tuholaistyöt olivat 
silloin ensimmäisiä ohjelmankohtia. Pikriini- ja rikkihapolla 
täytetyt lyijyputket esittävät huomattavaa osaa salaisessa 
asevarastossa. Eivätkä sodan syttymisen jälkeiset todelliset 
kokemuksemme ole tehneet tyhjiksi Valtiollisen poliisin tämän 
harvinaisen ruman jutun johdosta tekemiä päätelmiä. Nykyi- 
sen sodan aikaisen bol$evististen kotikommunistien. toimin- 
nan tulevalle kuvaajalle tulee luku »Metsäkaartilaiset ja tuho- 
laiset» antamaan kylliksi aineksia Kortelaisenkin jutun salai- 
suuksien valaisemiseen. 

* Kolmas Pohjois-Suomessa toiminut kommunistijärjestö pal- 
jastettiin joulukuussa 1937. Silloin pidätettiin entinen postin- 
kuljettaja, pienviljelijä Kalle Heikkilä, joka osoittautui sekä 
kiihotusjärjestön että vakoilutoiminnan johtajaksi Kuusamossa. 
Tässä yhteydessä saatiin myöskin koko joukko mielenkiintoisia 
tietoja bolsevikkien rajan tuolle puolen Uhtualle perustamasta 
vakoilupäämajasta arkistoineen ja kortistoineen. Heikkilä oli 
toiminut bolSevikkiasiamiehenä vuodesta 1929 lähtien, mutta 
äärimmäisen varovan ja taitavan menettelytapansa tähden 

hän näihin asti oli onnistunut välttämään kiinni joutumisen. 
Oli todennäköistä, että hänellä pitkähkön aikaa oli ollut tilai- 
suus »sensuroida» kaikki Kuusamoon menevä ja sieltä tuleva 
sotilasposti. 

Mutta paitsi Oulun--Kemin suuntaa bolöevikit vuosien 
mittaan alkoivat osoittaa yhä ilmeisempää mielenkiintoa Jää- 
meren äärellä olevaa Petsamon aluetta kohtaan. Tarton rau- 
hansopimuksen mukaisesti, jossa Petsamo tunnustettiin Suo- 
meen kuuluvaksi, alue oli käytännöllisesti katsoen demilitari- 
soitu. Vakituisia linnoituksia ja rannikkolinnakkeita ei saanut 
rakentaa, lentotukikohtia ei saanut laittaa eikä suomalaisia 
sotalaivoja, lukuunottamatta tarpeellisia pieniä aseistettuja 
vartioaluksia, saanut sijoittaa sinne. Ennen sodan syttymistä 
1939 sotilaallinen voima käsitti ainoastaan yhden rajavartiosto- 
komppanian Ala-Luostari päämajoituspaikkanaan ja vakitui- 
set eteentyönnetyt kenttävartiot mm. Vaitolahdessa, Pum- 
mangissa ja Muotkavuonossa Kalastajasaarennolla. Koltta- 
könkäällä Norjan rajaa vastaan oli aika ajoin ainoastaan 
yksi mies, eräs rehevä, vanhahko veteraani, joka oleskeli mat- 
kailijahotellin keittiössä, jossa hän oli ahkerassa työssä vääntä- 
mässä kahvimyllyä. Muistan hänet monilta näille seuduille 
* tekemiltäni matkoilta. Tutummat hotellivieraat kutsuivat 
häntä yksinkertaisesti » Herra Armeijaksi». Hän meni sittemmin 
naimisiin matkailuhotellin keittiön hyvinvoivan valtiattaren 
kanssa. Pariskunta muutti myöhemmin Ivalon uuteen mat- 
kailijahotelliin, jossa Herra Armeija» sai vahtimestarin paikan. 
Muuten Petsamon rajakomppaniaan kuului suureksi osaksi 
erämaahan tottuneita lappalaisia. Mutta tällä yhdellä ainoalla 
komppanialla ei ollut mitään mahdollisuuksia valvoa lohkonsa 
kolmatta sataa kilometriä pitkää saloseuturajaa. | 

Alueella oli nikkeliyhtiön suuri kaivoskenttä Kaulatunturin 
luona. Liinahamarissa oli jäätymätön syväsatama. Ja sieltä 
alkoi kaikille Lapin-kävijöille tuttu suuri jäämerentie Rovanie- 
melle etelään. BolSevikkien mielenkiintoon Petsamoa kohtaan 
oli näin ollen kylliksi aihetta. He käyttivät mielellään hyväkseen 

suomalaisia kalastajia, joilla sopimuksen mukaisesti oli oikeus 
harjoittaa elinkeinoaan myöskin Venäjän aluevesillä. Monilla 
Kalastajasaarennon asukkailla oli itse asiassa selvästi kommunis- 
tiset ja neuvostoystävälliset mielipiteet. Olisi houkuttelevaa 
selostaa syyt tähän, mutta se jää kuitenkin tämän esityksen puit- 
teiden ulkopuolelle. 

Syksyllä 1938 selvisi, että Petsamossa oli toiminnassa suuri 
vakoilujärjestö. Suuri joukko kalastajia pidätettiin, ja joulu- 
kuun alussa juttu oli esillä Vaasassa. Kävi ilmi, että bolSe- 
vikit olivat osanneet houkutuksillaan voittaa nämä tietämättö- 
mät ihmiset puolelleen palvelemaan omia tarkoituksiaan. Neu- 
vostoliitto tahtoi ennen kaikkea saada tietoja nikkeliyhtiön 
toiminnasta, suojeluskuntien ja kenttävartioiden suuruudesta 
sekä Petsamonvuonon satamasta ja tieyhteyksistä etelään päin. 
Etappiyhteyttä ei ollut vaikea ylläpitää. Pitkää erämaarajaa 
oli mahdoton kyllin tehokkaasti valvoa, ja sitäpaitsi mikään ei 
estänyt bolSevikkeja ottamasta yhteyttä asiamiehiinsä vartio- 
alustensa välityksellä sinä aikana, kun kalastajat oleilivat a 
vosto-Venäjän aluevesillä. 

Toinen suuri vakoilujuttu Petsamossa vuotta myöhemmin 
juuri ennen sodan syttymistä osoitti, että bolSevikit sitäpaitsi 
olivat onnistuneet saamaan itselleen apureita itsestään raja- 
vartiostokomppaniasta. Jopa vuonon miinakartatkin olivat 
jollain tavoin joutuneet Neuvosto-Venäjän sotilasjohdon käsiin. 
Tämän viimeksimainitun vakoilujutun ylle levittäytyy erit- 
täin synkkä traagillisuus, ja siihen liittyy yhä monta hämärää 
arvoitusta. Kun sitä edelleenkin on pidettävä suurelta osaltaan 
selvittämättömänä ja kun kysymys kuolleen miehen kunniasta 
on läheisesti riippuvainen lopullisesta selvityksestä, emme tässä 
voi lähemmin syventyä tämän huomattavan jutun yksityis- 
kohtiin. - 

Selvinä väikkyvät mielessäni ne monet onnelliset kuukau- 
det, jotka tuolla ylhäällä ennen sodan syttymistä Jäämeren 
rantamilla vietin. Salakähmäisyyden, kuiskailujen ja huhujen 
ihmeellinen ilmapiiri kohtasi minut sekä Liinahamarissa, 

Parkkinassa, Kolttakönkäällä, nikkeliyhtiön malmikentillä 
että Jumalan unohtamissa kalastajakylissä Kalastajasaaren- 
non myrskyn huuhtelemilla liuskekivirannoilla. Mutta sillä 
kertaa elin matkailun ja kaunokirjallisten harrastusten pii- 
rissä, ja ajatukseni olivat vakoilijoista ja vakoilijain puuhista 
niin kaukana kuin suinkin. Kun nyt näin jälkeenpäin ajattelen 
tuota kaikkea ja palautan mieleeni tapahtumista muutamia 
yksityiskohtia, jotka kaikesta salaperäisyydestä huolimatta 
tulivat tietooni ja joista isäntäni minulle vihjailivat, ymmär- 
rän, että kaiken sen takana, minkä rauhallinen matkailija, 
luonnonihailija, lohenonkija ja vuoristokiipeilijä havaitsi, oli 
toinen, mustempi Petsamo, joka jo eli suurpoliittisten tapah- 
tumasarjain piirissä. Huhut ja kuiskutukset, pitkät raja- 
matkat, äkilliset katoamiset, salaiset etapit, vakoilijat ja vasta- 
vakoilijat, nikkeli, lentokentät ja maihinnousumahdollisuudet 
olivat tämän toisen, kätketyn Petsamon sisältö. Mitä bolte- 
vikkien mielenkiinto tätä kaukaista maanäärtä kohtaan tar- 
koitti, ilmeni sodan syttyessä marraskuussa 1939. Ennen rau- 
han tuloa kokonaista kaksi bol&evikkidivisioonaa hyökkäysvau- 
nuilla ja raskaalla tykistöllä varustettuna oli alueen rajojen 
sisäpuolella. Näiden valtaisain joukkojen rynnistyksen lopulli- 
sena päämääränä oli ollut Rovaniemi. 

Suomessa moni ei ollut odottanut tällaista kehitystä. »Poh- 
joisessa suuret operaatiot eivät ole mahdollisia» oli yleinen käsi- 
tys ennen sotaa. BolSevikit sitävastoin olivat kauan olleet toista. 
mieltä. Kenraalit Siilasvuo ja Wallenius sekä tarunomainen 
majuri Pennanen tosin pitivät huolen siitä, ettei kaikki kuiten- 
kaan käynyt niin, kuin Neuvostolan sodanjohto oli laskelmoi- 
nut. Kuolettava uhka, joka Muurmannin käytävästä koitui 
Pohjois-Suomelle ja koko Pohjois-Skandinavialle, kävi kuiten- 
kin näinä kohtalokkaina kuukausina selväksi jokaiselle. 

Radioasemia ja Sijfjereitä. 


Loka- ja marraskuun aikana 1936 Valtiollinen poliisi sai 
käsiinsä joukon kummallisia kirjeitä, jotka oli kirjoitettu jok- 
seenkin huonolla suomenkielellä ja osoitettu eräälle Kyllikki 
Helteelle Pietariin. Niiden sisältö oli jokapäiväistä ja täysin 
viatonta. Herätti kuitenkin huomiota, että niiden kirjoittaja 
toisinaan allekirjoitti ne »Richardina», toisinaan »Elmarina», 
että kielessä oli virolaisia vivahteita ja että osoite kuului polii- 
sin ennestään tuntemiin Pietarin »pahoihin taloihin». Osa kir- 
jeistä oli päivätty Viipurissa, osa Helsingissä. Kuorissa oli 
sisäpuolella kuninkaallisen kruunun kuvia ja tuntematon 
vaakuna. Pian todettiin, että tällaisia kuoria ei oman maan 
rajojen sisällä valmistettu eikä myyty. Fi Wulffilta, Herman 
Lindelliltä, Bergströmiltä eikä Keskus-Paperikaupasta saatu 
mitään valaistusta asiaan. Vasta joulukuun lopussa arvoitus 
ratkesi Kööpenhaminan poliisin avustuksella. »Köpenhamns 
Telefon Kioskerv-niminen liike oli niitä teettänyt ja möi niitä 
suurissa määrin. Mutta sillä välin kaapatut kirjeet olivat 
paljastaneet toisen, tärkeämmän salaisuuden. 

Huolimatta jokapäiväisestä sisällöstään ne osoittautuivat 
kaikkea muuta kuin tarkoituksettomiksi. Niihin oli käytetty 
monimutkaista Sifferiä, ja ilmojen ja tuulien asemesta puhuttiin- 
kin itse asiassa lentotukikohdista, upseerien siirroista ja salai- 
sesta radioasemasta. Täysin perehtynyt vakoilija oli näin 
ollen ollut toiminnassa. Etsiskelyt pantiin viipymättä käyntiin. 

Kokonaan näistä tutkimuksista riippumatta joulukuun 
3:ntena pidätettiin noin 200 metrin päässä valtakunnanrajasta 
Karjalan kannaksella eräs mies, jolla ei ollut matkalupaa raja- 
seudulle ja joka ilmeisesti oli matkalla Neuvostoliittoon. Hänet 
vietiin lähimpään kenttävartioon, ja hänellä todettiin olevan 
New Yorkissa asuvalle Viron kansalaiselle Karl Teimannille 
annettu passi. Hänen esittämänsä juttu siitä, kuinka hän oli 

Suomessa tuhlannut rahansa ja pyrki nyt Neuvosto-Venäjälle, 
vkoska häpesi pennittömänä matkustaa Viroon», ei tuntunut. 
uskottavalta, ja mies siirrettiin ilman muuta Valtiollisen polii- 
sin hoitoon tarkempia kuulusteluja varten. Vasta tammikuun 
alussa. 1937 asia selvisi. Tällä välin kerätty todistusaineisto 
pani Teimannin tunnustamaan. Myöskin salaperäisten &ifferi- 
kirjeitten arvoitus tuli täten ratkaistuksi. Karl Teimannin 
oikea nimi oli Elmar Andersson. Hän oli kotoisin Allmäekäla 
(Podgornoje)-nimisestä — virolaisesta — siirtolaiskylästä Kauka- 
suksen alueelta läheltä Armavirin kaupunkia. Hänen tari- 
nansa antaa täyteläisen kuvan bol$evikkien viimeisinä rauhan- 
vuosina käyttämistä menettelytavoista. 

Isä oli aikoinaan perheineen muuttanut Virosta Rakverestä 
pieneen siirtolaiskylään Kaukasuksen juurelle. Elmar, joka oli 
syntynyt 1905, tuli 16-vuotiaana Tuapsen satamakaupunkiin, 
jossa hän pääsi apulaiseksi Hotelli Europan keittiöön. Hän 
kohosi vähitellen vahtimestariksi ja portieeriksi, mutta matkusti 
vuonna 1929 Pietariin, jossa hän läpikävi oppikurssin virolai- 
sessa »Työläistiedekunnassa» (Estonski rabotSi fakultet). Hän 
sai paikan Putilovin tehtaissa ja työskenteli siellä vuoteen 
1936 saakka. Sillä välin hän oli kirjoittautunut jäseneksi »Mop- 
riin» (kansainvälinen punainen apu) ja »Osoaviahimiiny. Touko- 
kuussa: 1936 hänen luokseen tuli odottamatta eräs GPU:n 
upseeri, joka kutsui itseään Sidoroviksi. Tämän kädestä Elmar 
Andersson vastaanotti tavanomaisen komennuksen »erikois- 
tehtäviin. GPU tarvitsi asiamiestä Viipuriin. 

Kolmessa kuukaudessa Andersson tämän jälkeen sai perin- 
pohjaisen koulutuksen. Asiantuntijain ammattitaitoisella joh- 
dolla hän oppi kaiken, mitä hänen tuli tietää valokuvauksesta, 
sähkötyksestä ja sekä lähetykseen että vastaanottamiseen käytet- 
tyjen lyhytaaltokoneiden valmistamisesta. Hän suoritti kurssin 
suomenkielessä, opiskeli topografiaa ja oppi tekemään piirroksia 
lentokentistä, teistä, silloista, rautatieasemista ja ratapihoista. 
Myöskin käytännöllinen kurssi vakoilijan oikeasta käyttäyty- 
misestä vihollismaassa annettiin. Viipurissa Anderssonin oli 

Eino Revon väärässä passissa 

oli merkintä, jonka mukaan hän 

olisi Kanadastamennyt U.S.A:han 
Niagaran kautta. 

hankittava itselleen hyödyllinen seurapiiri, joka voisi saattaa 
hänet kosketuksiin armeijan lentojoukkojen henkilökunnan 
kanssa. Läheisiä suhteita »kevyen kaartin» johonkin naiseen 
suositeltiin erikoisesti. Hänet pantiin lukemaan Suomea kos- 
kevia oppikirjoja, hän sai tarpeellisen opetuksen sähkötyk- 
sessä ja vihittiin lopuksi salaisen Sifferikirjoituksen salaisuuk- 
siin. Tulevan salaisen radioaseman nimihuuto otettiin suoma- 
laisen kirjailijan Toivo Pekkasen romaanista »Rautaiset kädet», 
jonka hän sai mukaansa matkalukemisekseen. Syyskuun 
aikana nimihuuto muodostettiin ensimmäisen tekstisivun 
ensimmäisistä kirjaimista riveiltä 1—6. Lokakuussa piti käyt- 
tää kolmatta sivua, marraskuussa viidettä jne. 

Viipurissa hänen piti etsiä käsiinsä eräs nimeltä mainittu 
henkilö, jonka asuntoon radioasema asennettaisiin. Jokaisen 
kuukauden 15 päivänä klo 15 hänen sitäpaitsi piti puistossa 
erään ravintolan edustalla kohdata yhteysmies, joka tulisi 
antamaan mahdollisia uusia tehtäviä. Tälle yhteysmiehelle 
hänen piti jättää se aineisto, jonka hän itse sillä välin oli 
kerännyt. 

Varustettuna kahdella väärällä passilla, joista toinen oli 
annettu Latvian kansalaiselle Janis Kaskille, toinen New 
Yorkissa asuvalle Viron kansalaiselle Karl Teimannille, Elmar 
Andersson matkusti elokuun 22:ntena junalla Pietarista Tal- 
linnaan. Passissa numero 2 oli jo valmiina leima, joka osoitti 
kysymyksessä olevan Teimannin 20 päivänä elokuuta saapuneen 
Amerikasta Kööpenhaminaan. Näin ollen herra Janis Kaskin 
oli vain matkustettava Tanskan pääkaupunkiin. Siellä voisi 
Kask hävitä ja herra Teimann laillisessa järjestyksessä jatkaa 
matkaa Viipuriin Suomeen. 

Muodonvaihdos tapahtui ohjelman mukaisesti Hotelli Tho- 
maksessa Kööpenhaminassa 27:ntenä elokuuta. Janis Kaskin 
passi hävisi mukavuuslaitokseen, ja elokuun 30:ntenä koti- 
ikävän täyttämä virolais-amerikkalainen Karl Teimann asettui 
asumaan erääseen hotelliin Tampereella. Taskussaan hänellä 
oli paitsi tarpeellista matkakassaa kokonaista 15 000 markkaa. 

Niinpä hän voikin suoda itselleen pienen turistimatkan Suo- 
messa, ennenkuin lopullisesti palaisi kauan kaipaamaansa 
isänmaahan Viroon. Syyskuun alussa tapaamme me sentähden 
herra Teimannin Viipurissa, jossa hän ensin asui Hotelli And- 
reassa, mutta vuokrasi pian itselleen eräältä kiltiltä ja hiljai- 
selta leskirouvalta yksityishuoneen. Jo syyskuun 5:ntenä hän 
otti yhteyden siihen henkilöön, jonka nimi hänelle oli Pietarin 
GPU:ssa mainittu. Tämä oli eräs naishenkilö, joka oli naimi- 
sissa erään kulttuuribolSevististen kansanrintaman aikakaus- 
lehtien »Soihdum ja »Kirjallisuuslehden» asiamiehenä toimivan 
miehen kanssa. 

Vähäisten vastusten jälkeen radiokysymys järjestyi tyydyt- 
tävästi. Hankittiin Vefsuper-merkkinen kone, joka muutettiin 
soveliaaksi lyhytaaltovastaanottimeksi. Helsingistä hankittiin 
lisäksi tarvikkeita lähettäjän rakentamiseksi, ja Andersson 
saattoi Sifferin avulla ilmoittaa toimeksiantajilleen, että esityöt 
olivat päättymäisillään. Kaikki ei kuitenkaan ollut vielä täy- 
sin kunnossa, kun rahat rupesivat loppumaan ja maa alkoi 
epämiellyttävästi polttaa jalkojen alla. Viimeinen Sifferi-ilmoi- 
tus kuului: »x Tänään menen rajan yli.» Kaksi päivää myöhemmin 
pidätettiin Kivennavalla Viron kansalainen Karl Teimann. 
Etsiskellessään sopivaa rajanylityspaikkaa hän oli eksynyt ja 
joutui suoraan rajapartion syliin. Myöskin Viipurin radiolähet- 
timen satu oli pian lopussa. 


Anderssonin tapaus oli aivan erikoinen muunnos sitä vakoi- 
lua, jota bolScvikit harjoittivat Suomessa toisen maailman- 
sodan puhkeamista lähinnä edeltäneinä vuosina. Radioasemat 
ja tifferikirjeet olivat tämän muunnoksen erityisiä tuntomerk- 
kejä. Elokuussa 1937 Viipurin osasto kiinnitti huomiotaan 
ulkonaisesti täysin viattomilta näyttäviin kirjeisiin, joiden 
lähemmin tarkastettaessa havaittiin sisältävän myöskin sel- 
viä vakoiluilmoituksia, tällä kertaa Vuoksenlaakson olosuhteita 

koskevia. Toisinaan nämä kirjeet oli allekirjoittanut » Väinö», 
toisinaan »Martha» tai »Margit». Osoite oli Vera Gahr, Kron- 
verskaja ul. 23, Pietari. Aina lokakuun loppupuolelle tämä 
kirjeiden kirjoittaminen jatkui ilman, että salaperäisen lähettä- 
jän jäljille olisi päästy. Vasta pitkäaikaisen ja etsivätoiminnan 
kannalta varsin mielenkiintoisen tiedustelutyön jälkeen pidä- 
tettiin Antreassa maanviljelijä Martti Ahtiainen ja hänen 
veljensä Lauri. 

Varmasti ihastuivat ympäristönsä kauneuteen ne kesälomai- 
lijat, jotka sattuivat joutumaan pienen idyllisen Hiijärven 
äärellä Antreassa sijaitsevaan Ahtiaisen taloon. Suuret iki- 
vanhat kuuset ja lehtevät koivut kietovat syliinsä talon raken- 
nuksineen estämättä kuitenkaan näkemästä Hiijärven lahdel- 
mien välkkyilyä. Polku venerantaan on lyhyt. Asuinraken- 
nuksia on kaksi, joista toinen on ollut kesävieraiden hallussa. 
Joku kesävieras lienee rakennukselle antanut etsimättömästi 
mieleen tulleen nimen ja sen seinään tekstannut: »Friedens- 
heim.» 

Poliisilla ei vielä ole käytettävänään sellaista suunnistautu- 
miskompassia, joka ohjaisi rikollisen luo ja tämän pimeihin 
komeroihin. Sattuma, poliisin hyvä apulainen, ei sekään ole 
niin suopea, ettei se löytyäkseen ja liittolaiseksi suostuakseen 
vaatisi ensin määrätietoista tutkijan työtä. Antrean jutun 
tutkiminen oli aloitettava melkein »pimeästä», eikä alussa vielä 
tiedetty puhua Antreastakaan. Tiedettiin, että jokin vakooja- 
ryhmä toimi alueella, jonka säde saattoi olla yli 100 kilometrin, 
mutta idässäkö vai etelässä, sitäpä kompassi ei tällä kertaa 
sanonut. 

Sekään vihje, että vakoilijoilla oli jotakin tekemistä Kanadan 
: kanssa, ei paljoa auttanut, sillä lukemattomilla ihmisillä tuntui 
olevan tuossa Suomenkin siirtomaassa sukulaisia ja hyviä 
ystäviä, ja paljon oli sieltä onnen etsinnästä palanneitakin. 
Tuo, muuten oikeaan osunut tutkijoiden päätelmä kuitenkin 
jo pienensi etsimäalaa, ja myöhemmin selvisi, että molemmat 
pidätetyt olivat aikoinaan asuneet Kanadassa. 

Vaivalloisen, päivällä ja yöllä tehdyn, itsensä Sherlok Hol- 
mesin suorituksen veroisen työn jälkeen oli kahdesta toimivaksi 
tiedetystä —vakoilijasta vihdoin saatu selvitetyksi Karhu- 
peitenimellä esiintyvä, mutta vielä pysyi arvoituksena, kukä ja 
missä oli hänen neuvostovenäläinen opastajansa ja päämiehensä. 
Ja tämän viimeksimainitun komennuksen piti minä päivänä 
hyvänsä päättyä ja hänen piti palata isäntiensä luo itäisille 
maille. Missä mies piileskeli? Mitään vierasta ei ainakaan 
Ahtiaisen talossa ole eikä ole nähtykään, naapurit vakuuttivat, 
ja samaa todisti silmälläpito. Vakoojan kunniaksi on sanottava, 
että hän oli hyvin opetellut läksynsä ja onnistunut usean 
kuukauden ajan välttämään naapuriston silmät. Sattuma ei 
koskaan johtanut naapureita Ahtiaisen saunaan eikä autioon 
vFriedensheimiim. 

Mottia kypsytettiin, ja eräänä syysaamuna Karhu toverei- 
neen saarrettiin. »Valpon» miesten tulo oli motitetuille niin 
yllätyksellinen, ettei talon sivuhuoneessa sillä kertaa oleskellut 
Neuvosto-Venäjän kansalainen Lauri Ahtiainen ehtinyt pii- 
loutua eikä hän enempää kuin Karhukaan enää äityä väkivaltai- 
seksi. Laurin hätävalheet, että hän on Turusta kotoisin oleva 
työmies, sattumalta edellisenä iltana taloon tullut, samoinkuin 
äidin inhimillisesti käsitettävä väite, ettei hän ollut koskaan 
aikaisemmin tätä tuntematonta tuhlaajapoikaansa nähnyt, 
eivät ymmärrettävästikään pidättäjiä hämäännyttäneet. Asia 
kulki sitten jo tavallista menoaan. 

Hiljaisuuden vallitessa lähdettiin sitten molempien pidätet- 
tyjen kanssa »Friedensheimista». Etsivät loivat vielä kerran 
silmäyksen kimaltelevaan järveen ja syksyisessä asussaan upei- 
levaan seutuun. Paikan kauneuden valtaamana eräs heistä ei 
voinut olla huoahtamatta: »Ja näinkin kaunista isänmaata voi- 
daan pettää!» Veräjä paukahti kiinni poistujien takana. 

Lauri Ahtiaisen oli Pietarin vakoilunjohto komentanut Suo- 
meen erikoistehtäviin, ja elokuussa hän oli salatein saapunut 
maahan Karjalan kannaksen kautta. Veljekset olivat sittem- 
min laittaneet harjoituskoneen Martin luo, ja pidättäjien saa- 

puessa Lauri oli juuri opettamassa veljelleen sähkötyksen 
salaisuuksia. Odotettavissa olevan sodan aikana Ahtiaisen 
aseman kautta oli aikomus ilmoittaa toimeksiantajille kaikki, 
mikä koski Vuoksen lohkoa. Sellaisia radioasemia oli todellakin 
sittemmin toiminnassa koko talvisodan ajan, ja ne aiheuttivat 
paljon harmia. Poliisin väliintulo esti kuitenkin tällä kertaa 
näiden siistien suunnitelmien toteuttamisen. 

Martti Ahtiainen oli syntynyt 1902. Hän oli matkustanut 
1924 väärän passin turvin Hangon kautta Kanadaan välttyäk- 
seen asevelvollisuuden suorittamisesta kotimaassaan. Uudessa 
* maailmassa hän oleskeli vuoteen 1933 ja onnistui lopulta siellä 
hankkimaan itselleen jopa oman huvilan omalle tontille. Myös- 
kin Lauri-veli oli 1925 tullut siirtolaisena Kanadaan ja kaksi 
vuotta myöhemmin mennyt rajan yli U.S. A:han, josta hän 
1931 200:n muun suomalaisen kanssa matkusti Neuvostoliittoon 
ja rupesi työmieheksi Itä-Karjalaan. Palattuaan 1933 vanhaan 
isänmaahansa Martti ryhtyi kirjeenvaihtoon Laurin kanssa. 
Tämä kirjeenvaihto johti muutama vuosi myöhemmin siihen, 
että Martti Intouristin järjestämän retken osanottajana mat- 
kusti Pietariin. Perille saavuttaessa oli Lauri vastassa, ja 
Pietarissa oleskelunsa aikana Martti värvättiin Neuvosto- 
Venäjän sotilaalliseen vakoilutoimintaan Suomessa. Lauri 
tuli pian salatein Antreaan, ja työ alkoi. Venäläiset halusivat 
tällä kertaa saada tietoja etupäässä Vuoksenlaakson tehtaista 
ja Immalan uudesta lentokentästä. Veljekset oli perehdytetty 
Sifferikirjoituksen ja Sifferisähkötyksen salaisuuksiin. Myös 
oli laadittu erityinen »postilaatikkosysteemi». »Postilaatikoita» 
oli parin kilometripylvään juuressa Helsingin lähistöllä. Poliisi 
puuttui kuitenkin asiaan niin varhaisella asteella, ettei tällä 
kertaa ehditty paljoakaan saada aikaan. Tapausta voidaan 
kuitenkin pitää tunnusomaisena bolSevikkien vakoilunjohdon 
menettelytavoille niihin aikoihin. Mielenkiintoinen hahmo tässä 
sarjassa oli myöskin inkeriläinen Eino Repo. 

Repo, joka oli syntynyt vuonna 1912 Tuutarin kylässä 
Inkerinmaalla, oli käynyt kansakoulun, jatkokoulun ja erään 

korkeamman asteen koulun Hatsinassa. Vuosina 1930 ja 
1931 hän työskenteli eräässä pankissa Petroskoissa, muutti | 
sitten Pietariin ja liittyi siellä kommunistiseen puolueeseen. 
Oltuaan lyhyehkön aikaa kirjanpitäjänä eräässä maanvilje- 
lyskolhoosissa hänestä tuli erään puutarhakoulun oppilas Pie- 
tarhoviin, mutta hän sai jo 1936 tavanmukaisen kutsun korkeam- 
malta taholta, ja hänet asetettiin GPU-kapteeni Matvejevin 
erikoiskäyttöön. Vakoilunjohdon vaali oli tällä kertaa osunut 
Repoon. Hän sai pian ilmoituksen, että hänet komennettaisiin 
Suomeen. Hänen oli määrä pitää silmällä eräitä koeliikekan- 
nallepanoja, joita odotettiin toimeenpantaviksi Suomen itä- 
rajalla. 

Repo sai perusteellisen koulutuksen kolmen ammattitaitoi- 
sen opettajan johdolla. Laajaan opetusohjelmaan sisältyi mm. 
lyhytaaltolähettimen hoito, Sifferikirjoitus ja englanninkieli. 
26 pinä heinäkuuta 1937 Eino Repo matkusti varustettuna 
kahdella väärällä passilla ranskalaisella höyrylaiva Colom- 
bialla Pietarista Le Havreen. Täältä hän matkusti passilla 
numero 1 Pariisiin. Passilla numero 2 hän esiintyi siellä Ameri- 
kan-suomalaisena, joka oli matkalla kotimaahansa. Elokuun 
7:ntenä hän oli Tukholmassa, ja 9:ntenä hän matkusti Bore 
I:llä Turkuun. Hän teki sitten näön vuoksi turistimatkan Hel- 
sinkiin, Savonlinnaan ja Imatralle, oli Enson tehtaitten 50- 
— vuotisjuhlilla, vietti 11 päivää Vilpolan täysihoitolassa Teri- 
joella ja saapui lopulta 28:ntena määräpaikkaansa Viipuriin. 
+ — Tarkoituksena oli, että Revon Viipurissa piti ottaa yhteys 
erääseen nimeltä mainittuun leskirouvaan. Tämän bol%evikit 
ilmeisestikin luulivat olevan myötämielisen heidän suunnitel- 
milleen, jotka koskivat lyhytaaltolähettimen laittamista Karja- 
lan pääkaupunkiin. Oli ajateltu, että leskirouvan oli perustet- 
tava kukkakauppa. Sen turviin voitaisiin uusi vakoilukeskus 
sitten kaikessa rauhassa järjestää. »Postilaatikkona» oli puhe- 
linpylväs 35/88 Kotkaan menevän tien varrella. 

Tällä kertaa bolSevikit olivat kuitenkin lyöneet kirveensä 
kiveen. Leskirouva kieltäytyi jyrkästi suostumasta ehdotuk- 

seen, ja syyskuun 6:ntena Eino Repo istui lukkojen takana. 
Revon tapaus oli epäilemättä Neuvostoliiton vakoilutoimin- 
nan tyhmimpiä ja kömpelöimpiä yrityksiä viimeisinä rauhan- 
vuosina. Osoituksena neuvostovakoilijain alhaisesta sivistys- 
tasosta kerrottakoon seuraava Revon kuulusteluissa sattunut 
huvittava tapaus. Repo esiintyi aluksi hallussaan olevan pas- 
-sinsa mukaisesti Amerikan-suomalaisena, ja hän osasi ulkoläk- 
synsä eli »legendansa», kuten toimeksiantajilla GPU:ssa oli 
tapana sanoa, Kanadan oloista melko hyvin, mutta kun häneltä 
kysyttiin, millaisen vaikutuksen häneen Niagara oli tehnyt — 
hänen väärässä passissaan oli leima, joka osoitti hänen menneen 
Kanadasta U.S. A:han Niagaran putousten kohdalta — hän 
vastasi: »Olipahan vain sellainen rajakyläpahanen». Revolla 
ei näyttänyt olevan aavistustakaan näistä maailmankuuluista 
putouksista. 

Joskin lähetettyjä vakoilijoita oli lukumäärältään runsaasti 
ja joskaan vakoilunjohto Pietarissa ei laiskotellut, niin kuiten- 
kin täytyy todeta laadun Stalinin suurten puhdistustoimen- 
piteiden jälkeen romahdusmaisesti laskeneen. Kaikki olivat 
enimmäkseen taitamattomia pikkutekijöitä, tyhmyreitä, joista 
oikeastaan vain heidän suuren lukumääränsä tähden oli vaaraa. 
Joukkotuotannon aate oli voittanut tälläkin alalla. Harmaa 
sota oli tullut harmaammaksi kuin se oli ollut koskaan aikaisem- 
min. Ainoastaan yksi todella suuri ja etsivätoiminnan kannalta 
huomattava juttu on vielä kerrottava. 

Oli tultu viimeiseen rauhanvuoteen. Euroopan tuleva suuri 
selkkaus heitti yhä synkkeneviä varjoja eteensä. Nyt esiin 
kiertyvän »Frimanin jutun» ympärillä puhalsivat jo lähestyvän 
rajumyrskyn ensimmäiset tuimat tuulenpuuskat. 

Frimanin juttu on jokseenkin perusteellisesti kuvattu Valen- 
tin Sjöbergin kirjassa ySkuggan över Norden», minkätähden sen 
lähempi selostaminen tässä on tarpeetonta. Se osoitti kuitenkin 

> täysin selvästi, kuinka bol$evikit yhä kasvavalla tarmolla val- 
mistelivat jo päättämäänsä hyökkäystä Suomea vastaan. Fri- 
manin suurella järjestöllä oli tosin myöskin vakoilutehtäviä 

hoidettavanaan. Sen tärkeimpänä tehtävänä oli Suomen eri 
poliittisten ryhmien järjestelmällinen soluttaminen. Useimmat 
asiamiehistä olivat saaneet perusteellisen koulutuksen Leninin 
yliopistossa Moskovassa. Pari heistä oli osallistunut Espanjan 
sisällissotaan bolsevistisella puolella. Eräällä heistä oli roh- 
keutta esiintyä suomalaisen oikeuden edessä jopa punaespan- 
jalaisessa kapteenin asetakissa. Kansanrintama-aate oli siinä 
kauttaaltaan läpinäkyvänä. Eri poliittisissa ryhmissä ja yhteis- 
kuntapiireissä suomalaisten vastustuskyvyltä oli kaivettava 
maaperä jalkojen alta ja johtavat persoonallisuudet tuuditet- 
tava väärään uskoon siitä, mitä oli tulossa. Moskovassa oleva 
johto oli antanut suuria rahamääriä, ja paljon vahingollista 
työtä oli jo ehditty tehdä, ennenkuin järjestö vuoden 1939 
alussa joutui kiinni. Pääsyyllistä koskeva kuulustelupöytäkirja 
käsitti 300 koneella kirjoitettua foliosivua. Koko huolellisesti 
ja taitavasti rakennettu järjestö revittiin rikki. Se osoittautui 
selväksi yritykseksi jo ennen sodan puhkeamista järjestää 
Suomeen vakituinen boltevistinen toimintakeskus. Kun tie- 
tiedämme, mitä sittemmin Virossa, Latviassa ja Liettuassa 
tapahtui, voimme hyvin arvata, että Frimanin järjestöstä 
varmaankin olisi piankin kuulunut samantapaista kuin vas- 
taavista järjestöistä Baltian maissa. 


* 


Yhä kasvavalla vauhdilla tapahtumat syöksyivät kohti 
suurta ratkaisua elo- ja syyskuun vaihteessa. Vastustamatto- 
masti kuin kohtalo voimat marssivat väistämättömään loppu- 
ratkaisuun, ja raskaina ja lyijynharmaina lähestyvän sodan 
pilvimassat levittäytyivät kukoistavan maanosamme taivaalle. 
Oli loppukesän ukkoskylläinen lämpö ja kypsyvien hedelmien 
aika. Meri oli tyyni ja kirkkaanvälkehtivä. Yöt olivat leutoja, 
ja punainen täysikuu paistoi leijailevien, läpinäkyvien har- 
sojen takaa. Mutta hitaasti, vastustamattomasti synkkeni ras- 
kaitten maininkien takana horisontti. Kalevantulet leimahte- 

livat teräksenharmaan meren yllä, ja kun aamu sarasti, aurinko 
nousi valtaisana ja Ragnarökiä ennustavana vapisevan, pelon- 
täyteisen odotuksen vallassa olevan maailman ylle. 

Mutta idän laajassa, ilmanpitävästi suljetussa barbaari- 
valtiossa tehtaat jymisivät, ja väkivasarat kolkkivat yhä kii- 
vaammassa tahdissa. Kansalta puuttui välttämättömin, mutta 
sotakoneisto kasvoi jättiläismäisiin mittasuhteisiin. Talon- 
pojat näkivät nälkää, mutta varastot täytettiin sodan tarpeita 
varten. Sillä nyt lähestyi se hetki, jota Moskovassa niin kauan 
oli turhaan odotettu. Nyt lopulta Euroopan sisällissota oli ovella, 
ja bol$evismin lukemattomat divisioonat voivat kiväärit jalalla 
odottaa hetkeään ja ratkaisevaa merkinantoa. Ainoastaan 
yksi ainoa valta oli vielä tiellä. Saksa vain oli muurina idän 
hävitystahtoa vastassa. Tämän muurin heikennyttyä ja mur- 
ruttua pitkällisen sodan jälkeen aika olisi koittanut. Marssi- 
käsky odotti, ja jo aivan läheisessä tulevaisuudessa kangasteli 
maailmanloppu ja bolsevismin punainen lippu liehumassa kuo- 
levien kulttuurikaupunkien yllä. 

Kohtalon tahto oli kuitenkin tällä kertaa toinen. Ei tuhou- 
tuminen, vaan meidän maanosamme ja meidän kulttuurimme 
vapautuminen kolmatta vuosikymmentä kestäneestä painajais- 
unesta oli odotettavissa tulevaisuuden esiripun takana. Kesä- 
kuun 22 päivänä 1941 Eurooppa lähti liikkeelle. Marssi itään 
alkoi. 

